
Pentru Andrew, eroul meu, care a fost aici de la bun 
început. 
Cu mulțumiri şi toată dragostea mea. 


Prolog 


Edinburgh, aprilie 1817 


— Nu ştiu de ce te ajut, spuse Jack Rutherford. 

Lucas Black râse. 

— Pentru că în clubul meu se serveşte cel mai bun 
brandy din Edinburgh? zise şi umplu paharul prietenului 
său. 

— Aşa e, dar nu ăsta e motivul. 

— Pentru că-mi datorezi bani? 

Cărţile stăteau abandonate pe masa din lemn de cireş 
dintre ei. Aceasta era una dintre camerele private ale 
clubului, acum aproape goală. Erau doar ei doi. Dincolo de 
uşă se afla salonul principal al cazinoului, plin în acea seară 
cu o clientelă reprezentată de cei mai bogaţi bărbaţi ai 
înaltei societăţi din Edinburgh. Lui Lucas nu-i păsa de 
antecedentele acelor bărbaţi, dar îi păsa dacă oaspeţii lui 
îşi puteau plăti datoriile. Era în poziţia de a fi selectiv. O 
invitaţie la clubul The Chequers era una dintre cele mai 
râvnite privilegii din societatea scoțiană. 

Jack îşi scoase carneţelul. 

— 25 de guinee, nu? 

Lucas făcu un semn cu mâna. 

— Aş prefera să am parte de ajutorul tău. 

Prietenul său se încruntă, uitându-se la băutura din 
pahar. Nu îi răspunse. 

— Nu mai eşti la fel de loial? întrebă Lucas. 

El şi Jack erau parteneri de afaceri. Se ajutaseră să 
iasă din situaţii dificile de când se ştiau. Tocmai acest lucru 
făcea şi mai interesant faptul că Jack refuza să-şi ia un 
angajament faţă de el. 

— În niciun caz. Nu am prea mult timp pentru socrul 
meu. A încercat să le împingă pe soţia şi pe cumnata mea 


în genul de mariaje care sigur le-ar fi distrus. Oamenii îl 
consideră extrem de excentric, dar e doar o părere. Jack se 
foi în scaun. Mă îngrijorează înşelăciunea. Credeam că eşti 
genul de bărbat care mai degrabă ar intra într-o cameră şi 
ar spune ce are de spus decât să se dea drept servitor ca 
să-i spioneze pe ceilalţi. 

— Sunt genul de bărbat care preferă o abordare 
directă, încuviinţă Lucas, după care adăugă sec: Dar îţi 
imaginezi ce s-ar întâmpla dacă aş intra în castelul Kilmory 
şi aş spune că suspectez pe cineva de acolo că mi-a ucis 
fratele, că am venit să-l găsesc pe vinovat şi să-l duc în faţa 
justiţiei? M-ar da afară sau m-ar închide la ospiciu. 

Se opri. Tonul lui sec mască un amalgam de emoţii, 
însă Jack nu putea fi păcălit. Lucas văzu înţelegere în ochii 
lui. 

— Îmi pare rău pentru Peter, zise Jack cu o sinceritate 
în voce în privinţa căreia Lucas nu avea niciun dubiu. 
Inţeleg că vrei să ştii ce s-a întâmplat... 

Lucas îl întrerupse cu un gest brusc. 

— Vreau dreptate! mormăi el. Nu a fost un accident. 

Văzu că Jack încerca să găsească un răspuns. 

„Nu face asta! Nu spune că înţelegi cum mă simt. Nu- 

mi spune că moartea lui Peter a fost investigată şi că, dacă 
alţii nu au putut găsi un vinovat, nici eu nu o să pot.” 
g Furia şi frustrarea se adunară în el. Îşi încleştă pumnii. 
II întâlnise pe fratele lui vitreg o singură dată, ca adult, 
după ani întregi de înstrăinare. Fusese un început care, 
speraseră amândoi, putea duce la o legătură strânsă. lar 
apoi Peter murise, furându-le acea şansă şi acel viitor. Avea 
numai 19 ani. 

Când fratele lui vitreg îi scrisese prima oară să-l 
informeze că venea în Scoţia şi voia să-l întâlnească, Lucas 
ignorase scrisoarea. Nu avusese niciun contact cu familia 
lui de la moartea mamei sale şi voia ca lucrurile să rămână 
aşa. Amintirile din copilăria petrecută în Rusia nu erau 
fericite. 

„Eşti un bastard, iar mama ta e o uşuratică”, îi 
şoptiseră ceilalţi copii, greutatea cuvintelor fiind într-un 


contrast evident cu frumuseţea opulentă din palatul tatălui 
său vitreg. 

„Bastard, bastard...” 

Tachinarea îi răsună în minte, dar o alungă. Blocă 
emoția şi replica, aşa cum făcuse din primul moment când 
acele cuvinte căpătaseră sens pentru el. Nu contase cine 
erau părinţii lui. Ba chiar era recunoscător pentru acele 
tachinări, deoarece tocmai acestea îi oferiseră un impuls să 
se afirme. Muncise neobosit ca să ridice un imperiu care să- 
i ofere avere şi influenţă şi pentru a avea mai mult decât 
orice poseda familia lui. Ura pe care o purta rudelor lui îl 
inspirase. _ 

Apoi venise Peter şi totul se schimbase. Incă îl putea 
vedea pe fratele lui vitreg stând pe treptele casei lui din 
Charlotte Square. Un tânăr înalt, deşirat, încă necopt, dar 
care arăta ce fel de bărbat aveau să ajungă. Peter stătea 
cocoşat pentru a se apăra de vântul care bătea dinspre 
castelul Edinburgh, în contrast cu cerul albastru de toamnă. 

— Dumnezeule, ce frig e în ţara asta! 

Fratele lui intrase direct, fără invitaţie. Vorbise în rusă 
şi îl îmbrăţişase pe Lucas, care nu spunea nimic. Foarte 
puţine lucruri aveau puterea să-l surprindă, însă Peter 
reuşise asta din primele cinci secunde. 

— Ţi-am scris! zisese Peter entuziasmat. 

— Ştiu, îi spusese Lucas. Nu ţi-am răspuns. 

Dar nu avusese cum să-i reziste lui Peter, care 
ascundea o hotărâre de oţel în spatele spiritului său 
neînfrânt, care îi amintise de un căţeluş. Lucas recunoscuse 
hotărârea, pentru că şi el o avea, şi nu putuse respinge 
afecțiunea fratelui său. Petrecuseră împreună două 
săptămâni agitate în Edinburgh. Peter se îmbătase, iar 
Lucas fusese nevoit să îl scoată din temniţa în care fusese 
închis ca să se trezească. Peter se aruncase în cercul social 
de petreceri, baluri şi cine. Ca prinţ rus, era foarte 
cunoscut. Tutorele lui Peter, un bărbat care încercase să-i 
însoţească pe băiat şi pe trei companioni prin Europa, 
insistase să participe la discuţiile şi la expoziţiile pentru 
care universitatea din Edinburgh era faimoasă. Peter se 


strecurase afară în mijlocul unei lecturi ca să viziteze un 
bordel. Lucas trebuise să-l salveze şi de acolo. 

După două săptămâni, Peter şi prietenii lui se 
îndreptaseră spre munţi. 

— Trebuie să văd peştera lui Fingal! exclamase el. E 
aşa de sălbatică şi de romantică! 

li scrisese după călătoria cu barca spre insula Staffa, 
descriindu-i frumuseţea şi spunându-i lui Lucas că urmau să 
viziteze Ardnamurchan în drumul lor spre sud. Voia să vadă 
cel mai vestic punct al uscatului britanic. 

Apoi aflase despre moartea lui. Cadavrul fusese găsit 
pe malul unui drum din Kilmory, un sat aflat la capătul 
Peninsulei Ardnamurchan. Cu o seară înainte, el şi prietenii 
lui luaseră cina la castelul Kilmory, cu ducele de Forres şi cu 
familia lui. După asta, Peter se pare că se întorsese la hanul 
Kilmory, iar mai târziu ieşise singur. Nimeni nu ştia de ce 
sau cu cine se întâlnise, însă corpul lui fusese găsit în 
dimineaţa următoare. Fusese bătut şi jefuit. Furtul şi crima 
erau neobişnuite în munţi, în ciuda zonei sălbatice şi a 
reputației oamenilor de acolo. Insă acest lucru nu Îl 
consolase pe Lucas, care îşi pierduse fratele vitreg pe care 
abia avusese ocazia să îl cunoască. 

Zgomotul buştenilor din şemineu îl readuse în prezent 
- îşi dădu seama că Jack vorbea. Îşi suprimă durerea şi furia 
şi încercă să-l asculte. 

— Lucas, chiar cred că Lord Sidmouth te foloseşte 
pentru propriile scopuri, zise Jack precaut. Avea în ochi 
ceva ce semăna cu mila. Se foloseşte de suferinţa ta ca să 
te manipuleze. 

Lucas clătină din cap cu încăpățânare. 

— Eu m-am oferit să-l ajut pe Sidmouth în schimbul 
informaţiilor şi al resurselor. 

După moartea lui Peter, secretarul de stat trimisese 
oameni din Londra ca să-l găsească pe ucigaş, dar aceştia 
nu ajunseră la nicio concluzie. Lord Sidmouth era convins 
că acest caz avea legătură cu comerţul ilegal din distileriile 
de whisky care avea loc peste tot în munţi. Părerea lui era 
că Peter dăduse din greşeală peste o faimoasă bandă de 


traficanţi în Kilmory şi fusese ucis ca să nu spună nimic. Nu 
avea niciun motiv să pună la îndoială vorbele secretarului 
de stat şi îşi dorea cu ardoare să se răzbune pe banda de 
ticăloşi care îi luaseră viaţa lui Peter. 

— Ştiu că e puţin probabil, dar aş putea să descopăr 
ceva ce proştii ăia din Londra nu au reuşit. Dacă 
responsabilii pentru moartea lui Peter sunt contrabandiştii 
de whisky, atunci am şanse mai mari decât oamenii lui 
Sidmouth să aflu ceva, iar ca să fac asta, nu pot să merg la 
Kilmory şi să deschid direct subiectul. 

Işi fixă privirea asupra focului. Ardea încet, umplând 
camera cu căldură şi lumină. Cu toate astea, Lucas se 
simţea rece pe interior. 

Nu-şi amintea când îi fusese cald ultima oară. Nu-şi 
amintea dacă îi fusese vreodată cald pe interior, acolo unde 
contează. 

Era fiul ilegitim al unui lord scoţian şi al unei prințese 
rusoaice, produsul unei nopţi de pasiune din tinereţe, când 
tatăl lui călătorise în Rusia. Naşterea lui scandalizase 
societatea rusă şi o umilise pe mama lui. Peste cinci ani, 
aceasta încheiase o căsătorie nefericită între dinastii, cu un 
bărbat care era pregătit să-i treacă cu vederea reputaţia 
pătată deoarece era atras de zestrea ei. 

Lucas se dusese să stea cu mama lui când aceasta se 
căsătorise, dar nu fusese bine-venit în casa tatălui său 
vitreg, conştient de diferenţa dintre el şi ceilalţi copii. 
Bunicul lui îi ceruse țarinei Ecaterina să îl numească fiu 
legitim, dar asta doar înrăutăţise situaţia. Verii şi tatăl lui 
vitreg încă îi spuneau că era un bastard. Mama lui încă 
avea suferinţă şi umilinţă în ochi când îl privea. Peter 
fusese singurul care nu ştia despre umbra aruncată de 
existenţa lui Lucas. Era numai un copil deschis, plin de 
încredere şi de afecţiune. 

Viaţa fratelui său mai mic fusese distrusă de un străin 
pe un tărâm străin. Frigul îl cuprinse din nou şi, odată cu el, 
o hotărâre fermă de a descoperi adevărul. 

— Peter merită dreptate, repetă el. Nu pot să renunţ 
la asta, Jack! Era singura familie pe care o mai aveam. 


— Ba nu, îl corectă Jack. Nu-ţi mai plânge de milă! 
Cum rămâne cu mătuşa ta? 

Lucas zâmbi reticent. 

— Da, ai dreptate. 

Sora tatălui său era o forţă a naturii. Intrase în viaţa 
lui când el trăia pe străzile dure din Edinburgh. Chiar dacă îi 
spusese să-l lase în pace, ea refuzase să-l abandoneze. 
Lucas fusese un tânăr nerecunoscător, mâncat de 
amărăciunea adusă de familia tatălui său, dar femeia îi 
alungase resentimentele. Il obligase să se ridice din 
mocirlă, iar pentru asta o iubea foarte mult. Era singura 
femeie pe care o iubise, singura pe care se putea imagina 
iubind-o. 

In cameră se lăsă tăcerea. 

— Niciodată nu vorbeşti despre tatăl tău, zise Jack 
după o clipă. 

Lucas ridică din umeri. Simţi disconfort. Simţi cum 
tensiunea i se aduna din nou în zona umerilor. 

— Nu e nimic de spus despre el. 

— Ţi-a lăsat proprietatea de la Black Strath, zise Jack. 
Asta probabil contează. 

Pentru Lucas acest lucru nu conta deloc. Simţea cum 
furia şi ura se învolburau în el. In acea perioadă, era furios 
tot timpul: furios că Peter murise, furios că nimeni nu 
fusese tras la răspundere pentru asta, furios că nimănui nu 
părea să-i pese. Jack avea dreptate. Ştia că Lord Sidmouth 
îl folosea. Sidmouth voia să pună capăt bandelor de 
contrabandişti de whisky pe care ofiţerii lui nu reuşeau să le 
prindă. Voia ca membrii acestora să fie identificaţi şi închişi. 
Moartea lui Peter fusese un mijloc convenabil prin care să-i 
ceară ajutorul lui Lucas. Dar asta nu conta atât timp cât 
amândoi obțineau ce voiau. 

— Mereu m-am întrebat de ce mama ta a aşteptat 
atât de mult ca să-ţi spună despre moştenirea ta, zise Jack. 
Tatăl tău a murit când erai foarte mic. 

— Cred că i-a fost teamă, zise Lucas încet. 

Incă îşi amintea strângerea degetelor mamei lui reci şi 
umede şi vedea disperarea din ochii ei. 


„Nu-ţi învinovăţi tatăl! A fost un bărbat bun. L-am 
iubit.” 

Însă Lucas îl învinovăţea pe Niall Sutherland. 
Niciodată nu uitase că tatăl lui îi abandonase mama din 
laşitate şi slăbiciune. Relaţia lor rămăsese secretă, iar 
sarcina ei fusese descoperită la câteva luni după ce plecase 
Sutherland. Deşi prinţesa Irina îi scrisese ca să-l înştiinţeze, 
bărbatul nu se mai întorsese niciodată în Rusia. Lucas nu 
simţea decât dispreţ pentru el pentru că o condamnase pe 
Irina la umilinţa şi stigmatul de a naşte un copil ilegitim, iar 
pe el la tachinările nesfârşite şi glumele care veneau odată 
cu statutul de bastard. Dacă era ceva pentru care să-i fie 
recunoscător tatălui său, acest lucru era impulsul pe care i-l 
dăduse de a fi opusul lui: dur, nemilos şi puternic. 

Jack îl privi. Lucas luă o gură de brandy. Avea un gust 
amar. Puse brusc paharul jos. 

— Era nefericită, zise el. Cred că îi era teamă că o s-o 
părăsesc şi o să merg în Scoţia pentru a-mi revendica 
moştenirea. Chiar şi când eram copil eram încăpățânat. 
Bărbatul zâmbi trist. Evident, se înşela. Nu aş fi părăsit-o 
niciodată. 

— Dar ai plecat când a murit, spuse Jack. 

— Atunci nu mai era nimic care să mă ţină în Rusia. 

Lucas traversă încăperea spre şemineu şi puse câţiva 
buşteni pe foc. Se auzi un sfârâit şi flacăra se mări. 

— Tatăl meu vitreg m-a biciuit şi m-a dat afară din 
casă în ziua în care ea a murit. 

Îşi menţinu tonul calm, dar în mintea lui încă simţea 
muşcătura biciului prin materialul subţire al cămăşii, auzind 
zgomotul când aceasta se rupsese şi simţise durerea de pe 
spate. Simţi un nod în piept când îşi aminti groaza ce îl 
cuprinsese când biciul i se înfăşurase în jurul gâtului, 
sufocându-l. Se dusese în Scoţia doar ca să descopere că 
administratorii domeniului tatălui său nu erau impresionați 
de un băiat de 15 ani care nu avea nicio dovadă prin care 
să-şi demonstreze descendența. 

Bărbatul clătină din cap, ca să alunge amintirile 
trecutului. Mătuşa lui se asigurase că avea să îşi primească 


domeniul, dar nu era stăpân acolo. Închiriase Black Strath 
din clipa în care obținuse moştenirea. El era interesat de 
afacere, nu de pământ. 

— Peter te venera, zise Jack. E evident că tatăl lui nu 
a putut să-i otrăvească mintea împotriva ta. 

Lucas zâmbi reticent. 

— Peter era foarte iubitor. Semăna cu mama noastră. 

Jack încuviinţă. 

— Înţeleg. Apoi adăugă: Adică înţeleg că simţi nevoia 
să-l aduci pe ucigaşul lui în faţa justiţiei. Oftă adânc. 
Apropo, o să fii un servitor sărac impresionant. 

— Nu ştiu ce vrei să spui, zise Lucas. Pot să lucrez din 
greu. 

— Nu-ţi place să primeşti ordine, spuse Jack, 
terminându-şi băutura din pahar. Eşti obişnuit să le dai. 

— Nu crezi că mă potrivesc descrierii? Lucas se ridică 
şi arătă spre ziarul împăturit pe masa din faţa lor. Citi cu 
voce tare: Se caută servitor la castelul Kilmory. Trebuie să 
fie harnic, de încredere, bine instruit şi respectuos. 

— Eşti un mare eşec aproape în toate privinţele, zise 
Jack. 

Lucas râse. 

— Atunci nu o să-ţi cer să-mi scrii recomandarea. 

Ridică una din cărţile de joc, întorcând-o între degete. 

— Spune-mi mai multe despre casă, îi ceru el. Ca să 
fiu pregătit. 

— Nu am fost niciodată la Kilmory, spuse Jack, dar am 
înţeles că e un castel din secolul al XIV-lea, fără încălzire 
bună, deci probabil e foarte incomod. Insă ducele aşa 
preferă. Ridică din umeri. Mereu face ce vrea. 

— Sunt membri ai familiei care locuiesc cu ducele la 
Kilmory? întrebă Lucas. 

Ştia că o parte din clanul MacMorlan fusese acolo 
când Peter murise. Asta îi spusese Sidmouth. 

— În momentul de faţă, casa e plină, zise Jack, 
numărând pe degete. O să te împiedici de ei peste tot. 
Angus şi Gertrude acum locuiesc acolo. Mai sunt groaznicul 
frate mai mare al lui Mairi, marchizul de Semple, şi soţia lui 


şi mai groaznică. E moştenitorul titlului şi e plin de el. Cred 
că şi fiica lor, Allegra, stă cu ei. 

Lucas zâmbi. 

— Şi eu ar trebui să-i servesc pe oamenii ăştia? 

— E alegerea ta, zise Jack fără pic de înţelegere. 

— Hm... Cine mai e acolo? 

— Lachlan, rânji Jack. Fratele mai mic, un inutil. L-a 
părăsit soţia acum câteva luni, iar el s-a apucat de băut. 

— Asta nu e niciodată o soluţie bună. Ridică paharul 
într-un toast ironic. Mai e cineva? 

— Nu. Ba da. Christina, fiica cea mai mare. Se 
încruntă uşor. Mereu uităm de Christina. 

— De ce? întrebă Lucas. 

— Pentru că... e uşor de trecut cu vederea, zise el 
după o clipă şi păru ruşinat. Christina e sora modestă, 
necăsătorită. Nimeni nu o observă. 

Lui Lucas i se păru greu să creadă asta din moment 
ce Lucy şi sora ei, Mairi MacMorlan, soţia lui Jack, erau 
incredibil de frumoase, nişte diamante de calitate. Simţi un 
fior straniu, de milă protectoare faţă de insipida Lady 
Christina, fiica necăsătorită a ducelui, care trăia în umbra 
lor. 

Lăsă cartea de joc să-i alunece printre degete, iar 
aceasta alunecă pe jos, ajungând pe covor. 

La uşă se auzi o bătaie discretă şi Duncan Liddell, 
administratorul lui Lucas, îşi băgă capul înăuntru. 

— Masa patru, zise Duncan. Lord Ainsley. Nu poate 
să-şi plătească datoriile. Sau nu vrea. Nu sunt sigur care 
variantă e adevărată. 

Administratorul nu era un bărbat vorbăreţ. 

Lucas încuviinţă şi se ridică. Se întâmpla uneori ca fiii 
nobililor să bea prea mult şi să aibă impresia că li se 
cuvenea să joace gratuit. De obicei, câteva cuvinte discrete 
şoptite la urechea domnului rezolvau problema. 

— Te las să te ocupi de asta, spuse Jack. Bărbatul se 
ridică şi dădu mâna cu Lucas. Mult noroc! Sper că o să 
descoperi adevărul. Nu-mi pasă ce se întâmplă cu restul, 
zise el, dar nu o răni pe Christina, altfel o să am probleme 


cu Mairi! 

Lucas zâmbi. 

— Ştiu că soţia ta e temperamentală. Nu aş vrea să 
mă pun rău cu ea. Ai cuvântul meu, Jack! Nu am nicio 
problemă cu altcineva din clanul Forres. Nu cred că o să am 
de-a face cu ei. Nu vreau decât să mă infiltrez în grupul de 
contrabandişti şi să aflu ce s-a întâmplat de fapt cu Peter. 

Lucas îl urmă pe Duncan în salon şi se uită la cartea 
de joc care se afla sub masă. Se aplecă să o ridice. Era un 
valet de caro. Il aşeză deasupra pachetului. Păru un gest 
potrivit pentru fiul bastard al unui lord şi al unei prințese 
care îşi făcuse singur averea şi era dur ca un diamant. 


Capitolul 1 


Ardnamurchan, Highland, mai 1817 


Lucas nu trebuia să moară aşa, legat la ochi, la mâini, 
în genunchi în peştera contrabandiştilor, cu mirosul 
înţepător de peşte putrezit în nări şi strigătul mării în 
urechi, care se lovea de pietre la sute de metri dedesubt. 

La un moment dat, se plimba pe stânci seara, la apus, 
ca să facă mişcare după o călătorie interminabilă din 
Edinburgh, iar în următorul moment avusese loc acest 
coşmar al ambuscadei şi al capturării. Auzise că munţii erau 
foarte plăcuţi în mai, dar se înşelase. Nu erau locul potrivit 
în care să te afli când aveai un cuţit la gât. 

Fusese neglijent. Gândul îl înfurie. Se gândi că Lord 
Sidmouth ar fi fost mândru de el, se gândi el cu cruzime. 
Spionul lui fusese prins chiar de bărbaţii pe care îi 
investiga. Dar fusese obosit, iar ultimul lucru la care se 
aştepta era să dea peste contrabandiştii de whisky care îşi 
mutau marfa. Se întrebă dacă aşa murise Peter. Se întrebă 
dacă şi fratele lui văzuse ceva ce nu trebuise, dacă dăduse 
peste o situaţie pe care nu o putuse controla. Ce ironic ar fi 
fost dacă ar fi descoperit adevărul aşa de repede, aşa de 


uşor, ca apoi să nu mai trăiască destul cât să demonstreze 
asta. 

Contrabandiştii se certau. Accentele lor scoțiene erau 
atât de puternice, încât lui Lucas îi fu greu să-i înţeleagă pe 
unii dintre ei, dar firul conversaţiei nu era greu de urmărit. 

— Eu zic să-l aruncăm de pe stânci fără să punem 
întrebări. 

— Eu spun să-i dăm drumul. Nu a văzut nimic... 

— E prea periculos. Ar putea fi spion. Eu zic să moară. 

— lar eu zic să o aşteptăm pe doamnă. O să ştie ce să 
facă. 

Urmă o pauză scurtă, încărcată de furie. 

— Ţi-am spus să nu o chemi! Primul bărbat înjură. La 
naiba, ştii ce o să spună! 

— Nu îi place vărsarea inutilă de sânge, zise al doilea 
bărbat, părând a cita pe cineva. 

Lucas se întrebă dacă vărsarea sângelui lui avea să 
fie considerată necesară. Nu spuse nimic. Îi era frig, era ud, 
obosit şi înfometat. 

Cine era femeia? Vreo ticăloasă la fel de brutală ca 
meseria ei? 

Sidmouth îi povestise despre comerțul ilegal de 
whisky din munţi. Guvernul de la Londra ceruse ca fiecare 
persoană din zonă care distila whisky să plătească taxă 
pentru asta. Oamenii refuzaseră, iar guvernul trimisese 
ofiţeri să-i vâneze pe contrabandişti. Mai mult ca sigur din 
acest motiv îl suspectau că ar fi fost spion. Ceea ce era. 
Unul foarte incompetent. 

„La naiba!” 

Lucas îşi aminti de whisky-ul pe care îl gustase pe 
străzile lăturalnice din Edinburgh. In galeză îi spuneau 
Uisge Beatha, apa vieţii, dar lui i se păruse mai aspru decât 
spatele unui bursuc. 

O briză de aer sărat tăie aerul stătut din peşteră, iar 
contrabandiştii tăcură. Era o tăcere circumspectă. Lucas 
simţi cum i se ridică părul de pe ceafă şi cum i se face 
pielea de găină. Işi dădu seama şi că îşi ţinea respiraţia. 

Se simţi o pală de aer când trecu cineva pe lângă el. 


Doamna. Ajunsese. Lucas nu auzi paşi şi nu putea vedea 
nimic, deoarece era legat la ochi. Materialul era gros şi 
aspru. Era învăluit în întuneric. Cu toate astea, îi putea simţi 
prezenţa. Era aproape. 

încercă să se ridice în picioare, dar imediat unul din 
contrabandişti îşi puse mâna pe umărul lui, forțându-l să 
îngenuncheze din nou. 

— Bună seară, doamnă. 

Tonul bărbaţilor se schimbase. În salutul lor se auziră 
respect şi o notă de precauţie. Lucas îşi dădu seama că 
erau cu garda sus. Nu puteau anticipa reacţiile femeii, iar 
speranţa lui se afla tocmai în nesiguranța lor. Dintr-odată, 
se afla la limita dintre viaţă şi moarte. 

— Domnilor. 

Inima lui Lucas bătea cu putere. Toate simţurile lui 
erau ascuţite. Un singur cuvânt din partea ei, iar el putea să 
moară. Un cuţit între coaste, rapid şi letal. Se luptă cu frica 
sufocantă care îi apăsa mintea. Nu avea pentru ce să 
trăiască, dar nici nu voia să moară. 

Simţi că femeia era aproape de el. Putea auzi foşnetul 
unui material care părea scump şi de calitate, precum 
mătasea sau catifeaua, apoi simţi parfum de albăstrele. 
Foarte dulce, foarte inocent. Nepotrivirea aceea aproape că 
îl făcu să zâmbească. Infama lideră a unei bande de 
renegaţi criminali mirosea ca florile de primăvară. 

Cineva îl lovi puternic în coaste, şi gândul i se risipi 
din cauza durerii. Lucas căzu într-o parte. Toţi săriseră 
asupra lui ca o haită de lupi. Le simţi răutatea. Incă o 
lovitură şi încă una. Se mişcă, în încercarea de a le evita, 
oprit de mâinile legate şi de ochii acoperiţi. Era la mila lor, 
dar prea mândru să implore o haită de brute să îl cruţe. 
Poate că era o slăbiciune care avea să-l omoare, dar nu-i 
păsa. 

— Încetaţi! 

Nu fu nevoie decât de un cuvânt din partea ei ca 
bărbaţii să se oprească. Femeia vorbi tăios şi cu o 
asemenea autoritate, încât toţi se opriră. Pentru o clipă, 
Lucas nu se putu concentra decât asupra durerii din coaste. 


Apoi, pe măsură ce începu să se domolească, inspiră 
adânc. 

— Haide... 

Femeia îl ajută să se aşeze. Spatele lui era lipit de 
unul din pereţii peşterii. Era umed şi rece, dar piatra solidă 
îl ajută să se echilibreze. Simţi că ea era între el şi bărbaţi, 
apărându-l, protejându-l. Fu cuprins de un val de ruşine 
pentru că nu se putea apăra şi o emoție puternică faţă de 
ea, pe care nu o înţelese. 

Tăcerea din peşteră era deplină, dar atmosfera încă 
mocnea cu violenţă. Lucas simţea asta în fiecare celulă a 
corpului său. Dar simţi în acea femeie un sentiment de 
neîncredere. 

Frică? Nu. Nu-i era frică de bestiile acelea. 

Repulsie. 

Inima lui Lucas bătu cu putere. Oricât de neobişnuit ar 
fi fost, simţi în ea ură faţă de brutalitate. 

Acum aveau sens cuvintele contrabandiştilor. Din 
acest motiv cei mai însetaţi de sânge nu voiau ca ea să afle 
de prinderea lui. 

Se temeau că ea avea să-l salveze. 

Lucas se simţi atât de aproape de ea, ca şi cum i-ar fi 
putut citi gândurile, ca şi cum i-ar fi împărtăşit emoţiile şi 
senzațiile care o ghidau. 

Niciodată nu mai simţise aşa ceva. Ura intimitatea 
sentimentului şi faptul că nu înţelegea de ce simţea aşa 
ceva. Cel mai mult însă îşi ura propria neputinţă. 

— Imi cer scuze, doamnă, zise unul dintre bărbaţi, 
care părea ruşinat ca un elev pus pe şotii, dar în spatele 
scuzei lui simțindu-se o doză de rebeliune. 

— L-am prins pe drumul de deasupra cabanei. Ne 
urmărea... 

— Ne spiona, zise altul. 

— Trebuie să scăpăm de el! 

Mai mulţi încuviinţară. 

— Peste stâncă, zise primul bărbat. Acum! 

— Serios? Spre deosebire de vocile celorlalţi bărbaţi, 
în tonul ei nu se simţi accentul scoţian. Vocea ei era joasă 


şi mătăsoasă, bogată şi liniştitoare ca mierea. Chiar era o 
lady. Daţi-vă înapoi! 

Fusta îi foşni când se mută lângă el. Lucas nu se putu 
ridica, deoarece fu din nou imobilizat de o cizmă mare 
fixată în coastele care îl dureau. Cizma apăsa din ce în ce 
mai tare, iar Lucas îşi ţinu respiraţia când îl lovi alt val de 
durere. 

— Te rog să-ţi controlezi tendinţa de a fi violent! 

Vocea ei părea obosită, dar presiunea cizmei se 
domoli. 

Mâna ei se afla sub bărbia lui. Lucas îşi imagină că îi 
întoarse faţa spre lumină. Nu purta mănuşi. Pielea îi era 
mătăsoasă şi degetele delicate. Pentru o clipă, îi mângâiară 
faţa cu blândeţe. Lucas simţi un fior pe şira spinării, ceva ce 
nu părea frică. | se împotrivi. Era în joc viaţa lui, dar nu se 
putea gândi decât la atingerea ei. 

„Revino-ţi, Lucas!” 

— Ce fel de spion ar fi prins aşa de uşor? 

În vocea ei se simţi o nuanţă de batjocură. 

— Unul prost, răspunse unul dintre bărbaţi. 

— Sau un călător nevinovat, continuă femeia. 

Tonul ei era tăios. Îşi lăsă mâna jos. Lucas simţi că 
femeia se îndreptă. 

— Nevinovat sau nu, marea e locul perfect pentru el, 
mormăi bărbatul, care părea să fie purtătorul de cuvânt al 
celorlalţi. E singurul lucru pe care putem să-l facem, 
doamnă! 

— Prostii! Femeia părea furioasă acum. Lupta noastră 
nu e cu cei ca el, iar voi ştiţi asta. 

— lar tu ştii că e un pericol pentru noi. Nu avem de 
ales. 

Bărbatul se ţinea tare, iar ceilalţi îl susțineau. Lucas 
mirosea încăpăţânarea, dar şi frica lor. Se simţea în aer şi 
pe corpurile lor nespălate, care se apropiau. Il voiau mort. 

Ştia că femeia simţea acelaşi lucru. Un pas greşit, şi 
amândoi ar fi avut probleme. Era neobişnuit să simtă cu o 
siguranţă deplină că ea era de partea lui. 

— Nimeni nu o să afle, zise bărbatul. Cine o să-i ducă 


dorul? 

— Numai el poate să ne spună asta. Vocea ei nu trăda 
nicio emoție, nimic din calcularea rapidă şi atentă pe care 
Lucas o simţea în spatele cuvintelor. Poate că e momentul 
să aflăm mai multe despre el. Mâna ei îl atinse pe Lucas pe 
braţ, avertizându-l, cu toate că tonul ei avu din nou o 
nuanţă de batjocură. Cum te cheamă, frumosule? 

— Lucas, răspunse el. 

Ştia că, în ce privea replicile, a lui era departe de a fi 
sclipitoare. 

Unul dintre bărbaţi râse. 

— Am putea să-i stricăm faţa asta frumoasă. l-am da 
o lecţie. 

— Să nu îndrăzneşti! zise femeia. Vocea ei era 
relaxată. Am nevoie de ceva drăguţ la care să mă uit când 
vin aici. 

Cuvintele ei erau indiferente, ca şi cum el n-ar fi 
contat deloc. Lui Lucas nu-i plăcea să fie tratat aşa, dar îşi 
dădu seama că era inteligentă. Il făcu să pară neimportant, 
ca şi cum n-ar fi fost o ameninţare. 

— Care e celălalt nume al tău? întrebă ea. 

— Lucas Ross, doamnă, zise el. La dispoziţia 
dumneavoastră. 

Era numai pe jumătate o minciună. 

— Cuvintele îţi sunt la fel de frumoase ca înfăţişarea. 
Ce cauţi în Kilmory, Lucas Ross? 

— Îmi caut un loc de muncă, zise Lucas. La castel. Ca 
servitor. Am venit din Edinburgh. 

— Ce maniere preţioase de oraş! zise unul dintre 
contrabandişti, nefiind un compliment. 

— Vreau să fiu majordom într-o zi, spuse Lucas. 

— Să sperăm că o să trăieşti destul cât să-ţi 
îndeplineşti dorinţa. Vocea femeii era seacă. Unde stai? 

— La hanul din sat. Am închiriat o cameră şi am 
comandat cina. Proprietarul o să observe dacă nu mă 
întorc. 

— Tom Meardle nu o să ne facă probleme, zise alt 
contrabandist. Cel mai probabil o să ne ajute şi o să scape 


de bunurile tale. De unde crezi că-şi ia whisky-ul, amice? 

Ceilalţi râseră. Se apropiau din nou, însetaţi de sânge. 
Lucas ştia că nu-i convinsese să-l lase să trăiască. Nu avea 
nicio soţie iubitoare care să-i ducă dorul, nici părinţi sau 
rude. Ar fi trebuit să inventeze câţiva oameni şi să spună o 
poveste emoţionantă despre faptul că toţi depindeau de el. 
Buzele i se răsuciră într-o parodie amară a unui zâmbet. 

— Ne irosim timpul. 

Unul dintre bărbaţi îl ridică în picioare. 

— Stai! zise femeia din nou pe un ton autoritar. Te 
grăbeşti prea mult, prietene! Alt cadavru aduce din nou pe 
ofiţeri mai repede decât mirosul de turbă. Ai uitat că au 
trecut numai şase luni de la ultima vizită? 

Alt cadavru... 

Lucas simţi cum i se răci sângele. Femeia se referea 
la Peter. 

Atmosfera deveni tensionată. Lucas aşteptă cu 
muşchii încordaţi. Auzi mişcarea bărbaţilor din jurul lui. 

— Treaba aia nu a avut legătură cu noi, zise liderul 
sfidător. Nu ştim nimic despre asta. 

— Fie că a fost vina voastră sau nu, două cadavre 
atrag atenţie nedorită, zise femeia. M-aţi înţeles? In plus, 
dacă domnul Ross a vorbit deja pentru postul de la castel, 
prea mulţi oameni ştiu cine e. Nu putem să ne asumăm 
riscul. 

— La naiba! Bărbatul îşi pierdu răbdarea. Eu zic să 
moară, iar ceilalţi mă susţin. Putem să scăpăm de cadavru, 
ca să nu-l găsească nimeni niciodată. 

— Destul! 

Lucas o auzi mişcându-se, apoi zgomotul unui pistol 
care era încărcat, inspiraţia bărbaţilor care îngheţară pe 
loc. Simţi un fior de teamă. Pentru ea, nu pentru el. Era 
absurd, dar legătura dintre ei părea şi mai puternică. 

— Sunteţi nişte proşti periculoşi, zise ea. Femeia 
vorbea în continuare încet, dar ferm. Chiar vreţi să vă 
asumaţi riscul ăsta? Vreţi să renunţaţi la toate profiturile 
din cauza unui orăşean amărât care s-a pierdut prin munţi? 
Gândiţi-vă bine, prieteni, înainte să fie prea târziu! 


Din nou, Lucas se trezi ţinându-şi respiraţia. Violenţa 
dădea naştere la violenţă, iar ea îşi asuma un risc ca să-i 
salveze viaţa. Erau cel puţin patru bărbaţi. Puteau să o 
doboare foarte uşor. Un glonţ era tot ce stătea între el şi 
moarte. 

Timpul trecea, iar el simţea fiecare secundă. 

Apoi totul se schimbă. Lucas simţi acest lucru prima 
oară în mişcarea neliniştită şi în agitația picioarelor 
contrabandiştilor, apoi în cuvintele bombănite pe care nu le 
înţelese şi în tensiunea risipită. Banii. Banii şi demonstraţia 
de forţă îi făcuseră să se răzgândească. 

— Are dreptate, zise unul dintre bărbaţi. Gândiţi-vă 
cât am câştigat cu ultimele butoaie. Nu vrem ca perceptorii 
să vină din nou pe aici... 

Bărbaţii mormăiră, încuviinţând resemnaţi. Unul oftă, 
ca şi cum ar fi fost foarte dezamăgit de negarea dreptului 
său de a pune în practică o moarte violentă. 

Lucas se simţi uşurat. Picioarele îi tremurau. Dacă l-ar 
fi obligat să meargă, nu ar fi trebuit să se prefacă slăbit. 
Simţi şi uşurarea femeii, deşi aceasta o mască bine. 

— la-l de aici! 

Vocea ei îi spuse lui Lucas că femeia se îndepărtase, 
ca şi bărbaţii care deja capitulaseră. 

— Milady, începu liderul, care se gândea la altă 
strategie. Apoi se corectă: Doamnă... 

— Da? Vocea ei era relaxată şi rece. Dacă încă ai dubii 
legate de clemenţa mea, atunci consolează-te cu gândul că 
ştim exact unde să îl găsim dacă este destul de prost încât 
să spună ceva despre seara asta. Se întoarse înapoi spre 
Lucas: Să nu te prind că spui ceva după ce bei, domnule 
Ross! Şi să nu-ţi treacă prin cap să te duci la autorităţi. Ai 
părea cel mai mare prost dacă le-ai zice o asemenea 
poveste trasă de păr. Sfatul meu e să renunţi la locul de 
muncă de la castel, să te grăbeşti înapoi acasă la Edinburgh 
şi să uiţi de noi toţi. 

— Da, doamnă, zise Lucas din nou. 

Îi simţi iar parfumul de albăstrele, care îi tulbură 
simţurile. 


Nu avea cum s-o uite. Îşi forţă corpul să nu se 
întărească din cauza excitării. Dumnezeule! Cine era 
femeia care îi putea face asta când nici măcar nu putea s-o 
vadă? 

— Du-l de aici! repetă ea. 

Tonul ei fu autoritar, iar de data asta nimeni nu mai 
comentă. 

Bărbaţii îl cărară, mai mult târându-l în timp ce Lucas 
se împletici spre gura peşterii. Afară era noapte, întunericul 
apăsându-i ochii. Aerul rece fu ca o lovitură peste faţă, 
proaspăt şi tăios cu împunsătura mării. Sunetul valurilor fu 
dintr-odată puternic, încingând stâncile de mai jos. Simţi că 
era foarte aproape de marginea unei stânci. 

— Dezlegaţi-i mâinile! 

Femeia nu avea de gând să rişte ca bărbaţii să-l 
arunce în apă când ea se întorcea cu spatele. Lucas ştia 
asta, la fel ca şi oamenii ei. 

Cineva se chinui să-l dezlege, blestemând în tot acest 
timp pentru că nu vedea ce făcea. Era liber. Işi mişcă 
mâinile, simțind durerea şi sângele începând să circule. 

— Ţine minte ce ţi-am spus! zise ea. 

— Mulţumesc, doamnă! spuse Lucas. 

li căzu pânza de pe ochi. 

Îi luă puţin timp pentru a se obişnui cu întunericul. În 
acea seară nu se vedea luna, iar lumina stelelor era slabă şi 
pală, o simplă strălucire pe mare. Lucas privi în jos şi simţi 
un fior de teamă. Era la o jumătate de metru de marginea 
stâncii. Pietrele îi alunecau sub cizme. Pentru o secundă, se 
simţi ameţit. Işi reprimă reacţia de panică pentru a se da în 
spate şi a-şi găsi echilibrul. Se forţă să nu se mişte, 
respirând încet şi fixându-şi privirea pe orizontul întunecat 
până când lumea din jurul lui se opri. 

Contrabandiştii de whisky dispărură, topindu-se în 
umbre la fel de tăcut şi de rapid cum apăruseră. 

Poate că încă îl supravegheau. Ştia că singurul lucru 
pe care îl putea face era să se întoarcă la han şi să se 
poarte ca orice alt bărbat după ce abia supravieţuise. Asta 
însemna probabil să se îmbete cu un whisky prost. Şi să-şi 


amintească să nu spună nimic despre ce i se întâmplase. 

Se întoarse cu spatele la mare şi începu să se urce pe 
stâncă. Era un drum greu. Tulpinile aspre de iarbă-neagră îi 
înţepau palmele. Pietrişul îi aluneca sub picioare. Îi luă cam 
zece minute să ajungă la drumul din vârf, de unde o luă 
spre sat. Îi era frig, era ud şi plin de vânătâi, dar extrem de 
recunoscător să fie în viaţă. Aerul părea mai dulce, lumina 
şi umbrele mai clare, sunetul bufniței, mult mai intens. 
Până şi durerea persistentă din coaste era bine-venită, ca 
semn al faptului că trăia. 

Abia când ajunse la marginea satului, după ce trecu 
de biserica aflată dincolo de zidul acoperit de muşchi, acele 
instincte care greşiseră mai devreme se treziră la viaţă şi îi 
spuseră că nu era singur. 

Se opri la umbra tisei din curtea bisericii şi aşteptă. | 
se făcu pielea de găină. 

Ea era acolo. Putea s-o simtă. 

Peste o secundă, simţi atingerea rece a unui pistol pe 
gât. 

— Ţine minte ce ţi-am spus! Întoarce-te în Edinburgh, 
orăşene! Nu e nimic pentru tine aici. 

Şoapta ei fu aprigă. 

Lucas făcu singurul lucru la care era sigur că ea nu se 
aştepta. Se întoarse cu faţa spre ea şi o prinse de mână 
atât de puternic, încât femeia icni şi scăpă pistolul la 
picioarele lui. Bărbatul îl împinse într-o parte, în timp ce o 
lipi de el. Întunericul era atât de intens, încât nu îi putea 
vedea faţa, dar îi auzea respiraţia sacadată şi simţea 
mişcarea sânilor lipiţi de pieptul lui. 

| se păru incredibil să o ţină în braţe pe femeia care îi 
salvase viaţa. Sângele îi luă foc în vene, excitându-l 
imediat. Tot ce se întâmplase în acea seară între ei se 
transformă într-o explozie de dorinţă. 

Lucas ridică o mână ca să îi dea la o parte gluga 
pelerinei de catifea. Materialul era aspru, iar fricţiunea 
delicioasă. Descoperit, părul păru închis la culoare în 
lumina slabă a lunii, o cascadă mătăsoasă de satin care i se 
revărsă peste degete. Işi plimbă degetul mare peste linia 


maxilarului ei, ridicându-i bărbia pentru ca buzele ei să le 
întâlnească pe ale lui. 

Ea scoase un sunet şocat, iar corpul lui Lucas se întări 
şi mai mult, apoi buzele ei se despărţiră sub presiunea 
insistentă a buzelor lui. La început răspunsul ei fu ezitant, 
apoi dulce, pasional, cu o lipsă de falsitate care îl tulbură. 
Corpul ei se relaxă şi se lăsă pradă lui, iar sărutul se 
îndreptă spre un cu totul alt tărâm, al căldurii şi al nevoii. 
Ce se întâmpla era nou şi periculos de seducător. Lucas 
întotdeauna se stăpânise, dar acum simţea pericolul de a-şi 
pierde controlul cu totul. 

Sub degete putea simţi delicateţea şi puterea 
trăsăturilor desăvârşite ale feţei şi ale gâtului ei, iar când îşi 
cobori mâna spre baza gâtului, pulsul îi bătea frenetic sub 
atingerea lui. Işi dădu seama că habar nu avea cum arăta, 
câţi ani avea sau orice altceva despre ea. Era posibil să 
sărute o femeie destul de bătrână cât să-i fie bunică, însă în 
acel moment nu era sigur că îi păsa. Faptul că o sărutase 
fusese cea mai explozivă experienţă pe care o cunoscuse 
vreodată. 

Işi lipi buzele de linia gâtului ei şi apoi de curbura 
umărului, dându-i la o parte pelerina şi straturile subţiri de 
mătase ca să poată trasa linia claviculei cu limba. Femeia 
gemu, după care el simţi cum genunchii ei se înmuiară şi o 
trase în jos, unde iarba-neagră le oferea un pat moale. 
Acolo o sărută din nou, profund, de data astea sărutul fiind 
lent. Sărut care opri timpul în loc. Nu era conştient decât de 
amestecul limbii ei cu al lui, de căldura corpului ei, de 
delicateţea pielii sub degetele lui. 

Deasupra, stelele se învâărteau, iar luna se ridicase şi 
mai sus, dar era prea slabă ca să alunge umbrele. Lui Lucas 
nu-i păsa că nu putea să o vadă pe ea, singurul lucru real 
pentru el. O creatură din argint viu şi întuneric. 

Mâna îi alunecă sub corsaj şi simţi forma sânului gol, 
cald, lipit de palma lui. Ea se arcui, împingându-se în mâna 
lui. Reacţia îi făcu mădularul să se întărească dureros de 
mult. Işi frecă degetul de sfârcul ei şi îi auzi geamătul. 
Mătasea şi dantela corsajului ei păreau apretate şi scumpe, 


dar pielea ei părea şi mai scumpă, mătăsoasă şi delicată la 
atingere, corpul ei fiind un paradis senzual în care se putea 
pierde. 

Ceasul bisericii bătu ora cu putere, cele zece lovituri 
lungi vibrând prin el şi întrerupând momentul. Lucas o simţi 
încordându-se în braţele lui, apoi ea se ridică şi îşi trase 
pelerina. 

— Stai! zise Lucas, apoi o prinse de mână. 

O simţea tremurând, iar senzaţia vulnerabilităţii ei şi 
nevoia îl îndemnau să o strângă din nou în braţe şi să 
termine ce începuseră. Simţurile lui era îmbătate de gustul 
şi atingerea ei. Nu voia să-i dea drumul. 

— Nu ţi-am mulţumit pentru că mi-ai salvat viaţa, zise 
el. 

Ea făcu o pauză. 

— Cred că ai făcut mai mult decât să-mi mulţumeşti. 

Tonul ei era sec. Îşi recăpătase controlul. Vocea ei nu 
trăda nimic. 

— Când o să te văd din nou? întrebă Lucas. 

— Nu o s-o faci, răspunse ea amuzată. Noapte bună, 
domnule Ross! 

Pentru o clipă, ea fu o umbră întunecată şi apoi 
dispăru. Noaptea era din nou goală şi neclintită. Lucas se 
rezemă de zidul curţii bisericii şi aşteptă ca durerea 
aproape intolerabilă din corpul lui să se diminueze. Fusese 
şocant de aproape să facă dragoste cu o femeie pe care nu 
o cunoştea şi nu o văzuse niciodată. Simplul gând îi făcu 
trupul să se întărească din nou. In ritmul ăsta, drumul spre 
han avea să fie lung şi incomod, dar nu putea regreta asta. 
Ce noapte specială! 

După zece minute, Lucas era înapoi pe uliţa principală 
a satului şi intra în hanul Kilmory. Proprietarul îi aruncă o 
privire curioasă. Lucas se întrebă cum arăta cu hainele 
murdare şi rupte. Avea şi semne pe încheieturi, lăsate de 
funie. Contrabandiştii nu fuseseră delicaţi. 

— Ceva de băut, domnule? Vorba proprietarului era 
blândă, dar privirea lui părea tăioasă. Te-ai pierdut în 
timpul plimbării de seară? 


Lucas încuviinţă, aşezându-se pe un scaun de lemn 
din colţ, lângă foc. Coastele lovite protestară din cauza 
lipsei de confort, dar nu credea că erau rupte. Nu putea să 
consulte un doctor şi, cum se dădea un simplu servitor, 
oricum nu-şi putea permite unul. Pur şi simplu trebuia să 
aştepte ca vânătăile să treacă. 

În buzunar avea pistolul. Ca o versiune fatală a 
Cenuşăresei, femeia misterioasă îl lăsase în urmă când 
plecase, ceea ce sugerase că nu îşi controla emoţiile atât 
de bine pe cât voia să pară. Asta îi dădu satisfacţie lui 
Lucas. Se hotări să se uite la pistol mai târziu, în intimitatea 
camerei. 

Privi pe furiş prin cârciumă. Era aproape plină. Trei 
bărbaţi jucau cribbage în colţul opus, aplecaţi peste masă şi 
prinşi de joc. Nimeni nu se uita la el sau cel puţin aşa 
părea. Dar avea să se afle despre bărbatul din Edinburgh 
care venise să lucreze la castel şi, accidental, avusese de-a 
face cu grupul de contrabandişti. Comunitățile mici erau 
apropiate şi loiale. Toată lumea ştia despre distilarea de 
whisky. 

Proprietarul îi împinse un pahar pe masă. Avea gust 
de fum şi de turbă, destul de puternic cât să îl înece. Lucas 
observă sclipirea de amuzament din ochii bărbatului. Poate 
că îl credea un englez care nu ţinea la băutură. Sau 
accentul lui îl trăda că era din sud. Cei din munţi şi 
compatrioţii lor de la sud nu se înțelegeau. Adevărul era că 
Lucas era o combinaţie de rase şi un amestec de limbi. 
Mama lui fusese o femeie educată, care îl învățase franceză 
şi engleză. Când fusese aruncat din palatul tatălui său 
vitreg şi venise în Scoţia pentru moştenirea lui, adoptase 
repede accentul străzilor, ca să nu iasă în evidenţă. Când 
începuse să obţină profit cu afacerea lui şi îşi strânsese 
prima avere, renunţase la străzi şi adoptase din nou 
engleza perfectă a copilăriei. 

Rămase tăcut, gândindu-se în timp ce zgomotul 
cârciumii îl învăluia. Se obişnui cu gustul de whisky şi simţi 
cum o letargie plăcută alunecă prin el. Contrar primei 
impresii, whisky-ul avea un gust delicios, cald şi profund 


odată ce se obişnui cu faptul că era destul de puternic. 
Distileria Kilmory cu siguranţă era valoroasă. 

Îşi sprijini un cot pe masă, privind lichidul de un auriu 

profund. Acesta se învârtea ca magia unei vrăjitoare. 
Tocmai asta era calitatea acestei băuturi, îşi spuse. Te ajuta 
să uiţi, îţi uşura drumul prin tot felul de amintiri crude şi 
alina durerea trecutului. Dar în acea seară, în Kilmory, 
simţise umbra trecutului apăsându-l pe umeri. Aici murise 
Peter. Stătuse cu prietenii lui chiar în acest han, luase cina 
la castel şi se plimbase pe aceleaşi stânci. 
_ Lucas se gândi la grupul de contrabandişti de whisky. 
li auzise pe bărbaţi negând că ar fi fost implicaţi în moartea 
lui Peter, dar nu crezuse niciun cuvânt. L-ar fi ucis şi pe el 
rapid dacă femeia nu i-ar fi salvat viaţa. 

Ştia însă că, pentru a afla adevărul, trebuia s-o 
găsească pe femeia pe care o întâlnise în acea seară. Nu ar 
fi putut niciodată să-i identifice pe membrii bandei, dar în 
privinţa ei lucrurile stăteau altfel. Putea s-o găsească, iar ea 
avea să-l ducă la ceilalţi. Apoi putea să-i trădeze şi să-i 
spună lui Sidmouth cine erau. 

Se gândi la ce aflase despre ea. Se gândi la atingerea 
ei, la atingerea bogată şi senzuală a pelerinei de catifea şi 
la mirosul parfumului. Se gândi la sărutul ei, la căldura şi 
dulceaţa lui şi la senzaţia arzătoare pe care o simţise. 
Amintirea încă îl tulbura. Dacă ar fi fost un bărbat cu 
fantezii, ar fi zis că fusese dragoste la prima vedere. 

Dar nu era un astfel de bărbat. 

Fusese dorinţă. 

Celelalte lucruri, senzaţia de intimitate, de înţelegere, 
erau doar o păcăleală a simţurilor. Se luptase pentru viaţa 
lui, iar ea îl ajutase. Fusese cuprins de uşurare şi de 
recunoştinţă, nimic mai mult. 

| se păru că acea lady exact asta era - o aristocrată. 
Vorbise cu încrederea şi autoritatea unui aristocrat. Lucas 
auzise când unul dintre bărbaţi i se adresase cu milady, 
după care se corectase imediat. Nu erau foarte multe 
doamne prin jur. Logica îi sugeră că probabil era înrudită cu 
ducele de Forres şi locuia la castelul Kilmory. 


Proprietarul îi aduse în sfârşit cina, o farfurie cu 
plăcintă din carne de oaie cu legume fierte, de care Lucas 
se bucură cu entuziasmul unui bărbat care tocmai înşelase 
moartea. În timp ce mâncă, se gândi la ce-i spusese Jack 
despre rudele femeii ducelui. Una era Lady Semple, soţia 
moştenitorului ducelui. Părea puţin probabil ca ea să fie 
într-o bandă de nelegiuiţi, dar poate că era fiica ei. Trebuia 
să afle mai multe despre Lady Allegra. Apoi era Lady 
Christina MacMorlan, fata bătrână care avea grijă de casă 
pentru tatăl ei, eclipsată de surorile mai mici şi mai 
frumoase. Gândul că ea ar fi fost lidera cu pistol a unei 
bande de infractori era şocant. 

Pe de altă parte, nu exista o acoperire mai bună 
pentru şefa unei bande de infractori decât să fie fiica 
modestă a unui duce. 

Dar se gândea mult prea departe. Era posibil să existe 
alte variante. Primul lucru pe care trebuia să-l facă era să 
obţină un loc de muncă la castel. Contrabandista lui îi 
spusese să se întoarcă în Edinburgh, dar nu avea de gând 
să facă asta. În ziua următoare avea să se ducă la castelul 
Kilmory pentru poziţia de servitor, ca şi cum nu s-ar fi 
întâmplat nimic. Avea să fie un test al abilităţilor lui 
actoriceşti. Nu îi plăcea să primească ordine, deci avea să 
fie şi un test al toleranţei. Ura aristocrații, stilul lor de viaţă 
opulent şi impresia că li se cuvenea totul. O funcţie în casa 
ducală era cea mai proastă opţiune pentru el. 

Lucas schiţă un zâmbi. Era un preţ mic pe care 
trebuia să-l plătească în schimbul adevărului despre fratele 
lui. Dacă asta însemna că avea s-o găsească şi pe 
contrabandista lui, cu atât mai bine. Ştia că avea s-o 
recunoască. O atingere, o urmă a parfumului ei aveau să fie 
suficiente. 

Dacă era într-adevăr fiica ducelui, atunci nu avea pic 
de înţelegere pentru ea. Fie era o bogătaşă răsfăţată care 
se juca de-a contrabanda pentru divertisment, fie era o 
ticăloasă vicleană. Sau poate că era ambele. Lui Lucas nu-i 
păsa care erau motivele ei. Işi amintea cum era să fure 
mâncare ca să supravieţuiască, să cerşească, să jefuiască 


şi să se lupte doar ca să rămână în viaţă. Nu avea timp 
pentru cei care aveau parte de toate privilegiile posibile, 
dar tot se purtau ca nişte delincvenţi. 

In intimitatea camerei lui, care era ca o cutie în care 
nu putea sta drept, scoase în sfârşit pistolul şi îl studie. Era 
foarte bine lucrat, scump, făcut în întregime din bronz şi 
avea gravuri superbe. 

Lucas bănui că fusese făcut la sfârşitul secolului al 
XVIII-lea şi că ar fi părut potrivit în colecţia unui aristocrat. ÎI 
băgă la fundul sacului, apoi se culcă. În han era gălăgie, dar 
Lucas putea dormi oriunde, altă moştenire a anilor 
petrecuţi pe străzi, profitând de odihnă când şi unde putea, 
mereu pe jumătate treaz în caz că apăreau probleme, în 
acea seară însă i se păru mai greu decât de obicei. Se 
gândi că era bântuit de amintirea lui Peter, dar se adânci în 
vise în care era o femeie care fugea, o femeie pe care o 
dorea, o femeie al cărei chip nu îl putea vedea. 


Capitolul 2 


Christina deschise poarta de lemn care separa 
domeniul castelului Kilmory de drumul aflat dincolo de el. O 
alee de la umbra zidului proprietăţii ducea dincolo de 
rândul de case ale grădinarilor, umbrite de pini înalţi, ale 
căror ace căzute erau moi sub pantofii ei. De cealaltă parte 
a pinilor, era o pajişte întinsă, presărată cu arţari, care 
împrejmuia grădina cu trandafiri şi se termina cu nişte 
trepte care duceau spre o terasă. Christina merse încet, 
fără să se grăbească. Le spusese celor din familie că avea 
să se plimbe după cină şi, deşi fusese plecată destul timp, 
aceştia nu aveau să suspecteze nimic. Niciodată nu o 
făceau. 

Lumina strălucea delicat în spatele ferestrelor 
castelului. Nu voia să meargă înăuntru. Îi plăcea să fie afară 
noaptea, când luna era sus pe cer şi bătea vântul. Îi plăcea 


şi mai mult pentru că femeile nu trebuiau să se plimbe 
singure după lăsarea întunericului. Îi plăcea să facă lucruri 
neaşteptate tocmai pentru că zilele ei erau guvernate de 
previzibil. 

Lucas Ross fusese neaşteptat. Încă simţea gustul 
sărutului său. Încă îi simţea atingerea pe corp. Parfumul lui 
se lipise de ea. Nu era pomada dezgustătoare sau apa de 
colonie pe care le purtau bărbaţii, ci un amestec de aer 
proaspăt, pădure şi ocean. Îi păruse familiar, făcându-i 
inima să  tresară. Oare senzaţia periculoasă de 
recunoaştere o făcuse să accepte un asemenea abandon 
nechibzuit? Nu ştia. Tot ce ştia era că aproape făcuse 
dragoste cu Lucas Ross şi că nu-i venea să creadă. 

Lucas era servitor, dacă povestea lui putea fi crezută, 
dar era mai mult decât o simplă faţă chipeşă. Era puternic, 
isteţ şi curajos, îşi ascunsese caracterul destul de bine în 
faţa bărbaţilor şi jucase rolul orăşeanului ignorant, dar ea 
ştiuse adevărul. Din clipa în care îl văzuse prima oară, 
simţise că el era diferit. 

Ştiuse că era periculos. 

Se cutremură. 

— Doamnă? 

Uşa se deschise, iar Galloway, majordomul, se uita 
îngrijorat la ea. Ştiuse unde se dusese în acea noapte. Toţi 
servitorii ştiau. La fel ca întregul sat. Implicarea ei în 
contrabanda cu whisky era cel mai prost ţinut secret din 
Kilmory. Singurii care nu ştiau erau chiar cei din familia ei, 
iar asta pentru că nu ştiau cine era ea cu adevărat şi nici nu 
le păsa. 

— Totul e în regulă. 

Uşa se deschise mai mult, lumina galbenă 
revărsându-se în noapte. Era momentul să devină din nou 
Lady Christina MacMorlan. 

Galloway închise uşa. 

— Slavă Domnului că v-aţi întors, doamnă! 

Christina se opri ca să-şi examineze reflexia în oglinda 
de pe hol. Nu arăta prea rău. Părul îi era poate puţin mai 
dezordonat şi avea nisip pe tivul rochiei de catifea, dar nu 


era ceva neobişnuit în acest loc sălbatic. Faţa îi era 
îmbujorată şi roz, la fel ca gâtul. Işi aminti atingerea 
delicioasă a bărbii lui Lucas pe pielea ei. Din fericire, se 
putea preface că briza rece era responsabilă pentru 
culoarea mai intensă. Ar fi fost greu să explice rozul 
înţepător al buzelor ei şi faptul că erau umflate de la 
săruturile lui Lucas. Speră că umbrele de pe hol aveau să 
ascundă aceste lucruri, deoarece i-ar fi fost greu să exphce 
familiei ce făcea. Rudele o considerau lipsită de pasiune, 
insipidă. Christina cea eficientă, care se ocupa de toate 
detaliile vieţii cu care ei nu voiau să-şi bată capul, o 
menajeră glorificată, care ţinea laolaltă casa, familia şi 
clanul, fără să se plângă niciodată. 

„Dacă ar şti!” 

Pentru o clipă, simţi ecoul sărutului lui Lucas prin 
sânge şi mâna lui pe sânul ei. Trecuse foarte mult timp de 
când fusese sărutată, atinsă. Nu voia pasiune în viaţa ei. 
Aceasta aparţinea trecutului, unei perioade pe care o 
închisese şi la care jurase să nu se mai întoarcă vreodată. 
Acum însă, din cauza amintirii atingerii lui Lucas, se simţi 
neliniştită, dorinţa adormită trezindu-se din nou. 

Îşi reprimă un fior. Se întoarse cu spatele la oglindă şi 
îşi dădu jos mănuşile şi pelerina. 

— E vreo problemă, Galloway? 

— Da, milady. 

Majordomul tremura, iar Christina îşi aminti brusc de 
vârsta şi de infirmitatea lui. Tocmai de asta era esenţial să 
găsească repede un înlocuitor, un tânăr inteligent pe post 
de servitor, care să fie sub tutela lui Galloway. Dar nu 
bărbatul pe care îl întâlnise în acea seară. Lucas Ross ar fi 
fost ideal. Puternic, practic, isteţ. Doar că nu putea angaja 
un bărbat care o sărutase cu atâta pasiune. Sau pe cel care 
ar recunoaşte-o ca lideră a grupului de contrabandişti cu 
whisky. Simpla idee i se părea dezastruoasă. 

— Excelenţa Sa a pierdut cel mai recent lot de cărţi 
de la Societatea Regală din Edinburgh, zise Galloway. A 
întors biblioteca cu fundul în sus căutându-le şi şi-a ieşit din 
minţi. 


Un zgomot înfundat din spatele uşii bibliotecii îi 
sublinie cuvintele. 

— O să găsesc cărţile, zise Christina. 

— Lady Semple s-a dus în bucătărie pentru a se 
plânge că cina a fost arsă, continuă Galloway, iar acum 
bucătăreasa ameninţă că o să plece. Ştiţi că nu putem 
aduce angajaţi buni aici, în mijlocul pustietăţii... 

— O să rezolv situaţia cu bucătăreasa, spuse 
Christina. Şi o să vorbesc cu Lady Semple. 

Fratele ei, marchizul de Semple, şi soţia lui, Gertrude, 
erau cei mai pretenţioşi oaspeţi posibili, mereu găsind 
probleme. Părea să le facă plăcere să enerveze cât mai 
mulţi oameni. Era singurul lucru care le plăcea. 

— Lady Semple a menţionat din nou că apa era rece 
de dimineaţă şi Lord Semple se plânge că e curent la el în 
dormitor, spuse Galloway. 

— Refuz să mă implic în problemele maritale ale 
fratelui meu, zise Christina. Apoi, când Galloway o privi fără 
să înţeleagă, ea continuă: Nu contează, Galloway. Presupun 
că s-a stricat din nou cuptorul. 

— Da, doamnă, zise Galloway. Mereu se strică atunci 
când vine cineva din nord-vest. 

Christina oftă. Kilmory era un castel din secolul al XIV- 
lea, cu un sistem de încălzire aproape la fel de vechi. Nu 
era locul potrivit pentru nevoile unor invitaţi precum familia 
Semple, care insista să aibă parte de ce era mai bun. În 
ultimii trei ani, tatăl ei, cu tipica lui încăpățânare 
excentrică, insistase să transforme Kilmory în casa lui şi să 
nu stea în reşedinţa principală de la Forres. Când îl 
întrebase de ce făcuse asta, el bombănise ceva despre 
peisajul sălbatic de pe coastă care îi inspira studiile 
academice. 

— Lord Lachlan... 

Galloway făcu din nou o pauză cu o expresie de 
dezaprobare pe chip. 

— E beat din nou? întrebă Christina. O să mă duc sus 
şi o să arunc o carafă cu apă pe el, iar dacă asta nu merge, 
o să-l împuşc! 


Galloway îi aruncă un zâmbet slab. Ea glumea, dar 
adevărul era că părea o opţiune tentantă. Dulcibella, soţia 
lui Lachlan, îl părăsise cu şase luni în urmă, iar de atunci el 
îşi petrecuse tot timpul beat. Christina îşi pierduse răbdarea 
cu el. 

Existaseră probleme de ambele părţi, dar Lachlan nu 
făcuse nimic ca să îndrepte situaţia cu soţia lui, care stătea 
în castelul ei la Cardross, spunându-le tuturor celor care o 
ascultau ce brută fusese soţul ei cu ea. 

Doar că nu putea să-l împuşte pe Lachlan pentru că îşi 
pierduse pistolul. ÎI scăpase când o sărutase Lucas, iar până 
în acel moment amintirea acelui sărut o făcuse să uite cu 
totul de asta. Simţi un profund sentiment de revoltă. Lucas 
nu ar fi uitat. Putea să parieze că în acel moment frumosul 
ei pistol gravat era în posesia lui. 

Un motiv în plus ca să scape de el. Dacă bărbatul 
îndrăznea să-şi arate chipul la Kilmory în ziua următoare - 
şi ceva o făcea să suspecteze că Lucas Ross ar fi îndrăznit 
să facă asta -, avea să-l trimită înapoi în Edinburgh, chiar 
dacă trebuia să-l urce chiar ea în trăsură. 

Galloway aştepta şi o privea. Privirea lui părea 
obosită. Voia să-l trimită în camera lui să se odihnească, 
dar ştia că bărbatul ar fi refuzat. Mereu erau lucruri de 
făcut. 

— Alte probleme, Galloway? 

— Nu, doamnă, zise majordomul recunoscător. 

Christina încuviinţă. 

— Mâine o să ţii interviuri pentru angajarea unui nou 
lacheu, zise ea. Am auzit că Lucas Ross, unul dintre 
candidaţi, nu e... potrivit. Te-aş ruga să nu-i oferi postul. 

O urmă de mândrie apăru în comportamentul lui 
Galloway. Bărbatul se îndreptă mai mult. 

— Doamnă? 

Christina ştia că asta nu era treaba ei. Servitorii erau 
treaba lui Galloway şi a menajerei, doamna Parmenter. 
Intervenind, sugera că îi considera incompetenti. În ritmul 
ăsta, Galloway avea să fie următorul care demisiona. 

— Vreau să fiu sigură că noul angajat o să se 


potrivească aici, la Kilmory, zise ea precaută. Aşa cum ştii, 
tata devine din ce în ce mai excentric şi nu aş vrea să-i 
afecteze cineva sănătatea. 

— Excelenţa Sa nu are de ce să aibă de-a face cu noul 
servitor. Galloway era rigid din cauza indignării provocate 
de gândul că ducele ar fi decăzut aşa de mult. Sunt sigur că 
puteţi avea încredere în judecata mea pentru alegerea 
candidatului potrivit, Lady Christina. 

— Sigur, zise ea oftând. Îmi cer scuze, Galloway. 

Ştia că nu era cazul să insiste când majordomul era cu 
garda sus. A doua zi avea să redeschidă subiectul, iar el 
urma s-o asculte. 

— Domnul Bevan cere o întâlnire mâine-dimineaţă, 
doamnă, zise Galloway, referindu-se la bărbatul care se 
ocupa de domeniu. Spune că sunt mai multe lucruri pe care 
trebuie să le discute cu dumneavoastră. , 

— O să mă întâlnesc cu el la ora 11, zise Christina. In 
birou. 

Galloway încuviinţă. Tensiunea de pe faţa lui mai 
dispăruse. 

— Mulţumesc, milady. Îi luă haina şi mănuşile. O să 
aduc tava cu cina. 

Ceasul de pe palier bătu la şi jumătate cu un sunet 
slab. La castelul Kilmory se respecta programul de la ţară, 
cina fiind servită la ora 6. Ducele prefera asta. Ritualul tăvii 
cu cina făcea parte din tradiţia familiei încă din copilăria 
Christinei, pentru că toată lumea se retrăgea devreme. 
Astfel, când toată lumea mergea la culcare, Christina avea 
ocazia perfectă pentru afacerea cu contrabanda. 

Îşi aranjă rochia. Nu putea intra în salon cu nisip pe 
haine. Gertrude, cu privirea atentă şi limba ascuţită, sigur 
ar fi observat. Ar fi trebuit să se schimbe înainte de a se 
întâlni cu banda, dar mesajul fusese atât de urgent, încât 
nu dorise să întârzie şi să le dea bărbaţilor ocazia să facă 
vreun gest violent, pe care aveau să-l regrete mai târziu. 

Christina se înfioră. Ura violenţa, ura cruzimea şi 
plăcerea pe care părea să le-o dea bărbaţilor. Toată viaţa ei 
avusese grijă de oameni, protejându-i, fie că era vorba de 


surorile ei mai mici, de alte rude sau de ce mai rămăsese 
din clanul Forres. Tocmai acesta fusese motivul pentru care 
se implicase în afacerea de contrabandă. Văzuse 
exploatarea nemiloasă a perceptorilor care le impuneau 
taxe exorbitante familiilor care oricum abia câştigau ceva 
de pe urma pământurilor. Această exploatare o înfuriase şi 
simţise nevoia intensă de a-i proteja. Nimeni nu ascultase 
protestele ei. Până la urmă, era femeie, iar femeile nu 
trebuiau să se amestece în politică şi în economie - sau cel 
puţin asta i se spusese în cel mai politicos mod posibil, 
când scrisese o plângere către guvern. Işi dăduse seama că 
nu avea nicio şansă să schimbe ceva şi că numai acţiunea 
directă avea să dea roade. Prin urmare, îi organizase pe 
contrabandişti într-o bandă eficientă şi nemiloasă, care nu 
putea fi prinsă de perceptori. Era vina ei că uneori aceştia 
erau prea cruzi. 

Uşa salonului de zi se deschise şi ieşi Gertrude. Mică 
şi viguroasă, cumnata Christinei lăsa impresia că ataca pe 
oricine şi orice care avea ghinionul să-i iasă în cale. In urma 
ei era Lady Allegra MacMorlan, nepoata Christinei. La 18 
ani, tânăra avea înfăţişarea plăcută a familiei MacMorlan, 
deşi emana plictiseală şi lipsă de preocupări. Gertrude voia 
să-şi căsătorească fiica în timpul sezonului de iarnă de la 
Edinburgh. Allegra arăta la fel de puţin interes faţă de 
această ambiţie pe cât arăta faţă de orice altceva. Christina 
se întrebase de ce era pasionată Allegra. Sigur trebuia să 
existe ceva. 

— Aici erai! zise Gertrude pe un ton dezagreabil. Arăâţi 
ca şi cum ai fost trasă printr-un gard. Privirea ei ascuţită se 
plimbă peste cumnata ei, făcând un inventar al pagubelor 
făcute de nisip, vânt şi săruturile lui Lucas. De fapt, arăţi 
absurd de sălbatic având în vedere că doar te-ai plimbat 
prin grădini. De asta nu-i dau voie Allegrei să se plimbe 
nicăieri. Dăunează grav înfăţişării. 

— Foarte adevărat, spuse Christina. Eu însă sunt prea 
bătrână ca să iau în considerare asemenea lucruri. 

— La vârsta ta, răul e deja făcut, încuviinţă Gertrude. 
Am o sarcină pentru tine. Trebuie s-o dai afară pe a doua 


menajeră. l-a făcut ochi dulci lui Lachlan şi, având în vedere 
starea deplorabilă a căsniciei lui cu Dulcibella, sunt sigură 
că el o să fugă cu ea dacă primeşte cea mai mică 
încurajare. 

— Aş prefera să-l dau afară pe Lachlan, zise Christina. 
E mult mai puţin folositor decât Annie. Unde să găsesc altă 
menajeră? Oricum e destul de greu să aduc servitori aici. 

— Ai un simţ al umorului foarte nepotrivit, Christina, 
rosti Gertrude rece. Disper din cauza ta. 

— O să vorbesc cu Annie, spuse Christina, oftând. Dar 
sunt sigură că te înşeli, Gertrude. 

Femeia o privi sfidătoare. 

— Eşti la fel de naivă ca Allegra. Niciodată nu vezi ce 
se întâmplă exact în faţa ta. 

— Se pare că nu. Te rog să mă scuzi, Gertrude. 
Trebuie să mă schimb înainte de cină. 

Zgomotul tăvii cu cina, care se apropia, o făcu pe 
Gertrude să intre înapoi în salon. Allegra se duse sus 
înaintea Christinei, dispărând în umbră în capul scărilor, ca 
o fantomă. Christina îşi urmă nepoata încet. Când ajunse 
sus, se opri lângă statuia lui Hermes, pe care tatăl ei o 
adusese din marele său turneu. Abia o observă. Toate 
castelele familiei MacMorlan erau pline cu statui. Tatăl ei 
era un adevărat colecţionar de opere de artă, de lucrări 
academice şi de sculpturi clasice. Hermes fusese parte din 
mobilă de când îşi amintea Christina şi nu era o parte pe 
care să o fi apreciat în mod deosebit. Însă acum se trezi 
uitându-se la statuie. Compară perfecțiunea rece de 
marmură a  obrajilor înalţi şi puterea sculptată a 
musculaturii cu trupul lui Lucas Ross, care emana 
masculinitate. 

Simţi un val de căldură jos, în pântec, şi se întoarse 
repede, conştientă că Allegra se oprise în faţa camerei ei şi 
o privea. Nu ştia sigur dacă expresia o dădea de gol. Spera 
că nu era ceva ce nepoata ei avea să recunoască ori să 
înţeleagă. În timp ce uşa se închise încet în urma Allegrei, 
Christina trecu de ea şi ajunse în dormitorul ei. Era vechi şi 
familiar, dar ea se simţea diferit, nesatisfăcută într-un mod 


pe care nu putea să-l descrie exact, ca şi cum tânjea după 
ceva ce uitase că dorea. Odată, cu mult timp în urmă, când 
era o fată tânără, fusese sălbatică. O desfrânată, cum i-ar fi 
spus Gertrude. Nimeni nu ştiuse asta. Nimeni nu ar fi crezut 
aşa ceva, având în vedere ce creatură serioasă devenise. 

Insă întâlnirea cu Lucas trezise din nou la viaţă toate 
acele dorinţe obraznice, scandaloase, delicioase. Dorinţe pe 
care şi le negase pentru că aparţineau unei perioade din 
viaţa ei care se terminase. Pentru o clipă, îşi aminti de 
acele timpuri şi de modul în care se terminaseră. O 
străbătu un fior. Nu avea să se mai deschidă vreodată 
durerii, pentru că următoarea dată acea durere putea s-o 
distrugă. 


Capitolul 3 


Interviul decurgea bine, spre satisfacția lui Lucas. 
Galloway, majordomul, părea impresionat de referinţele 
sale excelente, de dorinţa de a munci din greu şi de 
manierele respectuoase. Doamna Parmenter, menajera, 
păru să-i admire corpul puternic. Lucas o surprinse uitându- 
se la gambele lui şi speră că o făcuse doar ca să evalueze 
cât de bine avea să arate în uniformă. Nu era însă convins 
că interesul ei era strict obiectiv. Doamna Parmenter avea 
în ochi o sclipire în contrast cu imaginea menajerei 
respectabile. 

Fuseseră şi alţi candidaţi pentru post, dar era convins 
că el se afla în avantaj. Dacă putea, într-adevăr, să şi 
muncească era cu totul altceva. Nu ştiuse că rolul lacheului 
era atât de complex. Crezuse că tot ce făceau lacheii era să 
aranjeze trăsura, să arate bine şi să fugă cu doamna casei, 
dacă aveau ocazia. Se părea însă că se înşelase. Să care 
cărbunii, să curețe argintăria, cizmele şi pantofii, să tragă 
perdelele, să ajute la servirea cinei - toate aceste sarcini 
aveau să-i revină. Părea destul de greu, dar nu era nimic ce 
n-ar fi reuşit să facă dacă se trezea la cinci dimineaţa şi se 


culca la miezul nopţii. 

— Ai experienţă în împăturirea unui şervet sub forma 
unui nufăr? întrebă doamna Parmenter. 

— Mă tem că nu, doamnă, răspunse Lucas. 

Talentele lui nu îi erau de folos aici. De exemplu, se 
pricepea să câştige la cărţi - chiar strânsese prima avere la 
astfel de întâlniri. A doua avere o făcuse prin investirea într- 
o companie de transport naval înfiinţată de Jack Rutherford. 
Avea şi alte afaceri, alte investiţii. Nu se pricepea însă să 
împăturească şervete. 

Doamna Parmenter fu surprinsă. 

— Dar eşti obişnuit să serveşti cina? insistă ea. Eşti 
obişnuit cu eticheta? 

— Bineînțeles, doamnă, spuse Lucas relaxat, ca 
răspuns mai degrabă la a doua întrebare. 

Eticheta şi-o însuşise la palatul tatălui său vitreg, deşi 
nu fusese niciodată cel care servise cina. Intr-un fel, 
existenţa lui fusese sclipitoare. Dar tot ce era sclipitor 
dispărea şi întotdeauna rămânea ceva urât dedesubt. 

Galloway se foi pe scaun. Se părea că auzise suficient 
cât să fie mulţumit de recomandările lui Lucas şi avea să-i 
dea detalii despre proprietatea de la Kilmory. Lucas îl 
ascultă cu atenţie. A 

— Aici e o aşezare mică, deşi este o casă ducală. In 
ultimii ani, Excelenţa Sa a preferat această locuinţă, nu pe 
cea principală, din Forres. E mai mică şi mai... 

— Practică, interveni doamna Parmenter, aruncându-i 
o privire majordomului. Kilmory e mai... confortabilă. 

Lucas speră că nu arăta cât de sceptic se simţea. 
Dacă locuinţa de la Kilmory era mai confortabilă decât cea 
de la Forres, atunci cea de la Forres era probabil de 
nelocuit. Din ce văzuse, jumătate din castelul Kilmory era o 
ruină, iar cealaltă jumătate era medievală. Un edificiu urât, 
care lăsa senzaţia că nu fusese schimbat de secole întregi. 
Scoţia avea multe castele frumoase, însă acesta nu era 
unul din ele. Jack avusese dreptate în privinţa asta. 

Însă ce nu ştiuse Jack era cât de mult lăsa Kilmory 
senzaţia de cămin. Avea o căldură primitoare, mai 


importantă decât eleganța superficială. De exemplu, 
camera în care stăteau, probabil al doilea cel mai frumos 
salon, avea un farmec aparte datorită scaunelor uşor 
şubrede şi a pernelor decolorate. Pe poliţa şemineului era o 
vază cu flori colorate şi mai multe reviste şi ziare aruncate 
pe masă. Lucas le privi: Ca/edonian Mercury, din urmă cu 
trei săptămâni, Laay's Monthly Museum, Edinburgh Review. 

Se întrebă dacă ducele închisese castelul Forres din 
cauza unor probleme financiare. Kilmory era mai ieftin de 
condus. Dar asta ar fi fost în contradicţie cu reputaţia 
ducelui de Forres, cunoscut drept cel mai bogat om din 
Scoţia. Chiar şi aşa, merita să investigheze. Deseori, 
bărbaţii se prefăceau că erau bogaţi, deşi nu aveau avere, 
şi i-ar fi prins bine să afle adevărul despre problemele 
financiare ale lui Forres, în caz că şi acesta era implicat în 
comerţul cu whisky. 

— Lady Christina MacMorlan conduce reşedinţa în 
numele tatălui ei, zise doamna Parmenter. În termeni 
practici, ea e capul casei. 

„Lady Christina.” 

Lucas simţi un fior de recunoaştere. Christina 
MacMorlan. Ea era femeia pe care o întâlnise noaptea 
trecută? Devenea din ce în ce mai probabil. O femeie 
capabilă să conducă o moşie avea toate abilităţile, eficienţa 
şi contactele necesare pentru a conduce un grup de 
contrabandă de whisky. lar dacă doamna Parmenter avea 
dreptate, atunci Lady Christina putea nu numai să conducă 
Kilmory, ci şi să ştie ce i se întâmplase lui Peter. Lucas simţi 
cum pulsul începe să i se înteţească şi afişă o expresie de 
indiferenţă politicoasă. 

— Administratorul conduce domeniul, o corectă 
Galloway. Nu s-ar potrivi ca Excelenţa Sa să muncească. 

Doamna Parmenter pufni. Era clar cine considera că 
făcea toată munca grea la Kilmory. Interesul lui Lucas faţă 
de Christina MacMorlan crescu. 

— Apropo de muncă, spuse Galloway în timp ce-i 
aruncă o privire tăioasă menajerei, o să-ţi cerem să 
îndeplineşti orice sarcină dacă o să lucrezi la Kilmory. Unii 


lachei consideră că anumite sarcini sunt sub rangul lor. 
Tonul lui spunea foarte clar că asemenea idei militante i se 
păreau de prost-gust. Suntem prea puţini angajaţi aici ca să 
tolerăm o asemenea vanitate. 

— AŞ fi fericit să ajut cu orice sarcină, domnule 
Galloway, zise Lucas. 

Majordomul încuviinţă. Studie hârtiile de pe masa din 
faţa lui şi se încruntă ca şi cum ceva l-ar fi deranjat. Lucas 
era contrariat. Nu-şi dădea seama ce anume îl reţinea pe 
Galloway. 

— Recomandările tale sunt impecabile, zise 
majordomul încet. Eşti perfect pentru post. 

Lucas îşi înclină capul. Oamenii lui Sidmouth făcuseră 
o treabă bună inventând acele referinţe ferme şi 
convingătoare fără să pară prea mult. 

— Scuză-mă, zise Galloway brusc. 

Bărbatul strânse hârtiile şi ieşi din cameră. Lucas 
surprinse privirea doamnei Parmenter. Aceasta îi zâmbi, dar 
avea o oarecare nelinişte în ochi. Vorbiră puţin despre 
Edinburgh, unde menajera avea rude, dar era clar că 
femeia era distrasă. După câteva minute, îi ceru şi ea scuze 
în grabă şi plecă. 

Rămas singur, Lucas aşteptă puţin şi apoi se ridică şi 
păşi spre birou. Sertarele erau pline cu registre contabile 
pentru Kilmory, care acopereau ultimii ani. Nu se uită în ele. 
Se îndoia că Lady Christina ţinea reţeta distilării la 
îndemână, în biroul ei, cu atât mai puţin ceva care îi putea 
lega de ea şi pe banda ei de moartea lui Peter. Dacă avea 
să fie prins cotrobăind prin casă în acel moment, avea să 
pară un hoţ şi să fie dat afară. 

Se întoarse la locul lui, îşi întinse picioarele lungi, se 
rezemă de spătar şi aprecie căldura şi confortul camerei. 
Nu semăna cu casa pe care o avea în Edinburgh, care era 
doar o aglomerare de camere. Incăperi scumpe şi elegante, 
dar fără personalitate sau suflet. Dezordinea şi faptul că 
arăta locuit îl atrăgeau la Kilmory, deşi îl tulbură această 
conştientizare. Niciodată nu-şi dorise un loc care să fie mai 
mult decât un acoperiş deasupra capului. 


Trecură zece minute. O suspiciune începu să se 
contureze în mintea lui Lucas. Era aproape sigur că Lady 
Christina MacMorlan era cu un pas înaintea lui. Îl avertizase 
noaptea trecută, dar bănui că femeia îl avertizase şi pe 
Galloway să nu-l angajeze. 

Se ridică şi traversă camera în tăcere. Doamna 
Parmenter lăsase uşa întredeschisă, aşa că el îşi lipi 
urechea de ea. Auzea sunetul înăbuşit al vocilor de pe hol. 
Galloway vorbea repede şi agitat. 

— Lady Christina, trebuie să protestez! Nu e nimic în 
documentele domnului Ross care să sugereze că nu ar fi 
potrivit pentru post. Dimpotrivă, pare exact omul pe care ÎI 
căutăm. Nu vă înţeleg obiecțiile, doamnă! Trebuie să 
înţelegeţi că am o dilemă... 

— Inţeleg foarte bine că e greu să găseşti angajaţi 
buni la Kilmory, zise altă voce de femeie tăioasă şi 
autoritară. 

Lucas încercă să-şi dea seama dacă era femeia din 
noaptea trecută. Se apropie şi mai mult de uşă. 

— In cazul ăsta, mă văd nevoită să-ţi cer să-mi 
accepţi ordinul, Galloway, o auzi pe Lady Christina 
spunând. Nu vreau ca domnul Ross să fie angajat la 
Kilmory. Imi pare rău dacă asta îţi creează probleme. 
Thomas Wallace o să facă treaba la fel de bine, iar familia 
lui are nevoie de bani. Trebuie să-l lăsăm pe domnul Ross 
să plece. 

Fire de praf se ridicară, dansând în lumina de la 
fereastră. Lucas se îndepărtă repede de uşă când cineva 
trecu prin dreptul ei. Observă o urmă de muselină de 
culoarea prunei şi o uşoară urmă de parfum de albăstrele. 
Recunoaşterea îl lovi puternic şi cu greu reuşi să nu 
deschidă uşa ca să o înfrunte. 

Când Galloway şi doamna Parmenter intrară din nou 
în cameră, el se aşezase deja pe scaun şi se întoarse cu o 
expresie inocentă spre ei. 

Galloway închise uşa. Roşu la faţă, bărbatul se întinse 
ca să dea mâna cu Lucas. 

— Mulţumesc, domnule Ross. Asta e tot. 


— Ah, zise Lucas, prefăcându-se uimit. Speram să aflu 
decizia... zise, dar se opri. 

Galloway era rigid ca un soldat. Doamna Parmenter 
părea agitată şi tristă. 

— Să aştept răspunsul la hanul Kilmory? întrebă el. 

— Nu o să fie nevoie, domnule Ross. Galloway îl 
îndrumă spre uşă. Mulţumesc că ai venit. Ne pare rău că nu 
ai avut succes şi îţi dorim toate cele bune în viitor. 

Vorbea de parcă toate cuvintele îi erau blocate în gât. 

Lady Christina MacMorlan câştigase din nou. Buzele 
lui Lucas se răsuciră într-un zâmbet trist. Il distrusese 
noaptea trecută, iar acum avea impresia că scăpase 
definitiv de el. Trebuia să-şi îmbunătăţească jocul. 

Galloway îl însoţi afară, pe scările principale, cu aerul 
unui bărbat care îl conducea cu atenţie. Era o glorioasă zi 
de vară, cerul fiind de un albastru fără nori, iar briza 
dinspre mare purtând miresme de sare şi de grozamă. Pe 
peluza frumos tunsă de la Kilmory, Lucas văzu trei siluete 
care stăteau la umbra unui cedru mare. Una dintre ele, cu 
părul grizonant, care se sprijinea de un baston, părea a fi 
ducele de Forres. Bărbatul era scund, probabil din cauza 
vârstei. Lucas înţelegea de ce fiica lui se ocupa de 
conducerea domeniului. 

Celelalte două siluete erau ale unor femei, una blondă 
şi subţire, foarte tânără, şi cealaltă mai în vârstă, înaltă şi 
elegantă, într-o rochie din muselină. Aceasta îl văzuse şi 
părea că rămăsese nemişcată, ca şi cum şi-ar fi ţinut 
respiraţia. 

Lucas se uită la Galloway, care aştepta cu o 
nerăbdare politicoasă să închidă uşa din spatele lui. 

Fără ezitare, bărbatul se îndreptă spre grupul celor 
trei ca s-o înfrunte pe Lady Christina MacMorlan. Cum nu 
avea nimic de pierdut, putea la fel de bine să încerce s-o 
şantajeze. 


Capitolul 4 


— Cine naiba e ă/a? întrebă Allegra. 

Christina ascultase vag planurile tatălui ei de a face o 
fântână în stil italian, de şase metri, în mijlocul peluzei, în 
timp ce se gândea ce lactate putea pune deoparte ca să le 
ia când avea să meargă în vizită la doamna McAlpine în sat, 
în acea după-amiază. Biata femeie tocmai născuse al 
şaselea copil, iar soţul ei murise în timpul unei furtuni care 
îi distrusese barca în urmă cu numai opt săptămâni. Când 
Allegra se opri dintr-odată şi se uită spre intrarea în castel, 
practic se împiedică de ea. 

— Ai grijă la limbaj, Allegra! zise Christina automat. 

Ştia că prezenţa lui Lachlan, cu limbajul lui necioplit, 
avea să fie o influenţă proastă. Gertrude şi-ar fi ieşit din 
minţi dacă şi-ar fi auzit fiica vorbind ca un dandy din 
Edinburgh. lar asta era altă problemă: Christina nu ştia ce 
avea să facă în privinţa lui Lachlan. Acesta avea nevoie să 
fie împins de la spate ca să se întoarcă la soţia lui în loc să- 
şi plângă de milă la Kilmory. 

— Domnişoarele nu vorbesc aşa, zise ea. E şocant de 
vulgar. 

— Ba vorbesc astfel când văd aşa ceva, zise Allegra. 
Cine este el? 

Ea urmări degetul arătător al nepoatei, un alt păcat 
împotriva etichetei pe care Christina pur şi simplu nu avea 
energia să-l corecteze, şi văzu silueta înaltă a unui bărbat, 
încadrată de uşa castelului. 

„Lucas Ross.” 

Inima începu să-i bată cu putere şi abia putu respira. 
Dintr-odată, soarele era prea fierbinte şi prea puternic. 

— Fir-ar să fie! zise ea fără să vrea. 

Allegra chicoti. 

— Mătuşă Christina! E şocant de vulgar. 

— Uneori, limbajul potrivit unei doamne pur şi simplu 
nu e destul de puternic ca să-i exprime sentimentele. 

Se gândi că n-ar fi fost potrivit nici să se holbeze la 
acel bărbat, dar îi era imposibil să reziste. Niciun bărbat nu 
avea dreptul să fie atât de indecent de chipeş ca Lucas 


Ross. 

În lumina slabă din peştera contrabandiştilor, în 
noaptea anterioară, Lucas arătase spectaculos cu 
sprâncenele lui negre, maxilarul puternic şi părul negru. 
Avea ceva, un aer de distincţie arogantă, ceva înnăscut, 
care îl deosebea de ceilalţi bărbaţi. Corpul lui înalt, cu 
umeri laţi emana o masculinitate pe care Christina nu o mai 
întâlnise în sălile de bal sufocante sau în bibliotecile 
mediului academic din Edinburgh. Soții surorilor ei aveau 
ceva din acea charismă. Christina îşi aminti că se uitase la 
Lucy şi la Mairi şi fusese geloasă pe ele. Dar acum se 
gândea că o asemenea tărie, o asemenea fermitate într-un 
bărbat erau prea mult pentru a-i face faţă. 

Părea o nebunie curată faptul că Lucas Ross era 
servitor. Părea prea dur, prea stăpân pe el ca să-i 
servească pe alţii. Şi-l imagină mai degrabă ca pe un 
soldat, un marinar sau un aventurier, cineva care dă ordine 
şi nu le primeşte. Era un bărbat născut să conducă, nu să 
primească ordine. Dar îşi făcea iluzii. Un bărbat nu-şi putea 
alege locul în viaţă şi nici nu-l putea schimba. 

Un fior o străbătu pe şira spinării. Lucas cobori 
treptele castelului şi traversă peluza, îndreptându-se spre 
ele. Părea să aibă un scop clar. Dintr-odată, Christina simţi 
impulsul de a fugi. Era ridicol, dar panica o sufocă. Bărbatul 
nu-i ascultase instrucţiunile din noaptea anterioară. Asta 
trebuia să-i spună ce fel de bărbat era. Ar fi trebuit să se 
gândească de două ori înainte să-i spună lui Galloway să-l 
refuze. 

Dar Lucas trebuia să accepte acest lucru. Ea era fiica 
ducelui de Forres, dar nu se aşteptase să fie înfruntată de 
un servitor sau să i se ceară să-şi justifice deciziile. Chiar şi 
aşa, pe măsură ce Lucas se apropia de ei, Christina simţi că 
nu mai putu respira şi trebui să îşi apese mâna pe corsaj, în 
dreptul inimii, care îi bătea cu putere, ca şi cum ar fi fugit 
prea departe şi prea repede. 

Dintr-odată, Lucas fu în faţa ei. Prezenţa lui era atât 
de puternică, încât Lady Christina făcu un pas în spate, deşi 
comportamentul lui nu avea nimic ameninţător. Privirile li 


se întâlniră. Ochii lui erau atât de căprui, aproape negri, 
întunecaţi ca o noapte de iarnă sub acele sprâncene negre, 
expresia lui fiind imposibil de citit. Restul feţei era la fel de 
impresionantă. Nu avea căldură sau delicateţe. Erau numai 
unghiuri dure şi întuneric. Lucas susţinu privirea Christinei. 
Ea încercă să se uite în altă parte, dar îşi dădu seama că nu 
putea. Era copleşită de aceeaşi senzaţie intensă care 
pusese stăpânire pe ea noaptea anterioară. 

Apoi acea senzaţie dispăru, ca şi cum n-ar fi existat, şi 
bărbatul făcu o plecăciune elegantă. 

— Lady Christina? zise el. Tonul lui era respectuos, în 
contrast cu expresia din ochi, care era orice, mai puţin 
respectuoasă. Numele meu e Lucas Ross. Nu cred că ne-am 
întâlnit. Sau poate că vă aduceţi aminte de mine... 

Făcu o pauză, pentru ca impactul cuvintelor să se facă 
simţit, iar inima Christinei bătu cu putere. 

O recunoscuse. Ştia că ea era femeia pe care o 
sărutase noaptea anterioară. 

Ea se îndreptă de spate. 

— Nu, zice ea rece, nu am avut acea plăcere, 
domnule Ross. 

O licărire de amuzament străluci în ochii lui Lucas, ca 
şi cum şi-ar fi amintit cât de plăcut fusese, cum ea se topise 
în braţele lui, buzele ei deschizându-se sub ale lui când el o 
sărutase cu căldură, pricepere şi pasiune. Christina simţi un 
val din aceeaşi căldură senzuală undeva în josul 
stomacului. La naiba cu el! Singurul lucru pe care îl putea 
face acum era să se poarte ca o aristocrată, dispreţuitoare, 
indiferentă, chiar dacă ultimul lucru pe care îl simţea era 
răceala. 

— Nu înţeleg, zise ea. Cu ce te pot ajuta, domnule 
Ross? 

Lucas zâmbi repede, plin de apreciere. Acest lucru îi 
transformă întreaga faţă, oferindu-i căldură pentru o 
fracțiune de secundă. 

— Am venit pentru postul de lacheu, zise el. Din 
păcate, nu am avut succes. Mă întrebam dacă sunteţi 
destul de amabilă ca să-mi spuneţi de ce. 


— Alegerea servitorilor e sarcina domnului Galloway, 
domnule Ross. Lui trebuie să-i ceri o explicaţie. Acum dacă 
mă scuzi... 

— Dar dumneavoastră aţi fost cea care a refuzat să- 
mi ofere postul, zise Lucas. V-am auzit când i-aţi spus 
domnului Galloway să nu mă aleagă. 

Urmă o tăcere tăioasă, în timpul căreia Christina se 
gândi la o mulţime de epitete deloc potrivite unei doamne. 
Nu ştiuse că bărbatul o auzise. 

— Îmi pare rău, domnule Ross, nu am obiceiul de a-mi 
explica deciziile. 

Lucas îşi ridică aproape în batjocură sprâncenele. 

— Inţeleg, zise el. 

Christina roşi, dându-şi seama cât de arogantă 
păruse. 

— Dar cum pot să îmbunătăţesc ceva dacă nu-mi 
spuneţi în ce privinţă greşesc? 

Galloway veni respirând greu. 

— Domnule Ross! Cum îndrăzneşti să o abordezi pe 
Lady Christina într-un mod atât de nepotrivit? 

— Nu am vrut să fiu lipsit de respect, zise Lucas Ross. 
Nu îşi luă privirea de la Christina, iar ea simţi că faţa îi ia 
foc. Am întrebat doar care sunt motivele pentru care am 
fost respins. Nu merit asta? 

Bărbatul vorbi direct cu Christina, astfel încât numai 
ea să vadă amuzamentul ascuns din ochii lui. 

Se simţi blocată. Lucas ştia foarte bine de ce îl 
respinsese, iar Christina se temea că, dacă nu se 
răzgândea, şi încă repede, bărbatul era pregătit să 
împărtăşească motivul cu toată lumea. Allegra se uita ba la 
unul, ba la altul. Chiar şi ducele părea uşor interesat. lar 
Galloway era nerăbdător să afle motivele ei din moment ce 
refuzase să-i spună ceva. 

Christina nu ştia ce era mai rău - faptul că Lucas 
putea s-o expună ca lideră a bandei de contrabandişti sau 
faptul că putea dezvălui că noaptea trecută o sărutase în 
iarba-neagră. Prima variantă o putea duce în închisoare, iar 
a doua i-ar fi distrus reputaţia. 


Era captivă. 

— Bănuiesc, zise Allegra, care îi sări în apărare, că 
mătuşa Christina ţi-a respins cererea pentru că eşti prea 
chipeş, domnule Ross. 

Privirea ei albastră, specifică familiei MacMorlan, se 
plimbă pe Lucas cu o apreciere nemascată. 

— Biata mea mătuşă trebuie să se gândească la 
conducerea casei, iar înfăţişarea ta ar provoca haos printre 
servitori şi scandal la etaj. 

— Allegra! interveni Christina, prinsă între uşurarea şi 
jena provocată de intervenţia nepoatei ei. 

— Ce e? Modul în care Allegra ridică din umeri avu o 
nuanţă de irascibilitate copilăroasă. Ştii că aşa e. 

Lucas zâmbi şi i se adresă Christinei. 

— Trebuie să recunosc că înfăţişarea mereu a fost în 
dezavantajul meu. 

Tonul lui sec aproape că o tentă pe Christina să îi 
zâmbească. 

— Sunt sigură că povara ta atrage foarte multă 
simpatie, domnule Ross, zise ea la fel de sec. Probabil e o 
povară groaznică să fii blestemat cu o asemenea înfăţişare. 

Aprecierea străluci în ochii lui Lucas. 

— Chiar e, dar nu cred că e motivul pentru care m-aţi 
dat la o parte, Lady Christina. Spuneţi-mi adevăratul motiv, 
altfel mă văd nevoit să fac presupuneri. 

Christina inspiră adânc. Era o ameninţare clară şi nu 
avea de gând să se lase intimidată. Lucas Ross trebuia să 
înţeleagă că nu o putea intimida şi nici nu o putea şantaja 
să îi dea postul. 

— Cred că ar fi o greşeală, domnule Ross, zise ea. 
Gândeşte-te bine înainte să spui ceva ce ai putea regreta! 

Ochii lui Lucas dansară, provocând-o că o să-i 
dezvăluie cacealmaua. ` 

— Vă e teamă de adevăr, Lady Christina? Inţeleg că 
nu vreţi să se afle? 

Bărbatul era un escroc. Merita tot ce avea să i se 
întâmple. 

— Ei bine, zise Christina, sperând ca tonul ei să 


exprime regretul, m-am gândit doar la protejarea reputației 
tale, domnule Ross, dar cum eşti monstruos de insistent, 
văd că numai adevărul o să fie îndeajuns. Inspiră adânc. Mă 
tem că a fost o problemă cu una dintre recomandările tale. 
Observă că Lucas nu se aşteptase la asta. O umbră de 
circumspecţie apăru pe chipul lui. Foarte bine. Era prea 
sigur pe el. Speram că nu o să fie nevoie să vorbesc despre 
asta, continuă Christina. Îmi imaginez că e un subiect 
incomod pentru tine, domnule Ross... îi aruncă altă privire 
lui Lucas şi observă că bărbatul o privea cu amuzament şi 
aproape că uită ce spunea. 

— Dimpotrivă, Lady Christina, şopti el, sunt curios să 
aflu ce o să spuneţi. 

— ÎI cunosc pe unul dintre foştii tăi angajatori, Sir 
Geoffrey Macintyre, spuse Christina. Recomandarea lui a 
fost foarte generoasă, de-a dreptul sclipitoare. Cu toate 
astea, când l-am întâlnit iarna trecută în Edinburgh, am 
înţeles că şi-a dat afară  lacheul din cauza 
comportamentului necorespunzător. Prin urmare, sunt 
obligată să am îndoieli în privinţa recomandării primite, 
domnule Ross. 

Pentru o clipă, Lucas păru luat prin surprindere, iar 
asta îi dădu tinerei o satisfacţie imensă. Apoi buzele lui 
tresăriră. 

— Cred că mă acuzaţi de falsificarea recomandărilor, 
zise el. 

— Nu aş face ceva atât de grosolan, încât să te acuz 
de fraudă, îl corectă Christina. Pur şi simplu, am zis că 
acest lucru a ridicat semne de alarmă. 

— Ce fel de comportament necorespunzător? 
interveni Allegra, care părea fascinată. Domnule Ross, ai 
fugit cu Lady Macintyre? Cât de obraznic! 

— Sunt sigur că Lady Christina o să ne spună exact ce 
am făcut, zise Lucas. Privirea lui o provocă. Ei bine, Lady 
Christina? 

— Mă tem că a fost o fraudă financiară, zise Christina. 
Îmi pare rău, domnule Ross. îi aruncă o privire 
înţelegătoare. Îmi imaginez că e foarte greu pentru tine. 


— Cu siguranţă, nu mă aşteptam la asta, spuse Lucas. 
Mă tem că a fost o neînțelegere. Niciodată în viaţa mea nu 
am fost acuzat de fraudă financiară. Poate că mă 
confundați cu unul dintre lacheii lui Sir Geoffrey. 

— Nu cred că aş putea să te confund vreodată cu 
altcineva, domnule Ross. Te-ai asigurat de asta. 

Ea văzu din nou o licărire de amuzament în ochii lui. 

— Sunt flatat, zise el. 

— Nu ai de ce. Sper însă că o să înţelegi că nimic nu 
mă poate convinge să mă răzgândesc. 

Privirile li se întâlniră - albastru rece şi negru de 
nestrăpuns. Christina simţi cum inima îi bătea cu putere. 
Apoi Lucas îşi înclină capul. 

— Îmi cer scuze, zise el. A fost lipsă de judecată din 
partea mea. Tonul lui se schimbase. Era respectuos. Pot să 
vă ofer alte recomandări. Ducesa de Strathspey poate să 
garanteze pentru mine. Mă cunoaşte bine şi o să vă asigure 
de onestitatea mea. 

Christina îşi ridică sprâncenele. 

— Acum îmi dai ordine, domnule Ross? 

Lucas zâmbi din nou. Era greu să reziste acelui 
zâmbet. Avea atât subinţeles, încât o copleşi din nou 
căldura. 

— E doar o sugestie, şopti el. 

Apoi, dintr-odată, vorbi ducele. Christina aproape că 
uitase de prezenţa acestuia. Bărbatul se uitase în gol, ca şi 
cum mintea i-ar fi fost fixată pe cel mai recent proiect 
academic al său sau pe un model arhitectural ridicol, dar 
acum privirea lui de un albastru pal se concentră asupra ei. 
Bărbatul zâmbi binevoitor. 

— Hemmings şi Grant au nevoie de ajutor în grădini, 
draga mea. Un fel de ajutor. Se întoarse spre Lucas. Tu ai fi 
ideal, tinere! Cum fiica mea nu pare să te vrea în casă, ti-ar 
fi mai bine afară. 

— Tată! 

Christina era îngrozită, prinsă între furia că tatăl ei îi 
submina autoritatea şi ruşinea că acesta făcuse să pară că 
Lucas nu conta mai mult decât caii din grajd. 


— Mulţumesc, Excelenţă, acceptă Lucas rapid, 
subminând-o şi mai mult. Aş fi încântat să accept. 

— Bun, bun, zise ducele absent. Il găseşti pe 
Hemmings în seră. O să-ţi spună ce să faci. 

— Tată! rosti Christina din nou. Nu poţi să-l numeşti 
pur şi simplu pe domnul Ross ca ajutor de grădinar! 

— De ce nu? Doar e grădina mea! 

Bărbatul vorbea ca un copil răsfăţat. 

Christina îşi reprimă altă replică tăioasă. Era domeniul 
tatălui ei numai când acesta hotăra că voia să facă un 
anumit lucru. În restul timpului, când bărbatul era prins cu 
lucrările lui academice, era responsabilitatea ei. 

— Ştiu că domnul Hemmings şi domnul Grant sunt în 
vârstă şi au nevoie de ajutor în grădini, zise ea precaută, 
dar domnul Ross a venit pentru postul de lacheu. Nu e 
calificat... 

— Mie îmi pare calificat, zise ducele iritat. Cât de greu 
poate să fie? 

— Vă sunt foarte recunoscător, Excelenţă, spuse 
Lucas, în timp ce ignoră expresia încruntată a Christinei. 
Sunt nerăbdător să obţin un post la Kilmory şi sunt fericit să 
accept orice e disponibil. 

— Splendid, splendid, zise ducele. 

Îl bătu pe Lucas pe umăr şi o luă spre casă. 

Christina închise gura. Văzu că Lucas încerca să nu 
râdă. Îi dejucase planurile. 

— Ei bine, zise ea, în timp ce-şi mască iritarea. Aşa 
cum a zis ducele, o să-l găseşti pe domnul Hemmings în 
seră. O să-ţi dea instrucţiuni şi o să-ţi găsească un loc unde 
să locuieşti. Servitorii care lucrează afară locuiesc în casele 
de la grajd, dar mănâncă în holul servitorilor. li făcu un 
semn indiferent. Domnul Galloway poate să-ţi dea sfaturi 
dacă ai nelămuriri. Galloway... Se întoarse spre majordom. 
Te rog, trimite vorbă la castelul Strathspey să ne dea o 
recomandare pentru domnul Ross de la ducesa de 
Strathspey. 

— Doamnă. 

Majordomul făcu o plecăciune, rigid şi supus. Expresia 


lui morocănoasă sugera că bărbatul ura această răsturnare 
de evenimente. Christina îi împărtăşea sentimentele, dar 
ştia că nu avea niciun rost să obiecteze. Ducelui îi plăcea să 
creadă că era capul casei şi putea fi foarte încăpățânat 
când era contrazis. 

— Mulţumesc, milady, zise Lucas. Domnule Galloway. 

— Cât de distractiv a fost! zise Allegra. Bun venit la 
Kilmory, domnule Ross! 

— Allegra, zise Christina, ajungând la capătul răbdării, 
nu e timpul să exersezi la pian? Domnule Ross, vreau să 
vorbesc cu tine, te rog! 

Allegra oftă exagerat şi traversă peluza, aruncându-i o 
ultimă privire provocatoare lui Lucas, care o ignoră. Ochii 
lui erau fixaţi ferm pe Christina. Ea nu fusese niciodată ţinta 
unei asemenea atenţii masculine. O intimida. | se uscă 
gura. 

— Şi mai mult şantaj reciproc, Lady Christina? întrebă 
Lucas leneş, când nimeni nu-i mai putea auzi. Vocea lui era 
joasă şi intimă. Fraude financiare... Foarte creativ. Te 
felicit! 

— Permite-mi să-ţi dau nişte sfaturi, domnule Ross, 
zise Christina rece. Aseară ţi-am dat un sfat pe care ai ales 
să-l ignori. De data asta, îţi sugerez să te gândeşti foarte 
bine înainte să faci din nou acelaşi lucru. Dacă nu vrei ca 
timpul petrecut la Kilmory să fie scurtat, te sfătuiesc să nu 
faci nicio mişcare greşită. O să te porţi absolut impecabil. E 
clar? 

— Foarte clar, zise Lucas. 

— Nu o să spui nimic despre noaptea trecută, 
continuă Christina. 

— Despre ce parte a nopţii trecute? 

— Toată. Nu o să mai vorbim niciodată despre asta. Şi 
îmi vreau pistolul înapoi, te rog! 

— Sigur, doamnă. 

— Mulţumesc. O zi bună, domnule Ross. 

Ea nu se uită în urmă în timp ce traversă peluza spre 
casă, dar era sigură că Lucas o privea. 

„Probleme, probleme, probleme.” 


Christina nu avea nevoie de un glob de cristal ca să 
observe că apariţia lui Ross aducea alte probleme. Ştia doar 
că bărbatul era periculos, dar avea senzaţia că avea să afle 
mai multe. 


Lucas eliberă aerul pe care îl ţinuse printr-un oftat 
lung şi tăcut. 

Deci aşa arăta tânăra lui contrabandiste. Ştiuse din 
clipa în care trecuse pe lângă el, în castel, că ea era femeia 
pe care o întâlnise noaptea anterioară. În clipa în care 
fusese aproape de ea, o recunoscuse, legătura dintre ei se 
treziseră din nou la viaţă. 

O privi pe Christina traversând peluza. Ea nu se uită în 
urmă. Lucas zâmbi. Bineînţeles că nu se întoarse, deşi 
putea să pună pariu că ardea de nerăbdare să vadă dacă el 
o privea. 

O făcea. Nu-şi putea lua ochii de la ea. O urmări până 
când intră în casă. Nu se grăbi, dar îşi înclină umbreluţa în 
aşa fel încât să nu-i vadă faţa. Lucas putea jura că mişcarea 
fusese deliberată şi nu avusese de-a face cu razele 
soarelui. Umbreluţa era din muselină de culoarea prunei şi 
cu dantelă pe margine, asortată cu rochia ei. Arăta frivol, 
doar că ea nu era o femeie frivolă. Totul la ea, de la 
înălţime la comportamentul autoritar, trădau pricepere şi 
calm. 

Estimă că Lady Christina era cu şase ani mai mare 
decât el. Nu o bunică, dar nicio debutantă. Înţelegea de ce 
oamenii o treceau cu vederea, deoarece majoritatea o 
judecau după înfăţişare, iar Christina MacMorlan nu făcea 
nimic ca să iasă în evidenţă. Părul ei era în nuanţe de 
şaten, prins într-un coc strâns la ceafă. Se îmbrăca simplu. 
Un bărbat putea face greşeala de a considera că trăsăturile 
ei nu erau remarcabile, însă Lucas vedea că nu era aşa. 
Pielea ei era impecabilă, de un crem pal şi roz trandafiriu, 
un ten cu adevărat scoţian, presărat cu pistrui. Ochii ei 
albaştri aveau o expresie liniştită, care era şi înşelătoare, şi 


senzuală. Când îl privise în ochi, simţise impactul ca un 
pumn prin tot corpul. Dar gura ei era plină şi senzuală, 
amintindu-i lui Lucas de săruturile lor. Se foi puţin. Christina 
MacMorlan i se părea ridicol de seducătoare şi nu înţelegea 
de ce. Dar acest lucru era posibil să fie în folosul lui. Era 
evident că ea conducea moşia Kilmory, în timp ce tatăl ei 
se concentra asupra propriilor proiecte. Dar ea îi conducea 
şi pe contrabandiştii de whisky, iar Lucas era convins că 
aceştia fuseseră implicaţi direct în moartea lui Peter. 

Spre vest, dincolo de tufişurile tunse, îl văzu pe 
ducele de Forres plimbându-se prin grădina de trandafiri. 
Bărbatul părea să vorbească cu plantele, ceea ce era un 
lucru ciudat. Lucas îl privi pe duce îndreptându-se spre 
ceasul solar din mijlocul grădinii şi se aplecă să verifice ora. 
Cu siguranţă, bărbatul era excentric, prins în lumea lui. 
Lucas se gândi că ducele nu ştia nimic din ce se întâmpla în 
casa lui, cu atât mai puţin faptul că fiica lui cea mare 
conducea o bandă de contrabandişti. 

Avusese noroc că ducele îi oferise postul. Lady 
Christina sigur nu ar fi cedat şantajului. În clipa în care 
pusese puţină presiune, îi răspunsese cu şi mai multă 
hotărâre. Fusese o coincidenţă nefericită faptul că 
asistentul lui Sidmouth îl trecuse pe Sir Geoffrey Maclntyre 
la recomandări, în condiţiile în care Lady Christina îl 
cunoştea pe acesta. Dar avea dubii în privinţa lucrurilor 
spuse de Christina şi bănuia că aceasta pur şi simplu 
inventase povestea despre frauda financiară ca să scape de 
el. 

O aprecie pentru asta. Nu trebuia s-o subestimeze pe 
Lady Christina MacMorlan. Era puternică, hotărâtă şi 
isteaţă. li putea face faţă. 

Trebuia să ţină minte asta şi să nu lase atracţia 
puternică pe care o simţea faţă de ea să-i întunece 
judecata. 

Privi cum uşa principală se închise în urma ei. EIl 
fusese uitat. Un mic zâmbet îi apăru pe buze când îşi aminti 
de modul maiestuos în care fiica ducelui îl respinsese. Era 
în avantajul lui dacă ea îl privea de sus. Servitorii trebuiau 


să fie invizibili. Putea să-şi continue investigația în timp ce 
rămânea neobservat. 

Dincolo de pinii înalţi care înconjurau terasa putea 
vedea colţul unei clădiri şi strălucirea soarelui în ferestrele 
lungi. Acolo era probabil sera unde se afla Hemmings, 
grădinarul-şef. Prefera să lucreze afară, să facă muncă 
fizică decât să stea înăuntru şi să îndeplinească mofturile 
nobilimii. Lucas se îndreptă. Era momentul să se ducă la 
muncă. 


Capitolul 5 


„La naiba!” 

Christina îşi iubea tatăl, dar erau momente în care i-ar 
fi sucit gâtul, iar acesta era unul dintre ele. inchise uşa 
salonului ei privat cu un calm exagerat şi se aşeză pe 
fotoliul preferat. Pentru o clipă, închise ochii şi inspiră 
adânc, bucurându-se de parfumul de ceară şi de trandafiri, 
amestecat cu mirosul vag de praf şi de cenuşă din şemineu. 
Era linişte. Pentru puţin timp, se simţi alinată, confortul 
curgând prin ea şi relaxându-i muşchii încordaţi. Apoi îşi 
aminti zâmbetul lui Lucas şi faptul că acum bărbatul era 
angajat la castelul Kilmory, ceea ce era exact rezultatul pe 
care nu-l dorise. 

Deschise ochii şi clipi, frecându-şi fruntea în locul 
unde începea să simtă o durere de cap. Işi spuse că nu 
conta. Lucas era evident foarte dornic să lucreze la Kilmory 
şi nu avea să facă nimic ca să rişte asta. 

Era naivă dacă avea impresia că bărbatul urma să-şi 
rişte viitorul sărutând-o din nou. Lucas Ross era mult mai 
tânăr decât ea şi păcătos de chipeş. Bineînţeles, nu avea să 
fie atras de o fată bătrână. Pasionala întâlnire din noaptea 
anterioară fusese alimentată de o uşurare sălbatică şi de 
entuziasmul de a fi în viaţă. Acum, la lumina rece a zilei, 
totul era diferit, iar ea primea cu braţele deschise acest 
lucru, deoarece pasiunea, dorinţa nu aveau loc în viaţa ei. 


În salonul ei nu erau oglinzi. De fapt, când se 
mutaseră în castelul Kilmory, scosese mai multe oglinzi de 
pe pereţi pentru că nu voia să-şi vadă reflexia uitându-se 
mereu la ea. Ştia cum arăta. Era o fată bătrână de 33 de 
ani, în rochii elegante, dar nu la modă, al cărei păr nu era 
nici roşcat, nici şaten, nici blond, ci o combinaţie a celor trei 
nuanţe, ai cărei ochi erau de un albastru pal şi înconjurați 
de riduri fine, care deveneau din ce în ce mai puţin fine şi 
tot mai adânci odată cu trecerea anilor. Tenul ei îşi 
pierduse strălucirea tinerească şi bărbia deja începuse să 
se lase. De fapt, totul începuse să se lase, aşa cum se 
întâmpla odată cu trecerea timpului. Nu-şi făcea iluzii şi, 
prin urmare, noaptea anterioară nu avusese nicio dorinţă să 
arate altfel. Infăţişarea ei fusese aproape relevantă. 
Surorile ei erau cele frumoase. 

Acum însă tinereţea şi vitalitatea lui Lucas o făcură 
conştientă de trecerea anilor. Se simţea bătrână şi trecută 
şi îi era ruşine pentru că simţea o atracţie atât de puternică 
faţă de el. Ştia că Lady Kenton, draga prietenă a mamei ei 
defuncte, ar fi râs de ea din cauza acestor scrupule. 
Aceasta credea cu fermitate că o privelişte era acolo ca să 
fie admirată, însă Christina nu voia să simtă nimic pentru 
Lucas. Nu voia să simtă nimic pentru niciun bărbat. Era 
prea riscant. Ea, care îşi risca viaţa şi siguranţa personală în 
fiecare zi când venea vorba de perceptori, era prea 
temătoare ca să-şi rişte inima din nou. 

O bătaie respectuoasă în uşă o aduse la realitate. Era 
probabil domnul Bevan, administratorul proprietăţii, care 
venise mai devreme pentru întâlnirea lor. Însă, înainte să îi 
spună să intre, uşa se deschise şi apăru capul lui Galloway. 

— Imi cer scuze, doamnă, dar domnul Eyre e aici ca 
să vă vadă. 

Christina simţi o împunsătură alarmantă. Domnul Eyre 
era perceptorul, colectorul de taxe al guvernului, care vâna 
fără milă familiile locale pentru fiecare ban pe care ÎI 
datorau. Posedat de o dorinţă zeloasă de a obţine fiecare 
picătură de venit de la lorzii şi sătenii din Kilmory, acesta 
ameninţase să îi aresteze pe distilatorii ilegali de whisky şi 


să îi spânzure. 

— Te rog să-i spui domnului Eyre că am o întâlnire în 
zece minute şi nu pot să-mi fac timp... începu ea, însă Eyre 
trecu pe lângă Galloway şi intră în cameră. 

— Nu o să dureze mult, Lady Christina. 

Era un bărbat masiv, spilcuit, cu ochi gri mici şi o faţă 
roşie. Privirea lui se plimbă prin cameră, ca şi cum verifica 
dacă femeia nu ascundea o distilerie ilegală de whisky sub 
masă. 

— Am auzit că mai complotezi cu infractorii şi 
contrabandiştii. 

— Poftim? se auzi vocea de gheaţă a Christinei. 

i Eyre însă nu era genul de bărbat care să fie intimidat. 
Işi băgă mâinile în buzunare şi se legănă pe călcâie. 

— leri te-am văzut intrând în casa doamnei Keen. Fiul 
ei a fost arestat pentru distilare ilegală anul trecut... 

— Tocmai de asta am vizitat-o. Christina nu încercă 
să-şi ascundă disprețul. E o femeie în vârstă, cu probleme 
de sănătate, singură pe lume, cu un venit mic şi care a fost 
persecutată fără milă de autorităţi. 

— Atunci nu ar fi trebuit să ascundă un infractor 
cunoscut. 

Christina simţi cum începea să se enerveze. Ştia că 
Eyre voia s-o irite. li devenise duşman când ea îi scrisese lui 
Lord Sidmouth ca să se plângă de metodele şi de corupţia 
lui. Era greu să nu-i răspundă la provocare. 

— Vizita are un scop, domnule Eyre? 

— Da. Ochii bărbatului luciră. Am venit ca să-l prezint 
pe nepotul meu, Richard Bryson, băiatul surorii mele, care a 
venit să mă ajute să-i prind pe răufăcătorii care ne-au 
invadat zona. Sunt încrezător că, având ajutorul lui şi alte 
resurse oferite de Lord Sidmouth, o să ducem banda 
Kilmory în spatele gratiilor în scurt timp. 

— Cât de satisfăcător pentru tine, zise Christina. 

Nu-l văzuse pe tânărul care se afla în umbra unchiului 
său, dar acesta intră în cameră şi făcu o plecăciune. 

— La dispoziţia dumneavoastră, Lady Christina. 

Tânărul era un bărbat foarte diferit de unchiul său. 


Sigur nu avea mai mult de 20 de ani, era subţire şi blond, 
cu ochi căprui visători şi mâini de muzician. Plecăciunea lui 
fu elegantă. Putea la fel de bine să fi venit dintr-un salon 
din Edinburgh. Unchiul lui îl privea cu un dispreţ greu de 
ascuns. Christina se întrebă cum puteau lucra împreună şi 
de ce un bărbat precum Richard Bryson avea să preia 
munca murdară a preceptorilor. Poate că nu avusese de 
ales. Se gândi din nou la Lucas Ross şi la cât de nepotrivit 
era faptul că devenise servitor. Oamenii trebuiau să-şi 
câştige traiul, indiferent cât de nepotrivit ar fi părut postul 
ales. 

— Îţi doresc succes în carieră, domnule Bryson, zise 
ea, după care îi aruncă un zâmbet rece unchiului său: Vă 
rog să mă scuzaţi... 

În timp ce Galloway îi conduse pe bărbaţi afară, se 
întrebă de ce venise Eyre s-o viziteze. Bărbatul nu avea 
nicio urmă de amabilitate. Vizita avusese alt scop. Poate s-o 
avertizeze de intenţia lui de a-şi intensifica eforturile de a-i 
prinde pe contrabandiştii de whisky. Bărbatul bănuia că ea 
avea legături cu grupul de contrabandişti. 

Christina se cutremură. Vizita lui fusese o ameninţare. 
Nu avea niciun dubiu în privinţa asta. Trebuia să fie foarte 
atentă. 


Lumina de vară dispărea când Lucas ieşi din holul 
servitorilor, ca să se întoarcă la casa lui de pe terenul 
castelului. Cina fusese delicioasă, o friptură de miel cu 
găluşte, exact ce-i trebuia după ce tot săpase gropi pentru 
flori. Era la Kilmory de trei zile şi deja se obişnuise cu rutina 
meseriei. Ce avea de făcut era greu din punct de vedere 
fizic, dar nu îl solicita în alte moduri. Trebuia doar să ţină 
capul plecat, să fie atent, să asculte şi să nu facă un pas 
greşit. 

Servitorii erau suspicioşi în ceea ce-l privea. Un străin 
care arăta şi vorbea ca şi cum trebuia să bea ceai într-un 
salon din Edinburgh, nu să scoată rădăcini în munţi trebuia 


tratat cu precauţie. Se împrăştiase zvonul despre eşecul lui 
de a obţine postul de lacheu. Un băiat pe nume Thomas 
Wallace arăta impecabil în noul lui costum şi stătea mândru 
în scaunul lacheului. Exista o senzaţie de nesiguranţă 
legată de trecutul lui Lucas, pe care bărbatul alese să nuo 
explice, însă recomandarea de la ducesa de Strathspey, 
care sosise în acea după-amiază, risipise îngrijorarea. Cel 
puţin acum Galloway îl trata ca şi cum erau slabe şanse să 
fure argintăria. 

Pe Lucas nu îl deranja că oamenii îl considerau 
mohorât şi necomunicativ, deşi stătuse la o cană de ceai 
după cină, când lumea se relaxa şi conversaţia se încălzea 
puţin. Atunci află ceva despre familie care, deşi nu îl ajuta 
direct să-şi atingă scopul, tot era interesantă. Angus, 
moştenitorul ducatului, nu era apreciat, fiind considerat un 
tiran. Gertrude, soţia lui, era urâtă pentru modul în care se 
purta. Toată lumea clătina din cap când era menţionat 
numele lui Lachlan. Lucas auzise că bărbatul avea o 
problemă cu băutura şi cu soţia lui, o diavoliţă pe nume 
Dulcibella, care avea grijă de bani şi era mai necruțătoare 
decât vânzătorii ambulanți din Glasgow. Pomenirea ducelui 
îi făcea să zâmbească exasperaţi. Insă Christina era 
îndrăgită. Afecţiunea lor pentru ea era sinceră şi puternică 
şi îl uimi pe Lucas. În timp ce se ducea la culcare şi traversa 
curtea castelului, se întrebă ce făcuse Christina ca să le 
câştige loialitatea. 

Când ajunse în intimitatea caselor grădinarilor, scoase 
din buzunar scrisoarea pe care Galloway i-o dăduse după 
cină. 

— E de la ducesa de Strathspey, spuse majordomul cu 
un amestec de respect şi dezaprobare, ca şi cum Lucas ar fi 
fost prea neînsemnat pentru ca ducesa să-l observe. 

Lucas intră în casă şi despături scrisoarea ca s-o 
citească. Nu aprinse lampa. In schimb, se aplecă pentru a 
prinde ultima lumină a apusului. 


Lucas, 


Ce se întâmplă? Ti-am scris o recomandare excelentă, 
evident, dar aş aprecia o explicație pentru noul tău interes 
în horticultură. Ţi-ai pierdut toți banii? Chiar lucrezi ca 
ajutor de grădinar pentru ducele de Forres? Nu poti să obţii 
ceva mai bun? 

Te rog, încearcă să-ți aminteşti că eşti nepotul meu, 
un prinț, şi să tinteşti mai sus. 


Femeia încheie cu semnătura ei cu înflorituri. 

Lucas zâmbi. Ştia că mătuşa lui nu avea să-l 
dezamăgească. Ştia că nu era o snoabă. Şi îi datora o 
explicaţie, îşi scoase tocul din buzunar şi îi răspunse: 


Mulţumesc. Îţi sunt dator, ca întotdeauna. Afacerile m- 
au adus în Kilmory, dar pentru moment mi se pare mai util 
să păstrez această afacere secretă şi, prin urmare, rolul de 
grădinar. 

Pot doar să sper că în acest timp nu o să omor 
întreaga grădină ducală. 


Semnă scrisoarea şi o aşeză sub urciorul emailat de 
pe noptieră, în ziua următoare avea să plece cu un 
comision în sat şi să găsească un birjar care s-o ducă la 
Strathspey. Nu voia s-o trimită de la castel, era prea 
periculos. 

Se duse într-una din cele două camere ale casei şi se 
aruncă pe patul îngust din fier. Mătuşa lui nu era naivă. 
Ştiuse de moartea lui Peter şi avea să-şi dea seama repede 
ce făcea el de fapt la Kilmory. Nu avea să fie de acord cu 
asta. Lucas nu credea că femeia avea să-l dea de gol, dar 
probabil, la fel ca Jack Rutherford, avea să considere că 
greşea şi că din cauza suferinţei nu accepta moartea lui 
Peter şi nu voia să meargă mai departe. 

Ducesa ar fi râs dacă l-ar fi văzut în acel moment, se 
gândi el în timp ce se uita la paloarea tavanului alb. 
Condiţiile nu erau nici princiare, nici somptuoase. Avea 
două camere - cea în care se afla, cu un cufăr de lemn şi o 
saltea umplută cu iarbă-neagră, iar cealaltă cu o masă, 


două scaune, o noptieră şi câteva piese de mobilier. Afară 
era un lavoar din piatră, unde se putea spăla. Era departe 
de eleganța palatului bunicului său. Cu toate astea, locul 
era curat şi uscat. Cineva făcuse nişte perdele frumoase şi 
perne asortate care arătau destul de elegant pe scaune. Pe 
podea erau câteva covoare. Lucas se întrebă cine mobilase 
locul şi îl făcuse să pară că îi păsa de servitori, dorindu-şi ca 
aceştia să stea într-un loc confortabil. 

Se gândi la Christina MacMorlan. Îi promisese lui Jack 
că nu avea s-o implice în afacerea lui, dar asta era înainte 
să afle că femeia era deja implicată în toată treaba. Şi avea 
ce-i trebuia. Informaţii. 

Nu simţi nicio mustrare de conştiinţă. Conştiinţa era 
ceva ce rar îi făcea probleme. De obicei, era împăcat cu 
deciziile pe care le lua, iar acum nu făcea excepţie. 

Nu ar fi stricat să profite de atracţia pe care o simţea 
Lady Christina faţă de el. Chiar dacă aparent femeia fusese 
rigidă şi decentă, nu reuşise să ascundă faptul că era 
atrasă de el. Era bine. Avea să exploateze acea atracţie ca 
să afle tot ce putea. Avea să o folosească. 

Dormi bine în acea noapte. 


Capitolul 6 


— Ce privelişte superbă! spuse Lady Allegra 
MacMorlan, în timp ce se rezemă de fereastra din salon şi 
se uită în grădină. 

— Kilory mereu arată superb în dimineţile de vară, 
încuviinţă Christina fără să ridice privirea din scrisorile pe 
care le dtea. 

Micul dejun se terminase - fuseseră doar patru 
prezenţi la masă. Ducele încă nu se trezise, iar Gertrude 
prefera să ia micul dejun în pat. 

Angus şi Lachlan deja se duseseră la grajduri, 
plănuind să călărească. Christina speră că Lachlan putea să 
stea în şa. Bărbatul băuse până ce uitase de el în noaptea 


anterioară, iar la micul dejun venise cu ochii tulburi şi 
nebărbierit. Valetul lui demisionase cu o săptămână în 
urmă, iar de atunci nu era nimeni care să aibă grijă de el. 
Christinei nu-i plăcea să vadă modul în care Lachlan cădea 
în disperare şi era mereu furios, fără bani, nefericit. Insă nu 
ştia cum să-l ajute. 

— Nu mă refer la priveliştea mării, zise Allegra, 
întorcându-se pe jumătate spre ea şi arătând în direcţia 
aleii cu liliac. Mă refer la această privelişte. 

Christina oftă, lăsă scrisorile jos, printre firimituri, şi 
se alătură nepoatei ei, lângă fereastră. Era o altă dimineaţă 
senină. Cerul era de un albastru profund, fără nori, iar 
marea din depărtare părea o fundă mai întunecată la 
orizont. Urmări direcţia în care era înclinat capul Allegrei. 
Privirea i se plimbă peste pinii înalţi aflaţi dincolo de terasă, 
sări peste ceasul solar şi se opri asupra pieptului gol al lui 
Lucas Ross, care se întindea să tundă liliacul. Spatele lui, 
lat şi musculos, era întors spre ele. Soarele strălucea pe 
părul lui negru. 

Christina spuse admirativ: 

— Dumnezeule! 

Privi modul în care Lucas se întinse să taie florile 
uscate, mânuind foarfeca, muşchii lui încordându-se în 
umerii laţi. O pereche de pantaloni zdrenţuiţi îi atârnau de 
şolduri. Sub ei, gambele erau goale, iar în picioare avea 
cizme uzate. 

— Allegra! Christina îşi reveni în sfârşit. Fereşte-ţi 
privirea! A 

— Mi-o feresc, mătuşă Christina, zise Allegra. Işi 
plimbă degetele pe rama ferestrei, în timp ce îi mai aruncă 
o privire lui Lucas. Domnul Ross este un bărbat bine făcut. 

— Nu ar trebui să se etaleze pe aici, zise Christina. 

Femeia se întoarse şi, cu mişcări elaborate, îşi luă 
cana pe jumătate plină de pe masă şi o umplu. 

— Poate că ar trebui să-l pui să se ocupe de grădină 
îmbrăcat în uniformă Forres, zise Allegra zâmbind. 

Tânăra era roz la faţă ca un trandafir înflorit. Christina 
fu invidioasă pe tinereţea şi frumuseţea nepoatei ei, după 


care se simţi vinovată pentru asta. 

— Dintr-odată, ideea de a fugi cu unul dintre servitori 
pare atrăgătoare, spuse Allegra. Ce s-ar enerva mama! 
Doar pentru asta merită s-o fac, deşi trebuie să recunosc că 
înfăţişarea delicioasă a domnului Ross e o motivaţie 
puternică. 

— Nu cred că ţi-ar plăcea să trăieşti cu salariul unui 
grădinar, de 12 şilingi pe săptămână, zise Christina tăios. 

Nu vorbise cu Allegra despre flirtul cu Lucas din ziua 
în care acesta sosise, sperând că mintea plină de fluturi a 
nepoatei sale se mutase la altceva. 

— Romantismul rar supravieţuieşte realismului dur al 
economiei, spuse Christina. Ar trebui să te gândeşti la asta. 

Allegra păru şocată. 

— 12 şilingi pe săptămână? Am cheltuit mai mult de 
atât pe ultima mea bonetă! 

— Atunci soţul tău ar da faliment înainte să se usuce 
cerneala pe actul de căsătorie, spuse Christina. Poate că 
democraţia în iubire pare foarte atrăgătoare când arată 
aşa, zise ea făcând semn spre silueta lui Lucas, dar îşi 
pierde foarte repede strălucirea. 

— Nu ai nicio urmă de romantism în suflet, mătuşă 
Christina! 

— Sunt pragmatică. 

Christina îşi forţă un zâmbet. Allegra, singurul copil la 
părinţi, fusese răsfăţată şi i se îndeplinise fiecare moft. 
Dacă tânăra vedea ceva ce voia, nu-şi nega plăcerea, iar 
dacă ceva îi era interzis, devenea şi mai încăpăţânată. Prin 
urmare, cele mai mari şanse de reuşită le avea 
evidenţierea problemelor financiare ale unei situaţii. 

— Ei bine, cel puţin priveliştea e gratuită. O să mă duc 
să mă plimb prin grădini. O să-mi facă bine la sănătate. 

Tânăra ieşi din cameră. 

Christina oftă şi se duse să-şi ia umbreluţa şi şalul. 
Cineva trebuia să se ducă afară şi să-i spună lui Lucas să 
pună nişte haine pe el. Nu era potrivit să fie văzut aşa. Cu 
puţin noroc, avea să-l găsească pe domnul Hemmings şi să- 
i ceară să-l înveţe comportamentul potrivit pe ajutorul său. 


Astfel, nu trebuia să se apropie de Lucas, care era pe 
jumătate gol. 

Norocul nu fu însă de partea ei. Domnul Hemmings nu 
era în seră sau în şopron. Christina studie grădinile şi nu-l 
văzu pe niciuna dintre alei. Trebuia să abordeze singură 
înfăţişarea indecentă a lui Lucas Ross. 

Lucas era cu spatele la ea şi nu păru să-i audă paşii 
pe pietriş. Fredona ceva în timp ce muncea, un cântec cu 
un ritm vioi care nu părea scoţian. Tonul său profund de 
bariton era foarte atrăgător. Christina se opri o clipă, 
ascultând şi uitându-se la graţia cu care lucra şi strălucirea 
soarelui pe pielea lui. Când îşi dădu seama că se uitase mai 
mult decât era potrivit, tuşi. Lucas nu se întoarse. Părea 
căzut pe gânduri, aşa că Lady Christina îl atinse pe braţ. 
Pielea bărbatului era caldă şi mătăsoasă. Degetele ei 
părură să o gâdile în urma contactului. 

Lucas se întoarse. 

— Lady Christina! 

Femeia se gândi că  priveliştea era şi mai 
spectaculoasă din faţă decât cea din spate. Pieptul lui era 
lat. Pantalonii zdrenţuiţi erau lăsaţi pe şolduri, o linie de păr 
negru mătăsos coborând spre bazinul lui. Christina înghiţi în 
sec. Tot felul de imagini indecente îi apărură în minte. Voia 
să-şi apese buzele de pielea fierbinte a abdomenului său, 
să traseze în jos linia acelor oase... 

Lucas schiţă o plecăciune şi se întinse alene după 
cămaşă, pe care o trase pe el. 

— Iţi cer scuze că m-ai găsit fără cămaşă, spuse el. E 
o zi deja călduroasă. 

— Mă bucur că îţi dai seama că nu e decent să te 
afişezi aşa dezbrăcat, domnule Ross. Ştia că părea ridicol 
de pompoasă, dar era singura apărare pe care o avea. Şi nu 
te-am găsit aşa întâmplător. Te-am văzut de la fereastra 
din salon. 

Lucas ridică o sprânceană. 

— Deci m-ai văzut dezbrăcat şi ai venit special după 
mine, şopti el. 

— Da, zise Christina. Ba nu! Nepoata mea... Se opri, 


fâstâcindu-se. Bărbatul deja o provoca, răstălmăcind 
înţelesul vorbelor ei şi făcând-o să spună lucruri pe care nu 
voia să le rostească. Pari să nu prea ştii ce înseamnă 
comportamentul decent, domnule Ross. Este scandalos din 
partea ta să-ţi dai jos cămaşa, chiar şi într-o zi călduroasă. 
Aici, la Kilmory, avem reguli şi ne aşteptăm ca servitorii să 
le respecte. 

Se opri. Lucas se întinse după sticla care se afla pe 
zidul de lângă el. Menţinându-i privirea, bărbatul o ridică la 
buze. Christina se uită cum i se mişcă gâtul în timp ce ia o 
gură. 

— Este scandalos şi să bei în timp ce vorbesc cu tine! 

— Îţi cer scuze. În privirea bărbatului era o licărire de 
amuzament. Ar fi trebuit să-ţi ofer mai întâi ţie. Şterse gura 
sticlei şi i-o întinse. 

— Nu, mulţumesc, zise Christina, ducându-şi mâinile 
la spate. 

— Nu-ţi place berea? E foarte răcoroasă într-o zi 
călduroasă de vară. 

Şi Christinei îi era cald. Împunsături de iritare şi 
conştientizare se făceau simţite pe spatele ei. 

— Domnule Ross, zise ea. Cred că mă înţelegi greşit 
în mod deliberat. Chiar trebuie să-ţi silabisesc? Nu e decent 
să umbli pe jumătate dezbrăcat şi nu e potrivit nici să bei 
bere în timp ce vorbesc cu tine. Sau orice altceva, adăugă 
ea în grabă. În plus, nu eşti în măsură să îmi oferi ceva de 
băut. 

— În nicio situaţie? 

— Nu! 

— Nici dacă mori de sete? 

— Situaţia asta nu o să apară, pufni Christina. 
Domnule Ross, mă provoci în mod deliberat! 

— Presupun că şi asta e interzis, zise Lucas. 

Bărbatul ţinea sticla relaxat între degetele lui lungi, 
privind-o. Ştia că modul ei arogant de a fi îl amuza şi că nu 
îl impresiona deloc. Felul în care o privea nu avea nicio 
urmă de respect. Dimpotrivă, avea ceva atât de îndrăzneţ 
şi provocator, încât Lady Christina îşi dădu seama că 


tremura. 

— Ce aştepţi? întrebă ea. 

— Aştept să-mi dai voie să mă întorc la muncă. M-am 
gândit că ăsta e comportamentul potrivit. 

— Poţi să te întorci la muncă, zise Christina. Apoi îşi 
aminti că avea o întrebare pentru el. Ah, domnule Ross... 

Lucas îşi luase deja foarfecă şi se apucase din nou de 
treabă. Vântul bătu şi îi lipi cămaşa de piept. Efectul era 
acelaşi ca al priveliştii pieptului său gol. 

— Lady Christina? Bărbatul se opri şi o privi 
întrebător. Cu ce pot să te ajut? 

— Unde este domnul Hemmings? întrebă ea în timp 
ce ignoră modul în care bărbatul formulase întrebarea, 
special ca să o aţâţe. Credeam că o să-l găsesc în seră. 
Spalierele cu fructe sunt mândria lui. 

— Domnul Hemmings are gută. Azi e imobilizat la pat. 

— Săracul, zise Christina. 

Se întrebă de ce doamna Parmenter nu îi spusese de 
starea grădinarului. Nu o văzuse pe menajeră în acea 
dimineaţă, dar sigur avea să-i spună totul mai târziu, când 
se întâlneau să discute meniurile zilei. 

— O să-i duc nişte gheaţă pentru inflamație şi extract 
de brânduşe. 

— Brânduşe? Lucas o privi uimit. Domnul Hemmings o 
să cadă din nou la pat dacă îi scoţi bulbii. 

Christina râse. 

— Brânduşele de toamnă sunt foarte bune împotriva 
gutei. Mulţumesc, domnule Ross. 

Se întoarse să plece. 

— Milady... Lucas îi atinse braţul uşor, iar ea se opri, 
foarte conştientă de prezenţa lui şi de senzaţia degetelor lui 
pe pielea ei. Mă întrebam dacă poţi să-mi arăţi planurile 
pentru grota ducelui. Domnul Hemmings mi-a cerut să 
lucrez la ea, dar nu poate să-mi arate exact ce trebuie 
făcut. Dacă ai fi destul de amabilă să... 

Christina nu avea de gând să fie amabilă. Nu avea de 
gând să fie închisă în birou cu Lucas Ross. Camera era prea 
mică, iar el, prea intimidant. Simplul gând o panică. 


— Trebuie să vorbeşti cu tata. Sau poate cu domnul 
Bevan, administratorul... 

— Niciunul dintre ei nu poate să se vadă cu mine 
decât mai târziu. Te rog, Lady Christina! Inţeleg că eşti 
ocupată. Am nevoie doar de cinci minute din timpul tău. 

— Eu... 

Christina căută cuvintele cu care să-l refuze, dar 
acestea îi scăpau. 

— Te rog! 

Lucas zâmbi din nou, cald şi captivant. 

Christina se simţi înfierbântată şi confuză. 

— În regulă, zise ea reticentă, gândindu-se că Lucas 
părea capabil să o convingă să facă aproape orice. Dar nu 
pot să stau mult şi ştiu foarte puţine despre planuri. 

O licărire îngrijorătoare apăru în ochii lui Lucas, iar 
Christina regretă imediat că fusese de acord. 

— Mulţumesc, doamnă. 

Ross o urmă pe alee. Trandafirii, îngreunaţi de ploaia 
de peste noapte, se aplecau peste pietriş. Lucas îi dădu la o 
parte din calea ei, cu o curtoazie exemplară. Nu îi putea 
reproşa nimic acum şi se simţea ciudat de plăcut să fie 
tratată cu atâta atenţie. In mod normal, toţi presupuneau 
că putea să se descurce singură, aşa că niciodată nu se 
sinchiseau să-i ţină uşa sau să-i întindă mâna când mergea 
pe pietriş. Şi, bineînţeles, Lady Christina era capabilă să 
aibă grijă de ea însăşi, dar era minunat ca măcar o dată 
cineva să aibă grijă de ea. De fapt, era periculos de 
seducător, dar îşi dădu voie să se bucure de acea iluzie 
măcar o dată. 

Biroul era într-un colţ al curţii. Aici, vechile grajduri 
erau pustii, cu acoperişurile deschise spre cer, iar grinzile 
de lemn erau neacoperite. Numai partea din sud fusese 
reparată. Aceasta adăpostea caii pentru trăsuri şi armăsarii 
lui Lachlan şi Angus. 

— Călăreşti? o întrebă Lucas, oprindu-se să mângâie 
pe bot calul lui Lachlan, care întinsese curios capul. 

— Nu, zise Christina. Nu am talent la asta. Domeniul e 
mic. Fie merg pe jos, fie iau trăsura. Privi cum Lucas îşi 


plimbă mâna peste grumazul armăsarului. Pari să te simţi 
în largul tău cu caii, domnule Ross. Ai lucrat cu ei? 

— Am călărit când eram mic, zise Lucas. 

Tonul lui era tăios, iar ochii, goi, ca o uşă închisă. 
Christina simţi respingerea mută. Bărbatul nu voia să 
vorbească despre trecut. Era în regulă. Nu avea niciun 
motiv pentru care s-o facă. Lucas îşi lăsă mâna să-i cadă 
într-o parte. Traversară curtea în tăcere, paşii lor auzindu- 
se pe pietriş. Bărbatul ţinu uşa biroului deschisă pentru ea. 
Aerul din cameră era stătut, înăuntru mirosind a praf şi a 
cărţi vechi. După lumina puternică de afară, lumina slabă o 
ameţi puţin pe Christina. Pe masă se aflau o serie de 
planuri şi hărţi ale grădinilor, sub o riglă lungă de lemn. 
Marginile lor fluturau uşor în bătaia vântului. 

— Domnul Bevan are un birou mai mare în castel, zise 
Christina, dar aici îşi ţine toate desenele actuale, pentru ca 
oricine lucrează să le poată consulta. Lăsă uşa deschisă ca 
să intre soarele înăuntru. Eşti bine-venit aici oricând, 
domnule Ross, ca să te uiţi la planurile tatălui meu pentru 
grădina lui gotică. 

— Asta e planul pentru grotă, spuse Lucas. 

Îşi puse o mână pe masă, se aplecă şi studie desenele 
în creion. 

— Da, zise Christina, care apoi oftă. Tata are tot felul 
de idei pentru crearea unei serii de încăperi interconectate 
cu o cascadă şi o fântână. Interiorul o să fie înconjurat cu 
scoici şi decorat cu statui, iar exteriorul o să fie acoperit de 
iederă. 

— Nu eşti de acord cu planurile lui? 

Lucas se întoarse pe jumătate spre ea. 

— E o extravaganţă scumpă, zise Christina. 

Spre surprinderea ei, Lucas zâmbi. 

— Nu eşti de acord cu extravaganţa, Lady Christina? 
Crezi că extravaganţa e un păcat? 

Bărbatul vorbi încet, accentuând cuvântul păcat. 
Cuvântul creă o revoltă de imagini senzuale în mintea 
Christinei, trezind gândurile pline de dorinţă pe care şi le 
reprimase. Simţea cum corpul i se încingea din nou. Se 


luptă cu senzaţia, gândindu-se la iernile scoțiene şi la 
gheaţa care i se scurgea pe gât, o imagine suficient de 
incomodă cât să îndepărteze şi cele mai stăruitoare visuri 
pline de dorinţă. 

— Aici, la Kilmory, sunt multe lucruri pentru care e 
nevoie de banii ducali. Lady Christina îşi auzea rigiditatea 
din ton. Multe familii de pe domeniu şi din oraş sunt 
disperat de sărace. Având în vedere circumstanţele, 
îndeplinirea fanteziilor tatălui meu nu e o prioritate pentru 
mine. 

— Dar sigur există un loc şi un timp când să te desfeţi 
cu o fantezie, nu? _ 

Cuvintele delicate ale lui Lucas îi provocară fiori. Intr-o 
secundă, imaginea zăpezii pure, reci era suprapusă cu alta 
mult mai încinsă, cu mâini şi picioare întortocheate, 
cearşafuri mătăsoase şi dorinţă arzătoare. 

Christina alungă gândul rătăcitor şi ignoră 
comentariul lui Lucas. Se îndreptă spre masă. 

— O să vezi aici că în acel loc e deja un izvor, spuse 
ea rece. Apa trebuie canalizată într-o cascadă, care 
formează un lac. Arătă spre plan şi observă că mâna îi 
tremura puţin. Piscina e deja construită, dar lacul nu e. 

— Nu mi-l imaginez pe domnul Hemmings să aibă 
puterea să construiască asta, spuse Lucas. 

Bărbatul se aplecă pentru a se uita mai bine, şi o 
şuviţă de păr negru îi căzu pe faţă. Când îşi ridică mâna ca 
să o dea la o parte, mâneca lui atinse sânul Christinei. 
Femeia rămase fără aer. Nu se putu abţine. Scoase un 
geamăt slab, dar Lucas îl auzi. Se îndreptă încet. Dintr- 
odată, nu se mai auzea niciun sunet în birou, decât tunetul 
bătăilor inimii ei, care îi răsuna în urechi, şi respiraţia lui 
Lucas. Christina era extrem de conştientă de apropierea lui, 
de duritatea corpului său, de privirea întunecată care o fixa 
în timp ce o licărire îi apăru în ochi. Intr-o fracțiune de 
secundă, Christina îşi aminti atingerea palmei lui pe sânul 
ei şi mângâierea pricepută a degetului său peste sfârcul ei. 
Simţi cum căldura i se strângea în stomac. 

Nu ştia cât timp se uitară unul la celălalt. Cu greu 


rupse contactul vizual şi se uită în jos, la desene. Acestea 
păreau să danseze în faţa ochilor ei, fără să aibă sens. 

— Un bărbat din sat a fost angajat să se ocupe de 
construcţie. Vocea ei era aspră. Tuşi şi continuă, ca şi cum 
nu se întâmplase nimic: Din păcate, acesta a fost arestat 
acum câteva luni, iar de atunci nu s-a mai lucrat la grotă. 
Dar acum, pentru că s-a îmbunătăţit vremea, poţi să începi. 

— Care a fost infracţiunea? întrebă Lucas. 

— Contrabandă cu whisky. Christina îl privi direct. 
Ochii lui erau întunecaţi, imposibil de citit. A fost arestat de 
ofiţerii preceptori. A fost neplăcut. 

Acel zâmbet cu subînţeles apăru în ochii lui Lucas şi o 
făcu să se simtă ca şi cum era captivă şi nu putea respira. 

— Asta e riscul meseriei, şopti el. Nu ţi-e teamă că o 
să ai aceeaşi soartă? 

Bărbatul se apropie de ea. Christina făcu un pas 
înapoi şi simţi colţul mesei împungând-o dureros în şold. 

— Nu, răspunse ea. Nu o să mă prindă niciodată la 
distileria de whisky şi doar aşa aş putea fi arestată. Nu pot 
nici măcar să găsească distileria. Domnule Ross, sper că nu 
te mai gândeşti la experienţa din noaptea când ai venit la 
Kilmory. Am căzut de acord că o s-o uiţi. De dragul 
siguranţei tale, dacă nu pentru altceva. 

Lucas tăcu o clipă, expresia lui fiind întunecată. 

— Bărbaţii aceia erau periculoşi. 

— Tocmai de asta ar trebui să uiţi că s-a petrecut 
vreodată, zise Christina. 

Dintr-odată, inima începu să-i bată cu putere. 

— Au ucis pe cineva? întrebă Lucas. 

— Nu. Când vine vorba de asta, doar latră, nu şi 
muşcă. 

În mare parte, era adevărat. Uneori, cei din bandă 
deveneau neliniştiţi, dar în circumstanţe normale îi era uşor 
să îi calmeze. 

Văzu că ochii lui Lucas străluciră amuzaţi. 

— O descriere vagă, dar mie nu mi s-a părut aşa. 

Îşi duse mâna într-o parte, iar Christina îşi aminti de 
loviturile în coaste. 


— Îmi pare rău pentru asta. Uneori, se lasă luaţi de 
val. 

— În timp ce tu deteşti violenţa, zise Lucas, ceea ce 
face şi mai surprinzător faptul că eşti implicată în ceva 
precum contrabanda. 

Christina simţi un junghi de şoc. Bărbatul era prea 
perceptiv. Era deranjant. 

— Nu ştiu de unde ştii asta, zise ea, după care se opri 
şi îşi muşcă buza. 

Abia îl cunoştea pe omul ăsta, dar simţea că putea să 
vadă prin ea toate secretele pe care le ţinea ascunse, cele 
mai profunde gânduri şi sentimente. 

— Am simţit asta, spuse Lucas, care se apropiase şi 
mai mult de ea. 

Niciodată în viaţa ei nu simţise atât de puternic 
prezenţa cuiva. 

— În prima noapte, continuă el fără să îşi mute 
privirea de la chipul ei. Nu-ţi plăcea când mă răneau. Am 
simţit asta, acea repulsie faţă de violenţă. 

Christina se întoarse pe jumătate dinspre el. Nu îl 
putea privi. Sentimentele ei erau prea expuse. 

— Nu îmi place, recunoscu ea. Urăsc modul în care 
uneori bărbaţii apelează la brutalitate ca să obţină ce vor. 
Urăsc vărsarea de sânge şi cruzimea. Tremură uşor. 
Situaţia i se părea periculos de personală şi jurase să-l ţină 
la distanţă pe acest bărbat. Domnule Ross, cel mai bine e 
să uiţi ce s-a întâmplat. 

— Tot? 

Tonul lui îi readuse privirea spre el, iar Christina simţi 
o altă flacără în ea. Ştia că bărbatul nu se referea la 
contrabandişti, ci la întâlnirea lor de mai târziu, din curtea 
bisericii. 

— Da, zise ea, ignorând pulsul fierbinte. Încearcă! 

Christina aşteptă o clipă şi observă un zâmbet trist pe 
faţa lui. 

— Presupun că memoria se poate adapta. 

— Bun. Atunci, fă-o! Te rog să mă scuzi, domnule 
Ross. Am o întâlnire cu domnul Bevan. 


Lucas încuviinţă. 

— Sigur. Mulţumesc că ţi-ai făcut timp, Lady Christina. 
O să încep imediat să lucrez la grotă. 

— Dacă ai nevoie de altceva, sunt sigură că domnul 
Bevan o să te poată ajuta. Cum domnul Hemmings nu îţi 
poate supraveghea munca în prezent, o să-l rog pe domnul 
Bevan să... 

— Să stea cu ochii pe mine? În caz că fug cu scoicile şi 
cu statuile? 

— Să fie dispus să te ajute, îl corectă Christina. 

Vocea ei era foarte rigidă. Observă că bărbatului i se 
părea amuzantă rigiditatea ei, dar nu îndrăznea să fie altfel 
cu el. Se temea că era deja prea transparentă, atracţia pe 
care o simţea fiind evidentă. 

— Nu mă aşteptam să-mi supraveghezi chiar tu 
munca, zise el sec. 

— E treaba domnului Bevan să supervizeze toate 
aspectele muncii de pe domeniu şi, în plus, nu am de 
gând... zise Christina, dar se opri abrupt. 

— Nu ai de gând să acorzi atenţie unui grădinar umil. 
Pe bună dreptate. 

Christina simţi o împunsătură la auzul replicii, mai 
ales că tatălui ei nu îi păsa câtuşi de puţin de faptul că 
eforturile ei ţineau gospodăria în picioare. 

— Sper că acord atenţie deopotrivă muncii şi 
bunăstării tuturor de la Kilmory. 

— Sunt sigur că o faci, spuse Lucas, dar în tonul lui se 
auzi o nuanţă de lipsă de respect. 

Christina îşi pierdu controlul. 

— Domnule Ross, eşti insolent! Eşti norocos că ai un 
post la Kilmory. Nu te-am vrut aici şi ai putut rămâne doar 
datorită intervenţiei tatălui meu... 

Ea se opri, îngrozită de faptul că fusese provocată să 
îl critice pe duce în faţa lui Lucas Ross. 

— Sunt conştient că nu m-ai vrut aici şi mă întreb de 
ce vrei să scapi de mine, în afară de faptul că ştiu că faci 
contrabandă cu whisky. 

Privirea lui o fixă din nou pe a ei, iar licărirea fierbinte 


din ochii lui o lăsă fără aer. Era imposibil să recunoască 
faptul că o parte din ea îl voia plecat, pentru propria linişte. 
La naiba cu contrabanda cu whisky! Voia să scape de el din 
cauza modului în care o privea şi a felului în care o făcea să 
se simtă. Nu putea fi atrasă de un servitor cu şase ani mai 
tânăr. Era scandalos. Era greşit. Nu voia asta. 

Respiră ca să-şi liniştească pulsul. 

— De obicei, nu le dau servitorilor mei motive să mă 
şantajeze, domnule Ross. Şi cum exact asta ai făcut ca să 
obţii postul ăsta, te mai miri că nu am încredere în tine? 

Lucas zâmbi, dinţii lui fiind o pată de alb pe faţa 
bronzată. 

— Când pui problema aşa, înţeleg ce vrei să spui. 

— Mulţumesc. 

— Dar poţi să ai încredere în mine. Lucas se întoarse 
într-o parte, iar Christina nu-i putu vedea faţa. Acum lucrez 
pentru Kilmory. 

— Mă bucur să aud asta, zise Christina sec. Dacă mai 
încerci să mă şantajezi, o să te dau afară şi la naiba cu 
consecinţele! 

De data asta, bărbatul o privi. Avea admiraţie în 
privire şi ceva care, pentru o fracțiune de secundă, semăna 
foarte bine cu regretul. 

— Dacă fac aceeaşi greşeală de două ori, spuse Lucas 
încet, o să merit asta. 

Un zgomot de copite venit din curte îi aminti 
Christinei că puteau fi întrerupţi în orice clipă. Era 
momentul să pună punct întâlnirii înainte ca situaţia să 
degenereze. 

— O zi bună, domnule Ross, zise ea. 

Se întoarse ca să plece, însă şalul i se prinse într-un 
cui care ieşea din perete. Se auzi cum se rupse. 

— Stai puţin! 

Lucas se duse repede lângă ea, apucând materialul 
delicat înainte ca ea să-l rupă şi mai mult. 

— Te-ai agăţat. 

Pentru o clipă, Christina se simţi copleşită de 
apropierea lui fizică şi aproape că sfâşie şalul doar ca să 


scape. Cu cel mai mare efort de voinţă, potoli sentimentul 
şi stătu nemişcată în timp ce degetele pricepute ale lui 
Lucas încercau să elibereze materialul delicat. Era ceva 
neliniştitor când se uita la mâinile lui puternice şi bronzate. 
Christina simţi cum un alt val de căldură o copleşeşte şi îşi 
fixă privirea pe pieptul lui. 

Păru să dureze o eternitate să-i elibereze şalul. Inima 
Christinei bătu puternic. Atmosfera devenise apăsătoare ca 
o zi furtunoasă. Nu îndrăzni să ridice privirea spre Lucas. 

— Mulţumesc, şopti ea. 

Bărbatul se dădu în spate. 

— Cu plăcere, doamnă. 

Vocea lui era mătăsoasă şi păru să vibreze adânc în 
ea. Christina îşi trase şalul în jurul ei, deşi era o zi 
călduroasă, şi aproape fugi pe uşă, în curte. Odată ce 
ajunse la aer, îşi întoarse faţa spre soare şi inspiră adânc de 
mai multe ori. Se simţea ca şi cum fugise un kilometru. 
Tremura. Şi, cu toate astea, nu se întâmplase nimic. 

Lucas stătu în uşa biroului şi o privi pe Christina 
îndepărtându-se. Femeia mergea cu o demnitate şi o 
eleganţă înnăscute, fără să se grăbească, ca şi cum acele 
momente lungi şi turbulente dintre ei nu se întâmplaseră 
vreodată. Cu toate astea, ştia cât de mult o afectaseră. 
Văzuse cât de puternic îi bătea inima, în pulsul de la gât. li 
văzuse mâinile tremurând.  Simţise aceeaşi atracţie 
irezistibilă pe care o simţise şi ea. 

Era derutant să fie atât de atras de o femeie pe careo 
suspecta că ar fi fost implicată în uciderea fratelui său. Cel 
mai derutant lucru era că intuiţia îi spunea că Lady 
Christina era nevinovată. Cum Lucas era un bărbat care 
acţiona pe baza dovezilor, nu a emoţiei, acest lucru era mai 
degrabă enervant decât liniştitor. Nu avea niciun motiv să o 
exonereze, dar avea toate motivele posibile să nu aibă 
încredere în ea. Ura ei declarată împotriva violenţei îl 
fascina. Femeia îi salvase viaţa, dar el se întrebă dacă nu 
cumva nu reuşise să îl salveze şi pe Peter şi tocmai acesta 
era motivul pentru care acum era revoltată de brutalitate. 
Nu ştia, dar avea să afle. 


Aşteptă până când nu o mai văzu, apoi se întoarse 
înapoi în birou, închizând uşa în urma lui şi căutând rapid 
printre desene şi în dulapuri. Găsi nenumărate schiţe şi 
planuri care îndeplineau viziunile extravagante ale ducelui, 
dar nimic care să aibă legătură cu Peter sau cu 
contrabanda de whisky. Nu se aşteptase la asta, dar 
începea să fie frustrat de lipsa de progres. In ultima 
săptămână, nu auzise absolut nimic despre uciderea lui 
Peter. Mai târziu în acea seară, plănuia să caute peştera 
unde-l ţinuseră contrabandiştii în prima noapte. Era 
periculos, dar de data asta avea să fie mult mai atent. 

Lachlan şi Angus MacMorlan dădeau caii unuia dintre 
grăjdari când Lucas închise uşa biroului în urma lui şi 
începu să traverseze curtea. Era prima oară când îl vedea 
pe Lachlan, despre care se spunea că era mereu atât de 
beat, încât rareori se dădea jos din pat mai devreme de 
după-amiază. Lachlan era un bărbat chipeş, având 
înfăţişarea aparte, specifică familiei MacMorlan, dar avea 
ochii roşii şi mersul nesigur. Angus era un bărbat masiv, 
corpolent, cu un aer de superioritate şi un nas lung, care 
părea perfect creat ca să privească în jos. Niciunul din 
bărbaţi nu-i mulţumi grăjdarului şi nici nu recunoscură 
prezenţa lui Lucas cu vreun cuvânt sau vreo privire. 
Grăjdarul îi surprinse privirea lui Lucas şi îşi dădu ochii 
peste cap, cu subînţeles. Lucas zâmbi. 

În timp ce bărbaţii se îndepărtau, Lachlan se întoarse 
şi privi în urmă. Pentru o clipă, lui Lucas i se păru că ochii 
lui Lachlan deveniră mai puţin înceţoşaţi şi se concentrară 
foarte clar asupra lui, după care se întoarse şi se împletici 
spre casă, ca şi cum momentul acela nu existase. 


Capitolul 7 


Allegra auzi muzica în timp ce se îndrepta spre golf. 
Era sunetul înalt şi subţire al viorii, luat de briză şi purtat pe 
mare. Se grăbi, nisipul şi pietricelele alunecând sub tălpile 


subţiri ale pantofilor ei. În timp ce aproape că alerga şi se 
împiedică spre plajă, muzica se opri dintr-odată şi nişte 
braţe puternice o prinseră, trăgând-o în spatele unor stânci. 

Nu pierdură timp cu vorbele. Ea era în braţele lui, iar 
el o sărută ca un bărbat înfometat. Îi desfăcu fundele 
bonetei şi o aruncă într-o parte. Vântul îi încurcă părul, iar 
el gemu în timp ce-şi băgă mâna în auriul strălucitor. Ea îl 
răspunse la sărut, tremurând neajutorată, simțind că inima 
urma să-i explodeze de iubire şi plăcere. Când el o ţinea în 
braţe, Allegra uita de toate barierele cu care se confruntau. 
Nimic nu mai conta, decât faptul că erau din nou împreună. 

— Ai venit după mine, şopti ea când el îi dădu drumul 
pentru o clipă. 

— Ai avut vreo îndoială? 

Bărbatul păru amuzat, dar ochii lui căprui erau plini cu 
pasiune. 

O sărută din nou, iar genunchii ei se înmuiară. Tânăra 
se prinse de jacheta lui şi se afundară în nisip. Era cald la 
soare şi răcoare între stânci, însă când el îi dădu rochia jos 
de pe umeri, Allegra încă tremura din cauza înţepăturii 
aerului mării. Stânca era caldă pe spatele ei gol, iar lumina 
soarelui îi mângâia pleoapele închise. Allegra îşi ţinu ochii 
închişi, deoarece, chiar dacă el o mai văzuse goală, încă era 
foarte timidă. Îi plăceau obrăznicia momentului, răcoarea 
brizei şi căldura soarelui. Gura lui era acum pe sânul ei, dar 
nu era pregătită să recunoască asta. Totul era prea nou 
pentru ea, fiecare intimitate fiind pe cât de şocantă, pe atât 
de delicioasă. 

Deschise ochii puţin şi se uită în jos, la capul lui. Părul 
lui, de un şaten bogat în lumina soarelui, mângâia pielea 
sensibilă de acolo, iar ea tremură de plăcere. Atingerea lui 
crea magie. Corpul ei se încingea, se topea. Simţea o 
presiune dulce în pântec. O făcu să geamă. El îi linse 
sfârcul, o gustă, şi tot corpul ei tresări într-o reacţie lipsită 
de inhibiţii. Allegra deschise ochii. Era unul din lucrurile pe 
care le iubea la el, faptul că părea atât de controlat, însă 
acum era vulcanic şi putea s-o facă şi pe ea să ia foc. 
Tânăra era pierdută în senzaţii, ameţită din cauza lor, 


uimită şi fermecată. 

— Fă-mă ata! 

De obicei Allegra era stăpână pe ea, dar acum 
senzațiile o împinseră dincolo de inhibiţii. Işi trăgea fusta în 
sus în timp ce vorbea, depărtându-şi coapsele, adorând 
atingerea răcoroasă a aerului pe pielea ei. Nu purta 
pantalonaşi şi auzi respiraţia lui când o văzu. 

— Allegra... 

Bărbatul păru tulburat, iar asta îi oferi satisfacţie. El 
mereu fusese cel care deţinea controlul când făceau 
dragoste. Acum era cu atât mai incitant să îl şocheze, să îl 
încânte. 

El se chinuia să-şi dea jos pantalonii, îngenunchind 
între coapsele ei. Nerăbdarea o cuprinse cu o foame feroce. 
Simţi capul mădularului, după care el fu în ea, iar ea gemu, 
arcuindu-se în momentul când el o penetră cu o nevoie 
disperată, ca şi cum şi-ar fi pierdut controlul. Ea îi egală 
disperarea, mişcare cu mişcare, alimentată de vârtejul de 
excitare şi de dorinţă. Plăcerea orbitoare o copleşi repede şi 
puternic, iar Allegra icni, sunetul amestecându-se cu 
prăbuşirea infinită a valurilor pe plajă şi sunetele sălbatice 
ale păsărilor care zburau deasupra. 

Apoi el o trase aproape. Respira greu şi avea un braţ 
peste ochi. 

Allegra aşteptă să-i spună ceva dulce, ceva afectuos. 

— Trebuie neapărat să-i spui mamei tale, zise el. Se 
ridică şi o apucă de încheieturi. Allegra, trebuie să-i spui 
mamei tale că suntem căsătoriţi! 

Tânăra încercă să se tragă de lângă el, simțindu-se 
rănită şi tristă. Ştia că el avea dreptate. Era posibil să-i 
poarte copilul. Nu ştia cum avea să explice asta. Insă 
mintea i-o luă razna la gândul că putea spune familiei 
adevărul. Aveau să fie supăraţi pe ea şi, pentru o clipă 
teribilă, nu era sigură dacă iubirea ei pentru Richard era 
destul de puternică pentru a face faţă acestui lucru. 

Se eliberă, îşi aranjă rochia şi îşi trase genunchii la 
piept, ca o fetiţă cocoşată, care se proteja. 

— E prea curând, Richard. 


El o zgâlţăi, dar delicat. 

— Ba nu e. Deja suntem căsătoriţi de o lună şi cu cât 
continuăm mai mult, cu atât o să fie mai dificil. 

Se lăsă tăcerea. Zgomotul mării se estompă, fiind ca 
un murmur. Chemarea gălăgioasă a păsărilor dispăru. După 
o clipă, Richard oftă. 

— Poate tatăl tău... 

— Nu! zise Allegra cu fermitate. 

Dintre toţi oamenii care cel mai probabil ar fi ajutat-o, 
tatăl ei era ultimul pe listă. În general, nu era deloc 
interesat de ea, dar avea să fie foarte interesat să 
descopere că ea, moştenitoarea averii şi a domeniilor 
Forres, se dăruise unui funcţionar guvernamental fără bani, 
conexiuni şi perspective. Interesat, scandalizat, furios. 
Tânăra tresări. 

— Atunci spune-i mătuşii tale Christina. Richard vorbi 
răbdător, convingător. Am întâlnit-o azi. Pare foarte de 
treabă. Sunt sigur că poate să ne ajute. 

Allegra se gândi la asta în timp ce se uită la păsările 
care zburau. Dintre toate mătuşile şi unchii ei, de Christina 
îi plăcea cel mai mult. Evident, Christina era singură şi nu 
ştia cum era să fie îndrăgostită cu disperare sau să facă un 
gest sălbatic, nebunesc şi pasional. Dar Allegra ştia că ţinea 
la oameni şi încerca să-i ajute. Văzuse bunătatea Christinei 
faţă de arendaşii tatălui ei şi faţă de cei bolnavi, săraci, 
singuri sau disperaţi. Mătuşa ei era o persoană iubitoare, în 
timp ce părinţii ei erau reci şi lipsiţi de umanitate. 

Se gândi să-i spună Christinei ce făcuse şi se simţi în 
siguranţă. Putea face asta. Dar gândul de a merge cu 
Christina ca să-i spună mamei ei o făcea să tremure. O 
teamă rece o copleşi. 

Richard vorbea. 

— Acum, când am slujba asta de ofiţer călare, pot să- 
ţi ofer mai multe. Poate dacă reuşesc să prind banda 
Kilmory, Sidmouth o să mă recompenseze, iar familia ta o 
să fie mai deschisă să mă accepte... 

Se opri, ca şi cum simţi cât de inutile erau cuvintele 
lui. Amândoi ştiau că părinţii Allegrei nu şi-ar fi schimbat 


părerea decât dacă ar fi moştenit un ducat. 

Tânăra sări în picioare. Rochia ei era pătată şi 
şifonată. Dintr-odată, se simţi murdară, ruşinată şi la un pas 
de disperare. Nu voia să fi ajuns aici. Il întâlnise pe Richard 
şi îl dorise foarte mult, aşa că fugise şi se căsătorise cu el în 
secret. Nimeni nu ştia. Totul păruse simplu atunci. 

— Trebuie să plec, zise ea. 

Richard blestemă încet. Îşi închise pantalonii cu 
aceeaşi stângăcie cu care îi deschisese. Priveliştea o 
străpunse cu iubire şi cu suferinţă, dar nu ştia de ce. Nu 
crezuse că dragostea avea să doară aşa de mult. 

— O să le spun, zise ea pe grabă, dorind să 
îmbunătăţească situaţia, să-l facă fericit. lţi promit! 

Se duse la el şi îl atinse pe braţ. Pentru o secundă, 
mâna lui o acoperi pe a ei. 

Amândoi ştiau că minţea. 


* 


Christina închise uşa cabanei în urma ei şi se rezemă 
de ea, simțind lemnul dur cu palmele. Aici, în întunericul 
cald, plin de whisky, simți pacea pe care o căutase toată 
ziua. Muncise din greu în ultimele 12 ore, blocând gândurile 
legate de Lucas. 

Ştia că atracția nu ţinea cont de vârstă, rang sau 
statut. Cu toate astea, o deranja faptul că era atât de 
atrasă de un bărbat care era mai mic decât ea cu cel puțin 
şase ani şi era atât de nepotrivit. Nu îi plăcea, nu înțelegea 
situaţia şi nu voia să i se întâmple asta. Insă o parte din ea 
îl plăcea pe Lucas. Partea pe care şi-o negase ani întregi, 
partea care voia să-şi satisfacă toate fanteziile. 

„Ce nebunie!” Nu se putea întâmpla. Nu se putea 
întâmpla. 

Închise ochii şi inhală mirosul distilatului de whisky, 
lăsându-l să-i umple simţurile, eliberându-şi gândurile. 
Aerul era greoi şi bogat, whisky-ul fiind amestecat cu fumul 
focului de turbă. Era fierbinte şi ameţitor, iar Christina 
simţea că putea să se îmbete numai le la vaporii de whisky. 


— Bună seara, doamnă. 

Seumas Mor MacFarlane intră cărând apă de la izvor. 
O parte căzu din găleată pe podea. Sarcina lui era să 
menţină focul aprins şi să distileze whisky-ului la 
temperatura potrivită. Fratele lui, Niall, avea sarcina de a 
amesteca orzul care fermenta, o altă parte a procesului 
care necesita pricepere. Fiecare membru al bandei avea 
rolul lui, fie în producerea, fie în distribuirea whisky-ului în 
siguranţă, pe sub nasul ofiţerilor. 

— L-am distilat de patru ori, zise Seumas. Ar trebui să 
fie gata. 

Christina încuviinţă. Fiecare lot era distilat în mod 
normal de patru ori, pentru cea mai bună aromă şi puritate. 
Cunoscut ca Uisge bea ba ol, cerea un preţ mare. O parte o 
distribuiau local, altă parte era luată cu barca din golf de 
clienţii care stăteau mai departe. 

Seumas se ocupa deja de distilarea unui nou lot. 
Christina luă sticla întinsă de bărbat şi îşi turnă nişte Uisge 
bea’ ba'ol în pahar. El fu atent în timp ce femeia ridică 
băutura la lumină. Avea o strălucire profundă, culoarea 
aurului vechi. Christina mirosi băutura. Încuviinţă. Aroma îi 
explodă pe limbă, puternică şi aprinsă. Căldura şi puterea 
băuturii i se urcară la cap. Dintr-odată, picioarele i se 
înmuiară şi vru să bea tot conţinutul paharului, să se piardă 
în el. 

— E perfect, zise ea, şi văzu că expresia lui Seumas 
Mor se relaxă. 

Era un bărbat tăcut, necioplit, însă priceput când 
venea vorba de whisky. Invăţase meseria de la tatăl şi 
bunicul lui. 

— Mulţumesc, zise ea. E gata să fie pus în butoaie şi 
mutat. Ai trimis ultimul transport? 

Expresia bărbatului se întunecă. 

— Abia am reuşit. Ne căutau ofiţerii. 

— Când nu o fac? rosti Christina obosită. 

Seumas Mor clătină din cap. 

— De data asta e rău, doamnă, mai rău decât înainte. 
Domnul Eyre l-a prins pe Niall pe plajă cu băiatul lui imediat 


după ce plecase barca. Niall i-a spus că pescuiau, dar Eyre 
nu l-a crezut. l-au dus pe amândoi la Fort William, la 
închisoare. 

Îngrozită, Christina înălţă capul. 

— L-au luat şi pe Callum? Dar are numai opt ani! 

Seumas Mor ridică din umeri. 

— Nu poţi face nimic. Niciunul dintre noi nu poate. S- 
au dus direct la casa lui Niall şi au ars-o. 

Christina îşi frecă ochii după ce simţi împunsătura 
lacrimilor. Era copleşită. Ştia că Niall nu avea să vorbească, 
iar Callum nu ştia nimic despre contrabandă, dar altceva 
era important. Se gândi la băiatul închis într-o celulă 
întunecată şi umedă, probabil separat de tatăl lui, singur şi 
temător. Se gândi la casa lor distrusă şi la bunurile călcate 
în picioare. Eyre era un monstru care se folosea de oricine 
şi de orice ca să distrugă banda. Nu avea scrupule. 

De fiecare dată când era prins un bărbat, Christina se 
gândea să renunţe la distilerie, dar hotărârea şi 
încăpăţânarea o făceau să riposteze. Dacă renunţau din 
cauza lui Eyre, mândria celor din Highland de a prepara 
whisky, drept pe care îl pierduseră pentru că sfidaseră 
legile din Londra, şi banii pe care îi câştigaseră ca să se 
lupte cu sărăcia aveau să fie distruse. Dar ce se întâmplase 
fusese prea mult. Dacă Eyre începea un război împotriva 
femeilor şi copiilor, atunci nu avea de ales. 

Îşi umplu paharul din nou şi ridică băutura la buze, 
bând jumătate din ea. În ritmul ăsta, avea să-i facă 
concurenţă lui Lachlan, iar avea nevoie de asta. Obosise 
apărându-i singură pe oamenii din Kilmory. Nimănui nu-i 
păsa. Tatăl şi fratele ei erau mai preocupaţi le ce puteau să 
obţină de la pământ şi de la oameni decât de ce juteau să 
ofere. 

— O să vorbesc cu Eyre, zise ea. Nu pot să calce în 
picioare vieţile jamenilor. 

Seumas clătină din cap. 

— Doamnă, pe tine te vrea Eyre. O să ne calce în 
picioare pe toţi a să ajungă la tine. 

O străbătu un fior rece de şoc şi de teamă. Ştia de 


ceva timp că Eyre suspecta că ea îi proteja pe 
contrabandişti. Dar nu ştia că el o considera parte din 
bandă şi că voia să o aresteze pentru asta. 

— De ce m-ar vrea pe mine? începu ea, dar apoi îşi 
dădu seama că era naivă. 

Eyre era ambițios şi voia doar să se pună bine cu 
nobilimea. De fapt, bărbatul ura viaţa plină de privilegii pe 
care o avea ea. O ura şi mai mult de când i se plânsese lui 
Sidmouth din cauza lui. Dacă ar fi prins banda Kilmory, cu 
ea ca lider, ar fi avut parte de cea mai mare lovitură din 
carieră. 

Goli restul paharului şi îl aşeză jos. Tăria începuse 
deja să o relaxeze. Se simţi caldă şi puţin ameţită. Avea să 
se gândească de dimineaţă la Eyre şi la problemele legate 
de el. Incuviinţă către Seumas, care o privea. 

— O să fac tot ce pot, zise ea. 

— Da, doamnă. Ştim asta. 

li dădu Christinei o sticlă mică de whisky. Ştia că era 
un dar tradiţional pentru tatăl ei, stăpânul care închidea 
ochii la activităţile contrabandiştilor. Pentru prima dată, se 
simţi înverşunată din cauza asta. Ducele nu făcea nimic ca 
să-i ajute pe contrabandişti. Inchidea ochii pentru că era 
indiferent la activităţile lor. Nu merita mulţumiri. 

Afara era o noapte caldă, înstelată. Vântul foşnea 
printre pini şi se juca prin iarba-neagră. Cabana se afla la 
marginea Loch Gyle, adăpostită de o ridicătură de pământ, 
unde era un izvor, iar fumul de la foc nu putea fi văzut. 
Christina merse cu atenţie pe marginea lacului, apele 
acestuia strălucind argintii în lumina lunii, şi o luă prin vale 
spre castel. Pe drum, scoase dopul sticlei şi luă o gură. 
Whisky-ul nu era chiar genul ei de băutură. In afară de 
degustare, în mod normal nu se atingea de el. Insă în acea 
seară se gândi că i-ar fi de folos. li mai luă din durerea 
capturării lui Niall şi Callum, însă, dincolo de efectul 
analgezic al băuturii, o durea inima. 

Nu se întâlni cu nimeni în drum spre casă. Intră pe 
teritoriul castelului şi străbătu pietrişul, până ce ajunse la 
uşa de la baza turnului de vest. Aici mereu ascundea o 


cheie pentru ocaziile când ieşea noaptea şi castelul era 
închis. Nu-i plăcea să îl roage pe Galloway să lase uşa 
deschisă ori s-o aştepte. 

Se aplecă să caute cheile printre pietrele aflate la 
baza turnului. Asta fu o greşeală. Capul îi vâjâi dintr-odată 
de la o combinaţie de oboseală şi băutură. Întinse mâna ca 
să se echilibreze, iar degetele atinseră piatra aspră a 
zidului. Căzu precum un balon care se prăbuşeşte, iar sticla 
de whisky îi căzu şi ea pe pietriş. 

— La naiba! 

Se întinse s-o ia, dar nu reuşi, aşezându-se pe jos. 

In spatele ei se auzi un zgomot, un pas. O umbră căzu 
asupra ei. 

— Dumnezeule! Era vocea lui Lucas, joasă, rece şi 
amuzată. Pot să te ajut, Lady Christina? 


* 


Era beată. 

Lady Christina MacMorlan se îmbătase, fără doar şi 
poate, cu whisky de contrabandă. Dintre toţi oamenii din 
lume pe care Lucas i-ar fi bănuit că degustau whisky-ul şi îl 
preparau, Christina era ultima pe listă. Comportamentul ei 
rigid ascundea, în mod evident, o persoană diferită. 

lar acum ea era beată criţă şi stătea pe aleea cu 
pietriş, în faţa propriei uşi, arătând confuză, şifonată şi 
ciudat de atrăgătoare. Fustele îi erau ridicate până la 
genunchi, arătând o urmă de jupă de un alb virginal, o 
curbă tentantă a coapsei şi o jartieră destul de obraznică, 
stacojie, alt semn că Lady Christina era departe de fata 
bătrână respectabilă şi serioasă care pretindea că era. 

Lucas îşi ascunse zâmbetul şi îi întinse mâna ca să se 
ridice. 

— Domnule Ross, zise Christina. Ce surpriză! 

— Nu-i aşa? încuviinţă Lucas. 

De fapt, aşteptase în fiecare noapte ca Lady Christina 
să plece din castel la afacerea ei de contrabandă. În acea 
seară, o urmărise. Acum ştia locaţia exactă a distileriei de 


whisky, care era cea mai valoroasă informaţie pe care avea 
să o dea mai departe, lui Lord Sidmouth. 

Christina îl luă de mână şi se ridică în picioare cu mai 
mult entuziasm decât fineţe. Lucas se trezi cu ea în braţe, 
caldă, doritoare, moale. Mirosul de fum de turbă se ţinea de 
hainele ei, aproape pierdut sub parfumul puternic al aerului 
de mare. Îşi întoarse faţa spre a lui şi impulsul de a zâmbi 
pieri, zdrobit de o dorinţă puternică, precum o lovitură 
fizică. Ochii ei sclipeau şi buzele îi erau întredeschise. Voia 
s-o sărute apăsat. 

„Peter.” 

Amintirea fratelui său rupse vraja. Femeia putea fi 
ucigaşa lui Peter. Nu-şi permitea să simtă nimic pentru ea. 
Atracția puternică dintre ei, pe care dorise s-o folosească 
împotriva ei, se întorcea deja împotriva lui. Pentru o clipă, 
chiar îl făcuse să uite că ea reprezenta tot ce ura şi îl făcea 
să nu aibă încredere, o lume de inegalitate şi privilegii care 
îl tratase atât de urât. 

O îndepărtă pe Christina şi ridică sticla de whisky, pe 
care i-o dădu. Christina o luă, dar, când degetele le atinseră 
pe ale lui, nu îi dădu drumul. Uimit, bărbatul o fixă cu 
privirea şi văzu că ea nu era nici pe departe atât de beată 
precum îşi imaginase. Sau, dacă era, părea în continuare 
precaută, suspicioasă. Trebuia să fie atent. 

— Ce faci aici? zise ea. 

— Te-am văzut când mă întorceam de la hanul 
Kilmory şi m-am gândit că arătai ca şi cum ai avea nevoie 
de ajutor. 

Îi fu mai greu s-o mintă decât îşi imaginase. Cumva, în 
acel moment, când mâna ei se odihni într-a lui, îi era greu 
să o înşele. Privirea şi atingerea ei cereau onestitate. 
Bărbatul tuşi. 

— Ar trebui să fii mai discretă, Lady Christina. Dacă 
nu vrei să fii văzută, îţi sugerez să-ţi amâni activităţile după 
închiderea hanului. Acolo beau şi ofiţerii. 

Urmă un moment de tăcere, timp în care ea îi cântări 
cuvintele, după care îşi lăsă mâna să cadă într-o parte şi 
încuviinţă. 


— Ăsta e un sfat bun. Dar sunt surprinsă. Nu credeam 
că ofiţerii sunt bine-veniţi la han. 

— Banii lor sunt, iar lui Eyre nu-i pasă câtuşi de puţin 
de o primire rece. Nepotul lui e un altfel de bărbat, darnu a 
fost acolo în seara asta. 

Privirea ei îi cercetă din nou faţa, ca şi cum ar fi 
încercat să îi evalueze sinceritatea. Lucas simţea cum inima 
îi bătea cu putere. Christina ar fi trebuit să arate ridicol 
pentru că încerca să se poarte cu demnitate şi autoritate în 
timp ce era atât de răvăşită, însă, cu toate astea, avea ceva 
foarte duios. În lumina lunii, ochii ei păreau mari şi 
întunecaţi. Expresia ei avea ceva atât de inocent şi de 
vulnerabil, iar Lucas era foarte conştient de formele ei moi 
şi feminine de sub pelerina neagră. Simţi cum dorinţa se 
trezea din nou în el şi o reprimă fără milă. 

— Pot să te mai ajut cu ceva, doamnă? 

— AŞ fi recunoscătoare dacă ai putea găsi cheia, zise 
Christina. Arătă cu sticla de whisky în direcţia grămezii de 
pietre. Am ascuns-o acolo. 

Lui Lucas nu-i luă mult să o găsească. Cheia se potrivi 
perfect în uşa cu balamalele proaspăt unse şi se deschise. 
Mereu era eficientă. Cel puţin când era trează. In acea 
seară, era caldă şi plină de viaţă în braţele lui, zvârcolindu- 
se puţin în timp ce el încercă să o urce pe treptele în 
spirală, cu un felinar într-o mână şi cu cealaltă susţinând-o 
pe Christina. Corpul ei se simţea delicios lipit de al lui, 
mătasea rochiei fiind alunecoasă şi moale. Lucas scrâşni 
din dinţi. 

— De ce eşti beată? întrebă el. 

— Whisky. 

Respirația ei se răsfrânse asupra pielii lui. Buzele ei se 
plimbară peste maxilarul lui. Pielea i se făcu de găină. Cu 
greu putu să se abţină să nu-şi aplece capul şi să nu guste 
buzele voluptuoase de lângă ale lui. Gustul ei avea să fie de 
whisky şi dulceaţă - voia foarte mult s-o sărute, dar se 
împotrivi impulsului. Trebuia să se folosească de acea seară 
ca să afle informaţii, iar ea să capete încredere în el. 

— Am bănuit asta. Nu ştiam că nu numai că prepari 


whisky, dar îl mai şi bei. Am vrut să întreb de ce ai simţit 
nevoia să te îmbeţi. 

— Nu beau whisky de obicei. Doar în seara asta... 

Dintr-odată, umerii ei se lăsară în jos. Lumina, căldura 
şi fericirea dispărură din ea, ca o lumânare stinsă. 

— Au luat un copil, zise ea încet. Eyre l-a arestat pe 
băiatul unuia din oamenii mei. Are opt ani. 

Lucas auzi clar durerea din vocea ei. Era tăioasă şi 
inconfundabil de sinceră. Lui Lady Christina MacMorlan îi 
păsa. Îi păsa ce se întâmpla cu oamenii clanului ei. Tot ce îi 
rănea pe ei o rănea şi pe ea. Nu era o aristocrată 
privilegiată, care se juca de-a contrabanda pentru că era 
plictisită sau răsfăţată. Situaţia nu era atât de simplă. 

— Eyre e malefic, continuă ea. 

Lucas o simţi tresărind. 

— Îi place brutalitatea. E unul dintre cei mai violenti şi 
periculoşi oameni pe care îi cunosc. 

Lucas nu îl întâlnise încă, dar auzise o groază de 
lucruri despre el. Sidmouth îi spusese că Eyre avea să ţină 
legătura cu el şi să-l ajute, dar până atunci îl ignorase 
complet. Lucas nu era sigur dacă Eyre ura prezenţa altcuiva 
pe teritoriul lui, dar se părea că orgoliul bărbatului îl făcea 
să ţină toate informaţiile doar pentru el. La han se plângea 
toată lumea de metodele bărbatului şi de modul în care îi 
vâna pe săteni până ce plăteau şi ultimul sfanţ, căutând în 
case, în hambare, călcând în picioare recolte, speriind 
animalele, nepăsându-i de vieţile lor. 

— Contrabanda e o afacere dură, Lady Christina. Nu e 
un joc. 

— Ştiu asta. 

Tonul ei era tăios, însă Lucas simţi sub acea duritate o 
vulnerabilitate pe care încerca s-o ascundă. Nu voia ca el 
să-şi dea seama cât de mult îi păsa. Nu voia ca el să-i vadă 
emoţiile. 

Felinarul îi lumină faţa. Erau linii de oboseală şi 
suferinţă imprimate pe chipul ei, iar Lucas simţi cum ceva 
se agită în el. 

— Te învinovăţeşti, nu? Te învinovăţeşti pentru ce se 


întâmplă cu copilul. 

Simţi că alt fior o străbătu. 

— Bineînţeles, zise ea. Ridică din nou sticla la buze. E 
datoria mea să-i protejez pe oamenii din Kilmory, nu să-i 
pun în pericol. 

— Ce o să faci? 

— Presupun că o să mă duc la Eyre, bolborosi 
Christina. O să-l implor să-l elibereze pe Callum MacFarlane. 
Bănuiesc că o să-i placă să mă vadă implorând. 

Ajunseră în capătul scărilor. Christina se ridică pe 
vârfuri ca să ia cheia de deasupra uşii. Pentru o secundă, se 
clătină spre Lucas, părul ei atingându-i umărul, iar sânii ei 
lipindu-se de braţul lui. Mirosea a albăstrele, a turbă şi 
puţin a whisky. Corpul i se încordă şi îşi băgă mâinile în 
buzunare, ca să n-o atingă. 

Încercă în zadar să bage cheia în uşă, aşa că Lucas i-o 
luă şi descuie uşa. Aceasta se deschise şi dezvălui un salon 
mic mobilat cu două fotolii mari, confortabile şi un covor 
gros. Dincolo de asta, o uşă deschisă dezvăluia colţul unui 
pat mare şi un şemineu unde ardea focul. Camera avea 
aceeaşi căldură dezordonată care caracteriza restul 
castelului. Lucas simţi din nou acea senzaţie nefamiliară de 
căldură şi confort care îl atrăsese. El, care nu avusese 
niciodată o casă, o familie şi nu dorise niciodată să aibă 
una, îi înţelese farmecul. 

— Mulţumesc pentru ajutor, domnule Ross. 

Christina îşi dădu jos pelerina de pe umeri, aşezând-o 
pe spătarul unuia dintre scaune. Rochia ei era puţin 
strâmbă, dezvăluind forma umărului stâng. Lucas o privi 
fascinat. Pielea ei era cremoasă, pală şi presărată cu pistrui 
şi linia delicată a claviculei ei arunca o umbră vagă. Voia 
să-şi lipească buzele de curba elegantă unde gâtul îi 
întâlnea umărul. Voia să vadă dacă şi restul corpului ei 
avea acelaşi model tentant de pistrui. Voia cu ardoare să 
afle. 

— Poţi să pleci, domnule Ross, zise Christina, 
întrerupându-i gândurile. Te rog să închizi uşa în urma ta şi 
să ascunzi cheia. Îl privi direct în ochi sau cel puţin încercă 


s-o facă. Privirea ei părea uşor înceţoşată. Sper că pot să 
am încredere în tine să nu spui nimănui despre asta. 

— Poţi să ai încredere în mine, zise Lucas. 

O altă minciună. 

Simti o împunsătură de vinovăţie. Femeia avea ceva 
ce părea să-i ceară sinceritate, dar el nu i-o putea oferi. Nici 
măcar nu înţelegea de ce simţise nevoia asta. Ştia doar că 
ea era beată şi vulnerabilă şi, dintr-un oarecare motiv, asta 
îl făcea să se simtă protector. 

Se forţă să se gândească la Peter. Precum Callum 
Macfarlan, Peter fusese copilul cuiva, fratele cuiva, când el 
însuşi era puţin mai mult decât un băiat. Se întrebă dacă îi 
păsa Christinei de asta. 

— Răspunde-mi la o întrebare înainte să plec, zise el. 
Îmi datorezi asta. 

Ea făcu ochii mari şi clipi. 

— Nu-ţi datorez nimic, domnule Ross. 

Incerca să fie tăioasă, să-i amintească de locul lui. Era 
comic de demnă, având în vedere starea ei. 

— Ba cred că îmi datorezi pentru că te-am ajutat în 
seara asta. 

— Cred că presupui foarte multe, zise Christina. 

Lucas zâmbi. 

— E adevărat. Şi dacă te rog frumos? 

Ea oftă. 

— Ce vrei să ştii? 

— Nu înţeleg de ce o femeie ca tine ajunge să fie 
implicată în aşa ceva, zise Lucas, în timp ce se uită prin 
cameră. Nu ai nevoie de bani şi, din ce mi-ai spus în seara 
asta, nu o faci pentru adrenalină. Deci de ce o faci? 

Christina tăcu. Se aşeză pe unul din fotolii, întoarsă pe 
jumătate cu spatele la el. Lucas urmări jocul focului şi al 
umbrei de pe faţa ei. Era destul de ameţită ca să fie 
indiscretă, însă destul de trează ca să fie coerentă. Avea să 
fie interesant. 

— Mă pricep la asta, zise ea după o clipă. Îşi înălţă 
capul. Era sfidătoare. Eu mă ocup de degustare, sunt 
singura cu abilitatea de a judeca dacă whisky-ul e pregătit 


să fie distilat. E o treabă importantă, e nevoie de talent. 

— Eu mă pricep la furat din buzunare, zise Lucas, dar 
asta nu înseamnă că ar trebui s-o fac. 

— Serios? Pentru o clipă, Christina păru fascinată. Ce 
talent extraordinar! Cum l-ai dezvoltat? 

— Mi-am petrecut tinereţea pe străzi, zise Lucas. 

Nu avusese de gând să vorbească despre el, dar cu 
Christina îi era foarte uşor să-şi lase garda jos. Observă că îl 
privea curioasă. Nu avea milă în ochi, ci compasiune. 

— Eram orfan, continuă el. Vocea îi era aspră. 
Niciodată nu spusese nimănui, decât lui Jack, despre 
copilăria lui. Fu uimit să se audă vorbind cu ea. A trebuit să 
învăţ mai multe lucruri ca să supraviețuiesc. 

— Îmi pare rău. Părinţii tăi... 

— Nu vorbesc despre ei. Închise uşa înainte să se 
trădeze cu totul. Ce faci tu e diferit, zise el ca să-i 
amintească asta, dar şi să o provoace. 

— Sigur. O notă defensivă se auzi în vocea ei. Nu 
trebuie să mă lupt pentru supravieţuire. Dar nu o fac nici 
pentru câştig personal. Restul bandei împarte profiturile. Au 
nevoie de bani. Eu, nu. Cuvintele îi alunecau mai repede 
decât în mod normal, grăbindu-se să se justifice. Ai văzut 
sărăcia din sat, domnule Ross. Mulţi tineri au plecat să se 
alăture regimentelor din munţi ori şi-au dus familiile în 
străinătate. Nu e nimic de muncă, nimic să-i ţină pe oameni 
aici de când bunicul meu a scos la licitaţie arendele acum 
60 de ani şi le-a oferit celui care dădea cel mai mult. l-a 
împins pe oameni să plece. 

Lucas observase sărăcia din Kilmory din prima zi. Era 
adevărat ce spusese Christina. Puţini munceau pământul şi 
cu greu i se putea oferi unui om un loc de muncă şi un 
salariu. lar odată cu pierderea locurilor de muncă, venea 
pierderea respectului de sine. Înţelegea asta. Ştia cât de 
legate erau mândria şi independenţa unui bărbat de 
abilitatea de a avea grijă de familia lui. Bunicul Christinei 
distrusese legăturile tradiţionale dintre stăpân şi oamenii lui 
şi se părea că tatăl ei nu făcuse nimic ca să le 
îmbunătăţească traiul, chiar dacă avea reputaţia unui 


bărbat bogat. 

— E prea târziu să îndrepţi lucrurile? 

Christina ridică din umeri. 

— Nu ştiu, dar tata... Se opri o secundă, ca şi cum s-ar 
fi gândit la lipsa ei de loialitate dacă ar fi spus ceva 
împotriva ducelui. Ei bine, nu-l interesează pământul, nu-l 
interesează nimic în afară de studiile lui. Când a moştenit 
domeniile, răul era deja făcut şi a dat pământurile ca să fie 
administrate de cei care puteau să-i aducă cel mai mare 
profit. 

— Se pare că tatăl tău nu e preocupat de viitorul 
oamenilor lui, zise Lucas, în timp ce tu lucrezi ca să reduci 
răul pe care îl poate face el. Îi hrăneşti şi te asiguri că au un 
acoperiş deasupra capului. 

— Ah... Păru jenată. Nu vreau să crezi că lui nu-i pasă 
deloc de oameni. Adevărul e că nu observă. E un savant 
preocupat de lucruri care au importanţă academică... 
Vocea ei se stinse, nefericită. 

„E preocupat de fleacuri, în timp ce Roma arde.” | se 
părea că ducele de Forres era ca un copil mare, care îşi 
făcea toate mofturile fără să se gândească la consecinţele 
sau efectele asupra celorlalţi. Nu era suficient să invoce 
neglijenţa din cauza excentricităţii sau pasiunii pentru 
studii. Îşi văduvea pământurile de bani şi oamenii, de un 
trai bun, totul pentru câştigul personal. 

— Deci tu trebuie să le readuci oamenilor din Kilmory 
respectul de sine, zise Lucas. Mă gândesc că faci acelaşi 
lucru şi la Forres, şi la celelalte domenii ale ducelui. 

— Acolo nu conduc bande de contrabandă, spuse 
Christina, dar încerc să-i ajut pe oameni să îşi câştige traiul. 

— Unul necinstit în Kilmory. 

Buzele ei se curbară într-un zâmbet fermecător. 

— Să înţeleg că mă dezaprobi, domnule Ross? Nu 
ştiam că eşti aşa de greu de corupt. 

— Contrabanda e ilegală, zise Lucas. 

— Teoretic, da... 

— Nu există un infractor teoretic. Fie eşti, fie nu eşti. 

Christina ridică din umeri. 


— Legile proaste creează oameni răi. Îi zâmbi. Şi 
femei. Ridică din nou sticla la buze. Visul meu e să conduc 
o distilerie proprie, zise ea după o clipă. Cred că m-aş 
pricepe foarte bine. 

— Ce idee splendidă! rosti Lucas. 

Bărbatul îi luă sticla şi o puse pe un raft, lângă o 
grămadă prăfuită de cărţi. 

— Până atunci însă ai băut destul whisky. 

— Eu dau ordinele aici. Dă-mi-o înapoi! 

Lucas râse. 

— Ba nu, zise el. O să ai o durere groaznică de cap 
mâine-dimineaţă. Poate că acum are gust bun, dar whisky- 
ul e genul de băutură care te face să te simţi foarte rău mai 
târziu. Să bei multă apă, adăugă el, şi încearcă să mănânci 
ceva de dimineaţă chiar dacă nu o să ai poftă. 

Christina îşi ridică sprâncenele, în derâdere. 

— Acum dai şi sfaturi legate de mâncare. De unde ştii 
lucrurile astea, domnule Ross? 

— Tot din tinereţea de pe străzi. Am avut multe 
dimineţi când mă trezeam simţindu-mă rău. 

Ea zâmbi. 

— Cât de fascinant! Trebuie să-mi spui mai multe 
despre tinereţea ta la un moment dat. 

Îşi ridică pelerina şi o împături peste braţ. Ceva 
străluci în lumina lumânărilor, o broşă la gulerul pelerinei. 
Lucas nu o observase înainte, pentru că lumina fusese prea 
slabă, dar acum o recunoscu. Ultima oară când o văzuse 
fusese pe gulerul de catifea al hainei lui Peter, când fratele 
lui stătea în uşa lui, în Edinburgh. 

Rămase fără aer. Lumina se mişca de parcă el era cel 
beat. Întinse automat mâna spre spătarul scaunului, ca să 
se sprijine. 

— Ce bijuterie neobişnuită! _ 

Vocea lui nu suna chiar normal. li dădu seama că 
tremura. 

Christina se uită în jos şi zâmbi, în timp ce îşi plimbă 
degetele peste suprafaţa argintie. 

— Nu-i aşa că e minunată? In vocea ei se auzi o 


plăcere pură. Tata mi-a dat-o de ziua mea acum câteva 
luni. A spus că pietrele sunt din India. Au nişte ametiste de 
calitate acolo. 

Poate chiar aşa era, se gândi Lucas, dar ametistele ei 
proveneau din minele din Siberia şi fuseseră montate pe o 
broşă argintie, care era a bunicului său. Era gravată cu 
blazonul şi mottoul familiei lui. 

Simţi o împunsătură în piept. Unul dintre obiectele 
furate de pe cadavrul lui Peter se afla chiar acolo, în 
castelul Kilmory. Era un dar, cum spusese Christina, de la 
duce. 

Oare ducele de Forres era implicat în uciderea lui 
Peter? Părea imposibil. Însă era mai puţin posibil decât ca 
Lady Christina, care părea atât de sinceră şi vorbise cu 
atâta pasiune despre nevoia de a-şi proteja clanul, să fie o 
mincinoasă şi ucigaşă? Instinctul îi spunea că nu era, că nu 
s-ar fi implicat niciodată într-o crimă aşa de groaznică. Insă 
instinctul putea fi un ghid nerealist. 

— O seară bună, domnule Ross! Mulţumesc pentru 
ajutorul din seara asta. 

Se ridică pe vârfuri ca să-l sărute pe obraz. Chiar era 
ameţită, îşi spuse Lucas. Avea să fie îngrozită de dimineaţă, 
când avea să-şi aducă aminte cât de familiar se purtase cu 
el când în mod normal era atât de rigidă şi decentă. O luă 
de mâini ca să o echilibreze, iar ea se uită în sus, ochii ei 
albaştri întâlnindu-i pe ai lui. Ceva se mişcă în el, o emoție 
pe care nu o recunoştea. O senzaţie neobişnuită de 
vulnerabilitate îl străbătu şi o strânse şi mai puternic de 
mâini. 

Observă expresia din ochii ei schimbându-se. Vedea 
confuzie în profunzimile lor şi compasiunea pe care i-o 
arătase mai devreme, când făcuse greşeala de a vorbi 
despre copilăria lui. Dintr-odată, simţi o nevoie disperată. 
Îşi înclină capul şi o sărută, iar ea îi răspunse dulce, 
deschis, fără rezerve. Căldura îl străbătu. Dorinţa se izbi de 
el atât de fierbinte, puternic şi repede încât îl uimi. Sub 
dorinţă era aceeaşi senzaţie de recunoaştere pe care o 
simţise în prima noapte când se întâlniseră, aprigă şi 


devastatoare. Ceva din Christina MacMorlan îl putea atinge 
în interior şi trezea emoţii pe care le crezuse demult 
moarte. Nu înţelegea ce se întâmpla, nu putea explica, dar 
în acel moment nici nu voia asta. Nu o voia decât pe ea. 

Când îi dădu drumul, amândoi respirau greu, iar el 
tremura, şocat de reacţia pe care o avusese şi de emoţiile 
pe care le dezlăn- ţuise. Văzu şocul lui oglindit în ochii ei. 
Christina îi atinse uşor buzele cu vârful degetelor, iar gestul 
trimise un alt val de dorinţă prin el. 

— A fost o greşeală, şopti ea. 

— Da, zise Lucas sumbru. 

Camera luminată aflată dincolo de uşă părea să-l 
atragă cu patul ei mare şi şemineul intim. Înghiţi în sec. 
Gura îi era uscată. 

— Ar trebui să plec, zise el. 

— Da. 

Pentru o clipă, Christina păru dezamăgită, iar el nu 
vru decât să o tragă înapoi în braţele lui. Îşi încleştă pumnii. 
Totul părea în regulă, dar era greşit, imposibil. Lumina 
străluci pe broşa de argint, tachinându-l şi amintindu-i cine 
era ea şi de posibila ei vinovăţie. 

— O seară bună, doamnă, zise el şi întoarse cheia în 
broască înainte să se răzgândească şi ca ea să-l implore să 
rămână. 


Capitolul 8 


— Ce crezi, draga mea? 

Ducele de Forres, cu faţa cuprinsă de o plăcere 
copilărească, se întoarse spre Christina. _ 

— Omul ăsta a făcut o treabă a naibii de bună, nu? Il 
bătu pe Lucas pe spate. A naibii de bună. Ce zici, Christina? 

— Arată minunat, tată, zise Christina ascultătoare. 


Se aflau în grota ducelui din grădină. Lumina era 
slabă şi aerul rece. Afară, ploaia cădea cu greutate. Părea 
să îi răsune în minte. Lucas avusese dreptate. Avea o 
durere de cap groaznică în acea dimineaţă. 

Grota era departe de a fi terminată, dar Lucas făcuse 
progrese. Lacul fusese îngrădit cu pietre pe care tatăl ei le 
importase special din Italia. O cascadă se revărsa acum din 
izvor. 

Christina se întoarse să admire modul în care lumina 
se juca în cascadă. Tatăl ei încă vorbea, dar ea lăsă 
cuvintele să curgă. In schimb, îl privi pe Lucas în reflexia 
apei care dansa. Era atât de straniu, de intim. Era 
conştientă că nu se putea uita direct la el. În spaţiul închis 
al grotei, era aproape insuportabil de conştientă de faptul 
că stătea lângă el, că braţele li se atingeau, că el o privise. 
Se trezise tărziu, cu frânturi de amintiri din noaptea 
anterioară. Işi dorise să nu-şi poată aminti nimic, dar din 
păcate memoria nu o ascultase, îşi amintea foarte clar că 
Lucas trebuise să o ridice de pe pietriş când căzuse, că o 
ajutase să urce scările, că îi mărturisise la beţie motivele 
pentru care făcea contrabandă cu whisky, că o sărutase cu 
o pasiune înfierbântată şi că ar fi fost foarte fericită dacă el 
ar fi dus-o în pat chiar în acel moment. În ciuda zilei 
răcoroase, simţi cum se îmbujora. 

Ca debutantă, avusese o aventură nechibzuită, 
periculoasă cu bărbatul căruia îi fusese promisă, Lord 
McGill. În acel moment, era foarte îndrăgostită. Întâlnirile 
pe ascuns şi pasiunea îi hrăniseră latura romantică, iar ea 
nu văzuse pericolul pentru că presupusese că nimic nu-i 
putea strica fericirea. Învăţase acea lecţie foarte repede, 
descoperind că nimic în viaţă nu era sigur. Mama ei murise 
şi lumea i se prăbuşise. Pierduse aproape totul: mama, 
iubitul, promisiunea viitorului. 

Atracția pe care o simţea pentru Lucas era cel puţin la 
fel de intensă ca pasiunea copilărească pentru McGill, deşi 
nu mai era destul de naivă cât să se îndrăgostească până 
peste cap de vreun bărbat. Nu conta cât de puternică era 
acea senzaţie periculos de iluzorie a conexiunii pe care o 


avea cu Lucas. Ştia că singura relaţie pe care o putea avea 
cu el era de stăpână şi amant şi existau multe motive 
pentru care acel lucru nu se putea întâmpla niciodată. Ştia 
asta. 

— Statuile mele o să arate superb în ziduri. 

Ducele se învârtea entuziasmat ca un copil mic la circ. 

— Şi cu scoicile de pe tavan, care o să reflecte 
lumina... îşi flutură mâinile încântat. Da, acum văd! 

— Excelenţă, am desenat nişte detalii pentru 
decoraţii, zise Lucas, care întinse o hârtie pe pervazul de 
piatră care se întindea în jurul piscinei. M-am gândit la o 
frescă cu delfini şi heruvimi şi poate un motto sculptat în 
piatră... 

Christina era fascinată de faptul că Lucas ştia 
amănunte din vremea Renaşterii. Se întrebă dacă ideile 
veniseră din discuţiile cu Bevan. Ducele se aplecă şi se uită 
la schiţe, dar nu vedea bine fără ochelari. Încuviinţă şi 
zâmbi, dar ea nu era sigură că putea vedea detaliile 
desenului, cel puţin literele din jurul frescei. Mai târziu avea 
s-o roage să îi descrie totul. 

— Vincere vel mori, citi ea. Cucereşte sau mori. Era 
mottoul de pe broşa ei de argint. Se uită surprinsă la Lucas. 
Tu l-ai ales? De ce aceste cuvinte? 

Lucas nu o privi. Se uita la duce. 

— Credeam că e mottoul familiei dumneavoastră, zise 
el. 

O privi şi, pentru o clipă, Christina văzu o emoție în 
ochii lui întunecaţi care îi dădu fiori - era atât de rece şi 
îndepărtat! Se întrebă dacă îi interpretase greşit expresia în 
lumina slabă a grotei, dar apoi tatăl ei îi atrase atenţia. 
Ducele părea agitat, trecându-şi mâna prin păr şi clătinând 
violent din cap. 

— Nu, dragul meu, nu e bine! exclamă el. Fără 
heruvimi, fără delfini şi clar fără niciun motto! 

— Mă tem că ai făcut o greşeală, zise Christina. 
Mottoul Forres este Constant şi loial. 

Lucas îi zâmbi. 

— Pare mai potrivit, zise el, pentru dumneavoastră. 


Christina roşi la auzul complimentului, dar tatăl ei nu 
păru să observe. Strângea planurile lui Lucas şi mâinile îi 
tremurau uşor. 

— Nu vreau niciun motto pe ea. Statui ce reprezintă 
nimfe şi zei ai apelor. Asta vreau! 

Lucas luă schiţele. 

— Foarte bine, Excelenţă. O să mă întorc la desene. 

Christina se încruntă la tatăl ei, care păru puţin jenat. 

— Dar ai făcut o treabă bună. O să mă asigur că eşti 
plătit în plus pentru toată munca ta. Bevan o să se ocupe 
de asta. 

Îi făcu semn lui Lucas, îi zâmbi Christinei şi ieşi în 
ploaie. 

Christina se pregătea să-l urmeze când văzu expresia 
lui Lucas. Acesta se uita după tatăl ei şi părea furios. 

— Nu a vrut să te insulte când ţi-a oferit mai mulţi 
bani, zise ea repede, în timp ce puse mâna pe braţul lui. S-a 
gândit doar să te recompenseze pentru ce ai făcut. 

— Nici măcar nu-şi aminteşte numele meu, spuse 
Lucas. Şi nu am nevoie de bani. 

Bărbatul se întoarse, iar Christina îşi lăsă mâna să 
cadă. Era şocată. Nimic din comportamentul lui Lucas nu 
sugera că era destul de bogat ca să refuze banii în plus. Era 
surprinsă că Lucas era atât de sensibil. De dimineaţă părea 
jerpelit în cămaşa lui veche, pantalonii peticiţi şi o pereche 
de ghete uzate. 

— Îmi pare rău dacă te-am jignit în vreun fel... începu 
ea nesigură. 

Lucas se întoarse atât de repede, încât ea rămase 
fără aer. 

Lumina era în spatele lui şi nu îi vedea faţa, dar avea 
impresia că bărbatul zâmbea, iar asta o înfierbântă. 

— Tu nu m-ai jignit, o asigură el. Vocea lui era intim 
de joasă. 

— Nu poţi să te aştepţi ca tata să ştie pe toată lumea 
după nume. 

— De ce nu? spuse Lucas. Tu îi ştii. Bărbatul făcu un 
pas într-o parte, făcându-i loc să i-o ia înainte prin tunelul 


îngust, care ducea în grădini. Nu contează, zise el. Cum îţi 
simţi capul în dimineaţa asta? 

— Mă doare, recunoscu Christina în timp ce îşi netezi 
mâneca. 

Lucrul înţelept pe care îl putea face era să renunţe la 
subiect, dar i se părea nepoliticos după cât o ajutase el. 

— Mulţumesc că m-ai salvat aseară, zise ea în timp 
ce-şi ridică privirea spre el. 

Amuzamentul pe care îl citi în ochii lui îi făcu inima să 
bată cu putere. 

— A fost o plăcere, doamnă. 

— Mă tem că eram destul de beată. 

Buzele lui tresăriră. Christina ştia că bărbatul încerca 
să nu râdă. 

— Am observat, zise el. 

— Şi probabil am spus nişte lucruri pe care nu trebuia 
să le spun. 

— Îmi imaginez că ai spus nişte lucruri pe care le 
regreţi. 

Presupunând că-ţi aminteşti... 

— Din păcate, îmi amintesc. 

De data asta, bărbatul râse. 

— Nu-ţi face griji, zise el. Toţi am fost destul de 
afectaţi când am băut. 

— Nu şi eu. 

— Te cred pe cuvânt. În mod normal, eşti reţinută în 
comportament, Lady Christina. 

Nu fusese nimic reţinut în modul în care îl sărutase 
noaptea anterioară. Gândul o făcu să roşească şi mai 
puternic. Ştia că trebuia să abordeze problema şi să explice 
că fusese o greşeală care se întâmplase numai pentru că 
judecata îi fusese înceţoşată de băutură, suferinţă şi 
oboseală. De dimineaţă, oboseala dispăruse, dar suferinţa 
rămăsese. Deja îi scrisese un bilet scorţos lui Eyre, cerându- 
i o întâlnire ca să pledeze pentru eliberarea lui Callum 
MacFarlane. Apoi voia să meargă în sat ca să vadă ce putea 
fi salvat din rămăşiţele casei arse a lui Niall. Dar, deşi putea 
folosi whisky-ul ca scuză pentru comportamentul ei, nu era 


acesta adevăratul motiv. | se confesase lui Lucas pentru că 
avusese nevoie de el. lar acum nu era onest să pretindă că 
nu însemnase nimic pentru ea. 

— Îmi cer scuze pentru comportamentul de aseară, 
mai ales când am... Când noi... 

Îşi mişcă mâinile, într-o descriere jenată. 

Lucas râse din nou. 

— Cred că propoziţia pe care o cauţi e când ne-am 
sărutat. Făcu o plecăciune în glumă. Sunt la dispoziţia ta, 
Lady Christina, când vine vorba de asta şi de orice altceva. 

— Vorbesc serios, domnule Ross, zise Christina. 
Niciodată nu se simţise atât de tulburată. Încerc să-ţi cer 
scuze şi tu nu-mi uşurezi situaţia. 

— Îmi ceri scuze pentru că eşti o lady, dar eu nu m- 
am prefăcut niciodată că sunt un domn. 

— Evident, rosti Christina. 

Nu ştia cum o simplă scuză şi o mulţumire deveniseră 
ceva atât de complex, dar era momentul să pună punct 
conversaţiei. 

— Mă bucur că am lămurit asta, zise ea repede. O zi 
bună, domnule Ross. 

Îşi deschise umbreluţa şi păşi în grădini, croindu-şi 
drum spre adăpostul castelului. Era limpede că sărutul nu 
însemnase nimic pentru Lucas. Nu fusese decât un flirt cu 
stăpâna casei. Faţa îi ardea. Ştia că trebuia să fie 
bucuroasă că el abordase problema atât de relaxat. 
Atitudinea lui potrivită cu gândurile ei. Între ei nu putea 
exista altă relaţie decât una formală, între o lady şi un 
servitor. Numai mândria ei de femeie o făcuse să-şi 
dorească o clipă ca sărutul să fi însemnat mai mult pentru 
Lucas. 


Hanul Kilmory era pe jumătate gol în acea seară. Se 
dusese vorba despre arestarea lui Callum MacFarlane şi se 
părea că nimeni nu avea chef să bea. Lucas se aşeză pe un 
scaun din colţ, iar proprietarul îi aduse, fără niciun cuvânt, 


un pahar de whisky. Camera era caldă, întunecată şi plină 
de mirosul focului de turbă şi de fum de pipă. Lucas scoase 
un pachet de cărţi din buzunar şi le împărţi. 

Whisky-ul era foarte bun. Avea gust de fum, iarbă- 
neagră şi miere. Lucas se gândi la Christina. Era adevărat 
că avea un talent remarcabil la distilat, deşi se întrebă dacă 
după noaptea anterioară mai putea să guste whisky. 

In acea dimineaţă, le întinsese o capcană şi ei, şi 
tatălui ei. Reacţia ducelui la auzirea mottoului îl dăduse de 
gol. Bărbatul păruse foarte agitat pentru că Lucas alesese 
acele cuvinte. Ceea ce însemna că ştia că erau înscrise pe 
broşa de argint şi nu voia să atragă atenţia asupra lor. Era 
un semn clar că bărbatul era vinovat într-un fel. 

Pe de altă parte, Christina păruse confuză. Nu arătase 
semne de vinovăţie, ci doar de confuzie. Fie era o actriţă 
excepţional de bună, mult mai talentată decât tatăl ei, fie 
era nevinovată. Lucas ştia că atracţia pe care o simţea faţă 
de ea îl făcea s-o considere lipsită de orice vină. Trebuia să 
fie atent. Sentimentele pe care i le purta îi întunecau deja 
judecata. 

Uşa se deschise şi intră Eyre. Era tipic pentru bărbat 
să-şi facă o intrare grandioasă, se gândi Lucas. Eyre îi sfida 
pe sătenii din Kilmory cu prezenţa şi cu banii lui. Nu era de 
mirare că lumea îl ura. Bărbatul puse nişte monede pe 
masă şi strigă după o halbă de bere. Lucas văzu strălucirea 
aurie. 

Conversaţia se scufundă într-un murmur ameninţător 
şi apoi în tăcere. Eyre traversă camera şi se aşeză, 
bombănind, în faţa lui Lucas. Lucas îl ignoră şi continuă să 
împartă cărţile. 

— Ce pui la cale? întrebă Eyre. 

— i se pare, zise Lucas şi văzu buzele lui Eyre 
răsucindu-se într-un zâmbet amar. 

— Vrei să joci pe bani? 

— Nu am prea mulţi. 

Lucas căută în buzunarul jachetei şi puse câţiva 
penny pe masă. 

— Nu asta am auzit, domnule Ross. 


— Nu e nici locul, nici momentul potrivit, zise Lucas în 
timp ce aruncă o privire prin încăpere. 

— Nimic nu se compară cu a te ascunde sub nasul 
tuturor. 

Eyre se rezemă de spătarul scaunului şi luă o gură 
zdravănă de bere. Conversaţia se reluă în jurul lor, dar 
oamenii le aruncau priviri tăioase. 

— Dacă mă baţi la cărţi, fiecare om de aici o să-ţi 
mulţumească pentru că m-ai umilit. 

— Aşa e, zise Lucas. 

Împărţi câte trei cărţi fiecăruia, apoi puse pachetul jos 
şi întoarse ultima carte. 

— Valetul de caro, zise el. 

Eyre zâmbi din nou. 

— Sidmouth mi-a zis că eşti aici ca să afli cine l-a ucis 
pe băiatul rus, spuse încet, lăsând clinchetul paharelor şi 
murmurul conversaţiei din jurul lor să îi ascundă cuvintele 
de urechile curioase. 

— Aşa e, spuse Lucas, dar nu-şi luă privirea de la 
cărţi. 

— Cine eşti de fapt? Sidmouth nu mi-a spus. 

— Nu trebuie să ştii, zise Lucas. 

Simţea privirea lui Eyre aţintită asupra lui cu antipatie 
şi hotărâre. Nu-i păsa ce gândea Eyre sau dacă îl plăcea 
sau nu. Nu conta. Singurul lucru de care avea nevoie era 
ajutorul lui Eyre. 

— Nu vreau să-mi strici planul cu contrabandiştii, zise 
Eyre, care devenise dintr-odată aspru. Am lucrat la treaba 
asta mult timp. Arestările alea sunt ale mele! 

— Nu mă interesează contrabanda, doar crima. 

Eyre îl privi fără să clipească. 

— Sidmouth crede că vinovaţi sunt contrabandiştii. Eu 
nu sunt atât de sigur. 

— De asta sunt aici, ca să aflu, rosti Lucas. 

Bazându-se pe ce aflase seara trecută, credea că Eyre 
avea cel mai probabil dreptate. Însă erau în continuare 
multe lucruri pe care nu le ştia, iar până ce nu găsea mai 
multe dovezi legate de implicarea ducelui, nu era pregătit 


să excludă nimic. 

— O să-mi spui orice lucru folositor pe care îl afli, zise 
Eyre. Nu-mi pasă cine eşti, trebuie să aflu locaţia distileriei 
de whisky, unde ascund butoaiele, zise şi puse o carte jos. 

Lucas ştia deja locaţia distileriei de whisky, dar nu 
avea de gând să i-o dezvăluie lui Eyre. Nu încă. Trebuia să 
caute prin cabană. Ultimul lucru pe care îl voia era ca Eyre 
şi bărbaţii lui să dea buzna acolo, distrugând dovezi şi 
arestându-i pe contrabandişti sau, mai rău, să trimită banda 
sub pământ. Atunci nu ar mai fi putut afla nimic folositor. 

— O să-ţi dau toate informaţiile pe care le aflu, zise 
Lucas. 

Eyre încuviinţă, aparent satisfăcut. 

— O să-i prind până la urmă, zise el plin de venin. Şi 
pe nemernica aia îngâmfată, Lady Christina MacMorlan, 
care îi protejează. 

Lucas ridică privirea. | se făcu pielea de găină când 
auzi vorbindu-se despre Christina cu atâta lipsă de respect. 
Cu greu putu să nu-şi ridice pumnii şi să nu-l lovească pe 
Eyre în faţă. Cobori ochii din nou în cărţile de joc, împărțind 
încă o mână şi amestecându-le. 

— Lady Christina face tot ce poate ca să protejeze 
satul, zise el nepăsător după o clipă. Nu ar trebui să te mire 
că nu e de acord cu modul în care lucrezi. 

Eyre râse zgomotos. 

— Nu-mi spune că şi ţie îţi place de ea, domnule Ross! 
Toată lumea pare să o considere un fel de sfântă. 

Lucas ridică din umeri. 

— Nu am timp pentru aristocrați, dar admir munca 
grea când o văd. 

— Ei bine, n-o să vezi asta la castel, spuse Eyre. Gura 
i se răsuci într-un rânjet. O grămadă de nemernici leneşi! 

Aşeză paharul jos şi se uită în jur ca să-i ceară 
proprietarului altă halbă. Proprietarul însă îl ignoră. 

— Altul care o caută cu lumânarea, mormăi Eyre. O să 
închid locul ăsta. O să închid tot satul din cauza ilegalităţilor 
şi a înşelătoriilor. Arătă spre paharul gol al lui Lucas. Beai 
whisky? 


— Habar n-am, zise Lucas. Nu am întrebat. 

Buzele lui Eyre se schimonosiră într-un zâmbet fără 
haz. Ochii lui erau foarte reci. 

— Eşti un client alunecos, nu-i aşa, domnule Ross? Nu 
sunt sigur că am încredere în tine. 

Lucas ridică din umeri. 

— Cum vrei. Dar o să-ţi cer o favoare. 

Eyre bombăni, ceea ce nu era chiar încurajator. 

—  Eliberează copilul, pe Callum MacFarlane, zise 
Lucas încet. 

Eyre sări ca ars, dărâmând halba goală. 

— Ce ştii despre asta? strigă el. 

Mai mulţi bărbaţi se întoarseră să se uite la ei. 

— Încet, zise Lucas. Apoi ridică vocea: îmi pare rău să- 
ţi iau banii, domnule Eyre, zise el cu un zâmbet arogant, 
dar poţi să-ţi permiţi asta mai mult decât mine! Luă 
grămada de monede a lui Eyre şi o aşeză într-o parte a 
mesei. Am auzit că, dacă nu-i dau drumul, contrabandiştii o 
să-şi oprească operaţiunea, spuse el încet. Dacă se 
întâmplă asta, nu o să-i mai prinzi niciodată, iar eu nu o să 
aflu ce trebuie. 

— Unde ai auzit asta? 

De data asta, Eyre îşi menţinu vocea discret de joasă. 

— Oamenii vorbesc, zise Lucas evaziv. 

— Nu şi cu mine. 

— Nu e deloc surprinzător. 

— Am încercat să-i cooptez pe câţiva, dar nimeni nu a 
fost interesat. Nici măcar pentru bani. 

— Sunt loiali, zise Lucas, nu le place guvernul şi nu le 
plac englezii. 

Eyre se uită la el. 

— Dacă e s-o luăm aşa, şi tu pari englez, domnule 
Ross. 

— Nu aparţin nici unui loc, replică Lucas. Se aplecă în 
faţă. O să faci asta? 

Eyre tăcu, după care încuviinţă. 

— O să văd ce pot să fac. Eşti sigur că ăsta e motivul 
real? 


Lucas se gândi la Callum MacFarlane în închisoare, la 
Fort William, singur în întuneric cu şobolanii, pereţii fiind 
umezi. Un copil folosit ca monedă de schimb pentru a 
obliga un om să-şi spună secretele. Callum era mai mic 
decât Lucas când fusese nevoit să se lupte pentru 
supravieţuire pe străzile reci din Edinburgh. Chiar dacă 
băiatul era dur, nu mai fusese niciodată fără protecţia 
tatălui său. Lucas nu reuşise să-şi protejeze fratele, dar era 
dispus să facă tot ce putea pentru copilul altui bărbat. 

ÎI privi direct în ochi pe Eyre. 

— Ce alt motiv ar fi? Nu sunt un bărbat sentimental, 
domnule Eyre. 

Bărbatul râse. 

— Foarte bine, o s-o fac. Ce primesc în schimb? 

Lucas se opri o clipă, desenând cercuri pe masă cu 
paharul. Nu voia să-i dea lui Eyre niciun avantaj care putea 
s-o pună în pericol pe Christina. În ciuda îndoielilor, încă 
ţinea la ea, instinctul lui încăpățânat fiind hotărât să nu o 
implice în situaţia asta. Nu îi putea spune lui Eyre locaţia 
distileriei de whisky. Aşa că rămânea cu o singură opţiune. 

— Pot să-ţi arăt peştera de pe malul mării unde 
contrabandiştii depozitează whisky-ul. 

O căutase cu o zi în urmă şi nu găsise nimic. 
Contrabandiştii plecaseră de mult de acolo, iar Lucas se 
îndoia că informaţia l-ar fi ajutat pe Eyre. Chiar şi aşa, 
simţea ceva ciudat, ca şi cum o trădase pe Christina, şi fu 
cuprins de un junghi de vinovăţie. 

— Am căutat-o pe toată zona de coastă, zise Eyre. 
Cum ai găsit-o? 

— Nu trebuie să ştii, spuse Lucas. Acceptă sau nu! 

— O să accept. Eyre se ridică în timp ce îl privea în 
continuare cu suspiciune. Mâine-seară. Ne întâlnim lângă 
biserică. O să-mi ţin cuvântul şi o să-l las pe băiat să se 
ducă acasă la mama lui. 

— Nu mai are casă. Ai ars-o, nu-ţi aminteşti? Puse asul 
de caro pe masă. Cred că am câştigat din nou. 

Eyre se uită la cărţile de joc, mormăi şi aruncă pe 
masă altă mână de monede. 


— Ce ai fost înainte să devii grădinar, domnule Ross? 
Jucător de cărţi? 

— Ceva de genul ăsta, spuse Lucas. 

Băgă banii în buzunar şi ridică paharul gol într-un 
salut batjocoritor. 

— În cinstea ta, domnule Eyre! 

În han se auziră remarci batjocoritoare când plecă 
Eyre. Lucas lăsă banii pe masă, ca să plătească un rând de 
băuturi, şi ieşi afară. De cealaltă parte a drumului, structura 
înnegrită a casei lui Niall MacFarlane stătea dezolantă pe 
fondul cerului negru. Se simţea miros de lemn ud şi ars. 

Lucas se hotărî să-i scrie lui Lord Sidmouth în clipa 
când avea să fie sigur că în moartea lui Peter nu erau 
implicaţi contrabandiştii. Voia să nu existe nicio asociere 
între el şi Eyre. Chiar dacă bărbatul aplica legea, metodele 
lui erau ilegale. Lucra apelând la teroare şi distrugere, iar 
Lucas nu voia să facă parte din aşa ceva. 

Încă ploua uşor, iar când ajunse la castel jacheta lui 
era udă. Intră în casă şi aprinse felinarul de pe masă. In 
cameră se făcu imediat lumină, culorile calde ale covorului 
şi pernelor sfidând frigul din şemineu şi aerul rece. 

Cineva pusese o grămadă de monede pe masă, o 
grămadă care strălucea la lumina felinarului. Lângă ea era 
o vază cu flori, cu un bilet sprijinit de ea. Lucas îl desfăcu, 
presupunând că era de la Bevan, pe lângă banii în plus de 
la duce. Însă biletul era de la Christina. „Te rog să iei banii, 
domnule Ross. l-ai câştigat. Mulţumesc.” 

Lucas oftă. Lăsă biletul să cadă pe masă. Banii nu 
erau o problemă. Putea mereu să-i dea cuiva. Dar florile 
erau cu totul altceva. Erau atât de vii, un val de căldură în 
letargia camerei pe care refuzase să o personalizeze. Ştia 
că Lady Christina le alesese şi le adusese aici. Făcuse asta 
pentru că îi păsa. Îi văzuse disconfortul când ducele se 
hotărâse să îl plătească şi îl interpretase greşit ca mândrie, 
aşa că încercă să îndulcească gestul cu un dar. 

Dintr-odată, îl cuprinse furia, o furie intensă pentru că 
el nu era cine credea ea. De fiecare dată când o suspecta, 
ea îl plătea cu generozitate. Lucas nu îi voia bunătatea. Nu 


voia ca ei să-i pese. Orice credea ea, locul lui nu era la 
Kilmory. El nu aparţinea nici unui loc şi nici nu voia asta. 
Mereu fusese solitar. Era cel mai bun mod, singurul mod de 
a evita suferinţa, de a evita pierderea. Invăţase această 
lecţie la 12 ani şi nu avea s-o uite niciodată. 

Îşi băgă banii în buzunar şi scoase florile afară, în 
ploaie, apoi închise uşa. De dimineaţă, acestea încă erau 
acolo, spălate de ploaie, ofilite, culorile lor pălind în timp ce 
el se duse la muncă. 


Capitolul 9 


Allegra stătea fericită, pe jumătate adormită, pe 
jumătate trează, în braţele lui Richard. Erau în camera ei, la 
Kilmory, în luxul unui pat matrimonial cu cearşafuri foarte 
moi. Fusese altă zi plictisitoare cu ploaie şi lecţii de pian şi 
niciun vizitator la ceai, cu excepţia soţiei doctorului şi a 
fiicei ei insipide, dar acea seară compensă plictiseala din 
timpul zilei. Allegra îi mărturisise totul menajerei ei. Fusese 
singurul mod prin care să-l strecoare pe Richard în castel. 
Situaţia i se păruse INCREDIBIL de romantică fetei, dar 
Allegra nu avea încredere în ea, deşi o plătise. Mai devreme 
sau mai târziu, avea să se afle, iar atunci trebuia să 
înfrunte adevărul şi părinţii. Se întrebă dacă începea să-şi 
asume riscuri cu bună-ştiinţă. | se părea că prefera să fie 
prinsă în loc să mărturisească. 

— Facem progrese în ancheta noastră cu 
contrabandiştii de whisky. Richard îi dădu cu delicateţe 
părul la o parte de pe faţă. Ne apropiem de liderul bandei. 

Allegra îşi înăbuşi un oftat. Nu voia să vorbească, cu 
atât mai puţin despre munca lui Richard, pe care o 
considera extrem de plictisitoare. Pe de altă parte, părea 
foarte mulţumit de el însuşi, aşa că scoase un sunet care 
arăta cât de isteţ îl considera şi se adânci în îmbrăţişarea 
lui, întorcându-şi faţa spre gâtul lui şi lipindu-şi buzele de 
pielea caldă şi umedă de acolo. El o strânse şi mai puternic 


în braţe. Ea se gândi că nimic nu era mai bun decât această 
intimitate - poate doar să facă dragoste. li plăcea să simtă 
corpul lui Richard pe al ei şi senzaţia când era în ea. Şi se 
gândi că probabil era pricepută la sex. Era plăcut să 
găsească ceva care o interesa atât de mult. Toate 
încercările ei anterioare de a avea o activitate precum 
cusutul şi cântatul la pian fuseseră atât de plictisitoare! 

— Am găsit o peşteră unde contrabandiştii şi-au 
ascuns marfa, zise Richard. 

O mângâia absent pe mână, iar Allegra îşi dădu 
seama că bărbatul se gândea la muncă şi nu la ea. 

— Nu era whisky acolo, dar am prins pe cineva. Venea 
de aici, de la castel. 

Allegra se ridică pe jumătate în braţele lui şi clipi. 

— Aici? 

Gândul o tulbură. Nu era sigură de ce. Ştia că grupul 
de contrabandişti era foarte activ în zonă. Toată lumea ştia 
asta, dar niciodată nu se gândea că aveau legături chiar cu 
castelul Kilmory. 

— Cine era? Un membru al grupului de 
contrabandişti? 

— Nu pot să-ţi spun, spuse Richard. Părea atât de 
înfumurat, încât Allegra vru să-i dea o palmă. Dar ne-a dat 
nişte informaţii utile şi o să spioneze pentru noi. 

Allegra simţi cum tulburarea se intensifica. Nu avea 
niciun fel de loialitate faţă de contrabandişti, dar nu-i 
plăcea gândul că o persoană de la castel devenise 
informator. | se părea înşelător, periculos şi greşit. 

— Cred că liderul bandei este unchiul Lachlan, zise ea 
căscând, în timp ce alunecă din nou sub pătură. Bea atât de 
mult whisky, încât probabil trebuie să-l pregătească chiar 
el. 

— Lachlan MacMorlan nu e deloc beţivul pe care şi-l 
imaginează toată lumea, spuse Richard sec. Chiar şi aşa, 
căutăm o minte mai limpede decât a lui. Se întinse. Dacă 
reuşim să îi prindem pe contrabandişti, secretarul de stat 
însuşi o să-mi laude munca. Atunci părinţii tăi trebuie să mă 
accepte... 


Bărbatul se opri. Allegra nu reuşi să-şi ascundă un 
oftat. 

— O s-o facă, spuse ea liniştitor ca să-l oprească. Au 
nevoie doar de timp pentru a se obişnui cu ideea că eşti 
ginerele lor... 

— Încă nu le-ai spus. Mi-ai promis că o s-o faci. Am 
crezut că în seara asta... 

— Ai crezut că te aduc în secret, prin aripa 
servitorilor, pentru că ştiau că suntem căsătoriţi şi voiau să 
te cunoască? Allegra oftă. Of, Richard! Oricum o să le spun. 
Şi e mai romantic aşa, mai incitant. 

Richard însă nu credea acelaşi lucru. Se ridică şi 
începu să se îmbrace. Allegra se ridică şi ea. 

— Unde te duci? 

— Trebuie să plec. 

— De ce? Allegra îşi aminti în ultima clipă să nu tipe. 
Abia dacă e trecut de miezul nopţii. Avem toată noaptea... 

Lăsă pătura să cadă artistic, ca să-i expună sânii. 
Richard se opri, o privi o clipă, apoi îşi luă cizmele şi se 
întoarse. In lumina slabă, Allegra îi putea vedea profilul şi 
linia rebelă a gurii. Simţi un nod în stomac. Ce făcea nu era 
o ieşire discretă pentru a nu fi văzut, ci ca s-o pedepsească 
pentru că ţinea secretul. 

Richard îşi întoarse parţial faţa spre ea. 

— Nu sunt iubitul tău, Allegra, sunt soţul tău. Vocea 
lui era dură. Dacă nu le spui într-o săptămână, o să le zic 
chiar eu. 

— Foarte bine, rosti Allegra. 

Ştia când să fie supusă. Viaţa petrecută cu mama ei o 
învățase asta. 

— lţi promit, spuse ea. 

Se aşeză lângă el, punându-şi mâna pe umărul lui gol. 

— Nu trebuie să pleci. 

Bărbatul o privi. Allegra adora felul în care părul îi 
cădea peste frunte, ciufulit ca al unui poet, curba obrazului 
şi senzualitatea buzelor. Il sărută şi simţi cum rezistenţa din 
el scădea, aşa că puse puţină presiune pe pieptul lui. Fu 
satisfăcută când bărbatul se lăsă pe spate şi oftă. Nu îi luă 


mult să-i desfacă pantalonii. Doar exersase. Richard gemu 
când ea îi luă mădularul în mână şi îl mângâie, apoi icni 
când ea se aplecă pentru a-şi pune gura pe el. 

— Allegra... începu Richard şi încercă să se ridice, dar 
tânăra îl împinse uşor înapoi. Să nu... 

— Şşt! 

Allegra îşi plimbă limba de-a lungul lui, gustându-l. 
Era ciudat şi totuşi delicios. Avusese dreptate. Era o 
desfrânată. 

— De unde ştii... 

Vocea lui era ştearsă. 

— Am citit despre asta. 

Allegra se simţea mulţumită de sine. Făcu o pauză, 
linse capul şi se bucură de geamătul lui. 

— Poţi să găseşti orice îţi trebuie în biblioteca 
bunicului. 


Satisfacţia ducelui când îşi văzuse grota avu un efect 
benefic, îi permise lui Lucas să intre în castel. Domnul 
Bevan îl chemase în birou în dimineaţa de după întâlnirea 
lui cu Eyre. Administratorul moşiei era un bărbat manierat 
şi rezervat. Lucas îl plăcea. 

— Ross, dacă e să fiu sincer, cred că acest proiect al 
Excelenței Sale e o risipă de timp, bani şi resurse, spuse 
Bevan, dându-şi părul la o parte de pe frunte cu un gest 
obosit. Liniile muşcau adânc în jurul ochilor şi gurii când se 
încruntă. Eu şi Lady Christina suntem de acord că există 
alte părţi ale proprietăţii care au nevoie de atenţie urgentă. 
Cu toate astea, Excelenţa Sa a spus clar că asta trebuie să 
fie o prioritate şi nu acceptă să fie contrazis. Deci... 
Bărbatul ridică din umeri cu un amestec de resemnare şi 
bună dispoziţie. Aş aprecia dacă te-ai ocupa de asta. Mergi 
în bibliotecă şi citeşte cărţile pe care le menţionează 
Excelenţa Sa. Îi dădu o listă cu scrisul extravagant al 
ducelui. Multă baftă, Ross! 

Era mai mult decât putuse spera Lucas. Biblioteca era 


un loc excelent unde să caute cheia morţii lui Peter. 

Thomas Wallace îi deschise uşa principală ca să intre, 
mândru în uniforma lui de lacheu şi cu faţa pistruiată. 

— Pot să citesc şi să scriu singur, să ştii, mărturisi el 
când Lucas îi spuse ce avea de făcut. Am fost la şcoala din 
sat, cea construită de mama lui Lady Christina. 

Era prima oară când Lucas auzea pe cineva 
pomenind-o pe ducesa de Forres, care murise. Işi amintea 
vag că la un moment dat Jack spusese că aceasta murise 
cu mulţi ani în urmă, iar Christina îşi crescuse fraţii şi 
surorile. Se întrebă dacă îşi moştenise spiritul afectuos de 
la mama ei şi cum se simţise când renunţase la viitorul ei 
ca să aibă grijă de familie. Evident, nu vorbea niciodată 
despre asta. Lucas ştia că nu era un subiect pe care să-l 
discute cu servitorii, dar voia s-o întrebe. 

Când intră în bibliotecă, văzu că nu era singur. 
Christina era în celălalt capăt al camerei, pe o scară 
şubredă şi încerca să înlocuiască o carte pe un raft de sus. 
În timp ce se întindea, scara se clătină îngrijorător de tare. 
Lady Christina cobori repede scările, atât de repede, încât 
se lovi de Lucas, care se apropiase ca s-o ajute. 

Braţele lui Lucas erau, din nou, în jurul ei. Mirosea a 
curăţenie şi a prospeţime, cu o nuanţă de iarbă de vară. Era 
lipită de el. Lucas era atât de aproape, încât putea să vadă 
cât de dese şi de negre erau genele ei, într-un contrast 
puternic cu albastrul profund al ochilor. Femeia suspină 
uimită, iar buzele ei, aflate fix sub ale lui, se despărţiră. 
Dorinţa de a o săruta îl străbătea intens. Reacţia corpului la 
apropierea ei fu atât de rapidă şi de intensă, că nu putu 
face nimic ca s-o ascundă. 

Christina simţi asta. Erecţia lui era atât de mare, încât 
nu avea cum să nu observe. Simţi şocul care o cuprinse, 
făcu ochii mari şi îl privi atât de acuzator, că Lucas aproape 
râse. 

— Domnule Ross! Ce ruşine! În bibliotecă! 

Lucas o aşeză cu delicateţe departe de el. 

— Mă tem că anatomia masculină nu face alegeri 
când vine vorba de locaţie, milady, dar, dacă preferi, putem 


să mergem altundeva. 

Christina oftă exasperată şi se foi în timp ce îşi aranjă 
hainele, îi evită în mod deliberat privirea. Lucas era fascinat 
de reacţia ei. Christina fusese uimită de reacţia lui 
evidentă, dar nu făcuse niciun gest exagerat. Işi aminti 
modul lipsit de inhibiţii în care îi răspunsese la săruturi. 
Comportamentul ei sugera că nu era virgină. Fie asta, fie 
educaţia ei fusese scandalos de deschisă. Acest lucru nu 
era imposibil, având în vedere interesele academice 
neconvenţionale ale ducelui de Forres. 

— Dacă aş fi un domn, ţi-aş cere scuze, spuse Lucas. 
Dar am stabilit deja că nu sunt. Sunt încântat că am fost 
aici să te prind, Lady Christina. 

Privirea femeii licări, iritată. Buzele i se subţiară, în 
timp ce îl privi cu dispreţ. 

— Tocmai când credeam că nu poţi fi mai indecent, 
domnule Ross, zise ea rece, mă surprinzi ajungând la un 
nou nivel de jos. 

— Poate că te-am surprins, dar nu cred că te-am 
şocat. Eşti... obişnuită cu anatomia masculină, nu-i aşa, 
Lady Christina? 

Femeia roşi. Chiar dacă avea experienţă, nu era deloc 
neruşinată. Dintr-odată, Lucas îşi dori să nu o fi făcut să se 
ruşineze. Era ceva galant şi emoţionant în modul în care îşi 
ridică capul şi îl privi. 

— Asta nu te priveşte, domnule Ross. 

Era adevărat. Chiar şi aşa, îşi punea întrebări. Tradiţia 
cerea ca fiica necăsătorită a unui duce să se păstreze 
pentru soţul ei în noaptea nunţii. Poate că Lady Christina 
crezuse că nu o să se căsătorească niciodată şi voise să 
afle ce îi lipsea. Gândul nu reuşi să-i atenueze dorinţa pe 
care o simţea. De la bun început o considerase extraordinar 
de atrăgătoare. Nici nu trebuise s-o vadă ca să o dorească. 
Acum tot ce era legat de ea, de la curba obrazului ei la 
modul în care i se curbau buzele, îl făcea să vrea să o 
sărute. 

— Ce faci înăuntru, domnule Ross? Şi tocmai în 
bibliotecă? 


— Ştiu să citesc, zise Lucas calm. Şi sunt instruit, deci 
am voie înăuntru. 

— Nu am niciun dubiu. Am vrut să întreb de ce te 
aduce munca ta în castel. 

— Domnul Bevan m-a rugat să mă uit pe cărţile cu 
arhitectură gotică care au inspirat planurile ducelui. Aşa 
cum Ştii, munca mea nu se ridică momentan la standardele 
lui. 

Christina oftă exagerat. 

— Munca nimănui nu face asta, domnule Ross. Până 
acum, tata a creat un lac ornamental, două poduri, o casă 
de vară, un foişor şi o alee cu lămâi. Grota gotică nu e 
decât cel mai recent moft al lui şi nimeni nu pare să fie pe 
placul lui când acestea sunt transformate din imaginaţia lui 
în piatră şi mortar. 

— Trebuie să fie foarte dezamăgitor pentru el, zise 
Lucas, să nu reuşească să-şi transforme visurile în realitate. 

— Tata nu e niciodată cel care greşeşte, zise Christina 
sec, numai noi, ceilalţi, nu reuşim să ne ridicăm la 
standardele lui. Apoi, când îşi dădu seama că îşi criticase 
tatăl în faţa unui servitor, roşi. Îţi cer scuze, domnule Ross, 
am multe de făcut. 

— Dacă poţi să-mi arăţi unde sunt cărţile despre 
arhitectură ale ducelui... 

Christina încuviinţă. Îl conduse prin camera lungă, 
dincolo de nişte biblioteci înalte şi apoi făcu stânga. Acolo 
era un birou într-o nişă de piatră. Soarele, care intra prin 
geamul colorat de sus, crea modele pe podea şi făcea 
praful să danseze în lumină. 

— Şi mai mult praf. Christina părea distrasă. Biata 
Annie! Nu e nimic mai în zadar decât să încerci să păstrezi 
un castel ca ăsta curat. Arătă spre nişte cărţi de deasupra 
biroului. Aici sunt, domnule Ross. Sper că te pot ajuta să 
înţelegi ce vrea. 

Privirea ei se opri asupra cărţii de sus şi îşi muşcă 
buza. 

— Dumnezeule! Presupun că tata nu are de gând să 
ceară ca statuile lui să fie atât de supradotate. 


— Acum am o imagine în minte cu grota din grădină 
ca un luminiş din pădure în care satirii le seduc pe fecioare, 
zise Lucas în timp ce se bucură de disconfortul ei. 

Era convins că pentru o clipă privirea ei se oprise 
asupra zonei lui inghinale, ca şi cum l-ar fi comparat cu 
bărbaţii exagerat de dotați din carte. 

— Te rog să-ţi alungi acea imagine din minte, zise 
Christina tăios. Nu îţi cerem să-ţi foloseşti imaginaţia, 
domnule Ross. Absolut deloc. Aici... Răsfoi cartea, iar 
degetele îi tremurau uşor. Acestea sunt vazele, vazele şi 
statuile care ar fi cele mai potrivite în grotă, iar asta e bolta 
pe care o admiră tata. Nu e cazul să includem zeițe pe 
jumătate goale. 

O femeie desfrânată stătea călare pe arcadă, într-un 
mod foarte sugestiv. Rochia îi aluneca până în talie şi avea 
un zâmbet visător pe faţă. 

— Ah, da! E mult mai respectabil să ignori o zeiţă care 
îţi oferă plăcere. Bărbatul zâmbi. Ce colecţie de cărţi 
fascinantă are tatăl tău! 

— E literatură. Literatură şi artă. 

— Ăsta e un mod de a o descrie. Încep să observ ce 
educaţie vastă ai avut, Lady Christina. 

Femeia părea confuză, ca şi cum experienţa de mai 
devreme, apropierea lui, dorinţa lui evidentă îi copleşiseră 
cu totul atitudinea de obicei controlată. Privirea ei albastră 
o atinse pe a lui şi alunecă mai departe. 

— Te las să... cercetezi în pace, zise ea. Sper să nu ți 
se pară o experienţă prea neplăcută. 

— Dimpotrivă, spuse Lucas. Eu... 

Se opri. Christina se aplecase ca să ridice un coş 
pentru flori, înainte de schimbul de replici legate de carte, 
aranjase bujorii de un roz pal din vaza de pe birou. Soarele 
evidenția castaniul din părul ei, iar nuanțele de auriu, 
arămiu şi şaten bogat se împleteau, dar şi culorile aprinse 
de pe o pictură aflată pe raftul din stânga ei, un tablou care 
îl arăta pe lisus copil în braţele Fecioarei. Era cât o carte şi 
pe jumătate ascuns de cărţile din jur. Lucas simţi cum îl 
străbătu un fior ca apa rece. Merse încet în faţa lui. 


— E neobişnuit, spuse el pe un ton calm, ceea ce îl 
surprinse. 

— E frumos, nu? 

Christina i se alătură. Capul ei era înclinat, în timp ce 
trasa linia feţei Mariei cu un deget. 

— Ce expresie senină are! Pare foarte veche şi... Nu- 
mi amintesc s-o fi văzut aici înainte. Cred că e rusească. 
Cred că tata mai are unele în colecţia lui. Probabil s-a 
hotărât să le expună. 

— De unde e? întrebă Lucas. 

Ştia răspunsul. Fusese a lui Peter, iar înainte de asta, 
a mamei lor. Era o icoană, o pictură religioasă rusească. Şi- 
o aminti din copilărie. O adorase pentru frumuseţea ei 
delicată. Mama lui îi spusese că era antică şi foarte 
prețioasă. Lumina soarelui păru să danseze în faţa ochilor 
lui, culorile devenind neclare. 

Christina clătină din cap. 

— Nu sunt sigură. O urmă de incertitudine se auzi în 
vocea ei. Aşa cum am spus, cred că tata are mai multe. Le- 
a cumpărat când era în marele lui tur. 

Christina se încruntă, iar privirea pe care i-o aruncă lui 
Lucas fu încărcată de îndoieli. 

— De ce întrebi, domnule Ross? 

— Fără motiv. Mi se pare frumoasă, atâta tot. 

Mintea lui o luase razna. Se gândi din nou că ducele 
de Forres era implicat în moartea lui Peter. Insă era un 
bărbat atât de firav şi de slab capabil de crimă? Părea puţin 
probabil, chiar imposibil. Poate că ducele fusese păcălit de 
adevăratul criminal, care dorise să se îmbogăţească de pe 
urma crimei prin vânzarea obiectelor pe care le furase. 

Se aşeză lângă Christina. 

— Cred că o să aduc planurile din birou ca să le 
compar cu desenele din carte, zise el. 

Voia să vorbească cu ea, să afle mai multe despre 
colecţia tatălui ei şi despre vizita lui Peter la Kilmory, dar nu 
voia să o ţină pe Christina în bibliotecă. Asta ar fi făcut-o 
suspicioasă. Deschise uşa grea de stejar de la bibliotecă 
pentru ea şi se dădu într-o parte ca să o lase să treacă. 


— Pot să te însoțesc undeva? întrebă el. 

— Ah... Păru surprinsă de oferta lui. Voiam să duc 
coşul înapoi în seră şi apoi să trec pe la domnul Hemmings. 
Încă are dureri din cauza gutei. Ridică privirea spre Lucas. 
Dar nu e nevoie să vii cu mine, domnule Ross. 

— Nu e nicio problemă. O luăm în aceeaşi direcţie. 

Răspunsul lui nu păru să o satisfacă, dar nu putea 
face prea multe în privinţa asta decât să-l refuze direct. 
Lucas ştia că Lady Christina îl evitase şi nu dorea compania 
lui. Era atrasă de el, dar nu voia asta. In ochii ei, el era un 
servitor, un bărbat mai tânăr decât ea şi cu mult sub nivelul 
ei din punct de vedere social. Era o atracţie nepotrivită din 
multe puncte de vedere, iar ea încerca s-o ignore. Lucas 
ştia că el trebuia să facă acelaşi lucru. Acum era convins că 
Lady Christina MacMorlan nu era vinovată de uciderea lui 
Peter. Reacţia ei la vederea icoanei fusese aceeaşi pe care 
o avusese când o întrebase de broşa de argint. Nu ştia de 
unde proveneau. Dacă nu avea să o păcălească în 
continuare, dacă nu intenţiona să o rănească, aşa cum îi 
promisese lui Jack, trebuia să o ţină la distanţă şi să-şi 
continue investigația fără să o implice. 

El o privi. Christina arăta foarte bine în acea 
dimineaţă în rochia ei galbenă şi cu părul prins într-un coc 
strâns. Cu toate astea, ştia cum era să simtă moliciunea 
acelui păr între degete în timp ce o săruta. Ştia forma 
sânilor ei aflaţi sub corsaj. Nu era indicat să se gândească 
la asta, nu îl ajuta deloc să-i slăbească erecţia. 

Galloway era pe hol. Faţa lui se lungi şi mai mult când 
îl văzu pe Lucas. 

— Domnule Ross! De ce eşti în casă? 

Lucas scrâşni din dinţi, însă Christina fu cea care 
răspunse: 

— Tata l-a rugat pe domnul Ross să lucreze în plus la 
planurile pentru grotă, zise ea. Are voie să vină şi să plece 
când vrea ca să folosească biblioteca. 

Acest lucru îl ajută pe Lucas mai mult decât sperase. 
Îi aruncă o privire recunoscătoare. 

— Mulţumesc, doamnă. 


leşiră şi merseră unul lângă altul pe aleea care ducea 
spre seră. Cedrii înalţi făceau umbră pe drum, dar chiar şi 
aşa era foarte multă lumină, soarele strălucind printre 
umbre. Lucas era tulburat. Nu vedea în faţa ochilor decât 
acea icoană mică, ce aparținuse fratelui său. Spre 
deosebire de el, Peter fusese crescut în tradiţie religioasă. 
lubise acea icoană şi îi spusese lui Lucas că avea să îl 
protejeze în călătoriile lui. Dăduse greş. 

Se îndreptă de spate. Acum, mai mult decât oricând, 
devenea evident că lui Peter ceva i se întâmplase la 
castelul Kilmory. Il putea întreba pe duce direct cum 
ajunsese icoana lui Peter în colecţia lui, dar, dacă acesta 
era într-adevăr implicat, întrebările lui doar l-ar fi făcut 
suspicios. Trebuia să fie atent. 

Se uită la Christina. Nu se oprise să-şi ia o bonetă, 
prin urmare putea să-i vadă bine faţa. Părea preocupată, 
puţin distantă, ca şi cum se gândea la ceva ce o îngrijora. 

— Nu a avut un tânăr rus un accident aici acum 
câteva luni? întrebă Lucas. Apoi observă privirea Christinei, 
care se ridicase. Am citit despre asta în ziarele din 
Edinburgh. 

Crezu că ea se relaxă. 

— Da, a fost un tânăr. A fost atacat şi jefuit în timp ce 
se plimba pe stâncile din zonă. A fost groaznic. În vocea ei 
se simţi regretul. Mi-a părut atât de rău pentru tutorele lui, 
care a trebuit să dea o veste atât de oribilă familiei lui. 

— Tu l-ai întâlnit? întrebă Lucas, inima bătându-i cu 
putere în timp ce aştepta răspunsul. 

— A luat cina la castel, spuse Christina. În voce îi 
reveni rigiditatea, ca şi cum nu voia să vorbească despre 
asta. Toţi patru au luat cina aici. Erau nişte tineri care 
călătoreau prin Europa şi voiau să vadă coasta de vest 
datorită reputației ei sălbatice şi romantice. 

Pentru o clipă, soarele fu acoperit de un nor. Lui Lucas 
i se păru că o vede tresărind. 

— Cum era? 

Dintr-odată, un zâmbet lumină privirea Christinei. 

— Era fermecător! Amuzant şi nerăbdător să 


călătorească. Şi era atât de tânăr... Zâmbetul ei dispăru. A 
fost o tragedie groaznică. Toţi am fost foarte trişti. Am 
încercat să ajut... Tutorele a vrut să se întoarcă în 
Edinburgh cât de repede posibil. Era un bărbat superstiţios. 
Cred că se temea că putea să li se întâmple ceva rău şi 
celorlalţi tineri care erau în grija lui. 

— Probabil se temea pentru postul lui, zise Lucas. 

Nu putea decât să-şi imagineze cum se răzbunase 
tatăl lui vitreg pe bărbatul care nu îi protejase singurul său 
moştenitor. 

Christina îl privi. 

— Eşti cinic, domnule Ross. 

— Dimpotrivă, sunt realist. 

Ea oftă. 

— Autorităţile au investigat. Au trimis oameni din 
Londra, dar nu i-au găsit pe vinovaţi. Au ajuns la concluzia 
că a căzut victimă unor brute care îşi câştigă traiul din 
jafuri. E neobişnuit în zilele astea, dar nu nemaiauzit. Pe 
faţa ei se citea regretul. Îmi pare rău doar că a fost atât de 
ghinionist încât să cadă pradă unor asemenea oameni 
aproape de Kilmory. 

În mintea lui Lucas nu era nimic legat de ghinion. Se 
întrebă dacă jaful era un motiv suficient pentru crimă. 
Părea puţin probabil. Peter fusese bogat, iar posesiunile lui, 
valoroase, dar nu avea de ce să fie ucis pentru ele. 

— Ziarele au fost pline cu detalii sinistre ale cazului. A 
făcut senzaţie. 

— Serios? Expresia Christinei îi dădu de gol disprețul. 
Ei bine, ziarele de scandal sunt în stare să scrie orice dacă 
asta duce la mai multe vânzări. Cât de neplăcut să facă 
profit de pe urma cazului, când a fost o asemenea tragedie! 
Cred că asta i-a rănit rudele şi mai mult. Tăcu o clipă. A 
vorbit de familia lui, să ştii. Despre tatăl lui, despre fratele 
lui... Se încruntă. Cred că a fost o înstrăinare. Era atât de 
fericit că îşi regăsise fratele! Il venera, ca pe un erou, aşa 
cum au tendinţa băieţii. Deseori mă întreb... Ezită. Mă 
întreb cum s-a simţit fratele lui când a primit vestea. 

El se simţi furios, înşelat, disperat... 


Lucas simţi un ecou al acelei furii prin el. Bineînţeles 
că ea nu ştia de legătura lui cu Peter, dar îl durea s-o audă 
vorbind despre el. Era ca şi cum avea o rană deschisă. Era 
şi mai rău când ea vorbea cu atâta compasiune, când era 
posibil ca exact şacalii din grupul ei de contrabandişti să-i fi 
înjunghiat fratele şi să-i fi luat inelul şi hainele, ca apoi să-i 
fi vândut bunurile. 

Bărbatul tuşi. 

— Mereu îţi faci griji pentru sentimentele altora, zise 
el. Ce te face să jeleşti pentru fratele lui, când nici măcar 
nu-l cunoşti? 

Cuvintele ieşiră mai tăioase decât dorise, dar ea nu 
păru surprinsă. 

— Ştiu cum e să pierzi pe cineva apropiat, zise ea 
încet. Privirea ei albastră era înceţoşată. Mama a murit 
când eram mică. Viaţa mi s-a schimbat complet. Nu eşti 
niciodată pregătit pentru o asemenea pierdere, zise ea 
oarecum pentru ea însăşi. Cu toate astea, viitorul ţi se 
poate schimba într-o secundă. Cred că e mai bine să nu 
iubeşti decât să te deschizi durerii. 

— Eşti prea iubitoare ca să faci asta, zise Lucas. 

„Nu deveni ca mine!” Era prea târziu pentru el. Se 
rupsese de iubire cu mulţi ani înainte ca tatăl lui vitreg să îl 
dea afară. Christina însă era diferită. Îi păsa prea mult de 
oameni ca să nege iubirea care se afla în ea. 

— Îmi pare rău că ţi-ai pierdut mama la o vârstă 
fragedă, zise el. Îmi imaginez că a fost foarte greu pentru 
tine. Dar asta nu înseamnă că nu artrebui să rişti niciodată 
să mai iubeşti pe cineva. 

Ceva licări în ochii ei, ca o uşă care se închisese. 
Lucas avu senzaţia stranie că ea alunga voit acea amintire. 

— Îmi imaginez că şi ţie ţi-a fost greu. Ai pomenit că 
ai fost orfan. 

— Mama a murit când aveam 12 ani, recunoscu 
Lucas. Da, a fost greu. 

— Şi tatăl tău? 

— Nu l-am cunoscut niciodată. Am fost ilegitim, un 
bastard. 


O auzi rămânând fără aer din cauza amărăciunii din 
tonul lui. Lucas nu dorise să-şi arate sentimentele atât de 
deschis. Era complet nefamiliar pentru el, incomod şi 
straniu. Cu toate astea, privirea ei era fermă, lipsită de 
milă. Avea numai compasiune şi aceeaşi înţelegere pe care 
o arătase în acea noapte în turn, când el recunoscuse că 
era orfan. 

— E greu pentru un băiat să crească fără tată, spuse 
ea. Îmi imaginez că înveţi repede să supravieţuieşti. 

— Da, zise Lucas. Am cerşit, am furat mâncare, am 
furat din buzunare, îmi era frig, mereu foame. Erau o 
mulţime de tineri ca mine pe străzile lăturalnice din 
Edinburgh. Ridică din umeri. Pe măsură ce creşteam, mai 
primeam de muncă. Nu voiam să fiu un hoţ toată viaţa. 

— Cum ai ajuns să te pregăteşti ca servitor? Era o 
nuanţă de interes sincer în vocea ei. Probabil a fost dificil să 
convingi pe cineva să-ţi dea şansa asta. 

— Am luat-o pe o cale ocolitoare, zise Lucas sincer. 
Nu voia s-o mintă. De fapt, dorinţa de a-i spune totul era 
periculos de puternică. Nu înţelegea de ce. Dar vorbeam 
despre tine. Să nu crezi că n-am observat că ai schimbat 
subiectul. 

Christina râse. 

— Dar eu sunt un subiect foarte plictisitor. 

— Nu cred asta, spuse Lucas. Am auzit că după 
moartea mamei tale ai renunţat la propriul viitor ca să-ți 
creşti fraţii şi surorile mai mici. 

Văzu din nou aceeaşi licărire în ochii ei, o sclipire de 
durere, dar, când vorbi, vocea ei era calmă. 

— Cine ţi-a spus asta? 

— Servitorii vorbesc, răspunse Lucas. 

Nici măcar nu era sigur de ce deschisese subiectul 
ăsta, în afara faptului că îl interesa. Voia să afle mai multe 
despre Lady Christina MacMorlan. 

— Bineînţeles că o fac. Părea epuizată. Ei bine, nu am 
avut cine ştie ce viitor la care să renunţ. 

— Am auzit că erai promisă cuiva, spuse Lucas. Urma 
să te căsătoreşti. 


— A fost greu pentru ei. 

Christina îşi alungă propria pierdere cu o mişcare 
indiferentă din mână. Era ca şi cum pur şi simplu nu conta 
sau era prea dureros să-şi amintească. 

— Surorile mele erau aşa de mici când a murit mama! 
Şi tata... Nu se putea descurca singur. Avea nevoie de 
mine. 

— Ai muncit din greu ca să-ţi ţii familia împreună, zise 
Lucas. Încă o faci. Întregul sat e familia ta acum. 

Lucas se gândi cum ani la rând Christina îi pusese pe 
toţi ceilalţi pe primul loc. Luase toată iubirea pe care ar fi 
putut să o îndrepte asupra propriei familii şi o dăduse 
gratuit celor din jur. Era generos şi emoţionant, dar şi 
enervant faptul că se gândea atât de puţin la nevoile şi 
dorinţele proprii. Se întrebă care fuseseră acele dorinţe 
înainte ca moftul egoist al ducelui de Forres să le alunge. 

— Familia e importantă. Oamenii sunt importanţi. Toţi 
trebuie să ne amintim asta. 

— Nu sunt de acord, spuse Lucas. Se gândi la Black 
Strath, proprietatea pe care i-o lăsase tatăl lui, alt loc 
căruia nu-i aparţinea. Eu nu am o casă adevărată sau 
familie şi sunt destul de fericit. 

— Da? 

Dintr-odată, privirea ei albastră fu prea curioasă şi 
mult prea perceptivă. Era ca şi cum putea să vadă prin el: 
vedea speranţele pe care el le preţuise, de construire a 
unei relaţii cu fratele lui, şi durerea pierderii. Vedea 
intensitatea cu care el respingea toate legăturile care îl 
puteau ţine într-un loc, care îl puteau răni. Avea o regulă: 
să se ţină departe de oameni. O încălcase pentru Peter şi 
suferise din cauza asta. Nu avea să rişte din nou. 

— Ei bine... Abandonă subiectul, ca şi cum îşi dăduse 
seama că nu era genul de conversaţie pe care să o poarte 
cu grădinarul. Presupun că nu ar trebui să vorbim despre 
lucruri aşa de personale. O urmă de culoare îi apăru pe 
chip. Nu ştiu sigur de ce vorbesc cu tine atât de mult, 
domnule Ross. E inexplicabil. 

Lucas îi zâmbi. 


— Poate că mă consideri o persoană căreia să i te poţi 
confesa. Ca un preot. 

Christina râse, dar se opri repede. 

— Ca orice, mai puţin ca un preot, replică ea. 

Aleea cu cedri se deschise într-o întindere vastă, ca 
un parc. Christina se opri, cu privirea fixată în faţă, unde 
malul şi şanţul separau parcul de dealul din depărtare. 

— Ai fost să-l vezi pe Eyre? întrebă Lucas. 

Se întrebă dacă bărbatul se ţinuse de cuvânt. 

Privirea Christinei se întoarse spre el. 

— Nu, nu a fost nevoie. Se încruntă. Am aflat de 
dimineaţă că l-a eliberat pe Callum MacFarlane. Poate mai 
e o urmă de umanitate în el până la urmă. 

— Nu aş paria pe asta, zise Lucas. Ai auzit că a dat foc 
unui hambar din Kilkoy când căuta whisky? Din păcate, nu 
s-a sinchisit să verifice dacă era cineva înăuntru. 

Lucas văzu că o străbătu un fior. Christina se întoarse 
să îl privească, cu faţa palidă şi ochii înfricoşaţi. 

— Ce s-a întâmplat? 

— Nişte copii aproape că au murit, zise Lucas tăios. 
Se jucau şi se ascunseseră de frică atunci când i-au văzut 
pe ofiţeri venind. Au inspirat fumul. 

— O să supravieţuiască? 

— Nu se ştie, răspunse Lucas. 

Se aşternu tăcerea, auzindu-se doar zgomotul paşilor 
pe pietriş, apoi ea oftă. 

— Am auzit că te-ai întâlnit cu domnul Eyre acum 
câteva seri. La hanul Kilmory. 

— Spionii tăi sunt foarte buni, spuse Lucas amuzat. 
Era o reamintire clară că trebuia să fie foarte atent. Am 
jucat cărţi şi l-am bătut. 

— Presupun că nimeni altcineva nu vrea să joace cu 
el, spuse Christina. 

Lucas ridică din umeri. 

— Pentru bani sau ceva de băut, sunt dispus să joc 
cărţi cu oricine. 

— Da, zise Christina. Privirea pe care i-o aruncă era 
imposibil de citit. Asta îmi aminteşte de ceva ce vreau să 


vorbesc cu tine, domnule Ross. 

— Şi anume? 

Christina nu vorbi imediat, iar el nu îi văzu chipul 
pentru că era întoarsă cu spatele la el. Mâneca rochiei îi 
atinse braţul. Oftă, apoi se opri şi se îndreptă, înclinându-şi 
capul. 

— Domnule Ross, trebuie să vorbim despre obiceiurile 
tale când vine vorba de băutură. Mi s-a spus că îţi petreci 
aproape tot timpul liber şi cheltuieşti aproape toţi banii la 
hanul Kilmory. Christina se încruntă. Sper că nu ai o 
problemă cu alcoolul. 

— Asta da întrebare, spuse Lucas, mai ales de lao 
femeie care s-a refugiat în whisky ca să fugă de vinovăţie şi 
durere. 

— Domnule Ross! Eşti... 

— Obraznic. Insolent. Ştiu. În general, nu e o idee 
bună să foloseşti băutura pentru evadare. 

Christina se întoarse cu spatele la el, cu buzele strâns 
lipite şi cu furie în fiecare formă şi linie elegantă a corpului 
ei. 

— A fost altceva. Ştii asta. În timp ce tu... am auzit că 
mergi la han aproape în fiecare seară. 

Lucas oftă. Nu putea să-i spună că mergea la hanul 
Kilmory numai ca să obţină indicii despre moartea fratelui 
lui. Şi ceva din hotărârea Christinei de a aborda un subiect 
dificil îl emoţionă. Ea credea că el avea o problemă. Voia 
să-l ajute. 

— Lady Christina, nu ştiu ce ai auzit, dar te asigur că 
nu m-am refugiat în băutură. 

Christina se încruntă. 

— Poate că asta crezi, domnule Ross, dar te asigur că 
e foarte uşor să devii dependent fără să-ţi dai seama. 
Fratele meu... zise, dar se opri brusc. 

Lucas îşi puse mâna pe braţul ei. 

— Îmi pare rău pentru Lord Lachlan, zise el. 

Întregul castel, întregul sat şi probabil întreaga Scoţie 
ştia că viaţa lui Lachlan MacMorlan se destrăma încet. 

Christina clătină din cap şi Lucas ştia că ea îi 


respingea sprijinul. Nu era potrivit ca el să i-l ofere. Niciun 
servitor nu trebuia să-şi permită asta. 

— Doar îmi fac griji că, dacă bei prea mult, nu o să 
poţi munci eficient, zise Christina abrupt. Lucas o văzu 
strângând cu putere mânerul coşului. Grija mea e practică 
şi în interesul moşiei. 

— Nu sunt în pericolul de a-mi înfige foarfecă de 
grădină în picior, spuse Lucas. 

Nu se sinchisi să îi atragă atenţia că minţea. Amândoi 
ştiau că grija Christinei pentru el fusese personală, iar ea se 
dădu de gol o clipă mai târziu, când spuse: 

— Dacă ţi-ai cheltuit toţi banii şi ai probleme 
financiare, pot să-ţi dau un avans pentru săptămâna 
viitoare. 

De data asta, Lucas o prinse de cot şi se opri. 

— Grija ta pentru mine e de apreciat, dar nu e 
necesară. 

În ochii ei se citi confuzie. 

— Nu vreau decât ca totul să meargă bine la Kilmory, 
îl corectă ea. Am vorbit doar din datorie. 

— Nu chiar. lţi pasă de oameni, nu numai de abilitatea 
lor de a munci. O văzu pregătindu-se să îl contrazică şi 
continuă: Te asiguri că nimeni nu moare de foame în sat şi 
că toţi arendaşii tatălui tău au problemele rezolvate în mod 
corect şi ai grijă de rudele tale. Datoria e rece. Tu nu eşti 
aşa. 

Culoarea ei deveni mai intensă, dar nu-l contrazise. 
Lucas simţi rezistenţa din ea, nevoia de a se îndepărta de el 
şi de a ridica din nou barierele fragile pe care le ridicase 
între ei. Nu voia să o lase să distrugă acea intimitate. Dintr- 
odată, voia ca ea să vadă, să înţeleagă că uneori trebuia să 
se pună pe primul loc. O trase uşor de braţ ca să se uite din 
nou la el. 

— Cum rămâne cu tine? Cine are grijă de tine, Lady 
Christina? 

Confuzia din privirea ei se adânci. Lucas văzu 
vulnerabilitate şi simţi o dorinţă puternică de a o săruta. 
Exasperarea şi frustrarea se luptau în el. Avea în faţa lui o 


femeie care petrecea atât de mult timp având grijă de 
ceilalţi, încât nici măcar nu-i înţelegea întrebarea. Nu se 
gândea la propriile nevoi şi nici altcineva nu făcea asta. 
Dintr-un anumit motiv, acest lucru îl înfurie. 

De asemenea, îl tulbura. Nu îi plăceau căldura şi 
caracterul protector care îl acaparau de fiecare dată când o 
vedea pe Christina. Căldura, afecțiunea, apartenenţa, 
acestea nu aveau loc în viaţa lui. Erau emoţii care slăbeau 
un bărbat şi îi tulburau judecata. Nu voia să simtă. Nu voia 
să-i pese. 

Christina încă îl privea, cu bărbia uşor ridicată în sus, 
cu lumina soarelui pe faţă, pe acea gură voluptuoasă, 
senzuală. Lucas simţi cum corpul i se întări din nou, iar 
sângele îi fierbea. 

„La naiba!” 

Făcu un pas în spate şi schiţă o plecăciune. 

— Te rog să mă scuzi, Lady Christina, zise el dintr- 
odată. Te las aici şi mă duc în birou. O zi bună! 

Ea păru neafectată o clipă, apoi încuviinţă. Oare chiar 
nu-şi dădea seama cât de atras era de ea? 

— O zi bună, domnule Ross! 

Vocea ei părea să nu fie deloc afectată. 

Lucas o privi îndepărtându-se. O siluetă clară, în 
rochia ei galbenă de vară. Ducea coşul pe un braţ şi arăta 
lipsită de orice pretenţii. Lucas zâmbi în timp ce o privi 
trecând pe lângă spălătorie şi oprindu-se să vorbească cu 
menajera, care întindea rufele. Apoi bătu la uşa casei lui 
Hemmings şi dispăru înăuntru. Scopul vieţii ei părea a fi 
grija pentru ceilalţi. Lucas nu înţelegea de ce fericirea ei 
conta pentru el, dar asta simţea. 


Capitolul 10 


Christina puse jos teancul de hârtii pe care îl ţinea, îşi 
dădu jos ochelarii şi îşi frecă ochii. li simţea uscați. Era 
obosită după ore întregi în care se uitase peste cheltuielile 


casei. Uitase că în acea seară trebuiau să ia cina cu 
ministrul şi familia acestuia şi, chiar dacă era o călătorie 
scurtă, ar fi trebuit să înceapă să se pregătească mult mai 
devreme. 

Deschise un dulap şi aşeză registrele contabile 
înăuntru, observând setul de recomandări pentru Lucas 
Ross din partea ducesei de Strathspey, care o făcură pe 
Christina să se simtă uşor incomod. 


Domnul Ross vine dintr-o familie bună şi îl cunosc de 
mulți ani. O să descoperiţi că este eficient, harnic şi de 
încredere şi capabil să îndeplinească orice sarcină i se cere. 


Recomandarea era satisfăcătoare, iar Christina nu ştia 
de ce simţea că era ceva în neregulă. Nu era nicio urmă de 
indecenţă în relaţia ducesei cu Lucas, nicio sugestie pentru 
ceva mai mult decât o lungă şi respectabilă asociere, iar 
Christina se simţi vinovată că îşi imaginase altceva. Se 
întrebă dacă Lucas era, de fapt, un protejat al familiei 
Strathspey. Poate că ei îl găsiseră pe străzile din Edinburgh 
şi îi oferiseră şansa unei vieţi mai bune. Poate chiar 
plătiseră şi îl trimiseseră la şcoală. Felul în care Lucas 
vorbea şi alte aspecte ale comportamentului său sugerau 
că fusese educat pentru mai mult decât nivelul lui. Dar, 
dacă lucrurile ar fi stat aşa, Lucas ar fi fost mai presus de 
poziţia de lacheu sau de grădinar. Ar fi devenit funcţionar şi 
şi-ar fi angajat propriii servitori. 

Era un puzzle, dar nu îi putea scrie ducesei ca să-i 
ceară mai multe detalii fără să dezvăluie un interes deloc 
potrivit unei doamne pentru noul ei grădinar. Deja îşi 
trădase interesul pentru Lucas prea mult. Bărbatul îi 
spusese atât de puţine informaţii despre el. 

Christina credea că natura lui solitară fusese 
dobândită în urmă cu mulţi ani, când fusese obligat să se 
apere în copilărie, dar o durea faptul că şi acum, ca bărbat, 
tot nu voia să aibă un loc al lui. Familia ei, clanul ei erau 
totul pentru Christina. 

Puse recomandarea înapoi în dulap şi îl închise cu 


zgomot. Se ridică, se încruntă când observă că cerneala îi 
pătase degetele şi lăsase o pată pe rochie. Trebuia s-o 
întrebe pe Alice Parmenter dacă ştia cum să scoată pata. 
Menajera anterioară fusese o sursă de informaţii utile, dar 
Alice nu era chiar aşa. Era ceva morocănos în atitudinea ei 
în ultima perioadă. Dacă ducele nu ar fi insistat ca femeia 
să primească un loc de muncă la Kilmory, Christina n-ar fi 
stat pe gânduri şi ar fi dat-o afară. 

La ora cinci, trăsurile se opriră pe aleea din faţa 
intrării principale a castelului Kilmory. Christina îşi strânse 
familia: tatăl ei, care încă scria distras pe o foaie de hârtie, 
în timp ce ea îl convinse să-şi pună haina. Lachlan, care nu 
se sinchisise să se radă şi arăta ca un tâlhar. Gertrude, care 
era mândră într-o rochie oliv de mătase şi cu un turban 
asortat. Şi Allegra, ai cărei ochi sclipeau, entuziasmați că 
aveau parte şi de altă companie. 

— Sper să văd colecţia lui MacPherson cu primele 
ediţii ale poeziilor lui Drayton, zise ducele, în timp ce îşi 
băgă hârtiile în buzunare, cu degetele pătate de cerneală. 
Ministrul îi era prieten şi fost coleg - fuseseră împreună la 
Oxford. Sper că le-a adus înapoi din Edinburgh. 

— In seara asta e posibil să fie nevoie să faci 
conversaţie, tată, îl avertiză Christina. Familia MacPherson 
are vizitatori din Edinburgh, iar ministrul e posibil să fie 
prea preocupat ca să-şi facă timp pentru poezii. 

— MacPherson mereu deschide cele mai stimulante 
subiecte la cină. Faţa ducelui era copleşită de o plăcere 
copilărească. Ultima oară cred că am vorbit despre 
principiile bunăvoinţei ale lui Tillotson. 

— Aceştia sunt exact genul de oameni cu care ar 
trebui să ne petrecem timpul, spuse Gertrude, care îl lăsă 
pe Galloway să o ajute cu pelerina. Sunt preferabili în 
comparaţie cu fetele bătrâne nevoiaşe şi cazurile tale 
caritabile, Christina. Nu au cum să ne ajute. Cu toate că 
domnul şi doamna MacPherson nu au titluri, au conexiuni 
bune, iar relaţia cu ei merită cultivată. Când eu şi Angus o 
să ne ocupăm de moşiile Forres, nu o să ne mai amestecăm 
cu țărănimea de aici. 


Allegra îşi dădu ochii peste cap, iar Christina încercă 
să nu râdă. Ger trude încă vorbea în timp ce o îndemnă pe 
Allegra în faţa ei pe scări. 

— Nu e bine să avem o singură trăsură, spuse ea. 
Angus şi Lachlan sunt obligaţi să călărească pentru că nu e 
destul loc pentru toţi. Ducele de Forres vine cu o singură 
trăsură. Îmi vine să intru în pământ de ruşine! 

— Încearcă să rezişti, Gertrude, spuse Christina sec. 
Când o să fii ducesă de Forres, o să poţi avea câte trăsuri 
vrei, dar în momentul de faţă nu merită, din punct de 
vedere financiar, să folosim mai mult de una. 

Gertrude pufni. 

— De parcă ai de ce să faci economii! Toată lumea 
ştie că ducele e cel mai bogat bărbat din Scoţia şi că tu o să 
primeşti o avere separată în câţiva ani. În vocea ei se simţi 
răutate. Bănuiesc că o să fie o recompensă mică, pentru că 
eşti fată bătrână, demult rămasă pe raft. 

Christina simţi cum i se întoarce stomacul pe dos. Era 
obişnuită cu replicile ranchiunoase ale lui Gertrude, dar tot 
erau dureroase. Ştia că femeia încerca să o provoace în 
mod deliberat. O făcea din nou pentru că refuzase să-i 
răspundă la comentariul anterior. 

— Cum îl chema pe tânărul cu care erai logodită? 
întrebă Gertrude. McMahon? MeGregor? 

— McGill, spuse Christina, lipsită de emoție. 

— McGill! exclamă Gertrude. A plecat în Londra şi s-a 
căsătorit cu fiica unui vânzător! Ai avut o şansă să pui 
mâna pe un soţ, Christina, şi ai ratat-o pentru că Lord 
McGill a preferat-o pe fiica unui nimeni. 

Christina scrâşni din dinţi. Uneori, când îşi examina 
viaţa, avea impresia că aceasta fusese un palat din cărţi, 
iar cea mai mică rafală de vânt îl dărâmase. Crezuse că 
viaţa ei fusese construită pe piatră, când de fapt nu fusese 
decât nisip mişcător. 

Deveni conştientă de silueta înaltă care stătea lângă 
trăsură, aşteptându-le să urce. Era Lucas. Uniforma Forres, 
neagră cu stacojiu, se potrivea cu fizicul lui înalt şi lat. 
Christina îşi dădu seama că se holba şi închise gura tocmai 


când Gertrude exclamă încântată: 

— Aici erai, Ross! Deci Galloway a găsit o uniformă 
care să-ţi vină. Excelent! Era inacceptabil ca lacheul celălalt 
să ne escorteze în seara asta. Nu era deloc impunător. Il 
privi pe Lucas cu atenţie. Păcat că nu ai un geamăn. Aţi fi 
arătat foarte bine împreună în spatele trăsurii. 

— Gertrude! 

Christina era dezgustată de modul în care cumnata ei 
îl tratase pe Thomas Wallace, dar şi de modul în care 
vorbea despre Lucas, ca şi cum era doar un simplu 
ornament. 

— Nu poţi să-i spui lui Thomas că nu o să ne 
însoţească. E parte din sarcinile lui! lmaginează-ţi cum se 
simte! Presupun că i-ai spus că e prea urât ca să fie văzut 
în spatele unei trăsuri, zise ea cu dezgust în glas. 

Gertrude o privi nepăsătoare. 

— Bineînţeles că nu i-am dat o explicaţie. Ce idee 
ciudată! Doar i-am zis că în seara asta nu e nevoie de 
serviciile lui. 

Christina era atât de furioasă, încât urcă în grabă 
treptele trăsurii, ignorând mâna pe care Lucas i-o întinse ca 
s-o ajute şi faptul că Gertrude voia să se aşeze pe cel mai 
bun loc. Călătoria curse într-o tăcere apăsătoare. 

Cuvintele lui Gertrude îi răsunară în minte. 

„O fată bătrână, rămasă demult pe raft...” 

Era adevărat. Exact asta era şi poate de aceea o 
durea atât de tare. Insă mai rău era că Lucas auzise replica. 
Era umilitor. Lucas îi ştia situaţia, însă nu voia ca bărbatului 
să-i fie milă de ea. Nu avea nevoie de compasiune. Alesese 
viaţa asta. 

Cum urcase prima în trăsură, Christina fu ultima care 
cobori când ajunseră la destinaţie. De data asta, Gertrude 
ieşi cu zgomot şi foşnet de fuste, spatele ei fiind în 
continuare rigid din cauza furiei. 

Lucas dori din nou s-o ajute, dar Christina fu reticentă 
să îl ia de mână, cu toate că de data asta chiar avea nevoie 
de ajutor. Scrâşni din dinţi şi-şi spuse să nu fie 
încăpăţânată, după care îşi puse mâna într-a lui. Degetele 


lui Lucas, lungi şi puternice, se închiseră în jurul alor ei. Era 
ceva atât de neînsemnat, o simplă atingere, care ar fi 
trebuit să fie impersonală, dar nu era. Christina simţi cum 
senzaţia o străbătu din cap până-n picioare şi se opri pe 
treapta de sus. 

Lucas păşi imediat în faţă, iar Christina ştiu că 
bărbatul urma să o ia pe sus. 

— Nu e nevoie să mă iei în braţe, domnule Ross. Nu 
sunt un copil. 

— Îmi cer scuze, doamnă. Vocea lui Lucas era joasă şi 
amuzată, iar buzele lui atât de aproape de urechea ei, 
simțind cum i se mişca părul din cauza respirației lui. M-am 
gândit că poate după experienţa din bibliotecă ai căpătat o 
frică de înălţimi. 

— Ca de obicei, îţi depăşeşti sarcinile, spuse Christina. 

Lucas îi zâmbi. 

— Doamnă. 

— Nu a fost un compliment. 

Zâmbetul lui Lucas dispăru. 

— Doamnă. 

— Cred că îţi datorez scuze, domnule Ross. Nu a fost 
potrivit din partea lui Lady Semple să îţi ceară să 
îndeplineşti sarcina lui Thomas în seara asta şi, în plus, să 
comenteze felul în care arăţi. 

— Da, doamnă. Mulţumesc. 

Christina nu era sigură dacă bărbatul era de acord cu 
ea sau pur şi simplu confirmă ce spusese. Servitorii nu 
trebuiau să aibă păreri. Nu că Lucas Ross s-ar fi purtat 
vreodată aşa cum trebuia s-o facă. 

— La fel de nepotrivit a fost să discute problemele 
personale şi plictisitoare ale familiei în faţa ta. Imi cer scuze 
şi pentru asta. 

— Nu aş spune că sunt plictisitoare, zise Lucas. Şi, te 
rog să mă ierţi, dar concluziile lui Lady Semple au fost 
greşite. Vocea lui se schimbase, devenise mai dură, iar 
Christina putea jura că era o nuanţă de furie în ea. Nu ştiu 
cine era acest McGill, dar pare un mare prost. 

Christina simţi o undă de şoc. 


— Mulţumesc, zise ea, dar... 

— Orice bărbat ar fi fericit să se căsătorească cu tine, 
continuă Lucas, şi ar fi norocos s-o facă. 

— Pentru că sunt o moştenitoare? întrebă Christina, 
care simţi o urmă de amărăciune. 

— Nu, doamnă. Pentru că eşti generoasă, bună şi 
săruţi ca un înger. 

— Domnule Ross! Christina simţi cum faţa îi luă foc şi 
inima îi bătea cu atâta putere, încât era sigură că Lucas o 
auzea. Nu cred că a existat vreodată un servitor atât de 
indecent ca tine, spuse ea. Îţi permiţi cele mai groaznice 
libertăţi. 

— Tu ai întrebat, doamnă, spuse Lucas, cu un zâmbet 
lipsit de respect. 

— Domnule Ross, zise Christina în timp ce ignoră 
flacăra de căldură dezlănţuită de acea privire, îmi dau 
seama că ai meseria greşită. Trebuia să te fi angajat 
undeva unde să-ţi exerciţi iniţiativele şi să-ţi exprimi 
părerile liber din moment ce oricum faci asta. Nu ţi-am spus 
de la bun început că nu e potrivit să flirteze cu un membru 
al familiei? 

— M-am gândit că aşa e, doar că nu flirtam, ci doar 
spuneam adevărul. 

— Destul! Încerci să mă faci să te concediez, domnule 
Ross? Gândeşte-te la ce am spus! Dacă vrei să studiezi sau 
să găseşti un post mai provocator, sunt fericită să te 
sponsorizez. 

Chiar dacă se întunecă, observă licărirea de uimire 
din ochii lui Lucas. Poate că nu crezuse că era sinceră. 
Poate că era obişnuit cu oameni care aruncau vorbe goale. 
Trecutul lui şi viaţa ca orfan pe străzile din Edinburgh 
probabil nu îl făcuseră cel mai încrezător bărbat. 

— Eşti extrem de generoasă, doamnă, dar nu am 
nevoie de asemenea acte de caritate. 

Christina se încordă. Nu se putu abţine. Se simţi 
ofensată de răspuns. Ar fi trebuit să-şi dea seama. Lucas 
Ross nu avea nevoie de nimeni. Pierduse numărul dăţilor 
când îi refuzase orice tentativă de a-l ajuta. Era un bărbat 


independent, foarte rece. Se gândi la florile pe care i le 
lăsase şi pe care le găsise în ziua următoare pe grămada de 
îngrăşământ şi o străbătu o senzaţie stranie de dezolare. 

— Milady, spuse Lucas. 

Christina îşi dădu seama că probabil sentimentele ei 
se vedeau şi acum, iar bărbatului îi era milă de ea. Clătină 
din cap şi o luă spre uşă. li putea vedea pe domnul şi 
doamna MacPherson în holul luminat. Aşteptau s-o salute, 
iar faţa încruntată a lui Gertrude o privea din întuneric. 

— Christina! Tonul cumnatei ei tăia precum sticla. Ce 
Dumnezeu faci? Durează o eternitate! 

— Nimic, spuse Christina oftând. Nu fac nimic. 


* 


Lucas îi ajută pe grăjdar şi pe vizitiu să bage caii în 
grajd, iar aceştia îi fură recunoscători, deşi glumiră că ar 
putea să-şi murdărească uniforma elegantă. Faptul că 
trebuia să se poarte ca un lacheu era o situaţie pe care nu 
o prevăzuse. Annie, a doua menajeră, îi ceruse să-l 
instruiască pe Thomas Wallace, deoarece bietul de el era 
neajutorat şi îl exaspera din ce în ce mai mult pe Galloway. 
Lucas era pe terasă, unde îi dădea nişte sfaturi practice lui 
Thomas, când Lady Semple îşi făcuse apariţia şi îi spusese 
lui Lucas că el avea să-i însoţească în acea noapte în locul 
lui Thomas. 

— O să vizităm o casă relativ modestă, spuse ea. 
Privirea ei rece alunecă peste Thomas, peste faţa lui 
pistruiată şi  înroşită, părul dezordonat şi cămaşa 
nearanjată. Trebuie să le arătăm cum să facă lucrurile ca la 
carte. Tu nu eşti bun, Wallace. În niciun caz. 

Thomas plecase, părând uşurat, iar Lady Semple îl 
trimisese pe Lucas să fie măsurat pentru o uniformă de 
lacheu, spre dezgustul lui Galloway. 

— Băiete, să nu-ți faci idei, îi spusese majordomul lui 
Lucas, în timp ce scosese o uniformă veche şi uşor mâncată 
de molii. E în regulă că îi faci o favoare doamnei, dar locul 
tău e în grădină, nu în birou. 


— Sigur că da, domnule Galloway, zisese Lucas. 

Fu tentat să-i amintească majordomului că la interviu 
îi spusese că era posibil să fie nevoit să facă orice la 
Kilmory, însă nu considerase că acest lucru ar fi ajutat. Era 
ironic, deoarece nu o suporta pe Lady Semple şi nu voia să- 
i facă nicio favoare, aşa cum se exprimase Galloway. 

Aşa cum îşi dăduse deja seama, Gertrude era genul 
care călca pe cadavre. Ea şi soţul ei erau exact genul de 
aristocrați pe care Lucas îi ura: aroganţi, plini de sine şi de 
senzaţia că totul li se cuvenea. Nu făceau nimic util, dar se 
aşteptau să fie răsplătiți doar pentru că existau. Şi mai 
groaznic era modul în care se purtau cu Christina. Dispreţul 
pe care Gertrude îl avea faţă de ea îl înfuria, iar modul în 
care soţul acesteia se purta cu ea îl îndemna să-l lovească. 
Ştia că nu avea de ce să-i pese, dar îi păsa şi încă foarte 
mult. Nu avea ce face în privinţa asta. 

Caii îi simţiră tensiunea şi îl priveau cu ochi întunecaţi 
şi inteligenţi, iar urechile lor ciulite anticipau probleme. 
Lucas îşi dimi- nuă în mod voit furia şi frustrarea, ca să nu îi 
sperie. li plăcea să lucreze cu caii. Invăţase să călărească 
când era mic, pe proprietăţile bunicului său. Mai târziu, 
când tatăl lui îl dăduse afară şi plecase în Scoţia, îşi găsise 
de lucru ghidând caii care livrau bunuri pe străzile din 
Edinburgh. A 

Christina îl întrebase dacă lucrase cu caii. li 
respinsese întrebarea, aşa cum făcea cu oricine îl întreba 
ceva prea personal ori se apropia prea mult. Acelaşi lucru îl 
făcuse în acea seară, când ea se oferise să îl sponsorizeze 
pentru găsirea unui nou loc de muncă sau ca să studieze, 
ca să devină mai bun. Generozitatea ei îl devastase 
complet. Nu ştia cum să se poarte. Aşa că o respinsese, iar 
acum se simţea prost din cauza asta, pentru că o supărase. 
Christina era prea bună. Asta gândi Lucas când închise uşa 
grajdului încet în urma lui. Incercase deja să-l ajute de mai 
multe ori, numai ca să fie respinsă. Christinei îi păsa şi, din 
acest motiv, se deschidea şi risca să fie rănită. 

Blestemă încet. Nu voia să o rănească pe Christina. 

O menajeră apăru lângă el. 


— O să iei cina în camera servitorilor, zise ea, făcând 
semn spre treptele care duceau spre subsol. Să ţii capul 
plecat. Bucătarul a ars fazanii, iar domnul Dixon, 
majordomul, tună şi fulgeră. 

Lucas încuviinţă, înăbuşindu-şi un zâmbet. 

— Mulţumesc. 

Fata încuviinţă şi se retrase, iar Lucas traversă curtea 
şi cobori treptele subsolului, spre camera servitorilor. Era 
luminată, înmiresmată de la carnea prăjită şi aglomerată cu 
servitori. 

Un majordom iritat trecu pe lângă el, văzu uniforma 
lui Lucas şi se opri. 

— Cum te cheamă? 

— Lucas, domnule. 

Majordomul încuviinţă. 

— Ei bine, Lucas, am o casă plină de invitaţi şi niciun 
lacheu, deoarece acesta a fost destul de neîndemânatic cât 
să-şi luxeze încheietura ieri. Poţi să ajuţi la servirea cinei. 

— Da, domnule, spuse Lucas. 

Speră că avea să îşi amintească eticheta. Îşi ieşise din 
mână. 


Era cea mai groaznică cină pe care Christina fusese 
nevoită să o suporte de mult timp. Mâncarea fu delicioasă, 
vinul foarte bun, conversaţia curse, iar ea stătu îngheţată 
ca un stâlp de sare. Era, bineînţeles, vina lui Lucas. Când 
văzu că acesta intrase în salon şi-şi dădu seama că avea să 
ajute la servirea cinei, simţi o oarecare nervozitate, ca şi 
cum era o debutantă aflată la prima ei masă formală, 
speriată să nu scape paharul cu vin sau să folosească 
furculita greşită. Apetitul îi dispăru. Pentru o clipă, simţi că 
gura îi era plină cu praf şi nu putea înghiţi. 

Privirea îi fu lipită de mâinile lui Lucas când el o servi. 
Priveliştea unui lacheu care servea legume nu o mai făcuse 
niciodată să roşească, dar acum era atât de încordată, încât 
practic dansa pe scaun. O văzu pe doamna MacPherson 


aruncându-i o privire şi se simţi şi mai conştientă de sine. 

Ştia că nu putea da vina pe Lucas pentru disconfortul 
ei. Nu era vina lui că nu se putea purta normal în preajma 
lui şi îi admiră atitudinea calmă când acceptase noua lui 
sarcină, deşi fusese chemat în ultima clipă să-l ajute pe 
stresatul majordom al domnului şi doamnei MacPherson. 
Servirea lui era perfectă şi respectuoasă. Deşi nu o privi nici 
măcar o dată, Christina se simţea expusă. Era foarte 
incomod. 

În cele din urmă, doamnele se retraseră şi-i lăsară pe 
domni să se bucure de vin. Christina se trezi prinsă în 
conversaţie cu doamna MacPherson şi verişoara ei, Lady 
Bellingham, în timp ce stăteau pe o canapea lată. li 
cunoscuse pe Lord şi Lady Bellingham în timpul vizitei lor 
anterioare la Kilmory şi îi plăcea foarte mult. Avea impresia 
că doamna MacPherson o căutase voit şi se asigurase că 
Gertrude nu putea să li se alăture. Cumnata ei stătea într- 
un fotoliu aflat în cealaltă parte a camerei şi se uita la ele. 

— Lady Christina, am auzit că stai la Kilmory de ceva 
timp, zise Lady Bellingham, care o privea gânditoare cu 
ochii ei căprui mari. Cum ţi se pare? Sper că nu e prea 
plictisitor. 

— Sunt o mulţime de lucruri care mă ţin ocupată, zise 
Christina. Era replica ei standard când era întrebată cum se 
simţea. Tata preferă Kilmory pentru studiile lui. 

— Dar tu? Lady Bellingham insistă. Există viaţă 
socială pentru tine acolo? Conducerea proprietăţii este 
plăcută... Zâmbi când Christina făcu un mic gest de protest. 
Draga mea Lady Christina, toată lumea ştie că tu eşti cea 
care chiar are grijă de oamenii din Kilmory. Eşti stăpână, 
mai puţin cu numele. A fost primul lucru pe care l-am auzit 
când am venit aici. 

Christina, conştientă de încruntătura lui Gertrude, 
roşi. 

— Nu fac decât să ţin casa pe linia de plutire, 
doamnă... 

— Şi asta doar până când Angus o să-şi primească 
moştenirea, spuse Gertrude cu o drăgălăşenie falsă. Atunci 


draga noastră Christina o să poată lua o pauză binemeritată 
de la datoriile din casă. 

— Ei bine, spuse Lady Bellingham, cu o nuanţă de 
gheaţă în ton, să nu grăbim moartea ducelui! Îi zâmbi 
Christinei, excluzând-o clar pe Gertrude. Draga mea, aş fi 
încântată dacă ai vrea să mă vizitezi în Edinburgh la un 
moment dat. Te rog, acceptă! Insist! 

Când Gertrude deschise gura probabil ca să se invite, 
Lady Bellingham spuse: 

— Te-aş invita şi pe tine, Lady Semple, dar cum eşti 
viitoarea stăpână de la Kilmory, eşti probabil atât de 
ocupată cu familia şi alte angajamente, încât n-aş vrea să 
te îngreunez cu altă invitaţie. 

Gertrude închise gura şi păru mâhnită. 

Doamna MacPherson se apropie mai mult de Christina 
şi vorbi mai încet. 

— Trebuie să-ţi cer scuze pentru că i-am cerut 
lacheului tău să servească cina în seara asta, spuse ea. A 
fost neplăcut pentru noi, dar s-a ridicat la nivelul 
aşteptărilor. 

— Ah, Ross e excelent din toate punctele de vedere, 
zise Gertrude profitând de ocazie ca să intre din nou în 
conversaţie. li aruncă o privire triumfătoare Christinei. Am 
fost singura care i-a recunoscut potenţialul. Draga noastră 
Christina l-a pus să lucreze în grădină. 

— De fapt, tata l-a numit pe domnul Ross ajutor de 
grădinar, zise Christina sec. 

Se simţi iritată când o auzi pe Gertrude vorbind atât 
de posesiv de Lucas. 

— Când ne întoarcem la castelul Semple, mă gândesc 
să-l iau cu mine, continuă Gertrude ca şi cum Christina nu 
spusese nimic. Se iroseşte la Kilmory. O să-i ofer o 
promovare şi mai mulţi bani. 

— Te rog să nu faci aşa ceva! zise Christina tăioasă. E 
deja destul de dificil să găsim servitori buni aici, şi cum 
domnul Hemmings e foarte bolnav, grădinile sunt deja 
neglijate. In plus, mai mult ca sigur domnul Ross are un 
cuvânt de spus, zise ea după ce-şi schimbă puţin tonul, 


dându-şi seama că era posibil să fi dat de gol mai mult 
decât un interes profesional faţă de Lucas. 

Gertrude o privi şocată. 

— Dumnezeule, ce idee! Nu le cer părerea servitorilor 
mei. 

— Atunci o să fii foarte dezamăgită de domnul Ross. 
Are multe păreri şi nu se jenează să le împărtăşească. 

Era conştientă de şocul de pe chipul lui Gertrude şi al 
doamnei MacPherson şi de o licărire de speculație din ochii 
lui Lady Bellingham. Da, clar spusese prea mult. 

Urmă o tăcere apăsătoare, întreruptă numai când 
doamna MacPherson se uită la ceas. 

— Vă rog să mă scuzaţi, trebuie să cer să ni se aducă 
ceai proaspăt când o să ni se alăture şi domnii. 

Lady Bellingham se duse să vorbească cu Allegra şi, 
cum Christina nu voia să fie lăsată singură cu Gertrude, 
care sigur ar fi vorbit despre cât de diferit avea să fie totul 
când urma să devină stăpână la Kilmory, se scuză şi se 
duse în camera de toaletă. Işi aranjă părul, rochia şi inspiră 
adânc de mai multe ori ca să se calmeze. 

În casă era foarte cald şi aglomerat, poate pentru că 
familia MacPherson fusese îngrijorată că invitaţilor avea să 
le fie prea frig chiar şi în timpul unei veri scoțiene. Pe 
Christina o durea capul din cauza tensiunii şi a căldurii. 
Dădu la o parte perdelele grele din catifea care acopereau 
fereastra şi, cu un oftat de uşurare, deschise fereastra ca 
să respire aerul proaspăt. 

Era o noapte senină, dar vântul bătea puternic. O 
rafală lovi ramurile unui copac de geam. Christina se uită 
afară şi văzu o umbră înaltă care traversa curtea. Din felul 
în care se mişca, îşi dădu seama că era Lucas şi inima 
începu să-i bată cu putere. Era ciudat că-l recunoscuse atât 
de repede, instinctiv, dar nu avea niciun dubiu. 

O secundă mai târziu, un nod i se puse în gât când 
altă siluetă păşi din umbre. Era una dintre servitoare, o fată 
voluptuoasă, cu părul închis la culoare, care la sosire luase 
pelerina Christinei cu o mişcare respectuoasă din cap. Apoi, 
când îl văzuse pe Lucas, aproape că scăpase pelerina. 


Christina observase acest lucru şi i se păruse distractiv, dar 
acum nu mai era atât de amuzată, când fata îl luă pe Lucas 
de braţ ca să-l oprească, se ridică pe vârfuri şi umbrele lor 
se împletiră. 

Christina simţi un junghi ca de cuţit în coaste. Era mai 
puternic decât şi-ar fi putut imagina. Până atunci, nu-şi 
dăduse seama cât de mult îl plăcea de Lucas. 

„Ce naivă!” 

Acum era geloasă pe o servitoare pentru că-l săruta 
pe lacheul cel chipeş, deşi servitoarele făceau asta de când 
lumea. Şi bineînţeles că Lucas avea să-i răspundă la sărut. 
Era tânăr şi chipeş, iar servitoarea era foarte drăguță. 
Christina se simţi încinsă, invidioasă şi îngrozită să simtă 
asta. 

Îşi lipi fruntea fierbinte de rama rece a ferestrei. Ce 
naivă fusese să simtă o asemenea afecţiune pentru Lucas 
Ross şi să-şi imagineze chiar şi pentru o clipă că şi el o 
admira! Doar se jucase cu ea. Probabil râdea de ea. Mai 
mult ca sigur era un joc pe care îl jucase de nenumărate ori 
înainte, iar ea era fata bătrână şi tristă, care îi permisese 
asta, îi făcuse pe plac, deşi ştia că nu trebuia s-o facă, 
pentru că o flatase, o excitase şi îi făcuse viaţa mai 
distractivă. 

Lăsă perdeaua să cadă la loc. Îşi prinse părul, îşi 
aranjă rochia pentru a doua oară, găsind confort în 
mişcările repetate, în obiceiul de a se aranja şi de a 
prezenta o faţadă calmă lumii. Oglinda însă reflecta o faţă 
obosită şi oftă când o văzu. Gertrude sigur avea să 
comenteze şi să-i spună că era trasă la faţă. 

Când ajunse pe culoar, Lucas tocmai intra pe uşa 
verde dinspre aripa servitorilor, cu o tavă pe care era un 
ceainic argintiu. Când o văzu, bărbatul zâmbi, iar ea nu se 
putu abţine. Inima ei tresări, plină de plăcere şi entuziasm. 

„Ce naivă!” 

Când se auzi o bătaie la uşa cabanei lui, în seara 
următoare, Lucas nu avea chef de companie. Avusese o zi 
lungă, grea şi caldă şi o petrecuse cărând pietre pentru 
grotă şi săpând restul cursului de apă. Il dureau muşchi pe 
care nici nu ştia că-i avea şi nu voia decât să facă o baie 
caldă şi să doarmă. Prima opţiune era imposibilă din 
moment ce cabana lui nu avea nimic mai luxos decât un 
jgheab de piatră alimentat cu apă rece de la pompa de 
afară. A doua opţiune era şi ea puţin probabilă, deoarece 
salteaua lui era veche, cu cocoloaşe, iar păturile erau 
aspre. 

Uşa se deschise fără invitaţia lui. O femeie stătea 
acolo, cu pelerina şi gluga trasă. Pentru o clipă, inima lui 
Lucas bătu cu putere, crezând că era Christina. Nu o văzuse 
de seara trecută, când îi mulţumise politicos pentru 
serviciile lui, după ce se întorsese la castelul Kilmory. Cu 
toate astea, Lucas simţi o răceală pe care nu o putu 
explica. Nu era sigur de ce voia s-o explice şi de ce îl 
deranja, dar o simţea. 

Silueta păşi în cameră, iar pulsul lui Lucas se calmă. 
Femeia era prea scundă şi prea subţire ca să fie Christina. 
În plus, ea nu l-ar fi vizitat acolo. Era mult prea decentă. 

— Ţi-am adus mâncare. Alice Parmenter aşeză un coş 
acoperit pe masa de lemn. Ai ratat cina. 

Lucas mormăi. Încercase să mănânce în camera 
servitorilor, deoarece aceştia erau o sursă indispensabilă de 
informaţii, dar în acea seară era epuizat. 

Alice intrase în cabana lui şi privea în jur, cu o privire 
critică. Lucas bănui că modul în care îşi menținea camera 
nu se ridica la standardele ei. Petrecea foarte puţin timp 
acolo. 

— De ce bărbaţii nu au niciodată grijă de ei? 

Alice se îndreptă spre scaun, aranjând pernele şi 
privind cu atenţie spre dormitorul lui. 

Lucas ridică din umeri. 

— Pentru că nu e nevoie. 

Îşi dădu piciorul încălţat jos de pe masă şi se întinse 


spre coş. Înăuntru erau brânză, chifle şi plăcintă de carne. Îi 
lăsă gura apă. 

— Mulţumesc, zise el instinctiv în timp ce mânca 
brânză. 

Femeia râse şi se îndreptă spre el. 

— Există alte moduri prin care să-mi mulţumeşti, 
domnule Ross. A 

Privirile li se întâlniră. Lucas simţi un nod în stomac. În 
privirea ei era o fierbinţeală plină de dorinţă în timp ce 
aluneca asupra lui, atât de diferită de blândeţea calmă a 
Christinei MacMorlan. 

— Mă flatezi, zise el. 

— Nu prea cred. 

Alice se îndreptă spre el, dându-şi pelerina jos. Acum 
el simţea fierbinţeala corpului ei doritor. Era o situaţie 
jenantă. Nu o putea îndepărta, deoarece femeia îi putea 
face viaţa foarte grea la Kilmory. 

— Nu vreau să întrec limita, spuse el. 

Alice făcu ochii mari. 

— Ştii despre mine şi duce? zise ea. Mă descurc cu el. 
Nu e nevoie să audă despre noi. Aş prefera pe cineva mai 
tânăr şi mai energic. 

În timp ce se uita la Alice, cu nasturii de sus ai rochiei 
ei desfăcuţi şi o licărire de prădător în ochi, Lucas se 
întrebă ce Dumnezeu voia savantul duce de Forres de la ea. 
Dar poate că răspunsul era foarte clar. Ducele era un 
bărbat ca oricare altul, iar soţia lui murise de mult timp. 
Deci de asta ducele prefera Kilmory şi nu celelalte 
proprietăţi. Alice era aici. li era mai uşor aşa. 

Acum Alice era aproape pe el. Într-o clipă, avea să fie 
în poala lui. 

— Îmi pare rău, zise Lucas ridicându-se. 

Femeia se opri şi-l fixă cu privirea. 

— Preferi bărbaţii? 

— Nu, răspunse Lucas. 

Zămbi, deşi nu voia. Numai o femeie cu multă 
încredere în sine putea să gândească aşa. li plăcea acea 
încredere, chiar dacă nu voia să profite de ea. 


Alice observă zâmbetul şi-l interpretă greşit. Îl fixă cu 
privirea în continuare, apoi râse. 

— Joci pentru o miză mai mare. Ştiam eu! 

Un zâmbet larg şi plin de apreciere apăru pe faţa ei. 

Îşi puse mâinile în şolduri şi îl privi gânditoare. Era ca 
şi cum dintr-odată atitudinea ei se schimbase. Acum erau 
complici, fie că Lucas voia asta, fie nu. 

Alice se duse în spatele lui. Atitudinea ei era ca a unui 
negustor de cai care aproba marfa. Lucas nu ştia dacă era 
amuzat sau dezgustat. 

— Cu un chip şi un corp ca ale tale, tu ţinteşti sus? 
şopti ea uşor entuziasmată. Poate că acum considera că nu 
trebuia să se mai prefacă. Crezi că poţi reuşi? 

— Nu sunt sigur, spuse Lucas cu sinceritate. 

Se întrebă cine îşi imaginase femeia că era ţinta lui. 
Allegra? Ar fi fost alegerea evidentă. Christina? Gândul îi 
făcu inima să tresară. Nu voia ca Alice să-şi îndrepte ura 
spre Christina. 

— Eşti un aventurier, ca şi mine. 

Alice se aşeză pe scaunul de lângă el, rezemându-şi 
coatele pe masă şi privindu-l în timp ce se întinse după 
sticla de bere pe care i-o adusese. 

— Şi, până la urmă, de ce nu am fi? Am lucrat din 
greu pentru orice avantaj pe care îl puteam obţine. Dacă 
pot deveni ducesa de Forres... Se opri şi râse scurt. Ei bine, 
pot să încerc. 

Lucas ridică din sprâncene. Femeia era, într-adevăr, 
ambițioasă. 

— Şi cum îţi merge până acum? 

Alice îi aruncă o privire întunecată, deziluzionată. 

— Rău. Bătrânul e fericit să se culce cu mine când e în 
stare şi mă flatează, îmi spune câtă nevoie are de mine, cât 
de mult are Kilmory nevoie de mine, dar când vine vorba de 
căsătorie... Ei bine, e duce. Crede că e deasupra mea. Insă 
nu am terminat. 

— Sunt sigur de asta, zise Lucas. 

Se întrebă ce ar fi spus marchizul şi marchiza de 
Semple dacă ar fi aflat de ambițiile lui Alice. Buzele îi 


tresăriră când se gândi la reacţia lui Gertrude. 

— Ajută-mă şi o să te ajut, spuse ea. E păcat că 
ofiţerul călare ţi-a luat-o înainte cu Allegra. Domnişoara aia 
era numai bună ca să fie gustată. Plină de aere, dar la fel 
de înfierbântată după sex ca orice servitoare. Dar Lady 
Christina... Răse uşor. E posibil să ai noroc cu ea. A trăit 
atât de mult fără un bărbat, că probabil e disperată. In plus, 
e moştenitoare. Dar ţi-ai dat deja seama de asta. 

— Da, rosti Lucas. 

Simţi repulsie faţă de modul în care Alice vorbea 
despre Christina, care era prea caldă, bună şi generoasă ca 
să fie batjocorită aşa. Se abţinu să-şi arate dezgustul. Deşi 
toate instinctele îl îndemnau să se îndepărteze de Alice, se 
forţă să stea pe loc şi să termine pâinea şi brânza. Ba chiar 
încuviinţă în semn de apreciere. 

— Mulţumesc, zise el. A fost bun. 

Alice zâmbi şi îşi puse mâna peste a lui în timp ce 
Lucas acoperea coşul. Făcu un efort să nu tresară la 
atingerea ei. 

— Deci sunt şi eu bună la ceva, chiar dacă e vorba de 
mâncare şi nu de sex. 

— Vă întrerup? 

Vocea Christinei, care se auzi din uşă, îl făcu pe Lucas 
să tresară. Habar n-avea că era cineva acolo şi cu atât mai 
puţin că uşa nu era închisă bine. Se ridică în picioare şi o 
văzu pe Alice Parmenter ascunzându-şi un zâmbet. Credea 
că bărbatul îşi arăta respectul pentru că asta făceau 
servitorii. Îşi ascundeau disprețul şi resentimentele în 
spatele unei măşti de respect. 

Christina făcu câţiva paşi în cameră. Privirea ei, rece 
ca un izvor de munte, o studie pe Alice şi zâmbetul viclean 
de pe faţa ei. Lucas blestemă încet şi se îndepărtă câţiva 
paşi, dar era prea târziu. Christina sigur o văzuse pe Alice 
atingându-l. Poate chiar auzise o parte din conversaţia lor. 
Expresia ei era rece. 

Alice se ridică, purtându-se cuviincios. Era o licărire 
de răutate în ochii ei, cu toate că tonul era respectuos. 

— Milady. Domnul Ross a muncit atât de mult la 


grotă, că a ratat cina. 

— Cât de drăguţ din partea ta, zise Christina. Tonul ei 
era neutru. Mulţumesc, doamnă Parmenter. 

Acestea fiind spuse, menajera nu putu face altceva 
decât să-şi ia coşul, pelerina şi să treacă pe lângă Christina, 
ieşind afară. În tăcerea care urmă, Lucas aşteptă. 

Christina nu intră mai mult în cameră şi lăsă uşa 
deschisă. 

Studie încăperea, exact cum făcuse Alice Parmenter 
înainte, şi apoi îl fixă cu privirea. 

— Nu e nimic de-al tău aici, spuse ea. Părea confuză. 
Ochii ei erau mari şi de un albastru senin. Nu ai vrut s-o 
transformi într-o casă? 

— Nu, spuse Lucas. Simti o împunsătură de emoție pe 
care nu o recunoscu. Nu am multe lucruri. 

— Dar nu are pic de căldură, zise Christina, care 
părea tristă. Nu e nimic care să facă locul ăsta confortabil. 

— Mie mi se pare foarte confortabil, spuse Lucas, care 
arătă spre covorul aprins la culoare de pe podea. Cineva s-a 
străduit să mobileze cabana. Bănuiesc că tu ai făcut asta, 
Lady Christina. 

Ochii lor se întâlniră, iar ea ridică uşor din umeri. 

— Nu a fost nimic. Am vrut... încerc să mă asigur că 
servitorii noştri sunt fericiţi aici. l-am dus mai multe 
medicamente domnului Hemmings. Din păcate, guta s-a 
înrăutățit, aşa că mi-a cerut să-l las să se ducă acasă, ca să 
fie îngrijit de nepoata lui. Pleacă mâine. Tonul ei era din nou 
distant, ca de la stăpână la servitor, plasându-l la distanţa 
potrivită. Pentru moment, domnul Grant o să îi preia 
funcţia. Sper că înţelegi de ce. 

— Bineînţeles, spuse el. Eu sunt aici doar de o lună, 
nu mă aştept la o promovare. 

— Îmi dau seama că profităm de tine, zise Christina, 
roşind. De energia şi rezistenţa ta. Roşi şi mai mult, iar 
Lucas încercă să nu râdă. Incerc să spun că ştiu că domnul 
Grant e mai în vârstă şi mai fragil decât domnul Hemmings 
şi practic nu o să fie de folos, dar ar fi ofensat dacă ar fi 
trecut cu vederea. 


— E în regulă, spuse Lucas. Înţeleg. 

Văzu cum Christina se relaxă. 

— Mulţumesc, zise ea simplu. O să găsesc un ajutor în 
sat, dar oamenii ăştia nu sunt grădinari. Nu ştiu să facă 
diferenţa între iasomie şi o tufă de trandafiri. Ridică din 
umeri. Cred că trebuie să ne resemnăm în lipsa domnului 
Hemmings. În scurt timp, proprietatea o să arate exact ca 
genul de sălbăticie gotică pe care tata vrea să o creeze. O 
să fie încântat. 

Lucas îşi opri un zâmbet la auzul tonului ei ironic. 

— O să fac tot ce pot ca să fim la zi cu munca şi o să 
învăţ diferenţa dintre iasomie şi o tufă cu trandafiri. De 
fapt, mă întrebam dacă pot să împrumut nişte cărţi despre 
grădinărit din biblioteca castelului, ca să cercetez. 

Christina păru şocată. 

— Şi mai multe cărţi? 

— Îmi place să citesc, zise Lucas sec. 

Christina roşi. 

— Bineînţeles. Nu am vrut să zic... Se opri. Desigur, 
zise ea din nou. Deja ai permisiunea să foloseşti biblioteca. 

Lucas încuviinţă. 

— Mulţumesc. 

Christina nu se simţea în largul ei, netezindu-şi 
pelerina. 

— Mai era ceva, Lady Christina? 

Ea îl fixă cu o privire sfidătoare, dar care parcă îi 
cerea scuze. 

— Se pare că trebuie să te avertizez că relaţiile dintre 
angajaţi nu sunt tolerate, domnule Ross. Nu e potrivit ca tu 
să ai o relaţie... cu doamna Parmenter. 

Lucas nu se aşteptase la asta. Simţi o împunsătură, 
apoi un junghi de furie. Încercă să şi le controleze. Era 
irațional să fie supărat pe ea pentru că avea impresia că 
începuse o relaţie romantică cu Alice. Ce văzuse ea fusese 
sugestiv. Asta nu schimba însă modul în care se simţea. 

— Nu e nevoie să-mi spui asta, replică el. 

Christina oftă. 

— Nu? Pari să-ţi risipeşti afecțiunea, domnule Ross. 


Pentru o clipă, Lucas nu înţelese la ce se referea, 
după care îşi aminti noaptea anterioară. Christina probabil 
o văzuse pe servitoarea familiei MacPherson, care îl luase 
prin surprindere în curte. Asta explica răceala ei faţă de el 
de mai târziu şi atitudinea ei de acum, căci credea că era 
un afemeiat care făcea avansuri oricărei femei care îi ieşea 
în cale. Blestemă în gând. Servitoarea familiei MacPherson 
voia să flirteze, iar avansurile ei îndrăzneţe îl surprinseseră, 
dar scăpase destul de repede. Nu era interesat de ea şi nu 
avea timp pentru aventuri. 

Probabil sentimentele i se citiră pe faţă, pentru că 
expresia Christinei se schimbă. Nu părea supărată, ci tristă. 
Lucas îşi dădu seama că ea îi interpretase tăcerea ca o 
recunoaştere a vinei şi nu dorise să i se demonstreze că 
avea dreptate. 

— Nu ştiu ce ai văzut aseară, spuse el cu atenţie, dar 
nu a fost nimic. 

— Dacă spui tu... 

Christina ridică un umăr, într-un gest perfect executat 
de dispreţ aristocratic, iar Lucas simţi cum ia foc. 

— Am însă un avertisment formal pentru tine, că 
niciun fel de relaţie amoroasă nu o să fie tolerată cât eşti la 
Kilmory. Se întoarse cu spatele la el. O seară bună, 
domnule Ross! 

Lucas trecu de ea şi închise uşa. Christina se întoarse, 
şocată. 

— Eşti geloasă? 

Christina se înroşi. 

— Bineînţeles că nu! Tonul ei era de gheaţă. Nu am 
de gând să fiu alt număr în patul tău, domnule Ross. Acum 
dă-te la o parte! 

Lucas nu se mişcă. 

— Cum e posibil să nu vezi că singura femeie pe care 
o vreau eşti tu? Mă gândesc la tine tot timpul. Te visez. Am 
făcut asta din prima noapte. 

Christina icni şocată. Uimirea din ochii ei deveni şi mai 
profundă, umbrită de îndoială şi de o vulnerabilitate bruscă. 
Era atât de neobişnuit să o vadă cu garda lăsată jos! In 


mod normal, era echilibrată, deţinea controlul, însă acum el 
putea vedea dincolo de acea faţadă. 

În acea clipă, Lucas uită de motivele pentru care era 
la Kilmory. Uită tot, fiind copleşit de un val de emoţii atât 
de puternice, că pur şi simplu o trase spre el şi o sărută. lar 
când ea fu în braţele lui, totul păru la fel de natural ca în 
prima noapte. 


Christina dorise să-l sărute din nou pe Lucas Ross. 
Visase la asta. Realitatea atât de fierbinte, de dulce şi 
puternică întrecea atât amintirile, cât şi visurile ei. Limba lui 
alunecă între buzele ei, iar braţele lui o traseră mai 
aproape. Camera se învârti cu ea. Putea simţi căldura şi 
tăria corpului lui, cu o mână întinsă pe spatele ei, ţinând-o 
strâns aproape. li atinse limba cu a lui, simţurile ei fiind 
copleşite de intensitate. 

Lucas trase de funda bonetei ei şi o dădu la o parte 
nerăbdător, plimbându-şi degetele prin părul ei. Christina 
auzi agrafele care căzură pe jos, aterizând cu un zgomot de 
metal pe piatră. Atingerea limbii lui era mai insistentă 
acum, mai doritoare. Christina era extrem de conştientă de 
întregul ei corp, ameţită de plăcere. Erau intensitate în acel 
sărut, dar şi tandreţe. Era atât de delicios şi intim, încât o 
lăsă fără aer, furându-i gândurile. Uită de toate, cu excepţia 
acestui bărbat şi acestui moment. 

Urmă funda de la pelerina ei, care se desfăcu sub 
degetele lui Lucas. Materialul greoi alunecă de pe umerii ei 
pe jos. li era frig fără ea. Insă în acelaşi timp se simţea şi 
înfierbântată. Se lipi de Lucas, sărutându-l înapoi pentru 
fiecare sărut pe care îl primea, înfăşurându-şi braţele în 
junii gâtului lui, neruşinat de nerăbdătoare, până când totul 
se termină, mult prea devreme. 

Lucas îi dădu drumul, iar ea făcu un pas în spate, 
simțind nevoia să îşi recapete echilibrul şi luându-l de 
mână. Tremurând, îşi înfăşură braţele în jurul lui, pentru a 
simţi căldură şi confort. Toate simţurile ei păreau mai 


intense. Putea auzi rafala de vânt printre pinii de afară şi, 
mai departe, valurile care se spărgeau când ajungeau pe 
plajă. Simţea uleiul de la lampă în timp ce fitilul ardea. Se 
îmbina cu mirosul de praf şi umezeală. 

„Ar trebui să îmbunătăţim cabanele astea dacă ne 
aşteptăm ca în ele să locuiască oameni”, se gândi ea. „O să 
vorbesc cu tata despre asta. Am făcut tot ce am putut ca să 
le fac confortabile, dar sunt umede. Probabil domnul Ross o 
să facă tuberculoză.” 

— Eşti bine? întrebă Lucas cu blândeţe, iar Christina 
îşi dădu seama că se uitase în gol, ca şi cum ar fi fost în 
transă. 

Se uită la Lucas şi simţi un junghi de dorinţă, o bătaie 
a inimii. Şi el o privea întrebător, amuzat. Dintr-odată, 
Christina se simţi furioasă din cauza faptului că el o putea 
săruta cu atâta pasiune şi apoi părea netulburat, deşi ea 
tremura, frântă de atingerea lui. 

Oare o minţise în legătură cu Alice Parmenter şi o 
sărutase numai ca să-i distragă atenţia? Foarte probabil, 
dar sărutul păruse foarte-foarte real. Tresări, confuză. 

— Nu o să mă concediezi? 

Lucas nu păru prea deranjat. Poate chiar le săruta pe 
femeile nobile doar pentru distracţie. Christina nu era 
sigură că putea avea încredere în vorbele lui. Nu avea cum 
să fie adevărat. Nu cu ea, fata bătrână, plictisitoare, 
ştearsă, rămasă pe raft, bună numai să conducă casa şi să- 
şi supravegheze nepoatele pe care fraţii şi surorile ei le 
lăsaseră în grija ei. Lucas nu avea cum să fie interesat cu 
adevărat de ea, având în vedere că era atât de chipeş şi de 
fermecător, iar femeile se îngrămădeau să-i încălzească 
patul. 

Lucas îi zâmbi. La naiba cu el! Se simţea ca şi cum 
lumea era cu susul în jos, ca şi cum pământul pe care 
stătea era instabil, ca nisipul mişcător. Nu ştia cum să se 
poarte, deoarece în mod normal nu se afla în astfel de 
situaţii. 

— Ar fi nedrept să te concediez, zise ea, încercând să 
fie imparţială. 


Îi observă surprinderea, cu toate că faţa lui rămase de 
nepătruns. 

— Da? De ce? 

— Nu am obiectat când m-ai sărutat. Nu ştia de ce era 
atât de sinceră, dar i se păru important. Nu am protestat. 
Ţi-am răspuns la sărut. 

Îi răspunsese, chiar cu interes. Şi era pregătită s-o 
facă din nou dacă ar fi putut. Nici măcar nu ştia dacă ar fi 
contat dacă el se prefăcea că o plăcea. Nu când o săruta 
aşa. 

— E foarte... generos din partea ta, zise Lucas. 

Christina nu era sigură dacă el se referea la sărut sau 
la faptul că nu avea să-l concedieze, dar în niciun caz nu 
avea să-i ceară explicaţii, deoarece asta doar l-ar fi 
încurajat. Buzele încă o gâdilau de la atingerea alor lui. 
Sângele încă îi fierbea prin corp. 

— Poate că ar trebui s-o fac din nou dacă nu există 
nicio sancţiune care să mă oprească. 

Inima Christinei bătu cu putere. Făcu un pas în spate. 

— Sigur te-aş concedia dacă m-ai săruta a doua oară. 

— Deci e o alegere clară între a te săruta şi slujba 
mea. Lucas chiar părea să cântărească opţiunile şi să se 
gândească dacă merita. În cazul ăsta, nu există nicio 
alegere. Întinse mâna şi o trase aproape de el. Degetele lui 
tandre îi mângâiară obrazul. Îmi place munca mea, zise el, 
în timp ce buzele lui le mângâiau pe ale ei, dar ador să te 
sărut. 

Apoi nu mai vorbiră mult timp. 


* 


— Nu ştiam dacă sentimentul era numai din partea 
mea. Eram sigură că da, zise Christina mai târziu. 

Acum el o putea întreba orice, iar ea nu putea minţi. 
Era dezlănțuită de plăcerea săruturilor lui, pierdută în 
extaz, încinsă şi în voia unor sentimente pe care abia le 
cunoştea. 

Lucas stătea pe unul din scaunele din lemn, iar ea se 


aşezase în poala lui, prinsă în braţele sale, o poziţie care nu 
era ideală pentru sărutat, deşi se descurcau. 

„Trebuie să mă asigur că locurile astea sunt mobilate 
cu scaune mai confortabile. Scaunele astea sunt prea tari şi 
deloc potrivite pentru a face dragoste”, se gândi Christina, 
în timp ce palma ei se odihnea pe pieptul lui Lucas, simțind 
bătaia inimii lui. 

— lar acum ştii că nu a fost totul în mintea ta. Departe 
de asta. 

Lucas se juca cu părul ei, degetele lui plimbându-se 
printre bucle, atingând-o ca şi cum era infinit de prețioasă. 
Senzaţia era delicioasă şi o făcu să se întoarcă spre el plină 
de dorinţă. 

— De la început te-am considerat şocant de 
atrăgătoare, zise el. Nici măcar nu trebuie să te văd ca să 
te vreau. 

Christina chicoti. 

— AŞ fi putut fi oricine. 

— Nu cred că asta ar fi schimbat ceva. 

— Dar după ce m-ai văzut... 

— Am vrut să te sărut şi mai mult. 

Lucas îi mângâie faţa şi o sărută din nou, de data asta 
lung, lent şi periculos, iar vârtejul de dorinţă din stomacul ei 
se intensifică. 

| se părea imposibil ca el să-i împărtăşească 
sentimentele periculoase, de dorinţă şi nevoie. Buzele lui 
trasau o linie tandră pe gâtul ei, iar pielea ei se înfioră la 
atingerea lui, dorind mai mult. Corsajul era prea strâmt. 
Aproape gâfâia. Avea o senzaţie constantă, profundă şi 
deranjantă în pântec, iar hainele o frustrau. Straturi de 
material complet inutil. Simţi un impuls subit şi neruşinat 
de a le da jos ca să simtă din nou buzele lui Lucas pe piele 
şi gemu când el îşi plimbă o mână peste un sân. Sfârcul i se 
întări sub atingerea lui. 

Gura lui se întoarse la a ei, iar Christina îl auzi 
gemând. Un sunet aspru de dorinţă care o reflecta pe a ei. 
Sărutul se transformă într-o nevoie fierbinte. Totul se 
întâmpla repede, dar Christina nu voia să se oprească. Nu 


voia să gândească. Nu exista nicio realitate în afara acestui 
bărbat, sărutul lui, mâinile lui pe ea. Se luptase cu aceste 
sentimente atât de mult timp. Acum nu voia decât să nu 
mai lupte. 

începu să-şi descheie corsajul cu degete care 
tremurau. 

— Christina... 

Lucas îi acoperi mâinile cu ale lui. Şi el tremura. 

— Nu mă opri, spuse Christina. Te rog... 

El clătină din cap. Ochii îi erau întunecaţi de dorinţă. 

— O să regreţi asta. 

— Vreau să se întâmple. Te vreau. 

Lucas scoase un sunet jumătate geamăt, jumătate 
icnet, iar Christina ştiu că, pentru prima oară, trecuse 
dincolo de zidul rece şi ajunsese la bărbatul adevărat. Un 
sentiment de teamă şi triumf o copleşi. Îl voia pe bărbatul 
ăsta, avea nevoie disperată de el. 

Lucas o sărută din nou. Gustul lui era bun, fierbinte şi 
masculin, şi mirosea bine, a aer proaspăt, iarbă de vară şi a 
mosc, care era esenţa lui. Simţurile ei se desfătau cu el. 
Ceva se schimbă şi se deschise în ea, dorinţa de a-şi 
recunoaşte propriile dorinţe. Totul era excitant, periculos, şi 
totuşi potrivit pentru că era cu Lucas, iar ea avea nevoie de 
el. 

Bărbatul o ridică şi o duse în dormitor. O aşeză cu 
atenţie pe pat, se puse lângă ea şi se rezemă într-un cot. 
Christina voia ca Lucas să o sărute din nou, dar el îi studia 
chipul. Simţi o ezitare în el şi o altă emoție pe care nu o 
putea identifica. Confuzie? Avea dubii că Lucas Ross era 
confuz vreodată în interacţiunile lui cu femeile, însă acum 
era nesigur. 

— Nu ar trebui să fie aşa, începu el, dar ea îşi apăsă 
degetele pe buzele lui. 

— Şşt! 

Christina îi trase capul în jos ca să-l sărute din nou şi 
simţi că toată rezistenţa din el se topeşte. Prin materialul 
gros al pantalonilor, îi simţ erecţia tare, lipită de coapsa ei. 
Se împinse în ea şi îl auzi mormăind, plin de dorinţă. Dintr- 


odată, fu prea mult, aşteptase prea mult. Îi dădu cămaşa 
jos cu mâini neîndemânatice din cauza nerăbdării. Dorise 
să-l atingă din ziua în care îl văzuse tăind liliac în grădină. 
Era atât de puternic, atât de elegant cu muşchii fermi pe 
sub pielea caldă şi mătăsoasă. Işi plimbă mâinile pe umărul 
lui, desfătându-se cu acea senzaţie, apoi încercă să-i 
desfacă pantalonii. Mâinile lui se loviră de ale ei. Erau 
stângaci ca nişte virgini. Christina voia să râdă, dar simţea 
o dorinţă atât de intensă şi tăioasă încât nu putu. 

— Lucas, te rog... 

Îl auzi blestemând încet în timp ce-şi dădu jos 
pantalonii, apoi corpul lui fierbinte şi dur pe pielea ei fină - 
dar ea era mult prea îmbrăcată. Se gândi cât i-ar fi luat să 
îşi dea jos hainele, la frustrarea pe care ar fi simţit-o dând 
la o parte toate straturile de haine, după care simţi cum se 
rupe ceva şi apoi mâinile lui Lucas pe umerii ei goi, 
împingându-i cămăşuţa în jos. Aproape că plânse de 
uşurare. 

— Da... _ 

Gura lui pe sânul ei o făcu să se zvârcolească. În viaţa 
ei nu-şi dorise ceva mai mult decât îl dorea pe Lucas. şi 
ridică fusta fără nicio ruşine. Urmă un moment de dorinţă, 
de anticipare disperată, după care el îngenunche între 
coapsele ei şi alunecă în ea. Fu repede, intens şi disperat. 
Christina termină într-un vârtej neajutorat de extaz, care ar 
fi făcut-o să ţipe dacă Lucas nu i-ar fi acoperit mâna cu a 
lui. 

Nu mai trăise niciodată aşa ceva. Când făcuse 
dragoste ca debutantă, fusese o imitație pală a pasiunii şi a 
emoţiei pe care le simţea acum. Atunci trăise explorarea 
unei tinere la limita maturizării, care fusese nerăbdătoare 
să-şi trăiască viaţa şi să-i înţeleagă secretele. In contrast, 
profunzimea sentimentelor ei o speria şi o uimea atât de 
mult, încât nu se putea gândi la ele. Le lăsă să curgă şi-şi 
goli mintea de orice, mai puţin de senzaţii. Se ţinu strâns de 
Lucas în timp ce el continua să se mişte în ea, alunecarea 
mătăsoasă a corpului lui fiind o plăcere aproape 
insuportabilă. 


El îşi rezemă capul din nou pe sânii ei, iar senzaţia o 
sfâşie, devenind din ce în ce mai intensă, spre plăcerea 
supremă. Christina se ţinu de barele de lemn ale tăbliei 
patului, în timp ce corpul lui se bucura de al ei. II simţea în 
fiecare parte a ei. Cu fiecare penetrare, senzaţia se 
intensifica, iar ea dădu drumul barelor patului şi îşi plimbă 
mâinile pe spatele lui, spre fundul lui ferm, trăgându-l şi 
mai aproape. Ea avu din nou orgasm, spulberându-se cu un 
geamăt de plăcere şocată datorită momentului. Christina 
simţi tensiunea în el, în timp ce corpul ei îl împingea pe al 
lui peste limită. În ultima clipă, îl simţi retrăgându-se din ea, 
prăbuşindu-se lângă ea şi respirând greoi. 


— Ah! 
Christina stătea întinsă într-o grămadă de haine 
dezordonate şi emoţii la fel de confuze. li era teamă. 


Gândurile începură să-i alerge şi nu dori să le înfrunte. Apoi 
simţi mâinile lui Lucas plimbându-se relaxate pe ea. li 
deschidea nasturii şi fundele. Faptul că o dezbrăca o şocă 
atât de tare încât totul dispăru din mintea ei, cu excepţia 
nevoii desfrânate. Crezuse că era sătulă, însă acum, în 
întuneric, cu umbrele plimbătoare şi modelele făcute de 
lună, în timp ce Lucas îi atingea pielea goală, se simţi 
neruşinată şi obraznică. 

Hainele ei nu mai erau. Era doar sărutul aerului rece 
pe pielea ei goală, după care Lucas o atinse din nou, 
explorând-o cu buzele, degetele şi limba. Părul ei păru să 
se deschidă la fiecare atingere, la fiecare cerinţă pe care el 
o avea de la ea. Mâna lui Lucas alunecă de la umărul ei la 
sân. Îl simţea cald şi greoi în palma lui, ca şi în prima 
noapte, când aproape că făcuse dragoste cu ea. Amintirea 
îi făcu corpul să zvâcnească. Lucas îşi plimbă degetele 
peste sfârcul ei, iar Christina îl simţi întărindu-se. Işi simţea 
din nou corpul încordându-se, cu o nevoie reînnoită. Se jucă 
apoi cu sfârcurile ei, le tachină până când se transformară 
în muguri tensionaţi de plăcere, iar senzaţia fierbinte din ea 
se intensifică. 

— Sânii mei... şopti ea. Mereu am crezut că sunt prea 
mari. 


Îl auzi pe Lucas râzând. Sunetul atât de jos şi intim o 
făcu să tresară. Lucas îşi plimbă limba pe partea de jos a 
unui sân, iar ea se zvârcoli. 

— Nu există aşa ceva, spuse el. Sânii tăi sunt perfecţi. 
Tu eşti perfectă. O muşcă uşor, iar ea se zbătu, înăbuşindu- 
şi alt geamăt. Cum te simţi? Vocea lui Lucas era blândă. 
Cum te fac să te simţi, Christina? 

— Obraznică, recunoscu ea. Fără ruşine. 

Auzi şi plăcere, şi rugăminte în tonul ei. Încă se simţea 
stânjenită şi, cum stătea goală, întinsă în faţa lui, era 
extrem de expusă. Tremură din cauza dorinţei, dar nu voia 
să se oprească. Lucas dezlănţuise în ea ceva atât de 
sălbatic, că nu putea decât să implore alinare. 

— Poţi să fii şi mai obraznică. 

Mâna lui Lucas alunecă între coapsele ei, despărţindu- 
le. Christina rămase fără aer. Degetele lui alunecară între 
pliurile umede. Ea tremură. Nu voia să-i dea satisfacția de a 
şti cât de puternic era efectul pe care îl avea asupra ei, însă 
nu avea cum să ascundă asta. Degetele lui găsiră imediat 
miezul excitat şi îl atinse încet. Christina gemu şi se arcui. 
El repetă mişcarea, iar senzaţia o străpunse atât de 
puternic încât gemu. Era copleşită de sentimentele pe care 
le trezea în ea, surprinsă de senzualitatea puternică şi 
plăcerea indecentă. Îi mângâie miezul, frecându-l cu 
blândeţe, alimentând acele senzaţii. Corpul ei tresări. Nu se 
putu opri. Gemu din nou. 

— Şi cum te simţi acum? 

Întrebarea lui Lucas fu însoţită de altă atingere care o 
făcu să tremure. 

— Simt că nu am aer, şopti ea. E atât de ciudat! 

— Foarte bine. 

Corpul îi era înfierbântat şi cooperant sub mâinile lui. 
Lucas se întoarse la miezul ei, mângâindu-l, făcându-i 
şoldurile să tresară. Se lăsă în jos şi îşi lipi gura de ea, iar 
şocul o sfâşie. Nimeni nu îi făcuse vreodată aşa ceva. 

Îi auzi pe Lucas scoțând un sunet de satisfacţie 
profundă. O strânse cu putere şi o atinse cu limba, ţinând-o 
nemişcată când ea încercă să se rostogolească. li tachină 


mugurul cu atingeri lungi, astfel încât plăcerea se 
intensifică, iar ea se zvârcoli sub mâinile lui. 

— Lucas! _ 

Coapsele îi tremurau. Intregul ei corp tremura. Scoase 
un geamăt în timp ce se destrămă, tremurând şi ridicându- 
şi şoldurile spre gura lui într-un ritm frenetic. 

Lucas se ridică din nou spre ea, trăgând-o în braţe şi 
sărutând-o tandru. Işi simţi propriul gust pe gura lui şi apoi 
plăcere păcătoasă. Lucas îi luă faţa în mâini şi o sărută din 
nou, buzele lui mişcându-se pe ale ei. 

— Te vreau din nou, şopti el. 

Christina îi simţi erecţia pe coapsă, tare şi 
nerăbdătoare. 

— Pot? 

Ea scoase un sunet de confirmare somnoroasă, însă 
toată letargia dispăru când el o întoarse pe burtă, luă o 
pernă şi o puse sub ea, aşezând-o în aşa fel încât stătea 
aproape în genunchi, îi simţi mâinile pe spate şi peste fund, 
alunecând între coapsele ei, despărţindu-le. 

— Nu o să te rănesc, zise el. Să-mi spui să mă opresc 
dacă o fac. 

Alunecă în ea, iar mintea ei fu pătrunsă de alt fel de 
plăcere. Era atât de umedă şi strâmtă, iar pe el îl simţea 
atât de mare, că era greu să-l primească pe tot. Se simţi 
copleşită, invadată. Lucas se mişcă încet, pătrunzând încet, 
dându-i timp corpului ei să se obişnuiască uşor cu senzaţia 
de posesie. Era splendid, irezistibil. Se strânse în jurul lui ca 
o mănuşă de catifea şi urmă instinctul orb al corpului ei de 
a se mişca odată cu el, împingând. El o pătrunse imediat 
ceva mai puternic, mai repede, iar ea icni, în timp ce 
întregul ei corp tresărea la penetrările lui. Lucas o pătrunse 
adânc, iar ea îl auzi gemând, scoțând un sunet aspru, 
sălbatic. 

Plăcerea o copleşi până când o lovi cu forţă, inima 
bătându-i cu putere şi extazul pulsând prin ea. 

Pentru o clipă, Christina fu conştientă numai de 
senzaţia care dispărea din corpul ei, de Lucas care era 
întins lângă ea şi de un vârtej de sentimente ce alergau 


prin corpul ei într-un torent. Niciodată nu se simţise aşa. 
Crezuse că era experimentată, dar în schimb fusese novice, 
nu cunoscuse profunzimea emoţiilor de care era capabilă, 
fusese ignorantă, neştiind cum era să facă dragoste cu un 
bărbat pe care... 

Un bărbat pe care îl iubea. 

Un bărbat pe care îl iubea, nu cu infatuarea unei fete, 
ci cu emoția unei femei. 

Stătu nemişcată în timp ce se gândi la asta. 

Era îndrăgostită de Lucas Ross şi nu conta cine sau ce 
era el. Servitor sau lord, nu conta pentru ea. 

Îşi întoarse capul ca să se uite la Lucas. Era caldă, 
stând întinsă în braţele lui. El o mângâie pe păr. Era 
perfect, ca şi cum fuseseră făcuţi pentru acest moment. 
Voia să se simtă fericită, dar emoția era foarte diferită, o 
cădere întunecată în disperare. Lacrimile o gâdilară în gât şi 
îi împunseră ochii. 

Făcuse o greşeală groaznică. 

Simţi din nou un val de emoție întunecată, terifiantă. 
lubirea şi pierderea erau două laturi ale aceleiaşi monede. 
Învăţase asta de când era mică. 

În plus, acum, când putea fi din nou raţională, îşi dădu 
seama că tot ce făcuseră fusese minunat, dar era interzis şi 
nepotrivit. Era tentant, dar greşit. Nu ducea nicăieri şi 
putea provoca multe probleme. 

Cumva, trebuia să pretindă că asta nu se întâmplase 
între ei. Trebuia s-o facă pentru că nu exista alternativă. 
Poate că Lucas putea fi iubitul ei pentru scurt timp, dar la 
final rezultatul avea să fie acelaşi. Nu aveau niciun viitor. 
Nu avea cum să fie. Nu voia să-l iubească. Nu voia 
vulnerabilitatea pe care o aducea iubirea şi nici durerea. ŞI 
dacă mergea pe acest drum stupid, exact asta avea să se 
întâmple. 

Făcu o mişcare scurtă, instinctivă ca să se 
îndepărteze de braţele lui Lucas. El simţi asta. 

— Christina? zise el. 

— Asta nu mai poate să se întâmple, zise ea 
tremurând. 


Se îndepărtă de el şi se ridică, simțind cum îi 
tremurau picioarele. Era frig în afara refugiului braţelor lui 
Lucas. Vru imediat să se întoarcă acolo, la acea senzaţie 
incredibilă de aparţinere. 

— E greşit, nu trebuie să mai facem asta. 

— De ce nu? întrebă Lucas. 

Bărbatul se rezemă într-un cot şi o privi. Christina era 
conştientă de privirea lui ce aluneca peste ea în timp ce 
încerca să-şi găsească hainele împrăştiate. Mâinile îi 
tremurau atât de tare, că abia reuşi să se îmbrace. li era 
frig şi în interior, şi la exterior. Dintr-odată, cabana cea 
mică păru friguroasă şi lipsită de bucurie, iar întâlnirea lor 
sordidă şi condamnabilă, stăpâna casei seducându-l pe 
grădinar. Unde îi fusese mintea? Lucas era un servitor, unul 
dintre angajaţi. Rolul ei era să aibă grijă de oameni, nu să-i 
folosească. Se simţi ruşinată. 

— E greşit, zise ea. E greşit pentru că aş profita de 
tine. 

Îi evită privirea. Nu voia să se uite la el sau el s-o 
privească. Se simţea atât de vulnerabilă, cu emoţiile puse 
pe tavă. ÎI dorea şi ştia că şi el o dorea. Cu toate astea, 
trebuia să facă lucrul potrivit, deşi era imposibil de tentată 
de ceea ce era greşit. 

— Sunt mai mare decât tine, zise ea, şi sunt 
angajatoarea ta. Ar fi greşit să exploatez asta şi să abuzez 
de funcţia mea. Dacă relaţiile dintre angajaţi sunt interzise, 
nu pot să încalc chiar eu aceste reguli. Aş fi o ipocrită. 

Lucas se ridică rapid, înfăşurându-şi pătura în jurul 
coapselor. Se duse la ea şi o luă de umăr, întorcând-o cu 
faţa spre el, ca să-l privească în ochi. Christina simţi 
căldura mâinilor lui prin materialul subţire al cămăşuţei. 
Atingerea lui trezi toată dorinţa din ea. Tremură. 

— Nu aşa stau lucrurile între noi, zise el aspru. 

Christina riscă şi îi aruncă o privire. Lucas arăta 
feroce, iar în ochi avea o duritate pe care ea îşi dorea săn- 
o fi văzut, pentru că doar îi amintea că dincolo de dorinţă el 
nu simţea nimic. Nu avea cum. Era stăpân pe el. Nu avea 
nevoie de nimeni. 


— Ba da. 

Nu avea de gând să-i spună că era şi mai greu pentru 
că îl iubea. Trebuia să pună punct acum, înainte să înceapă. 
Trebuia s-o facă de dragul amândurora. 

— Chiar crezi asta? întrebă Lucas. Că ai abuza de 
funcţia ta dacă am... Ezită, ca şi cum îşi alegea cuvintele cu 
grijă. Dacă am fi împreună? 

Lucas se încruntă, fixând-o cu privirea. 

— Da, răspunse ea. E datoria mea să protejez Kilmory 
şi pe toţi oamenii care aparţin locului. Işi muşcă buza. Ar fi 
greşit să nu-mi respect responsabilităţile. Nu vreau să te 
pun într-o poziţie dificilă. 

Văzu zâmbetul crispat al lui Lucas. Elo luă de mână şi 
o sărută în palmă. 

— Christina MacMorlan, eşti o femeie extraordinară! 
Niciun bărbat nu ar fi atât de onorabil ca tine. 

Îi dădu drumul şi se duse să-i ridice pelerina şi boneta, 
în timp ce ea îngenunche ca să-şi caute agrafele pe 
podeaua de piatră. Păreau să fie împrăştiate peste tot. 
După ce găsi câteva, iar Lucas înfăşură pelerina în jurul ei, 
mâinile lui zăboviră pe umerii ei, ca şi cum voia s-o tragă 
înapoi în braţele lui. Şi ea îşi dorea asta. Il voia cu ardoare 
şi nu îndrăzni să-l privească pentru a nu citi asta în ochii ei. 

— Mulţumesc, domnule Ross. 

încerca să restabilească formalitatea, apoi îşi dădu 
seama cât de ridicol suna. Nici nu era de mirare după ce 
libertăţi îşi permiseseră. Gura lui pe a ei, mâinile lui care o 
ţineau, corpul lui într-al ei atât de intim, atât de imposibil 
de uitat. Tremură din nou. O parte din ea îşi dorea ca Lucas 
să o oprească, să îi spună că puteau fi împreună, că totul 
avea să fie în regulă. Dar ştia că nu se cuvenea, iar cealaltă 
parte din ea era recunoscătoare că el nu îngreunase 
situaţia şi mai mult. 

— O seară bună, Lady Christina, zise Lucas. 

Şi ieşi în noaptea rece, întrebându-se dacă, în loc să 
fie onorabilă, era pur şi simplu o prostie să respingă o 
asemenea plăcere într-o viaţă lipsită de aşa ceva. 


Lucas se aruncă pe patul îngust, îşi puse mâinile sub 
cap şi se uită la tavan. Corpul îi era satisfăcut, dar mintea îi 
era tulburată, iar capul îl durea. 

Avusese un comportament de neiertat. Nu mai fusese 
la mila simţurilor din adolescenţă. Niciodată nu-şi pierduse 
controlul aşa cum o făcuse în acea seară cu Christina. 

„Nu mai eşti un călugăr, Lucas!” 

Observă ironia. Nu se mai culcase cu o femeie de mult 
timp, iar când o făcuse, o alesese pe singura femeie pe 
care nu ar fi trebuit să o atingă. 

Se considerase  invulnerabil. De-a lungul anilor, 
ajunsese să creadă că nu avea nevoie de nimeni, că nu 
avea nevoie de intimitate fizică, de apropiere emoţională. 
Când fusese tânăr, se arătase indiferent, ca orice alt 
adolescent, când venea vorba de atitudinea faţă de femei şi 
sex, dar, pe măsură ce crescuse, se gândise din ce în ce 
mai mult la faptul că era un bastard şi că naşterea lui îi 
provocase mamei lui ruşine şi durere. Nu voia să fie ca tatăl 
lui, să seducă şi să abandoneze fără nicio grijă, fără să se 
gândească prea mult la asta. Acea conştientizare îl 
prevenise să nu devină un crai. 

Sau cel puţin o făcuse până în acea seară. 

In acea seară, uitase de toate principiile lui. 

Se gândi la Christina, la vulnerabilitatea dulce din 
spatele exteriorului ei rigid, la chemarea blândă din ochii ei, 
la neîncrederea ei că el putea s-o considere vreodată 
atrăgătoare. lşi aminti de parfumul ei, simţi din nou 
atingerea mâinilor ei şi de corpul ei lipit de al lui. Fusese 
cea mai explozivă şi mai devastatoare partidă de amor pe 
care o avusese vreodată. Sălbatică, profundă, tot ce nu 
voia să fie şi mult prea importantă ca să fie ignorată. 

Vinovăţia îl înjunghie. Christina MacMorlan fusese 
sinceră şi bună în tot acest timp, iar el era un nemernic 
care o sedusese, când ea nici măcar nu-i ştia numele real. 

Se ridică şi-şi prinse capul în mâini. Nu-i putea spune 
că nu era grădinar. Nu-i putea spune că lucra pentru Lord 


Sidmouth. Cu atât mai puţin nu-i putea spune motivul 
adevărat pentru care se afla la Kilmory. Îşi imagină cum ar 
fi fost dacă ar fi încercat să-i spună Christinei că îl bănuia 
pe tatăl ei de crimă. Ar fi fost îngrozită. L-ar fi apărat pe 
duce. Avea nevoie de dovezi înainte să abordeze un subiect 
atât de dificil. Fie făcea asta, fie abandona căutarea 
dreptăţii, îl duru inima numai când se gândi. Nu-l putea 
dezamăgi pe Peter din nou, după ce murise. 

Ce putea face însă era să-i scrie lui Sidmouth şi să 
ceară să fie eliberat din rolul de a vâna grupul de 
contrabandişti. Nu voia să aibă de-a face cu munca lui Eyre 
şi metodele lui. 

Modele delicate de umbre şi lumină se jucau în 
încăpere. În timpul verii, aceste tărâmuri din nord erau 
rareori întunecate complet, însă soarele alunecase în mare 
acum, iar lumina era de un albastru profund. În casa 
principală, toate lămpile aveau să fie aprinse. Se întrebă 
dacă ea putea să intre neobservată, ca să nu fie nevoită să 
găsească scuze pentru părul dezordonat şi hainele şifonate. 

„E greşit pentru că aş profita...” 

Simţi cum căldura i se împrăştie în piept în timp ce-şi 
aminti curajul ei sfidător. Era ultimul lucru la care se 
aşteptase. Erau o mulţime de bărbaţi care nu ar fi ezitat să 
profite de angajatele lor şi, fără doar şi poate, mai multe 
femei care ar fi făcut la fel cu servitorii lor. De asemenea, 
erau servitori care considerau favoarea stăpânului sau a 
stăpânei ca un mod de a avansa. Alice Parmenter era una 
dintre aceste persoane. Insă Christina era prea bună pentru 
asta, prea specială. Nu voia să-l concedieze pentru că avea 
impresia că el avea nevoie de locul de muncă. Nu voia să 
se culce cu el din nou pentru că avea impresia că era 
greşit. 

Satisfacţia fizică i se scurse din corp, lăsându-l rece şi 
obosit, însă ceva se schimbase în el. Era o mică licărire de 
căldură acolo unde înainte nu fusese decât gheaţă. lar 
acesta era cel mai periculos şi cel mai înfricoşător lucru 
dintre toate. 


Capitolul 12 


— Domnule Ross. 

Christina îl chemă pe Lucas în bibliotecă la prima oră 
a dimineţii. Trimisese un servitor. Totul era foarte formal. 

Stătea în locul ei şi îl privea. Avea ochii obosiţi. Arăta 
ca şi cum nu dormise. Biroul era ca o barieră fermă între ei 
doi şi nu îl invită pe Lucas să ia loc. Era ciudat să o vadă 
aşa, atât de formală, când o ţinuse în braţe şi făcuse 
dragoste cu ea cu atâta pasiune şi dorinţă. Voia să dea 
biroul la o parte şi să o sărute apăsat. Insă în acelaşi timp 
formalitatea ei îl emoţionă. Încerca să fie corect. Simţi un 
val de tandreţe pentru ea care îl şocă. 

— Îți cer scuze că am trimis după tine aşa, zise 
Christina. Adevărul e că nu ştiu cum să gestionez situaţia 
dintre noi... Vocea ei păli, plină de tristeţe. Nu vreau să 
crezi... zise ea, jucându-se cu condeiul. 

Lucas observă o pată de cerneală pe unul din 
degetele ei. Avea mâini mici şi capabile, ca întreaga ei 
fiinţă. Simţi cum inima îi zvâcneşte cuprinsă de o emoție pe 
care nu o recunoştea. 

— Nu presupun nimic, doamnă, zise el. 

Văzu o sdipire de recunoştinţă în albastrul profund al 
ochilor ei. 

— Mulţumesc, zise ea, în timp ce inspiră adânc. 
Aseară... Se opri din nou. Sper că-ţi dai seama... Privi în 
sus. Nu mă port aşa. 

— Cred că am stabilit seara trecută, spuse Lucas. 

— Şi nu vreau ca asta să schimbe relaţia noastră 
profesională, continuă Christina în grabă. Era roşie la faţă. 
Evident, nu o să se mai întâmple. Dar trebuie să-mi păstrez 
autoritatea printre angajaţii, aşa că aş aprecia dacă nu ai 
pomeni... Se opri în timp ce Lucas făcu un pas în faţă şi îşi 
puse mâinile pe birou. Privirea ei, uimită şi albastră, o 
întâlni pe a lui. Domnule Ross? _ 

— Lady Christina, zise Lucas. Incercă să-şi controleze 


furia din voce, dar era dificil. Chiar crezi că e cazul să îmi 
ceri aşa ceva? 

Christina roşi. 

— Îmi pare rău, nu am vrut să-ţi insult integritatea. 

Avea un mod de a merge direct la esenţa problemei, 
lucru care îl reducea la tăcere. Şi cum integritatea lui era 
sub semnul întrebării, se simţi ca un nemernic. 

— Nu te mai gândi la asta, spuse el. 

În ochii ei licăriră emoţii. 

— E posibil să fie dificil, zise ea cu o candoare 
devastatoare, dar o să fac tot ce pot. 

Lucas se încordă. Exact cum făcuse el, ea stătuse 
trează şi se gândise la tot ce se întâmplase între ei. 
Dorindu-şi asta. El aproape că gemu. Ea avea dreptate. Era 
dificil să şteargă amintirea nopţii anterioare, mai ales când 
voia să facă asta din nou. 

Privirile li se întâlniră. Văzu dorinţa din ochii ei şi nu îi 
putu rezista. 

— Îți promit că nu o să fac nimic care să-ți 
compromită autoritatea, zise el şi se îndreptă de spate. O 
să mă port cu respect, cum am făcut-o mereu. 

— Ceea ce nu înseamnă mare lucru, zise Christina. 
Dar apreciez intenţia. 

Lucas zâmbi. 

— Nu sunt respectuos în mod natural. 

Christina se încruntă. 

— Am observat asta, domnule Ross. Cred că... Ezită. 
Tu consideri că respectul e ceva ce trebuie câştigat şi nu 
acordat, ca un drept din naştere. 

Lucas fu uimit de cât de perceptivă era. Nu se 
considerase uşor de citit, însă ea îl înţelesese perfect. 

— Tocmai de asta ai respectul meu, zise el cu 
blândeţe. 

Christina se înroşi mai tare, ca şi cum părerea lui 
conta pentru ea mai mult decât orice altceva. 

— Mulţumesc, zise ea. 

Îi zâmbi, iar Lucas simţi ca şi cum tocmai ieşise 
soarele. 


— Acum... Vocea ei se schimbă şi deveni formală. 
Atinse o scrisoare de pe birou. Surorile mele mi-au scris că 
o să viziteze Kilmory la finalul săptămânii viitoare. 

Lucas simţi un junghi de alarmă. Dacă Lady Mairi 
Rutherford îl vedea la Kilmory, atunci şarada lui de servitor 
avea să se termine. 

Tânăra îl întâlnise şi nu avea cum să nu-l recunoască. 
Fie avea să se ascundă de ea, în grota din grădină, în tot 
timpul vizitei, fie trebuia să lucreze repede, să-şi termine 
sarcinile înainte de sosirea tinerelor şi să plece de acolo. 

„La naiba!” 

Zece zile nu erau suficiente ca să-şi ducă la capăt 
misiunea. 

Dar Christina încă vorbea şi se uita în jos, la scrisoare, 
cu o oarecare duritate în ton. 

— Se pare că Mairi şi Lucy o să aducă nişte prietene 
din Societatea Doamnelor Intelectuale din Highland. 
Doamnele au fost foarte încântate să audă că Lady 
Bellingham stă în apropiere. Vor să o cunoască. Inţeleg că e 
privită ca o eroină. O s-o invit la ceai pentru ca doamnele 
să discute cu ea despre tot felul de subiecte, de la aplicaţii 
practice ale trigonometrici la întoarcerea cometei Halley. 

— Societatea Doamnelor Intelectuale din Highland, 
zise Lucas. E o organizaţie doar de femei? 

— Da, răspunse Christina. Numele asta sugerează, 
domnule Ross. Domnii nu sunt invitaţi la întâlniri decât 
dacă participă ca experţi. 

Lucas respiră uşurat. Cel puţin Jack nu urma să o 
însoţească pe Mairi. Avea dubii că subiectul în care era 
specializat Jack era unul potrivit pentru femeile intelectuale. 
Pe de altă parte, poate că aveau să fie fascinate să audă o 
lectură despre tehnicile de seducţie ale unui crai cu 
experienţă. 

— Şi tu eşti intelectuală, doamnă? 

Christina îşi lăsă tocul jos, uşor nervoasă. 

— Nu, domnule Ross, nu sunt. E nevoie de timp ca să 
devii intelectual, iar eu nu am timp pentru asemenea 
nimicuri. 


Îşi frecă ceafa. Mici şuviţe de păr şaten-auriu căzură 
din coc. Lucas nu vru decât să-şi lipească buzele de linia 
delicată a gâtului ei. Impulsul fu atât de puternic încât 
trebui să-şi încleşteze pumnii ca să se oprească. 

— Sunt atât de multe de făcut! zise Christina mai mult 
pentru ea. Toată lumea pur şi simplu presupune că... Se 
opri. Mă rog, asta nu are legătură cu ce voiam să-ţi spun. 
Aşa cum ţi-am zis, am nevoie de ajutorul tău pentru vizita 
asta, domnule Ross. 

— Fie vrei să dispar în seră, fie îmi ceri să servesc la 
masă, spuse Lucas, sperând că nu era a doua variantă. 

Christina îl privi cu răceală. 

— Te rog să nu încerci să-mi citeşti gândurile, 
domnule Ross. Nu am nevoie de asta. Nu aş putea să te 
pun să serveşti la masă. Asta ar provoca o răscoală în 
salon. Femeile intelectuale sunt părtinitoare când vine 
vorba de un bărbat chipeş. Au o reputaţie aparte. Işi frecă 
absentă fruntea, lăsându-şi o altă pată de cerneală pe 
obraz. Ce îţi cer este să aduci flori potrivite pentru casă în 
fiecare zi a vizitei, zise ea. 

— Deci mi-ai cere să aduc flori în casă, spuse Lucas. 
În interior? 

Se şi imagină ascunzându-se în spatele unui tufiş 
imens de trandafiri, în timp ce Mairi Rutherford trecea pe 
lângă el. Avea să fie jenant. 

Christina îl privi ciudat. 

— Doar până la camera menajerei, zise ea. Eu şi 
doamna Parmenter o să aranjăm florile şi o să le etalăm. Işi 
înclină capul gânditoare în timp ce îl privi. Sper că ai 
început să ştii diferenţa dintre un trandafir şi o nalbă! 

— Nalbele sunt mai înalte decât trandafirii, zise Lucas 
zâmbind. O să iau câteva cărţi despre grădinărit în drum 
spre uşă. Sper că nu o să te dezamăgesc. 

— Mulţumesc, rosti Christina, aranjând hârtiile într-un 
teanc şi se ridică. 

Era evident că discuţia lor se terminase. 

— Te rog să mă scuzi, am comisioane de făcut în sat. 
Trebuie să-i duc supă doamnei McGregor şi medicamente 


copiilor Morrison. Au friguri. Sper că nu o să fie o epidemie. 

Lucas o prinse de braţ în timp ce ea se îndrepta spre 
uşă. 

— Eşti foarte palidă, spuse el. Ar trebui să fii atentă, 
să nu te epuizezi. 

Mâna lui se opri peste a ei, iar Christina îngheţă. Era 
pe jumătate întoarsă spre el, iar Lucas îi putea vedea 
curbura buzelor şi bătaia pulsului în zona gâtului. Degetele 
îi tremurau sub mâna lui. Se simţea căldura dintre ei. 

— Sunt foarte bine, şopti ea. 

— Ba nu eşti, zise Lucas. Dintr-odată, se simţi extrem 
de protector. Niciodată nu te odihneşti. 

Privirea ei se ridică spre a lui, înceţoşată de oboseală. 
Lucas îşi putea vedea propria confuzie reflectată în ochii ei. 

— Îţi apreciez grija, dar nu cred că ar trebui să te porţi 
atât de familiar, domnule Ross. Acum o clipă ai fost de 
acord să te porţi cuviincios... 

— La naiba cu asta! 

O trase spre el. Simţi ezitarea din ea, dar şi valul de 
tentaţie care îi îndepărtă toate obiecțiile. O întoarse astfel 
încât spatele ei să fie lipit de uşă şi o ţinu acolo în timp ce o 
sărută apăsat, limba lui desfătându-se cu dulceaţa gurii ei, 
corpul lui ţinându-l pe al ei captiv. Ea îşi înfăşură braţele în 
jurul gâtului lui şi îi răspunse la sărut. Lucas simţi ceva atât 
de sălbatic, ce nu putea fi negat: putere, posesie şi dorinţă. 
Însă sub vuietul corpului lui era un sentiment infinit mai 
tulburător de protecţie. 

Christina se trase departe de el, respirând sacadat, iar 
el îşi plimbă mâinile pe faţa ei, mângâindu-i linia fragilă a 
maxilarului. Se simţi confuz, tandreţea luptându-se cu 
impusul de a o da la o parte, dea o ţine la distanţă înainte 
să se afunde şi mai mult în teritoriul necunoscut. Insă era 
prea târziu. O senzaţie sălbatică de dorinţă îl străbătu, 
amestecată cu impulsul de a o proteja de tot ce-i putea 
face rău. 

— Ai grijă de tine! îi şopti el, sărutând-o din nou, cu 
blândeţe de data asta. 

Christina se eliberă. Lucas văzu retragerea în ochii ei 


şi ştia că era hotărâtă să pună capăt momentului, indiferent 
cât de mult îl dorea. O luă de mână şi o simţi încercând să 
şi-o retragă. 

— Promite-mi că, dacă rămâi însărcinată, o să-mi spui, 
îi ceru el. 

Christina făcu ochii mari, şocată. Lucas observă că ea 
nu se gândise la asta. 

— Nu o să se întâmple aşa ceva. Nu are cum. Nu ai... 
Se opri, în mod evident incapabilă să pronunţe cuvintele. 

— Orice se poate întâmpla, zise Lucas, apoi o trase 
aproape. Nu o să fiu ca tata. Nu o s-o abandonez niciodată 
pe mama copilului meu. 

Lucas observă expresia din ochii ei. O durere şi o 
tristeţe pe care el nu le putea înţelege, amestecate cu o 
dorinţă ce îi strânse inima. Christina zâmbi, cu toate că era 
o urmă de lacrimi pe genele ei. 

— Eşti un bărbat bun, Lucas Ross, zise ea în timp ce-i 
atinse obrazul în trecere. Un bărbat foarte bun. 

Se întoarse, deschise uşa bibliotecii şi ieşi, închizând-o 
încet în spatele ei. Lucas îi ascultă zgomotul paşilor, în timp 
ce se întorcea la viaţa ei ca stăpână la Kilmory, stăpână din 
toate punctele de vedere, mai puţin cu numele. Lucas ştia 
că nu avea niciun rol în asta. Nu făcea parte din viaţa ei şi, 
pentru prima oară, acest lucru îi displăcu profund. 


* 


Erau atâtea de făcut! Erau meniuri pe care să le 
confirme cu Alice Parmenter şi o întâlnire programată cu 
administratorul ca să discute despre mărirea arendelor, 
avea de dus mâncare şi medicamente în sat şi vizite pe 
care să le facă doamnei MacPherson şi lui Lady Bellingham. 
Erau camere care trebuiau aerisite înainte de sosirea 
doamnelor şi servitori care să fie încurajați, oi rătăcite care 
să fie prinse şi un nou lot de whisky care să fie distilat. Insă 
Christina nu se putea concentra. Nu se putea gândi decât la 
Lucas. 

Abia îl văzuse timp de o săptămână. Această simplă 


frustrare o făcuse să îl viseze în fiecare noapte. Avea vise 
fierbinţi, pline de dorinţe şi se trezea disperat de singură. 
Corpul ei îl dorea, însă absenţa lui era mai mult de atât. Se 
simţea ca şi cum o parte din ea minţea şi, oricât de mult 
încerca să umple golul cu activităţi, durerea o prindea din 
urmă când lăsa garda jos, ca acum. Se afla într-un salon 
plin de oameni, un loc care ar fi putut fi la o sută de 
kilometri de mica locuinţă a lui Lucas şi de secretele pe 
care le împărtăşeau. 

Nu voia să se simtă aşa. Una era să-şi ofere iubirea şi 
timpul oamenilor ei, dar cu totul altceva era să simtă o 
emoție atât de intensă pentru un bărbat. Se temea de acel 
sentiment atât de mult, încât, dacă i se lăsa pradă, risca să 
piardă totul din nou. Când fusese tânără, inima ei se 
deschisese şi iubise fără rezerve. Acea iubire se prăbuşise 
şi murise când îşi pierduse mama, lumea ei fiind distrusă. 
Niciodată nu mai avea să se ofere cuiva cu atâta 
deschidere. 

— Christina, nu eşti prezentă! zise Gertrude şi o lovi în 
coaste cu evantaiul, încruntată din cauza nemulțumirii şi cu 
privirea aţintită în cealaltă parte a camerei, unde Allegra 
era prinsă în conversaţie cu Richard Bryson. 

Allegra zâmbea. Era prima oară când Christina o 
văzuse cu adevărat interesată. Mama ei părea la fel de 
animată, însă din cauza iritării, nu a plăcerii. Christinei îi era 
clar că tocmai ratase una dintre criticile lui Gertrude despre 
comportamentul urât al fiicei ei. 

— Scuză-mă, zise ea automat. 

Fusese atentă, dar nu la ce spusese Gertrude. O 
speria faptul că era prea târziu să dea înapoi. Era 
îndrăgostită de Lucas şi nu ştia cum să se oprească. Acest 
lucru o încânta, dar o şi speria. Faptul că îl iubea o făcea să- 
şi asume riscuri pe care jurase că nu avea să şi le mai 
asume vreodată. Faptul că îl iubea o făcea să spere că 
viitorul nu avea să fie precum trecutul, iar de data asta nu 
avea să fie rănită. Precauţia o avertiza că era naivă, că nu 
făcea decât să se saboteze. Nu ştia ce să facă. 

Gertrude o împunse din nou, iar Christina fu tentată 


să ia evantaiul şi să-l rupă în două. 

— Îţi spuneam că, atunci când o s-o supraveghezi pe 
Allegra în timpul sezonului de iarnă, în Edinburgh, trebuie 
să te asiguri că nu-şi iroseşte timpul cu bărbaţi nepotriviţi 
ca acela, zise Gertrude, arătând cu evantaiul în direcţia lui 
Richard Bryson. Nu o să se căsătorească cu cineva sub 
rangul de moştenitor de duce. Sau, dacă suntem absolut 
disperaţi, poate tolera un conte. Dar nu o să accept ceva 
mai jos de atât, Christina, ai înţeles? 

— Allegra e cea cu care ar trebui să vorbeşti, nu cu 
mine, zise Christina ceva mai tăios decât dorise. 

Presupunerea lui Gertrude că ea avea să o însoţească 
pe fiica ei era extrem de enervantă. Nu o întrebase nimic şi, 
deşi Christinei i-ar fi plăcut o excursie în capitală, preţul de 
a fi la cheremul lui Gertrude era unul mare. 

— Gertrude, ai întrebat-o pe Allegra ce ar vrea? 
continuă ea. Ar trebui să-i iei în considerare sentimentele, 
având în vedere că mariajul ei e o decizie care o s-o 
afecteze tot restul vieţii. Poate că nu vrea să se 
căsătorească sau cel puţin nu imediat. Sau ar prefera să fie 
cu un bărbat căruia îi pasă de ea cu adevărat decât să 
obţină o partidă sclipitoare doar ca să primească diadema 
unui duce. 

Gertrude o fixă cu privirea cu gura întredeschisă. 
Christina presupuse că femeia era şocată că opiniile îi erau 
puse la îndoială. 

— Nu fi absurdă! strigă Gertrude. 

Femeia se ridică la fel de iritată şi plecă, spatele ei 
fiind drept şi emanând furie, ca şi cum Christina sugerase 
ceva nepotrivit. Ea schiţă un zâmbet. Fiind o persoană al 
cărei tată îi distrusese propriile planuri de căsătorie, se 
simţi mândră că le ţinuse partea Allegrei şi viitoarei ei 
fericiri. Cu puţin noroc, Gertrude avea să îşi dea seama că 
ea nu era o supraveghetoare potrivită. 

Christina o auzise spunându-le mai multor oameni că 
doar îi dădea ceva de făcut din bunătate. 

În trecut, îi permisese lui Gertrude să rostească 
replicile astea, dar acum se terminase. Lucas o ajutase să 


vadă că atitudinea cumnatei ei nu trebuia tolerată. 

Îl privi pe Thomas Wallace în timp ce încerca să 
servească ceai şi prăjituri. Galloway îl instruise, dar băiatul 
era stângaci, lăsând firimituri peste tot, iar ceştile se 
înclinau în unghiuri periculoase. Christina oftă. incercase să 
facă ce trebuia când îi dăduse lui Thomas postul de lacheu. 
Tatăl lui se îmbolnăvise grav şi nu mai putea lucra. Insă 
Thomas nu era potrivit ca lacheu. Lucas Ross ar fi servit 
ceai mult mai elegant. Nici el nu era făcut să fie lacheu, dar 
din cu totul alte motive. 

Ceaiul la Kilmory nu era de obicei un eveniment atât 
de aglomerat ca în acea zi. Avuseseră parte de un număr 
neaşteptat de vizitatori, inclusiv doctorul, soţia lui şi fata 
lor, o tânără blondă şi drăguță, de 17 ani, care vorbea 
timidă cu Lachlan. În mod normal, Lachlan nu bea ceaiul de 
după-amiază, însă de data asta era prezent datorită 
domnişoarei Cameron. Christina oftă. Lachlan mereu fusese 
un seducător, fiul tânăr care îşi permitea orice, cu o 
personalitate nu tocmai echilibrată. Se întrebă din nou dacă 
trebuia să-i scrie Dulcibellei, soţia lui Lachlan, şi s-o implore 
să se întoarcă la el, însă nu o atrăgea deloc ideea de ao 
implora pe Dulcibella. 

Un râset îi atrase atenţia spre Allegra. Tânăra era 
foarte frumoasă. Ochii ei albaştri străluceau. Fata se 
apropie de Richard Bryson în timp ce-i explica ceva. Pentru 
o clipă, Christinei i se păru că degetele Allegrei se plimbară 
pe mâna lui Bryson într-un gest care păru foarte intim. Se 
încruntă, simțind un val de îngrijorare. Era imposibil ca 
orice fel de intimitate să existe între ei, însă Allegra 
strălucea ca şi cum ar fi fost îndrăgostită. Ca şi cum erau 
iubiţi. 

Christina fusese uimită mai devreme, când Allegra se 
întorsese de la călărit, cu obrajii roz şi plină de entuziasm 
reprimat. Bryson era cu ea. Tânăra îi spuse că se întâlniseră 
pe drumul de pe stâncă şi călăriseră împreună înapoi în 
Kilmory şi că îl invitase la ceai. Gertrude fusese furioasă. 
Christina nu era sigură că femeia nu se pregătea să retragă 
invitaţia, aşa că interveni să întărească invitaţia Allegrei, 


chiar dacă nu-l voia pe Bryson în casă. Nu era vina lui că 
tocmai el era ofiţerul călare şi că ea era infractoarea pe 
care trebuia s-o prindă. Bryson părea un tânăr foarte plăcut 
şi îşi croia propriul drum în lume. Dar, dacă planurile lui de 
viitor o includeau pe Allegra, dacă aveau deja o relaţie, asta 
schimba cu totul lucrurile. 

Christina îi privi din nou nesigură. Bryson se purta 
decent cu Allegra, însă instinctul îi spunea Christinei că era 
ceva între ei. Însă sigur se înşela. Allegra nu şi-ar fi făcut 
niciodată un iubit. 

La uşă era zarvă. Galloway încerca să aducă în 
cameră ceva ce părea un coş enorm. Era plin de trandafiri, 
unii de un roşu profund şi unii albi, cu o nuanţă delicată de 
roz. Aceştia se revărsau peste coş, într-o cascadă 
minunată, şi aduceau cu ei mirosul verii. 

— Trandafiri pentru Allegra! 

Gertrude înaintă cu un zâmbet mare pe faţă, în timp 
ce-l împinse pe Bryson, pregătită să ia coşul. 

— Un admirator! Oare cine e? 

Galloway îndepărtă coşul de ea. Pe faţa lui era o 
expresie de triumf, pe care şi-o şterse rapid. 

— Doamnă, florile sunt pentru Lady Christina, zise 
majordomul. Au fost lăsate la uşă cu un bilet. Traversă 
camera în direcţia Christinei şi făcu o plecăciune. Milady. 

— Pentru Christina! Gertrude se dădu în spate, ca şi 
cum florile o muşcaseră. lnexplicabil! 

Christina mângâie petalele trandafirilor. Era de acord 
cu Gertrude. Un asemenea dar extravagant părea 
extraordinar, iar la Kilmory nu erau mulţi admiratori. Când 
se uită mai bine, îşi dădu seama că mai văzuse acel coş în 
magazia cu oale. Domnul Hemmings îl folosise pentru 
răsadurile lui. 

Când se uită şi mai atentă, văzu o strălucire de bronz 
sub flori. Era pistolul ei. 

„Lucas. 

Inghiţi în sec. Aproape că uitase că nu-i dăduse 
pistolul înapoi, iar acum era în faţa ei, livrat în faţa tuturor, 
acoperit de trandafiri, adus în salon de majordom. Oricine 


putea să-l vadă, dar era tipic pentru Lucas. Îi plăcea să-şi 
asume riscuri. Christina simţea asta de fiecare dată când 
vorbeau, acea licărire de pericol care o atrăgea. 

Ceva fierbinte şi excitant se făcu simţit adânc în ea şi 
închise ochii o clipă. Făcuse pasul periculos dintre a-şi dori 
un iubit şi a avea unul, iar acum, când ştia cât de plăcut 
putea să fie, voia din nou acea plăcere. Voia acea plăcere, îl 
voia pe Lucas. 

Abia după câteva clipe îşi dădu seama că toată lumea 
se uita la ea. 

— Florile sunt de la domnul Grant, zise ea. L-am rugat 
să trimită nişte trandafiri ca să împrospătăm aranjamentul 
din bibliotecă. 

— Ah. Faţa lui Gertrude se lumină. Mi se părea 
imposibil să primeşti trandafiri de la un admirator. 

— Sunt sigură de asta. 

Ceaiul se termina. Doctorul, care îşi dădu seama 
târziu că atenţia lui Lachlan faţă de fiica lui trebuia oprită, 
îşi strângea familia şi se pregătea să plece. Richard Bryson 
se scuză. Gertrude se încruntă în timp ce Allegra îi întinse 
mâna şi îi spuse că avea să se asigure că urma să fie invitat 
la cină în curând. În clipa în care uşa de la salon se închise 
în urma invitaţilor, femeia îşi certă fiica. 

— Să nu te prind că îl încurajezi, Allegra! M-ai auzit? E 
un nimeni! E sub tine. Cum poţi să fii atât de proastă? Ai 
toate avantajele din naştere şi ale averii. Foloseşte-le ca să 
prinzi un soţ demn de familia MacMorlan! 

Toată fericirea şi culoarea se scurseră de pe chipul 
Allegrei, iar tânăra ieşi valvârtej din salon, trântind uşa în 
urma ei. Gertrude se întoarse spre Christina. 

— Şi să nu te gândeşti s-o încurajezi, Christina, 
invitându-l pe acel tânăr la cină! 

— Nici prin cap nu mi-ar trece aşa ceva, spuse ea cu 
sinceritate, calmând-o pe cumnata ei. 

— Ah, bine... Mă bucur că-mi împărtăşeşti ideile 
despre descendența modestă a domnului Bryson. 

— Nu-mi pasă dacă domnul Bryson provine din elită 
sau din clasa de jos, zise Christina, dar nu o să iau cina cu 


un bărbat a cărui profesie îi cere să-mi persecute arendaşii 
şi sătenii. Te rog să mă scuzi, Gertrude, am treabă, zise şi 
luă coşul cu flori. 

— Galloway, te rog să îl pui în camera mea. Nu cred 
că o să risipesc florile astea în bibliotecă, tata nu observă 
niciodată aceste detalii. Când îşi aminti de pistol, adăugă: 
Te rog să nu le uzi, o s-o fac eu mai târziu. 

— Sigur, doamnă, zise Galloway în timp ce făcu o 
plecăciune. 

Christina ieşi în grădină. Soarele dogorea, chiar dacă 
se însera. Sau poate că ea era cea înfierbântată. leşise fără 
bonetă sau umbreluţă. Mintea îi era la alte lucruri. Se 
plimbă pe terasă, uitându-se la soarele care strălucea pe 
mare. O briză uşoară mişca pinii. 

Când ajunse în colţul grădinii, simţi un junghi într-o 
parte şi fu obligată să se oprească. Se odihni cu o mână pe 
zid, în timp ce încercă să-şi recapete respiraţia. 

— Lady Christina? Eşti bine? 

Era vocea lui Lucas. Îl simţi luând-o uşor de cot, în 
timp ce o ajută să ajungă pe un scaun. Christina se simţea 
bătrână. Rochia se lipea de ea din cauza căldurii. Ştia că 
faţa îi era roşie. Niciodată nu se simţise mai puţin 
atrăgătoare. 

— Sunt bine, mulţumesc, zise ea. Căldura... 

— E o zi foarte fierbinte, încuviinţă Lucas. 

— Mulţumesc că mi-ai dat pistolul înapoi. 

Bărbatul zâmbi, iar inima ei tresări. 

— E plăcerea mea. 

— A fost o tactică ingenioasă, chiar dacă nesăbuită. 
Să nu mai faci aşa ceva! 

Lucas ridică din umeri. 

— Nu o să mai fac aşa ceva decât dacă sunt obligat să 
te dezarmez din nou, zise el. Nu puteam pur şi simplu să 
intru în salon şi să ţi-l dau pe tava de argint a lui Galloway. 
Vocea i se schimbă. În plus, meriţi trandafiri. Trandafiri 
roşii, care miros minunat, şi trandafiri albi şi delicaţi, cu o 
nuanţă de roz, care arată ca şi cum roşesc. 

Dacă nu ar fi fost deja îndrăgostită de el, Christina se 


gândi că acela era momentul în care s-ar fi întâmplat. Un 
val de iubire pentru el o lăsă fără aer, simțindu-se slăbită. 
Foişorul era înconjurat cu caprifoi, cu un parfum dulce şi 
puternic. O ameţi. Se uită la Lucas şi se simţi şi mai 
ameţită. O privea cu un zâmbet în ochi, însă în spatele 
blândeţii văzu o licărire mai intensă de dorinţă, care o 
fascină şi aproape că o sperie. 

— Domnule Ross, nu ar trebui să-mi spui asemenea 
lucruri. 

— Ştiu, zise Lucas, care nu-i ceru scuze şi nici nu 
arăta că ar fi regretat. 

Inima Christinei tresări. 

La naiba! Lucas îi îngreuna situaţia prin simplul fapt 
că exista. 

— Sper că eşti bine. Nu te-am văzut în ultimul timp. 

— Sunt foarte bine, mulţumesc, zise Christina. Am 
avut foarte multe de făcut. Tu? Totul e bine? întrebă ea 
politicoasă. 

Christina văzu cum zâmbetul din ochii lui se adânci 
din cauza tonului formal şi ridicol al conversaţiei. 

— Totul e în regulă şi cu mine. Făcu o pauză şi zâmbi 
din nou. Trebuie să mă duc şi să-mi termin treaba. Grota e 
aproape gata. 

Îi privi silueta suplă îndepărtându-se. Fu tentată să 
alerge după el şi să se arunce în braţele lui. Povara de a 
purta o conversaţie neobişnuit de respectuoasă o epuizase. 
Era departe de ce voia, însă îşi făcuse o promisiune şi nu 
avea s-o încalce. Trebuia să-l ţină pe Lucas la distanţă. 

Cu un mic oftat, Christina o luă spre castel. Erau 
multe treburi de făcut acolo, însă niciuna nu-i făcea 
plăcere. Se simţea neliniştită şi înfierbântată. Faptul că îl 
văzuse pe Lucas nu făcuse decât să înrăutăţească situaţia. 
Nu trebuia să-l mai caute. Se plimbă prin labirint, fiindcă 
era mai rece acolo decât în zona gardului viu înalt, şi o luă 
pe aleea unde lămâii duceau spre fântână. 

Îşi plimbă degetele peste apă şi se gândi că era o 
după-amiază potrivită să înoate. Pe plajă era o casă, o 
clădire mică din piatră, pe care tatăl ei o construise ca să 


se schimbe cei care mergeau să înoate. Ducele nu mai 
înota de anul trecut, de când răcise, iar Christina era 
singura care o folosea, cu excepţia momentelor când 
veneau surorile ei în vizită. O partidă de înot era exact ce 
avea nevoie. Poate că avea să-i calmeze dorinţa pe care o 
simţea pentru Lucas. Sau poate că nu. 


Capitolul 13 


Clădirea era răcoroasă şi slab luminată. Ducele, care 
mereu era atent la propriul confort, o mobilase mai luxos 
decât o făcuse cu cabanele servitorilor lui. Pe podea erau 
covoare moi, iar într-un dulap erau prosoape pufoase, 
precum şi rochii fără formă pe care femeile le purtau când 
înotau. 

Christina se dezbrăcă, oftând uşurată în timp ce 
desfăcu panglicile strânse şi îşi dădu jos ciorapii. Rochia 
voluminoasă de baie o învălui ca un giulgiu. Era 
respectabilă, lungă până la podea şi groasă. Avea noroc 
dacă nu se îneca sub greutatea ei. Pentru o clipă, se gândi 
să înoate goală, aşa cum făcuse Mairi cu un an în urmă, dar 
nu avea atitudinea ei lipsită de inhibiţii. 

În partea dinspre mare, uşile clădirii dădeau direct 
spre un lac adânc, răscolit de valuri de secole întregi. 
Christina deschise uşa şi soarele îi intră în ochi, orbind-o. 
Sări în apă. 

Ca întotdeauna, apa rece o făcu să icnească. Chiar şi 
în timpul verii fierbinţi simţea fiori de gheaţă. Apa cuprinse 
rochia şi o trase în jos. Christina simţea puterea curentului. 
Înaintă, simțind cum rochia deveni un balon imens şi greoi 
în jurul ei. Era ridicol. În ritmul ăsta, avea să se înece, şi 
totul ca să-şi păstreze reputaţia. Se roti în apă, trăgând de 
materialul încăpățânat şi zvârcolindu-se ca o focă, până 
când se eliberă de rochie, pe care o luă valul. 

Abia atunci auzi un râset. 

Îşi şterse apa din ochi, îşi dădu părul pe spate şi clipi, 


în soare. Era cineva acolo, cineva care plutea în lacul de 
lângă ea. Cineva care nu trebuia să fie acolo. 

— Domnule Ross! zise ea. 

— Bună ziua din nou, Lady Christina. 

Vocea lui Lucas părea chiar mai profundă decât de 
obicei. 

— Ce naiba cauţi aici? întrebă ea. Credeam că lucrezi. 

— Tocmai am terminat. Am nevoie să fac o baie. 

— Dar de ce? se plânse Christina. Era conştientă de 
faptul că era goală şi că el o văzuse zvârcolindu-se în apă 
ca un biban ametit. De ce ai face aşa ceva? 

Dinţii lui Lucas străluciră când zâmbi. 

— E o zi caldă, zise el. Trebuie să mă răcoresc. Făcu o 
pauză. Întru câtva tu eşti vinovată pentru asta, Lady 
Christina. 

„Ah!” 

Lucas se uită la ea, iar privirea lui o făcu să se simtă 
încinsă şi timidă, având impresia că urma să se înece sub 
greutatea sentimentului. 

— Credeam că vrei să faci asta pentru că săpatul în 
grădină e o treabă murdară, zise ea, încercând să pară 
naturală. 

— Şi asta, spuse Lucas. Domnul Grant mi-a zis că pot 
veni aici ca să mă spăl, deşi nu a părut să fie de acord cu 
ideea. El are impresia că să te uzi puţin sub pompă e 
suficient. 

— Mulţi oameni cred că baia în lac e nesănătoasă. 
Puteai să spui ceva când am sărit. Nu te-am văzut din 
cauza soarelui. 

— Dacă te-aş fi strigat, nu mi te-ai fi alăturat, spuse 
Lucas. Nu aveam niciun motiv să te opresc. Zâmbi. Mai ales 
când ai început să te dezbraci. 

— Oh... 

Christina nu mai simţise niciodată că faţa ei radia 
căldură în timp ce corpul îi era rece. Nu îndrăzni să se uite 
în jos. Nu ştia cât de limpede era apa acolo, dar era sigură 
că Lucas putea vedea fiecare parte din ea. Cumva, nu 
conta câtuşi de puţin că el făcuse dragoste cu ea. De fapt, 


acest lucru o făcu să se simtă şi mai incomod, şi mai 
conştientă de înţepăturile de emoție care îi asaltaseră 
pielea şi de puseul de excitație din interiorul ei. 

Nu era bine. 

Exact asta încercase să evite. 

— Cel puţin ştiu că acum nu eşti înarmată. Sau 
presupun că nu eşti. 

Christina icni şi aproape că luă o gură de apă. 

— Domnule Ross! 

— Îmi cer scuze, spuse Lucas şi clătină din cap. Mă 
tem că simpla imagine cu tine având un pistol e prea 
erotică, Lady Christina. De ce încercai să înoţi în sacul ăla? 
întrebă el, în timp ce se uită spre rochia care se oprise peo 
piatră, în cealaltă parte a lacului. 

— Asta fac doamnele, spuse Christina, uşurată că 
discuţia luase o întorsătură ceva mai puţin indecentă. Ne 
înfăşurăm în material ca să fim respectabile. 

— Şi apoi te-ai dezbrăcat brusc, zise Lucas amuzat. 
Nu pot să te învinovăţesc. Încă puţin şi te înecai. Chiar 
credeam că trebuia să te salvez. 

— Din fericire, nu a fost cazul. Înot foarte bine. 

— Un talent neobişnuit pentru o femeie. Fetele de 
obicei nu sunt învăţate să înoate. 

— Noi ştim să înotăm foarte bine, rosti Christina. Am 
învăţat când eram mici. Ştiu marea şi lacurile de aici la fel 
de bine cum le ştiau strămoşii mei. Se întoarse şi înotă spre 
cealaltă parte. 

Când se uită în urmă, Lucas nu era nicăieri. Peste o 
clipă, apăru lângă ea, şiroaie de apă curgându-i pe piept, 
părul lui negru fiind lipit de cap. 

— Presupun că e interzis ca servitorii să înoate cu 
membrii familiei, zise el. 

— Sigur nu sunt încurajați. 

— Atunci ar fi bine să te las. 

Lucas îşi puse mâinile pe o piatră şi ieşi din apă. 
Soarele străluci în apa care curgea pe spatele lui şi îi 
transformă pielea în bronz. Christina se holbă la el. Bărbatul 
era magnific. Muşchii se încordau în umerii lui laţi. Privirea 


ei cobori spre talia lui îngustă şi apoi mai jos... 

Icni. Până atunci nu-şi dăduse seama că el, la fel ca 
ea, era posibil să înoate fără haine. 

— Eşti gol! 

Lucas se opri, apoi se urcă pe piatră. Christina se 
scufundă, aproape înghițind apă. 

— Bărbaţii au tendinţa să înoate goi, încuviinţă Lucas, 
întorcând capul spre ea. Spre deosebire de femei, nu au 
reguli prosteşti legate de haine. Lasă-ţi mâna jos! adăugă 
el, în timp ce ea îşi acoperi ochii. O să te îneci dacă nu înoţi 
bine. 

Râdea de ea. Ca răspuns, se scufundă adânc în apa 
limpede,  simţind-o cum îi trece deasupra capului, 
bucurându-se de şocul asupra pielii, de înţepătura frigului. 
Când ieşi la suprafaţă, Lucas dispăruse. Văzu o umbră 
plimbându-se în interiorul casei rotunde. 

Peste o clipă, apăru în uşă cu un prosop prins în jurul 
mijlocului. Se aşeză pe piatra plată de la marginea apei, 
privind-o. 

— O să stai acolo pentru totdeauna? O să răceşti. 

— Nu pot să ies până ce nu pleci. Nu ar fi potrivit. 

Lucas nu-i răspunse, doar ridică din sprâncene, iar ea 
îşi aminti toate lucrurile indecente pe care le făcuse cu el 
cu o săptămână în urmă. Îşi dorea să le facă din nou. 

Se întrebă de ce-i era atât de greu să reziste tentaţiei. 
| se părea nedrept că, în condiţiile în care ea încerca să 
facă numai ce era corect, Lucas stătea acolo şi arăta ca un 
simbol al masculinităţii şi al musculaturii perfecte. Christina 
tresări şi-şi dădu seama că apa era foarte rece şi i se făcea 
frig. 

— Îți dau un ordin direct de a-ţi pune hainele pe tine 
şi de a pleca acum, domnule Ross. 

Bărbatul zâmbi. 

— Nu mă pricep să ascult ordine. 

— Te rog! zise Christina în timp ce dinţii începeau să-i 
clănțăne. 

Zâmbetul lui dispăru. Lucas se ridică şi, fără nici un alt 
cuvânt, dispăru în interiorul casei. Christina ieşi din apă. 


Abia acum, când muşchii i se încordară şi începu să 
tremure incontrolabil, îşi dădu seama cât de rece se făcuse. 
Genunchii îi cedară şi, pentru o clipă, se legănă pe margine, 
îngrozită că avea să alunece înapoi în apă. Ameţi. Intinse 
mâna spre piatră şi o simţi alunecând. 

— Pentru numele lui Dumnezeu! 

Lucas era lângă ea, ridicând-o în siguranţă. Un 
material o învălui. Era aspru pe piele. Pentru o clipă, abia îl 
putu simţi, apoi atingerea prosopului îi trezi simţurile 
dureroase, dar bine-venite, iar sângele începu să i se 
încălzească din nou. Lucas o duse în casă şi o aşeză în 
picioare, prinzând prosopul mai ferm în jurul ei. 

Christina se simţi groaznic de jenată. Bunul-simţ ar fi 
împins-o să-l ţină pe Lucas la distanţă, dar visurile şi 
fanteziile ei aveau alte planuri. Voia să pară elegantă şi 
atrăgătoare, o sirenă, nu o focă eşuată. Cu un colţ al 
prosopului, îşi şterse apa din ochi. Părul îi cădea pe umeri. 
Era imposibil să-l descurce. Asta fu ultima picătură. | se 
umplură ochii cu lacrimi de frustrare şi iritare. 

— Lasă-mă să te ajut, spuse Lucas cu blândeţe. 

O întoarse şi, după o secundă, ea îi simţi degetele 
alunecându-i prin păr. Simţi căldura corpului lui. li simţi şi 
mirosul, un amestec de aer proaspăt, apă rece şi ceva 
numai al lui. Toată apărarea ei se prăbuşi. Se simţi ameţită. 
Tremura, ca şi cum genunchii aveau s-o lase din nou. 

Nimeni nu mai avusese grijă de ea din copilărie. Era 
atât de blând, de tandru şi irezistibil! Se întoarse cu faţa 
spre el. Lucas era foarte aproape, iar Christina se simţi 
copleşită. În el era un anumit calm intens de excitant. O 
făcu să tresară. Îşi aşeză o mână pe ceafa lui, trăgându-i 
capul în jos, ca gura lui să o întâlnească pe a ei. Lucas ezită 
numai pentru o clipă, apoi o sărută cu aceeaşi delicateţe pe 
care o arătase în urmă cu o clipă. 

Nu era ce voia ea. Christina se simţi nerăbdătoare. 
Voia căldura şi foamea săruturilor anterioare. Indrăzneaţă, 
îl muşcă uşor de buza de jos, apoi îşi trecu limba peste ea şi 
în gura lui. Simţea tensiunea şi autocontrolul din el. Lucas 
se deschise în faţa ei, lăsându-i limba să alunece senzual 


peste a lui, iar apoi, tocmai când ea se întreba ce trebuia să 
facă pentru a provoca o reacţie mai puternică, o sărută mai 
apăsat şi o trase în braţe, ca să-i simtă erecţia prin 
straturile de material dintre ei. 

Dorinţa explodă în ea, fierbinţeala întinzându-se din 
pântec în întregul corp. Se lipi de el şi-l simţi tresărind din 
cauza nevoii. O sărută din nou şi limba lui o pătrunse, 
lăsând-o fără aer, seducând-o. Christina îşi puse mâinile pe 
pieptul lui gol şi îi simţi căldura şi bătăile inimii. 

— Christina, şopti el. 

Inima ei tresări la intimitatea cu care el îi pronunţă 
numele. | se părea îndreptăţit. 

Mâinile ei alunecară pe pieptul lui, apoi mai jos, peste 
abdomenul plat, în zona în care prosopul încă era legat lejer 
în jurul şoldurilor. Lucas îi prinse mâna, oprind-o. 

— Eşti sigură că ştii ce faci? Am căzut de acord... 

— Ştiu... 

Se ridică pe vârfuri ca să-l sărute din nou. Niciodată 
nu fusese mai sigură. Işi dorea cu ardoare tot ce-i putea 
oferi el. O voce ştearsă din minte îi spuse să aibă grijă. De 
data asta, o ignoră. Fusese încătuşată de datorie atât timp, 
fusese atât de atentă, atât de temătoare să-şi asume 
riscuri! Acum însă simţea că toată reținerea ei dispăruse. 

— Ştiu ce am stabilit, şopti ea. Îi linse colţul gurii şi îl 
auzi gemând. Dar nu pot să mă abţin. 

Lucas râse. 

— Ba da, poţi. Amândoi putem dacă încercăm 
suficient, zise el afectat. 

— Adevărul e că nu vreau să încerc, spuse Christina. 

Era indecent din partea ei să verbalizeze astfel de 
dorinţe, dar se simţi nevoită să fie sinceră cu el. 

Mâinile lui se opriră pe talia ei, ţinând-o ferm departe 
de el. In umbrele casei, faţa lui părea aspră. 

— Nu vreau să faci ceva ce poţi regreta mai târziu... 

— Atunci nu-ți face griji. Nerăbdarea aproape că o 
copleşi. Nu voia să vorbească. Nu o s-o fac. 

Trase de prosopul de pe el şi acesta căzu. Îşi plimbă 
mâna peste spatele lui, peste fund, simțind pielea fierbinte 


şi mătăsoasă. 

O trase aproape, sărutând-o apăsat, până când 
amândoi rămaseră fără aer. Căzu şi prosopul ei, corpurile 
lor goale fiind acum lipite unul de celălalt, tare pe moale, 
mai fierbinţi decât şi-ar fi putut imagina. Din doi paşi, 
ajunseră la canapeaua lată din faţa ferestrei. Lumina se 
revărsă înăuntru, învăluindu-i într-o strălucire aurie. Lucas o 
aşeză pe canapea şi se ridică să o privească, în timp ce 
Christina stătea întinsă, într-un abandon gol. Dintr-odată, 
deveni timidă şi dori să se acopere cu mâinile, dar el o 
prinse din nou de încheieturi şi îi îndepărtă mâinile. 

— Cât de frumoasă eşti! şopti Lucas. 

Timiditatea ei dispăru. Frumoasă? Nimeni nu-i mai 
spusese asta. Nimeni nu mai gândise asta vreodată. 

Christina se întinse spre el, dar Lucas clătină din cap, 
se aşeză în genunchi lângă canapea şi îşi plimbă mâinile 
de-a lungul corpului ei, de la umeri peste sâni, spre talie. Ea 
se arculi. 

— Cât mi-am dorit să te văd aşa! 

Lucas o atinse din nou, iar ea se zvârcoli. 

— Prima dată era întuneric. Trebuia să te văd în 
lumină. 

Christina scoase un geamăt plin de dorinţă şi 
implorare, iar el zâmbi. Îi sărută clavicula, după care luă un 
sfârc în gură şi se jucă cu el. Ea îi simţi atingerea în întregul 
corp, apoi se opri, pulsând între coapse. Fiecare atingere o 
făcu să se zvârcolească până când senzațiile ameninţară să 
o înnebunească. Niciodată nu cunoscuse acea înflorire 
lentă, splendidă a pasiunii, modul ispititor în care atârna de 
marginea extazului. 

Degetele lui Lucas se plimbară în pliurile ei secrete, 
găsiră intrarea în corpul ei şi alunecară înăuntru. Trupul ei 
tresări când îl simţi, dorindu-şi mai mult. Apoi degetul lui 
mare găsi miezul ei inflamat şi îl apăsă, alunecând peste el 
cu o precizie desfrânată. Imediat, corpul ei se prăbuşi în 
extaz, iar Christina gemu în timp ce fu purtată de un val de 
sclipire orbitoare. 

Plutea, sunetul mării fiind delicat în jurul ei, valurile 


plăcerii pulsând în continuare prin ea. Întredeschise ochii. 
Lucas o ţinea în braţe, buzele lui fiind lipite de părul ei. Se 
simţea minunat de preţuită şi aproape satisfăcută, dar se 
îndoia că el se simţea la fel. Zâmbi. O mână îi alunecă pe 
corpul lui şi se înfăşură în jurul mădularului lung şi tare. Îi 
auzi gemând. 

— Te rog, zise ea. 

Lucas o aşeză delicat, ca să stea cu spatele pe perne 
şi fundul pe marginea canapelei. Corpul ei încă pulsa de 
extaz, însă acum simţea o nouă nevoie, mai intensă. Lucas 
îi despărţi coapsele şi îngenunche între ele. Ea se întinse, 
simțindu-se expusă şi, dintr-odată, emoţionată, conştientă 
de felul cum arăta. Lucas îi despărţi picioarele mai mult, iar 
ea tremură. 

Cu o singură mişcare a şoldurilor, Lucas fu cu totul în 
ea. Christina era strâmtă, iar şocul momentului o făcu să 
geamă, fiind plină de dorinţă. Corpul ei se strânse în jurul 
lui şi îl simţi cum o pătrundea din nou şi din nou, ritmul 
puternic împingând-o în perne, corpul ei arcuindu-se la 
fiecare penetrare. Lucas o trase spre el, ca s-o sărute, un 
sărut la fel de sălbatic, tandru şi doritor ca pulsul corpului 
lui într-al ei. O ţinu de talie ca să-i mângâie sânii cu buzele 
şi limba, iar ea simţi cum plăcerea devenea din ce în ce mai 
intensă şi o umplea. Căldură, lumină, iubire, dorinţă şi 
Lucas... Corpul ei se încordă, luând-o prin surprindere, de 
data asta mult mai intens, fiecare spam de extaz fiind 
urmat de altul. Fu conştientă de Lucas, care ieşi din ea, şi 
de strigătul lui de plăcere. Apoi o luă strâns în braţe, iar ea 
alunecă în întuneric, ţinută aproape de inima lui. 

Când se trezi, îi era cald, fiind somnoroasă şi 
înfăşurată în pături. Şi era singură. Pentru o clipă groaznică, 
se gândi că Lucas pur şi simplu se îmbrăcase şi plecase, iar 
inima îi tresări şi un fior de gheaţă îi străbătu corpul. Apoi 
văzu o licărire de lumină în uşa casei, o flacără portocalie 
pe fundalul albastrului-închis al cerului. Era evident că 
Lucas strânsese lemne şi făcuse focul. 

Christina îşi strânse pătura în jurul ei şi merse spre 
uşă. Lucas se uita înspre mare. Expresia lui era sumbră, iar 


inima ei tresări. 

„Regretă ce am făcut.” 

Ea nu regreta. O surprinse, dar de data asta nu avea 
deloc regrete. Se simţea uşoară, fericită şi satisfăcută, iar 
mintea ei refuza să înfrunte consecinţele şi implicaţiile 
acţiunilor ei. 

Lucas se ridică atunci când o văzu, apoi se îndreptă 
spre ea şi o luă de mână. 

— Eşti bine? întrebă el. 

O trase în jos, ca să se aşeze pe piatra de lângă el, şi 
nu-i dădu drumul la mână.. 

Focul era cald şi ţinea departe răcoarea serii. 

— Da, spuse Christina, mulţumesc. 

Lucas zâmbi şi îi sărută mâna. 

— Eşti aşa de politicoasă! Atât de bine-crescută! 

— Nu chiar. 

Cristina ezită. Poate că nu era bine să meargă mai 
departe. Poate că trebuia să lase lucrurile aşa cum erau, să 
nu pună întrebări. Dar nu-i plăcea să se prefacă şi nu vedea 
cum puteau continua dacă nu erau sinceri unul cu celălalt. 

— Nu ştiu ce să fac acum, recunoscu ea, dureros de 
sinceră. 

Lucas zâmbi în timp ce privirea îi era axată pe 
degetele lor împletite. O ridică apoi spre chipul ei. 

— Nici eu nu ştiu, zise el. 

— Nu ai avut niciodată o aventură cu persoana care 
te-a angajat? întrebă Christina. 

— Eu nu am aventuri. Răspunsul fu scurt. Aruncă încă 
un lemn în foc, iar acesta şuieră în timp ce flacăra îl 
cuprinse. Exemplul părinţilor mei m-a învăţat să nu iau uşor 
asemenea lucruri. 

— Bineînţeles, zise Christina, 

Zâmbetul din ochii lui Lucas murise, fiind înlocuit de 
ceva întunecat şi aspru. Bărbatul se ridică şi se îndepărtă 
puţin de ea. Nimic nu ar fi putut să sublinieze mai mult 
separarea lui de ea, respingerea intimităţii. Christina simţi 
cum goliciunea creştea în ea. 

— Ti-am spus că mama m-a născut din flori, zise 


Lucas. Am ştiut de mic că sunt diferit, ruşinat într-un fel. L- 
am urât pe tata pentru felul cum s-a purtat. Încă îl urăsc, 
chiar dacă e mort de mult. 

Christina simţi un alt junghi, urmat de un val de 
empatie. Poate că mama Ivii fusese servitoarea sedusă de 
stăpân sau femeia trădată de bărbatul pe care îl iubea. În 
final, nu conta. Era evident că ruşinea şi nefericirea ei îl 
marcaseră profund pe Lucas. Christina habar n-avea cum 
era să te naşti fără să ai un loc în lume, dar ştia că oamenii 
putea fi cruzi. Lucas supravieţuise stigmatului ilegitimităţii, 
dar nu era ceva ce putea fi uitat. 

— |mi pare rău, zise ea. Probabil a fost groaznic 
pentru tine. Îmi pare atât de rău! 

— A fost mai greu pentru mama, spuse Lucas. Nu 
cred că şi-a revenit vreodată după plecarea lui. 

Se uită în sus. În lumina focului, faţa lui era formată 
din linii dure şi umbre întunecate. 

— Nu vreau să repet greşelile tatălui meu. Nu vreau 
să fiu ca el, slab şi laş, să am un bastard în afara mariajului 
şi să-i abandonez mama. 

— Nu mi te imaginez făcând vreodată aşa ceva, zise 
Christina. 

Simţi furia din el, dar şi hotărârea. Lucas nu avea să 
fie niciodată un bărbat care s-o abandoneze pe femeia pe 
care o iubea. Pentru o clipă, simţi un junghi de pierdere 
când se gândi la femeia care avea să câştige iubirea lui 
Lucas. Aceea avea să fie o iubire pentru care merita să 
lupte, plină de tandrete, loialitate şi respect. Doar că se 
întrebă dacă Lucas era capabil de o asemenea dragoste, 
dacă avea să-şi asume vreodată riscul. 

Voia să îl atingă, dar ceva din atitudinea lui îi 
interzicea asta, ceva rece şi egoist. Îşi aminti toate ocaziile 
când încercase să-l ajute, iar el o respinsese. Experienţa îl 
învățase să nu aibă încredere în nimeni, să nu accepte 
consolare din partea nimănui. Chiar şi aşa, distanţa dintre 
ei îi dădu fiori. În urmă cu puţin timp, fuseseră cât se putea 
de apropiaţi, iar acum simţea abisul dintre ei. 

— Ar trebui să te căsătoreşti, zise ea impulsiv. Te-ai 


rupt de tot de apropierea umană. Nu are cum să fie bine. 

În timp ce spuse asta, simţi gelozie şi posesivitate, pe 
care ştia că nu avea dreptul să le simtă. 

Zâmbetul lui Lucas fu atât de tandru, încât inima ei 
tresări. 

— Cred că încerci să mă ajuţi din nou. 

— Îmi pare rău, spuse Christina. 

— Nu ai de ce. Asta e unul dintre cele mai plăcute 
lucruri la tine, Christina. Eşti atât de generoasă! 

Acest lucru ar fi trebuit s-o facă fericită, dar simţi că 
era aproape de disperare. Era furioasă pe ea însăşi pentru 
că se gândise că de data asta situaţia avea să fie altfel. 
Însă nimic nu se schimbase. Lucas era tot un servitor, iar ea 
continua să aibă un comportament greşit şi condamnabil. 
însă un lucru se schimbase. Ştia că-l iubea, iar asta făcea 
situaţia şi mai grea. 

„Nu e destul. Vreau mai mult de atât. Nu vreau 
întâlniri pe furate şi să mă furişez ca şi cum mi-ar fi ruşine.” 

Dar nu putea avea mai mult. Nu era nimic acolo 
pentru ea. 

Lumina focului strălucea în faţa ochilor ei. 

— Trebuie să plec. Trebuie să mă întorc înainte de 
cină. 

Christina se ridică. 

— Stai! zise Lucas. 

Christina simţi un junghi de anticipare, deşi ştia că 
erau din nou angajat şi servitor. Îl privi şi văzu că era 
confuz. Apoi Lucas îi oferi un zâmbet care de data asta trezi 
altfel de fiori în ea. 

— Vreau să ştiu ceva. Vreau să ştiu cum ţi-ai pierdut 
virginitatea. 


Capitolul 14 


Lucas se aşteptă să i se spună să-şi vadă de treabă. 
Până la urmă, el fusese cel care pusese distanţa între ei, 


care se retrăsese, dându-i de înţeles cât se putea de clar că 
nu voia intimitate, că nu-i putea oferi nimic. In ciuda 
acestor lucruri, nu voia să-i dea drumul. Avea nevoie de ea. 
Simţea o dorinţă intensă de a încerca s-o ţină lângă el, deşi 
ştia că ea trebuia să se întoarcă la castel, la familia ei, la o 
viaţă în care el nu juca niciun rol. 

O privi. Părul i se revărsa pe umeri, având un castaniu 
bogat în lumina focului. Era atât de frumoasă, cu faţa ei 
liniştită, ochii albaştri atât de sinceri şi pielea atât de 
mătăsoasă, încât ardea de dorinţă s-o atingă din nou. Pe 
umeri avea o constelație de pistrui. Voia să îi sărute, să 
guste din nou acele buze. Simplul gând îi făcu corpul să se 
încordeze. 

— Nu ştiu dacă e un subiect potrivit de conversaţie, 
spuse Christina în cele din urmă. 

ÎI privi, apoi îi oferi un zâmbet timid, dar şi desfrânat. 
Dorinţa se aprinse şi mai intens în el şi, în acelaşi timp, 
simţi o emoție. Ţinea la Christina. Era prea specială şi 
minunată ca să nu ţină la ea. Era straniu şi nefamiliar să-şi 
recunoască emoţiile. Nu ştia ce să creadă, dar nu avea să le 
nege. Nu avea niciun sens să se păcălească singur. O voia 
pe Christina, avea nevoie de ea şi nu ştia ce să facă în 
privinţa asta. 

— Ai dreptate, spuse Lucas. 

Întinse mâna şi o trase lângă el, lipindu-şi buzele de 
gâtul ei. 

— E potrivit să facem dragoste, dar nu trebuie să 
vorbim despre asta. 

Christina zâmbi, dar simţi o urmă de incertitudine în 
râsul lui. 

— Lucas... 

— Da? 

Bărbatul îi trasă pistruii de pe umăr cu limba. Nu se 
putea abţine. Trebuia s-o atingă. 

— Nu se cade, nu-i aşa? 

Se îndepărtă uşor de el, îşi trase genunchii la piept şi 
îşi odihni bărbia pe ei. Dintr-odată, păru speriată, iar asta îl 
făcu pe Lucas să simtă un junghi în inimă 


— Nu se cade să facem dragoste. 

— Mie mi se pare potrivit, zise Lucas sincer. 

Din impuls, se întinse şi o trase înapoi în braţele lui. 
Era bine să o simtă acolo. Se simţea întreg, complet. 

— Şi mie. 

Părea confuză. Se întinse să îl sărute - o atingere a 
buzelor care îl făcu să-şi dorească mai mult. 

— Nu vreau să se termine momentul ăsta, spuse ea. 
Am încercat. Chiar am făcut-o. Ştiu că şi tu ai făcut-o. Dar... 

— Atunci nu te mai gândi la asta. 

O sărută a treia oară, flacăra pasiunii dintre ei 
aprinzându-se ca un foc sălbatic. Lucas ştia că ar fi trebuit 
să îi spună adevărul despre el chiar în acel moment, înainte 
să se mai întâmple ceva, dar acolo, în liniştea casei, cu 
sunetul valurilor care se loveau de stânci şi cu ea în braţe, 
simţi pentru prima oară pace de când murise Peter. Mai 
târziu, îşi spuse în timp ce se pierdu în sărut. Mai târziu 
avea să-i spună totul. 

— Credeam că sunt o desfrânată pentru că vreau 
asemenea lucruri, zise ea încet, în timp ce mâna îi alunecă 
sub cămaşa lui Lucas ca să-i simtă pielea caldă. Dar acum 
nu pot să cred că un lucru atât de minunat poate să fie 
greşit. Se încruntă. Mă întreb dacă e mereu atât de bine. 
Mă îndoiesc că poate să fie. 

— Nu, zise Lucas sincer. Nu e. Zâmbi când o văzu atât 
de serioasă. Rareori este atât de bine. 

Christina zâmbi. 

— Credeam că nu obişnuieşti să faci asta. 

— Niciodată nu am spus că aş fi trăit ca un călugăr. 
Când eram tânăr, şi eu era foarte curios şi pasional. 

— lar acum lucrurile stau altfel, îl tachină Christina. 

Lucas îşi băgă mâna în părul ei mătăsos. Îi înclină 
capul, o sărută din nou şi îşi plimbă limba peste buza ei de 
jos, după care alunecă în gura ei. Sărutul deveni mai 
apăsat, iar Lucas simţi o nevoie pură, care îl străpunse. 
Gustul ei era dulce şi fierbinte, iar el nu se putea gândi 
decât la cât de mult o dorea. 

— Ah, ştiu că nu ar trebui să fac asta din nou, dare 


atât de bine... Vocea ei era puţin mai puternică decât un 
oftat. 

Lucas înghiţi în sec. Faptul că ea se simţea atât de 
bine îl făcea să creadă că putea cuceri lumea. 

— Mă bucur, spuse el. Mă bucur că ţi-a plăcut. 

Vocea lui era puţin aspră. 

Ea îşi plimbă degetele peste pieptul lui în timp ce se 
sărutau. Apoi mâna îi alunecă mai jos, peste pântecul lui 
ferm. Îl muşcă încet de gât, de umăr, sub ureche, iar Lucas 
închise ochii şi se lăsă desfătat de senzaţii. Era incitant să 
se abandoneze seducţiei. Acum ea îşi plimba limba peste 
pieptul lui, gustându-l, explorându-i corpul cu o îndrăzneală 
inocentă şi o plăcere extrem de excitante. Uşoara stângăcie 
nu făcu decât să îi facă inima să bată mai cu putere şi să-i 
intensifice erecţia. Buzele şi limba ei dansară pentru 
stomacul lui şi îi atinseră coapsa cu o desfătare curioasă. 
Lucas gemu şi încercă să o rostogolească sub el, dar 
Christina se aşeză deasupra, frecându-se languroasă de el. 

Lucas respira sacadat. Nu se putea controla. Işi înfipse 
mâinile în părul ei şi o trase să o sărute. Corpul ei aluneca 
peste al lui, încingându-l atât de mult încât, dacă nu l-ar fi 
sărutat, ar fi ţipat. Gemu şi se arcui spre ea, nemaiputând 
rezista tentaţiei. 

O rostogoli într-o parte, ca să o poată face a lui. O 
pătrunse, copleşit de gustul ei, şi nu se opri până când nu 
ajunseră amândoi într-un vârtej de senzaţii şi dorinţă. Dar 
dintr-odată nu mai dori această nerăbdare, această 
lăcomie. Voia să tempereze pasiunea care ardea între ei şi 
să aibă timp. Mâinile îi încetiniră. Se mişcă apoi cu o 
plăcere relaxată, care o făcu să îl implore. Era tandreţe, cu 
o muchie ascuţită de dorinţă şi blândeţe ce continua să 
excite. O exploră aşa cum dorise mereu s-o facă, învățând 
fiecare curbă şi contur al corpului ei, fiecare suiş şi coborâş. 
Ea se mişca odată cu el şi, pentru prima oară în viaţa lui, 
Lucas îşi dădu voie să se lase pradă nevoii pe care o avea 
pentru o femeie, pentru această femeie, corp şi suflet. li 
simţi corpul tremurând de plăcere, iar Christina se arcui sub 
el, strigându-i numele. Cu toate astea, continuă să se mişte 


controlat şi o simţi grăbindu-se, în timp ce trupul îi 
strălucea auriu în lumina focului, iar pielea îi ardea de 
pasiune. O sărută şi o simţi cuprinzându-l. De data asta, îşi 
dădu voie să cadă în eliberarea cutremurătoare a împlinirii. 

Ştia că, dacă o făcea din nou a lui, acest lucru nu 
atenua dorinţa pe care o simţea. Ba dimpotrivă, doar o 
intensifica. O trase aproape şi îşi odihni obrazul peste al ei, 
respirând sacadat. 

Lucas nu ştiu cât timp trecu până ce se mişcă din nou. 
Nu simţi nevoia să se mişte, să gândească. Trăsese nişte 
pături peste ei şi stăteau întinşi şi împletiţi, în căldura şi 
lumina soarelui. Ar fi fost fericit să rămână aşa pentru 
totdeauna. Senzaţia de pace din el se intensificase, la fel 
senzaţia de aparţinere, ca şi cum era legat de această 
femeie şi nu voia să-i mai dea drumul niciodată. Asta ar fi 
trebuit să-l sperie, însă nu o făcu. Era un lucru normal. 

Când deschise ochii, ai Christinei erau deja deschişi şi 
îl priveau. 

— Ai întrebat ceva, zise ea, în timp ce-şi odihnea 
mâna pe pieptul lui. Vrei să ştii răspunsul? 

Ea ezită şi roşi. Nu voia să-l privească. Lucas nu putea 
să vadă decât curba genelor ei. 

— Da. 

El o aşeză mai confortabil în braţele lui. Îşi aminti că 
dorise să afle cum îşi pierduse Christina virginitatea pentru 
că era sigur că avea legătură cu singurul lucru despre care 
ea nu vorbea niciodată şi pe care voia să îl uite, şi anume 
moartea mamei ei, logodna ruptă şi sacrificarea viitorului 
pentru familia şi clanul ei. 

— E adevărat că am avut un iubit înainte. Privirea pe 
care i-o aruncă fu dulce şi ruşinată, plină de sfidare, exact 
ca o virgină inocentă. Dar ai ştiut asta de dinainte, nu? 

— Am bănuit, spuse Lucas, sărutând-o pe creştet. 

Christina se înroşi şi mai tare. 

— Nimeni nu are aşteptări ca un bărbat să fie virgin, 
dar când vine vorba de fiica necăsătorită a unui duce... 

— Societatea are standarde duble, spuse Lucas, şi 
aşteptări nerealiste din partea femeilor. Ridică din umeri. 


Jumătate din rasa umană are relaţii intime fără 
binecuvântarea căsătoriei. Nimeni nu ştie asta mai bine ca 
mine. Femeile au aceleaşi nevoi şi dorinţe ca bărbaţii. 

Christina îl analiză. 

— Ai o atitudine foarte deschisă, mai ales pentru un 
bărbat, zise ea sec. 

— Nu judec. Cum aş putea s-o fac? Doar sunt un 
bastard, copilul unei mame necăsătorite. Şi asta nu te face 
mai puţin specială, Christina, Nu te face mai puţin tu. Toate 
experienţele pe care le avem ne transformă în oamenii care 
suntem, iar tu eşti absolut minunată. 

Ochii începură să-i sclipească precum nişte stele, iar 
Lucas simţi un val de emoție, care îl lăsă fără aer. Işi 
pierdea detaşarea, se pierdea în sentimentele pentru ea şi 
nici măcar nu era sigur că asta îl deranja. 

— Mulţumesc, spuse ea simplu. Ai spus că bănuiai 
deja. De unde ai ştiut că am avut un iubit? 

— Cred că din sărutul tău. Ai reacţionat ca o femeie 
care a mai fost sărutată. 

— Sărutul e una, orice debutantă poate fura un sărut 
de la un bărbat, dar să faci dragoste e cu totul altceva. Asta 
e linia pe care nu ar trebui s-o trecem. 

— Dar tu ai făcut-o? întrebă Lucas. 

Ea se ridică, înfăşurându-se într-o pătură, şi mai puse 
lemne pe foc. Făcu asta calm. Lucas îşi dădu seama că îi 
plăcea asta la ea, lipsa agitaţiei. Era unul dintre 
numeroasele lucruri care îl atrăgeau la ea. 

— Am fost logodită, spuse ea cu aceeaşi onestitate cu 
care îl obişnuise. Eram tânără, curioasă... Ridică din umeri, 
ca şi cum ar fi deplâns nerăbdarea din tinereţe. Urma să ne 
căsătorim, aşa că m-am gândit că oricum nu avea ce să se 
întâmple. 

Lucas se gândi la mama lui. Şi ea fusese tânără şi 
pasională, fără să se gândească la consecinţele acţiunilor 


ei. Îl iubise pe tatăl lui. Îi spusese asta. Păcat că avusese 
încredere în el. 
— L-ai iubit? 


Regretul umbri privirea Christinei. Fu atât de puternic, 


încât îl lăsă pe Lucas fără aer. 

— Da, zise ea simplu. L-am iubit din tot sufletul, cu 
toată fiinţa mea. Eram tânără şi nu aveam cu ce să compar, 
nimic care să mă pregătească. Era chipeş, tânăr şi l-am 
plăcut. 

Lumina focului îi lumină zâmbetul. Era un mic secret 
care îl făcu gelos pe Lucas. 

— Şi am vrut să văd cum e să fac dragoste. Desenă 
cu degetele ceva pe piatră şi evită privirea lui Lucas. Eram 
îndrăgostită de dorinţa pe care o simţeam şi de el. Ne 
întâlneam cât de des puteam. Mama, fiind bolnavă, era o 
supraveghetoare permisivă. Regret că am profitat de boala 
ei ca să fac ce vreau. Dar credeam că o să fiu căsătorită în 
scurt timp şi că nimic nu putea schimba asta. Nu mi-am dat 
seama cât de uşor se poate schimba viaţa - într-o singură 
secundă, totul poate să dispară. 

— Ce s-a întâmplat? 

Christina se foi şi îşi mută privirea în altă parte. Pentru 
prima dată, Lucas simţi că era vorba de ceva dureros. 

— Tata a rupt logodna, zise Christina pe un ton 
neutru. Mama a murit, iar el a hotărât că avea nevoie de 
mine ca să am grijă de copii. Aveau bone, guvernante şi 
tutori, dar nu era îndeajuns. Aveau nevoie de iubirea unei 
mame. 

— Pe care le-ai oferit-o. Lucas simţi furia care 
începuse să mocnească în el. De ce nu a putut el să ofere 
dragostea de care aveaţi toţi nevoie? De ce nu s-a 
recăsătorit dacă voia o soţie şi o mamă? 

— Tata nu a fost capabil să... 

— Să iubească pe altcineva în afară de el însuşi? 

— Voiam să zic că nu a fost capabil să facă faţă. 
Niciodată nu a putut să aibă grijă de el însuşi sau de 
altcineva. 

— Aşa că a preferat să-ţi distrugă visul căsătoriei. 
Furia lui Lucas devenise atât de intensă, încât trebui să facă 
un efort conştient pentru a nu ridica tonul. Şi logodnicul 
tău? Ce a făcut? 

— Nu a luptat pentru mine, dacă asta întrebi. 


Tonul ei deveni din nou sec, iar Lucas o plăcu pentru 
asta, pentru refuzul de a arăta milă de sine. 

— Mi-a cerut să respectăm dorinţa tatălui meu, după 
care el a plecat în Londra şi s-a căsătorit cu moştenitoarea 
a 60 000 de lire. Atunci mi-am dat seama că mi-am irosit 
iubirea pe un om care nu o meritase. 

— A fost un nemernic bun de nimic. 

Voia să-l găsească pe logodnicul lipsit de coloană 
vertebrală şi să-l lase fără dinţi. Voia să-l lovească pe laşul 
care îi luase virginitatea Christinei MacMorlan, dar nu 
fusese destul de bărbat cât să o facă a lui. 

Să o facă alui... 

Corpul i se întări, fiind copleşit de un val orbitor de 
posesivitate şi dorinţă. 

Christina MacMorlan era acum a lui şi nu avea de 
gând să-i dea drumul. Era a lui în toate modurile care 
contau. 

Era ca şi cum se înfăşurase în jurul inimii lui. 

Gândul era terifiant, însă în acelaşi timp ştia în 
adâncul sufletului său că acesta era adevărul - destinul. 

— Îmi pare rău. 

Christina zâmbi, dar lumina nu îi ajunse şi în ochi. 

— Presupun că eram nepregătită. Lucrurile astea te 
lovesc cel mai tare când nu ai experienţa care să uşureze 
impactul. Când am iubit, nu mi-am impus limite niciodată, 
iar asta a fost o greşeală. 

— Ba nu, singura ta greşeală a fost că ai avut 
încredere într-un bărbat care nu te merita. 

Privirea i se plimbă pe ea, peste umerii ei goi şi 
curbura sânilor ascunşi de pătură. O dorea nu numai fizic, ci 
într-un mod mult mai complex. Pentru prima oară după 
mulţi ani, simţi teamă. Teamă că pierdea ceva infinit de 
preţios, atât de important pentru el, încât pierderea îl 
împingea dincolo de propriile limite. Şi mai simţi că, din 
acest punct de vedere, el şi Christina semănau. 

Ea îi surprinse privirea şi se încruntă. 

— Lucas? 

Bărbatul se apropie de ea şi o luă de mână. 


— Lucrurile care ţi s-au întâmplat au fost trădări 
groaznice. Faptul că tatăl ţi-a rupt logodna, că logodnicul 
tău bun de nimic nu l-a înfruntat... cred că te-au rănit foarte 
mult. 

Christina ridică din umeri, însă Lucas simţi o tensiune 
în ea, ca şi cum ar fi ştiut că nu avea de gând să renunţe la 
subiect. 

— Am fost dezamăgită de ei, zise ea lipsită de orice 
expresie. McGill a fost slab, iar tata, egoist. Asta ai tot spus 
şi tu, şi ştiu că ai dreptate. Dar... zise ea, apoi se opri. 

— Dar nu asta te-a rănit cel mai mult. 

Christina se încordă. Era ca şi cum Lucas ajunsese la 
cea mai puternică barieră, imposibil de trecut. O durere 
profundă şi groaznică, pe care ea nu o putea elibera. 

— Christina? 

Ea se întoarse spre el, iar Lucas fu şocat să vadă 
sclipiri de lacrimi în ochii ei. Părea furioasă şi tristă în 
acelaşi timp, un înger furios şi un copil cu inima frântă. 

— Nimic din toate astea nu s-ar fi întâmplat dacă nu 
m-ar fi părăsit. Cuvintele explodară din ea. O iubeam. 
Aveam nevoie de ea. Aveam numai 18 ani! 

— Mama ta, zise Lucas, simțind un val de durere şi 
compasiune pentru fata care fusese Christina. Aveai nevoie 
de mama ta. 

— Niciodată nu m-am gândit că lucrurile o să se 
schimbe. Strălucirea din ochii ei se intensifică, iar o lacrimă 
mare curse pe piatra de lângă mâna ei. Eram fericită. 
Credeam că ştiu ce viitor o să am şi apoi, într-o fracțiune de 
secundă, nu mai eram în siguranţă. Totul dispăruse. 

— Draga mea! 

Lucas o luă în braţe şi o simţi tremurând, mici 
plânsete zgâlţâindu-i întregul corp. 

— Ai încercat să-i iei locul. De atunci ai avut grijă de 
oameni. 

O trase şi mai aproape şi o mângâie uşor pe păr, în 
timp ce lacrimile ei îi udau pieptul. 

— Şşt, o să fie totul bine. 

Îi sărută obrajii umezi, iar ea se ţinu de el ca şi cum 


era singurul lucru sigur într-o lume furtunoasă. 

— Eşti în siguranţă acum. Totul o să fie bine. 

— Mi-a fost atât de frică, şopti ea. Nu era nimeni care 
să mă ajute. Tata, McGill... 

— Te-au dezamăgit, zise Lucas, în timp ce-i dădu la o 
parte părul umed de pe obrajii aprinşi. Imi pare rău pentru 
asta. Imi pare rău că te-au dezamăgit tocmai când aveai 
nevoie de ei mai mult. 

Ea clătină din cap, dar se ţinu şi mai strâns de el. 

— Christina, spuse el, ştiind că vorbea serios, nu o să 
te părăsesc niciodată, îţi jur! 

Ea se opri. 

— Lucas... Păru afectată, iar când se uită în sus, 
privirea îi era circumspectă. Dar... 

— Nu există niciun dar, nu există rezerve. O sărută. 
Căsătoreşte-te cu mine! 

Iniţial, dorise să aştepte până s-o ceară, dar nu putu. 
Ştia că trebuia să-i dea timp, dar dintr-odată avu impresia 
că nu mai avea. Voia să-i spună totul, tot adevărul şi în 
acelaşi timp s-o asigure că avea să fie întotdeauna alături 
de ea. 

Christina tăcu şi, pentru o clipă groaznică, Lucas crezu 
că urma să-l refuze, iar lumea i se păru un loc foarte gol. 

Ea se ridică şi îşi trase din nou genunchii la piept. 

— Lucas, eşti sigur? 

Incă părea nesigură. 

— Da, foarte sigur. Te vreau. Vreau să mă căsătoresc 
cu tine. Voia să-i spună adevărul. Christina, ascultă-mă, 
sunt lucruri pe care trebuie să ţi le explic... 

Ea îşi lipi degetele de buzele lui. 

— O să fie dificil pentru tine. Tonul i se schimbase, iar 
acum era practică. iți dai seama de asta? Oamenii o să 
vorbească, o să fie bârfe şi replici acide. Societatea o să te 
batjocorească. Deja ai suportat stigmatul adus de faptul că 
eşti un bastard fără tată. Nu pot să-ţi cer să devii din nou 
un proscris doar de dragul meu. 

Incă se gândea la el. Lucas înţelese că ea anticipa un 
scandal imens, că oamenii aveau să spună că se căsătorise 


cu ea din interes şi aveau să-i distrugă reputaţia. Christina 
nici măcar nu se gândise ce ar fi spus despre ea pentru că îi 
păsa de sentimentele lui. Faptul că era atât de protectoare 
cu el îl lăsă fără aer. 

— Eşti cea mai dulce şi mai generoasă femeie pe care 
am întâlnit-o, dar şi dacă ar trebui să merg în picioarele 
goale prin iad, tot m-aş căsători cu tine. Ar merita fiecare 
pas. 

— Mulţumesc, şopti ea. Atunci o să fiu onorată să 
devin soţia ta. 

Stătură un timp unul în braţele celuilalt, după care ea 
se ridică în picioare. Lucas simţi o pierdere, senzaţia că nu 
era complet fără ea. 

— Chiar trebuie să plec. O să vorbim despre asta 
mâine. Trebuie să merg la distileria de whisky în seara asta. 

Îşi căuta hainele şi se îmbrăca în grabă. Era alertă şi 
eficientă. Lucas era conştient de impulsul foarte puternic de 
a nu-i da drumul, ca şi cum acel moment nu mai putea fi 
trăit. Simţi o senzaţie de spaimă în stomac. 

— Christina, te rog să-mi promiţi că o să renunţi la 
contrabanda cu whisky! Văzu expresia şocată de pe faţa ei 
şi se hotărî să lămurească lucrurile. Într-o zi, Eyre o să vină 
să te aresteze pe tine, nu pe ceilalţi membri ai grupului. 
Renunţă înainte să fie prea târziu! 

Ea îl mângâie pe obraz. 

— O s-o fac. Ăsta e ultimul lot, îţi promit! 

— Tu spui asta, dar Eyre... 

În ochii ei apăru ceva, o umbră de confuzie şi 
suspiciune. Lucas ştiu în acel moment că se dăduse de gol. 
Îşi furase singur şansa de a-i spune adevărul aşa cum voia 
el. 

— Pari să ştii foarte bine ce gândeşte domnul Eyre, 
zise ea încet. De ce? 

Lucas inspiră adânc. 

— Am lucrat pentru Lord Sidmouth. Eu sunt bărbatul 
trimis să-ţi distrugă grupul de contrabandişti. 


Capitolul 15 


— Nu! spuse Christina, dar în adâncul ei ştia că era 
adevărat. 

Vedea vinovăția din ochii lui Lucas. Pentru o clipă 
lungă şi groaznică, îşi dori să nu fi pus întrebarea, să fi fost 
ignorantă şi fericită în acea ignoranță, dar era prea târziu. 
Un val de amintiri o cuprinse, îşi aminti de noaptea în care 
contrabandiştii îl prinseseră pe Lucas la Kilmory, când 
fusese găsit spionând pe stânci. Se gândi la toate 
întrebările pe care i le pusese şi la faptul că se întâlnise în 
public cu Eyre. 

Lucas nu era un servitor, niciodată nu fusese. Nu era 
de mirare că fusese sfidător. Era un bărbat obişnuit să ia 
decizii şi să comande, autoritar şi puternic. 

Totul avea în sfârşit sens, fiind o înşelăciune atât de 
clară şi dureroasă încât se miră că nu observase mai 
devreme. Lucas se ascunsese la vedere, iar ea fusese atât 
de naivă, atât de îndrăgostită, că nu văzuse asta. 

| se făcu frig. Începu să tremure şi îşi înfăşură braţele 
în jurul ei. Dintr-odată, hainele pe care le avea i se păreau 
prea subţiri ca s-o protejeze. Avea nevoie de ceva care s-o 
apere de el şi de imaginile teribile din mintea ei, de felul în 
care făcuse dragoste cu el fără reţineri, iar el o minţise. 

— Permite-mi să-ţi explic, începu Lucas, dar Christina 
clătină din cap, acoperindu-şi urechile cu mâinile. 

Îi era atât de rău, că nici măcar nu putea să îl 
privească. Nu voia să-i audă minciunile. 

Lucas îi spusese că o respecta şi ţinea la ea. 

— Nu mai spune niciun cuvânt, te rog, nu vorbi cu 
mine! 

Se simţi copleşită de dezgust şi disperare, începând 
să tremure din cauza unui amestec de furie şi şoc. Simţi că 
luase foc şi o durea stomacul. Cei care spuneau că nu 
există prost mai mare decât un prost bătrân aveau 


dreptate. Fusese orbită. Se îndrăgostise de Lucas, şi totul 
fusese o fantezie. Işi dorise să fie adevărată şi crezuse cu 
totul în ea. Se sedusese singură cu o iluzie. Se învinovăţi 
mai mult decât îl învinovăţea pe el. 

— Presupun că numele tău nici măcar nu e Lucas 
Ross, zise ea încet, şi clar nu eşti grădinar. Furia se înteţi în 
ea, bruscă şi fierbinte. Era mai bună decât suferinţa. Ar fi 
trebuit să-mi dau seama de la început. Erai cel mai groaznic 
servitor din câţi am avut, nici măcar nu te-ai prefăcut că 
stai la locul tău. Dar eram atât de îndrăgostită că nici 
măcar n-am văzut asta. Scoase un sunet de dezgust. Ei 
bine, eşti concediat, domnule Ross, sau oricare o fi numele 
tău adevărat. O să-ţi faci bagajele şi o să părăseşti Kilmory 
imediat! 

Îşi dădu seama că avea să vomite, aşa că fugi în 
cealaltă cameră, trântind uşa în urma ei. Ajunse la timp. 

Simţi că Lucas o urmase. lşi dori să fi bătut uşa în 
cuie, dar era prea târziu. Bărbatul înmuie o cârpă în apa 
rece din bolul aflat pe masă şi i-o întinse. Când refuză s-o 
ia, îngenunche lângă ea şi îi şterse faţa ca şi cum era un 
copil. Ura să recunoască asta, dar gestul o făcu să se simtă 
mai bine. Apoi o luă în braţe şi o duse înapoi în camera 
principală. O aşeză pe canapea şi se duse spre cufăr, 
căutând ceva. 

— Pleacă! zise Christina. 

Lucas o ignoră. 

— Caut un şal pentru tine. 

Christina se ridică de pe canapea şi îşi luă unul 
singură. Văzu cum expresia lui Lucas se întunecă din cauza 
refuzului ei de a-i accepta ajutorul. Il ignoră, înfăşurând 
şalul strâns în jurul ei. 

— Christina, te rog, ascultă-mă! Lasă-mă să-ţi explic 
de ce sunt aici... 

— Nu cred că există vreo explicaţie posibilă care să te 
scuze, domnule Ross. 

ÎI privi în ochi şi simţi un alt val de disperare. 

— Cât te-ai amuzat să te joci cu mine, zise ea, 
încercând să ascundă durerea în spatele sarcasmului şi 


auzind golul din propria voce. Eşti un actor bun, domnule 
Ross, dar ce rol! Să faci dragoste cu fata bătrână, care e şi 
mătuşă. Sper că te plătesc bine. 

— Încetează! zise Lucas furios. 

O prinse de braţ şi o trase aproape de el. Christina 
încercă să se opună, dar în zadar. Era prea obosită şi tristă, 
iar corpul o trădă. 

Îi recunoscu atingerea şi se înmuie, dorindu-l în 
continuare. Voia să ţipe din cauza frustrării. Era ultimul 
bărbat de la care voia alinare şi, cu toate astea, îşi dorea ca 
Lucas să o ia în braţe, să o ţină strâns şi să-i spună că o 
iubeşte. 

— Nu a fost aşa. Niciodată nu a fost aşa. 

— Nu contează, spuse Christina slăbită. Dă-mi drumul 
în momentul acesta! 

Lucas îi dădu drumul imediat, iar ea se simţi şi mai 
rău, mai rece şi singură, ca şi cum inima i se frânsese în 
două. 

— Ba contează. Contează mai mult decât orice 
altceva pe lume. Nu regret nimic din ce s-a întâmplat între 
noi, Christina! 

Aproape că îl crezu. Părea sincer. Crezuse că îl putea 
citi atât de bine, dar nu-l cunoştea deloc. Nu îi recunoscuse 
minciunile. 

—  Rişti toate lucrurile de care îmi pasă, spuse 
Christina, care se simţi copleşită de un val de furie 
protectoare. l-ai pus în pericol pe oamenii pe care îi iubesc, 
clanul pentru care am muncit din greu ca să-l protejez. 
Vocea îi tremură. Ei sunt viaţa mea, Lucas, şi tu ai vrut să 
distrugi tot! 

Văzu cum privirea lui se întunecă din cauza furiei. 
Făcea eforturi să se controleze, iar acest lucru o enervă şi 
mai mult, pentru că el nu avea niciun motiv să fie supărat, 
dar ea avea. 

— Te-am protejat, spuse Lucas, vorbind repede. Nu i- 
am spus lui Eyre despre distileria de whisky. Dacă i-aş fi zis 
ceva, putea să te aresteze acum câteva zile. 

— Ar trebui să-ţi mulţumesc? Sunt sigură că ai avut 


motivele tale. 

Văzu o licărire în ochii lui şi-şi dădu seama că era 
adevărat. Simţi un alt val de suferinţă. 

— Care a fost motivul? g 

Pentru o clipă, nu fu sigură că el avea să-i răspundă. Il 
văzu încleştându-şi maxilarul. 

— Nu am venit aici doar din cauza contrabandei. 

Vorbi încet, ca şi cum ar fi fost reticent. Christina 
înţelegea. Deja distrusese atât de mult, încât o îngrozi 
gândul că avea să afle mai multe. Lucas îşi ridică privirea şi 
se uită în ochii ei. 

— Am venit ca să aflu ce s-a întâmplat cu fratele meu. 

Atunci ea îşi dădu seama. Văzu asta pe chipul lui şi în 
ochii săi întunecaţi. Văzu şi se întrebă cum fusese atât de 
oarbă. Peter Galitsin fusese doar un băiat, iar Lucas era fără 
doar şi poate un bărbat, dar asemănarea dintre cei doi era 
evidentă. 

— Peter Galitsin, şopti ea. 

Întinse o mână ca să-şi găsească echilibrul. Peretele 
casei era rece. Îşi aminti întrebările pe care le pusese Lucas 
despre moartea lui Peter. Probabil crezuse că grupul de 
contrabandişti era responsabil pentru asta. li era în 
continuare greață, dar nu mai avea ce să verse. 

— Care e numele tău adevărat? întrebă ea. 

Într-un fel, părea o întrebare banală, mai ales că nu 
ştia dacă el avea să-i spună adevărul. 

Dezamăgirea o cuprinse din nou. Bărbatul o înşelase 
în mai multe moduri decât putea număra. 

— Numele meu e Lucas Black. Eu şi Peter eram fraţi 
vitregi. 

Christina simţi un alt junghi de amărăciune, ascuţit ca 
împunsătura unui pumnal. 

Deci povestea pe care mi-ai zis-o despre faptul că eşti 
ilegitim... 

— A fost adevărată. M-am născut din flori, sunt fiul 
unei prințese din Rusia şi al unui lord scoţian. 

Christina clătină neîncrezătoare din cap. Nu ştia dacă 
să-l creadă. Nu putea face diferenţa dintre adevăr şi 


minciună. Îşi aminti ce îi spusese Lucas, că-şi petrecuse 
tinereţea pe străzi. Se gândi la pasiunea cu care vorbise 
despre cicatricile statutului său  ilegitim. Oare toate 
fuseseră minciuni? Nici nu era sigură că mai conta. Nu mai 
putea să aibă încredere în el. 

— Presupun că m-ai suspectat şi pe mine că ţi-am 
omorât fratele, zise ea cu un licăr de durere pe care nu-l 
putu ascunde. Asta a fost motivul pentru care nu i-ai spus 
lui Eyre de mine mai demult. Aşteptai să afli dacă eram 
vinovată. 

Lucas se îndreptă. 

— Nu pot să neg că aşa a început totul. Am crezut că 
grupul de contrabandişti a avut de-a face cu moartea lui 
Peter. Tu eşti liderul lor, deci asta am crezut la început. Dar 
după nicio săptămână în compania ta am ştiut clar că nu 
era aşa. Nu ai face niciodată aşa ceva. 

— Atunci de ce nu mi-ai spus adevărul? Christina ştiu 
răspunsul din clipa în care îl întrebă şi nu aşteptă să-i spună 
el. Ai crezut că, dacă aflu că m-ai păcălit, o să te dau afară. 
Ai vrut să rămâi la Kilmory. Aşa că ai continuat să minţi, să 
mă foloseşti, să te prefaci că ţii la mine, în speranţa că o să 
te duc la criminalul fratelui tău. Îi fu ruşine de modul în care 
îi tremură vocea. La naiba cu tine, Lucas! De ce n-ai putut 
să vii aici şi să întrebi pur şi simplu de Peter? Te-aş fi putut 
ajuta. 

Se întoarse cu spatele la el. Nu voia s-o vadă aşa de 
tulburată. 

— Ai avut dreptate. Vreau să pleci. Părăseşte Kilmory! 

— Nu, zise Lucas. 

— Te rog! Dacă vrei să-ţi continui investigația, stai la 
hanul Kilmory. Nu-mi pasă. Dar, dacă ai cât de puţin 
respect pentru mine, te rog să nu mă mai agasezi cu scuze. 

Trecu de el şi ajunse pe plajă. Abia atunci îşi dădu 
seama că era în picioarele goale şi îşi lăsase ciorapii şi 
pantofii în urmă. Nisipul era rece printre degetele ei. Briza 
era aspră. Apusul albastru se înfăşură în jurul ei, însă 
pentru prima oară frumuseţea proprietăţii nu o impresionă. 
Îi era frig până în suflet, ce mai rămăsese din inima ei fiind 


spulberat într-un milion de bucăţi. Avusese dreptate în 
privinţa dragostei. Durea. Puteai s-o pierzi într-o fracțiune 
de secundă, şi apoi totul se schimba. 


* 


„La naiba, fir-ar să fie!” 

Lucas îşi trecu exasperat mâna prin păr. 

Situaţia nu avea cum să fi mers mai prost. Acum 
putea vedea ce distrusese. Căutarea lui îl orbise şi nu mai 
văzuse cât de mult avea să o rănească pe Christina când 
adevărul urma să iasă la suprafaţă. Calculase greşit totul şi 
nu îi demonstrase decât că nu putea să aibă încredere în el. 

„Un prost. Un ticălos prost.” 

Christina fusese rănită atât de tare în trecut! Întreaga 
ei viaţă, tot ce ştia că însemna siguranţă fuseseră distruse 
într-o clipă, iar acum el făcuse la fel. li luase lumea şi i-o 
distrusese. 

Lucas ieşi afară şi se aşeză pe piatra dinspre mare. 
Focul devenise o strălucire de cenuşă încinsă. Cerul de 
deasupra mării era trandafiriu şi auriu. Briza era rece. Stătu 
acolo mult timp, gândindu-se. 

În căutarea lui fără scrupule, pierduse singurul lucru 
la care ajunsese să ţină mai presus decât orice: Christina şi 
promisiunea unui viitor cu ea. 

Însă şi Peter merita să se facă dreptate. Nu putea pur 
şi simplu să abandoneze cauza fratelui său, nu când 
ucigaşul lui încă era în libertate, nu când nu mai era 
altcineva care să-l aducă în faţa justiţiei. Se simţea prins la 
mijloc. Nu putea pleca de la Kilmory până ce nu făcea tot ce 
putea ca să afle adevărul. Dar mai important decât asta era 
să îi demonstreze Christinei că putea avea încredere în el. 

„AŞ fi putut să te ajut”, îi spusese Christina. Se întrebă 
dacă şi în situaţia de faţă putea fi convinsă să facă asta. 
Doar credea cu tărie în justiţie. Lucas trebuia să aibă 
încredere că bunătatea şi generozitatea ei îl puteau ajuta, 
deşi nu merita asta. 

Lucas se ridică încet. Impulsul de a se duce după 


Christina, de a-i risipi toate obiecțiile era puternică, dar la 
fel de puternic era respectul pe care îl avea pentru ea. Nuo 
putea forţa să îl ajute. De data asta, trebuia să-i câştige 
încrederea. Trebuia să o cucerească din nou. 

Când ieşi pe plajă, îl văzu pe Eyre călare pe un cal gri. 
Când îl văzu, bărbatul se opri. Nu descălecă, dar îl fixă cu 
privirea de la înălţime. 

— Te plimbi cam târziu, domnule Ross. 

— Am fost să înot, zise Lucas ridicând din umeri. 
Grădinăritul e o meserie murdară. 

— La fel ca spionatul, zise Eyre. Am auzit că ai fost 
ocupat să o seduci pe fiica ducelui, ca parte din investigația 
ta. Bine lucrat, domnule Ross. Sper că a meritat. 

Lucas cu greu se stăpâni să tacă şi să nu-şi înfăşoare 
mâinile în jurul gâtului lui Eyre. Bărbatul doar voia să-l 
provoace, ştia asta, dar fu aproape imposibil să nu o apere 
pe Christina şi să-i dea bărbatului confirmarea pe care o 
căuta. 

— Pot să te ajut cu ceva, domnule Eyre? 

— Nu chiar, zise bărbatul. Acum am un informator în 
castel, nu am nevoie de ajutorul tău. 

Calul păşi într-o parte, în timp ce Eyre strânse 
hăţurile. Se uită în sus, spre stâncă, iar Lucas îi urmări 
privirea. Văzu alţi călăreţi care se ducea spre vârf. 

— Ne îndreptăm spre distileria de whisky. Sperăm ca 
în seara asta să-i prindem pe contrabandişti în mijlocul 
acţiunii. 

— Mult noroc! zise Lucas în timp ce se prefăcu 
plictisit, ca să ascundă panica aceea care îl cuprinsese. 

Se gândi că probabil Christina nu se dusese direct la 
distilerie. Fiind supărată, dezamăgită şi tristă, voia să se 
ascundă de familia ei curioasă. Lucas simţi cum îl cuprinde 
panica. 

Eyre ridică o mână într-un salut ironic şi plecă. Lucas 
se forţă să o ia încet de pe plajă spre castel, ca şi cum nu 
avea nicio grijă, dar, imediat ce bărbatul se îndepărtă 
destul de mult, o luă la fugă. 

La Kilmory era un spion, cineva care îi trădase pe 


Christina şi pe grupul ei de contrabandişti. Se întrebă cine 
putea să fie. Ironia era că ea avea să creadă că el era 
trădătorul. Acum nu mai avea cum să-l creadă. Se gândi la 
Eyre şi la oamenii lui, care se îndreptau spre distileria de 
whisky, şi alergă şi mai repede. 

Bătu la uşa principală a castelului şi i se păru că 
trecură ore întregi până ce o deschise Galloway. 

— Domnule Ross? Pe faţa majordomului se putea citi 
dezaprobarea. Asta e uşa principală. Intrarea servitorilor... 

— Ştiu unde este. Trebuie să vorbesc cu Lady 
Christina! 

Bărbatul păru ofensat şi circumspect, iar în acea clipă 
Lucas îşi dădu seama că toţi servitorii ştiau de aventura lui 
cu Christina, că majordomul nu era de acord cu asta şi că 
nu avea să-i dea voia să o vadă pe Christina şi nici să-i 
transmită vreun mesaj. 

— Excelenţa Sa nu e acasă, zise Galloway, după care 
vru să închidă uşa, dar Lucas o blocă lipindu-şi palma de 
ea. 

Majordomul tresări. 

— S-a dus la distileria de whisky? 

Galloway clipi, tăcut şi impenetrabil. 

— La naiba, omule, spune-mi! 

— Domnule Ross! Galloway tremura de furie. Eşti 
obraznic. O să fii dat afară. 

— Prea târziu, spuse Lucas, Lady Christina m-a dat 
deja afară. 

Se întoarse. Nu avea timp să vadă dacă ea era în 
castel. Nu voia să atragă şi mai multă atenţie asupra 
faptului că era posibil să lipsească sau asupra relaţiei lor, 
deşi se părea că era prea târziu pentru asta. Singurul lucru 
pe care îl putea face era să se ducă la distileria de whisky şi 
să spere că ea nu era acolo. 

Ştia că, dacă se dusese acolo, atunci el avea să 
ajungă prea târziu. Ofițerii aveau un avantaj de 15 minute 
şi erau călare. Probabil deja ajunseseră la cabană. 

Se întoarse şi fugi. 

Prea târziu... 


Pietrele îi alunecau sub cizme, iar iarba-neagră şi 
ferigile îi biciuiau picioarele. Când ajunse la drumul care 
ducea spre lac, văzu fum pe cerul încă albastru al nopţii. 
Inima îi tresări. Eyre dăduse foc la cabană. 

Lucas alergă la deal. Simţea că plămânii aveau să-i 
explodeze, dar nu se opri. Nu îi vedea pe ofiţeri. Uşa 
cabanei era larg deschisă, iar încuietoarea fusese spartă. 
Interiorul era în flăcări şi ardea cu putere. Fumul era dens şi 
înecăcios, iar de jur-împrejur erau cioburi de la fereastra 
spartă. 

Lucas se rezemă de cadrul uşii sparte şi inspiră 
adânc. 

Christina. Trebuia s-o găsească pe Christina. 

Apoi auzi ţipete şi tropăit de copite. Frica îl cuprinse 
din nou şi începu să alerge. Luna era sus pe cer şi lumina 
vânătoarea de jos. Vedea silueta unei femei, cu pelerină şi 
glugă, alergând prin iarba-neagră spre marginea lacului. 
Era sigură pe ea, nu se împiedică şi nu ezită nici măcar o 
dată. Pelerina îi flutura în spate ca pânza unei bărci, neagră 
pe fundalul albastrului nopţii. Însă, în ciuda vitezei ei, nu 
avea să scape. Lucas văzu capcana. Ofițerii din spatele ei 
se împrăştiau, şase dintre ei călare, într-un semicerc, unii 
mânând-o spre malul lacului, alţii mergând pe margine. 

In scurt timp, Christina nu mai avea unde să alerge. 

Ajunse la marginea lacului şi se întoarse ca să se uite 
în spate. Eyre alerga cu viteză spre ea, iar ceilalţi ţipau, se 
învârteau în jurul ei şi se apropiau din ce în ce mai mult, 
sângele fierbându-le în vene. Toţi, cu excepţia lui Bryson, 
care părea să se certe cu Eyre. Dar Eyre îşi ridică pistolul, 
iar Lucas rămase fără aer. Îl văzu pe ofiţer îndreptând 
pistolul spre ea şi trăgând. Christina se opri o fracțiune de 
secundă. 

Eyre încerca să o omoare. 

Nu voia să o prindă. Nu voia să o ia prizonieră. O voia 
moartă. 

Teroarea îl cuprinse pe Lucas. Începu să alerge în 
josul dealului, spre ei, deşi ştia că era inutil, că nu putea 
face nimic ca s-o salveze şi că Eyre sigur avea s-o împuşte 


înainte ca el să ajungă acolo. Dar avea să-l doboare pe 
bărbat şi să-l omoare pentru asta, pentru vânătoare, pentru 
teroare şi pentru execuţia cu sânge-rece. 

Christina ajunsese într-o zonă unde o fâşie de pietriş 
se oprea în apa lacului. Eyre era atât de aproape de ea, 
încât Lucas îl văzu întinzându-se după pelerina ei, aproape 
prinzând-o. Christina nu ezită. Intră în lac. Lucas îi văzu 
fusta ridicându-se şi pelerina întinzându-se pe apă. 

„Preferă să se înece decât să ajungă pe mâinile 
acestor ticăloşi.” 

In clipa aceea strigă. Rădăcinile ierbii-negre îl 
împiedicară, dar îşi continuă drumul, încercând să ajungă la 
ea. In adâncul sufletului, ştia că era prea târziu, dar nu era 
pregătit să renunţe. 

Christina înainta. Probabil era o iluzie provocată de 
lumina lunii, dar părea că merge pe apă. Eyre îşi îndemnă 
calul să intre după ea, iar Lucas văzu cum animalul se 
aruncă până la piept în apă, iar Eyre ţipă, fiind cât pe ce să 
cadă din şa. Calul începu să înoate, Eyre căzu zgomotos şi 
înjură, însă Christina continuă să înainteze în întuneric, 
până când luna dispăru în spatele unui nor şi pelerina ei 
întinsă pe apă nu se mai văzu. Când luna apăru din nou, nu 
mai era nimeni în afară de Eyre, care ajunsese în apele mai 
puţin adânci, ud leoarcă şi înjurând în continuare. Ceilalţi 
ofiţeri căutau pe plajă. 

Lucas se ridică şi privi briza care făcea mici valuri pe 
apă. Nu ştia ce să creadă. Speranţa şi disperarea se luptau 
înăuntrul lui. Apoi îşi aminti vocea Christinei, când îi 
spusese că ştia marea, lacurile şi zona la fel de bine ca 
strămoşii ei. _ 

Lucas tresări. Işi simţi genunchii slăbiţi şi se aşeză în 
mijlocul buruienilor, cu capul între mâini. Christina cunoştea 
şi iubea acel pământ într-un mod în care Eyre şi oamenii lui 
nu aveau s-o facă niciodată. Il înţelegea, iar în acea seară 
asta o salvase. Nu ştia cum. Nu ştia unde dispăruse, dar 
simţea speranţa licărind în el. _ 

Ofițerii încă nu-l văzuseră. In toată agitația, nu 
observaseră că el era acolo. Lucas se lăsă mai jos, simțind 


înţepăturile buruienilor. Ascultă. 

— Unde a dispărut? întrebă Bryson. 

— S-a înecat, spuse Eyre, care tremura ca un câine. 

— Dar... Unul dintre ofiţeri, un tânăr pe nume Austin, 
se apropie. Toţi am văzut că a mers pe apă. 

Eyre îl fixă cu privirea. 

— Ce crezi că e? O vrăjitoare afurisită? O fantomă? S- 
a înecat, vă zic eu! Vocea lui devenea din ce în ce mai 
puternică. De dimineaţă o să vedem cine lipseşte, iar atunci 
o să ştim. 

— Dar nu avem nimic, zise Bryson. Nicio distilerie de 
whisky, nicio arestare, nici măcar un cadavru... 

Eyre se întoarse spre el. 

— Lipseşte o femeie şi cred că ştiu cine e. 

Se opri brusc. Lui Lucas îi fu clar că vanitatea îl 
împiedica pe Eyre să-şi împărtăşească suspiciunile legate 
de Christina. La fel cum nu putea să accepte că Lady 
Christina fusese din nou cu un pas înaintea lui şi voia să 
revendice triumful de a da vestea despre înecul ei şi despre 
viaţa ei secretă ca lider al contrabandiştilor. 

Lucas se ridică, puţin rigid, şi se îndreptă spre drum. 
Trebuia s-o găsească pe Christina, s-o ajute. Când Eyre 
mergea la castelul Kilmory, ca să-i spună familiei ei distruse 
că era moartă, Christina trebuia să fie vie, ca să contrazică 
tot ce le spunea Eyre. 

Ofițerii mergeau pe malul apei. Erau posomorâţi şi se 
tot uitau peste umăr. Lucas aşteptă până când nu mai auzi 
tropăitul copitelor şi o luă spre mal. Nu era sigur dacă 
Christina avea să se întoarcă pe uscat, dar trebuia să fie pe 
malul vestic. 

Se plimbă pe țărm, spre un loc unde creşteau 
mesteceni argintii, trunchiurile lor pale reflectând lumina 
lunii. Acolo, printre rădăcinile întortocheate, văzu un corp 
nemişcat. 

„Christina!” 

Nici nu mai ştia de câte ori simţise disperare în acea 
seară. Intră în apă şi prinse o bucată de material, trăgând-o 
spre el. Era grea şi abia se mişca, dar Lucas se chinui până 


când prinse materialul destul de bine cât să o ridice. 

Încă respira. Şopti o rugăciune de mulţumire şi începu 
să o tragă din apă. Christina începu imediat să se 
zvârcolească. 

— Aşa, fata mea! zise Lucas. 

Uşurarea îl copleşi la fel de uşor cum o făcuse 
teroarea înainte. 

— Nu sunt fata ta. 

Vocea ei era pierdută. 

— Hai să nu ne certăm acum în legătură cu asta! Dă- 
mi mâna! Trebuie să te scot de aici. 

Christina ezită doar o clipă, apoi îşi puse mâna într-a 
lui, iar Lucas o trase spre el. Hainele ei erau ude, iar apa nu 
voia să renunţe la ea, dar Lucas o luă şi de celălalt braţ şi o 
ridică. Ea se ţinea strâns de el, udă până la piele, dar sub 
straturile de material ud era caldă şi vie. Lucas o lipi de el şi 
simţi puterea cu care Christina se ţinea de el. 

Simţi recunoştinţă, uşurare, dar şi furie pentru că-l 
făcuse să treacă prin aşa ceva. Era atât de puternică, încât 
îl lăsa fără aer. 

— Te-am avertizat, zise el. Vocea îi era aspră. Voia s-o 
zgâlţâie. Voia să facă să scoată toată furia din el. Ţi-am 
spus că e periculos! 

Îi dădu jos gluga, ca să-i vadă faţa. Părul ei se revărsa 
într-un haos glorios peste umeri. Avea paloarea epuizării, 
ochii mari şi înfricoşaţi şi o urmă de murdărie pe un obraz. 
Mai avea sânge. Văzu în lumina pală a lunii o pată pe 
mânecă. Furia îi dispăru la fel de repede cum apăru. 

— Sângerezi, spuse el. Glonţul te-a atins! 

— E doar o zgărietură, zise ea. Vocea îi era stinsă de 
oboseală. Trebuia să-mi dau seama că o să fii aici! 

Se eliberă din strânsoarea lui şi se îndepărtă cu 
precauţie. 

— Ai venit să mă arestezi? 

— Nu spune prostii, am venit să te avertizez, dar am 
ajuns prea târziu. Haide, nu trebuie să pierdem timp, zise el 
în timp ce o îndemnă spre drum. 

Christina rămase însă în urmă, iar Lucas îşi pierdu 


răbdarea. 

— Ascultă, acum un minut te ţineai strâns de mine! 
Aveai încredere în mine. 

Christina se întoarse pentru ca Lucas să nu-i poată 
vedea faţa. 

— Mă bucuram că sunt în siguranţă. Am uitat. 

— Ar trebui să ai încredere în instinctele tale. 

Ea îi aruncă o privire dezamăgită. 

— Nu m-au ajutat prea mult în trecut. 

Îi ignoră mâna întinsă şi urca panta dealului, ajungând 
la drum. 

Nu vorbiră în timp ce se îndreptau spre castel. 
Christina îşi puse gluga din nou şi ţinu materialul umed al 
pelerinei aproape de corp. Lucas o vedea că tremura. Când 
ajunseră aproape de castel, auzi sunetul furios al copitelor 
pe drum şi o trase la adăpostul unui zid căzut, acoperindu-i 
gura cu mâna. 

— Eyre, îi şopti el la ureche. Se întoarce ca să-ți 
găsească cadavrul. 

Îi simţi tremurul şi o trase mai aproape, cu braţele 
înfăşurate în jurul ei. Încercă să o facă să se simtă în 
siguranţă şi protejată şi îi ţinu corpul lipit de al lui. 

— Eşti în siguranţă, şopti el. Nu are de ce să-ţi fie 
teamă. 

Christina se îndepărtă încet de el. 

— Nu înţeleg, spuse ea, când sunetele dispărură şi 
erau din nou înconjurați de tăcere. De ce nu m-ai trădat? 
Credeam că tu ai fost cel care i-a spus lui Eyre unde e 
distileria de whisky. 

— E un spion la Kilmory, dar nu sunt eu. Lucas o 
apucă de umeri. Chiar crezi că te-aş trăda? Dumnezeule, 
Christina... 

— Nu ştiu, zise ea. Încercă să iasă din strânsoarea lui. 
Nu înţelegi, Lucas? Nu am încredere în tine, nu pot să am 
încredere în tine. Credeam că te cunosc şi s-a dovedit că 
eşti cu totul altcineva. 

Lucas o simţi tremurând. 

— Nu te-am trădat în faţa lui Eyre pentru că am 


încercat să te protejez. Am văzut ce ai încercat să faci ca 
să-i ajuţi pe oamenii din Kilmory şi te admir pentru asta, 
chiar dacă nu sunt de acord cu ce faci. Şi nu-mi plac 
metodele lui Eyre. l-am scris lui Sidmouth ca să-i spun asta. 

— Serios? 

Lucas simţi privirea ei aţintită asupra lui, cântărindu-i 
sinceritatea. Lumina sclipi în ochii ei. Pentru o clipă, păru 
plină de speranţă, iubitoare şi sinceră ca înainte, apoi 
umbra dezamăgirii i se strecură în ochi şi expresia i se 
întunecă din nou. 

— Mulţumesc pentru seara asta, zise ea. Acum pot să 
mă descurc singură. 

Se legănă, epuizarea şi şocul făcându-se simţite, iar 
Lucas o luă în braţe. 

— O să te car eu înapoi. 

— Te rog, nu! Poate să mă descurc foarte bine 
singură... 

— Prostii, zise Lucas cu asprime. Aproape că ai 
leşinat. Stai liniştită! 

Lucas crezu că Lady Christina avea să îl contrazică, 
dar oftă şi îşi întoarse faţa spre gâtul lui. Îi simţi respiraţia 
pe piele. Feţele lor erau atât de aproape! Trebui să reziste 
impulsului intens de a o săruta. Ştia ce gust avea, iar 
amintirea îi trimise un fior puternic de dorinţă. Genele ei se 
mişcară puţin. Lucas văzu o urmă de căldură în privirea 
aceea ca răspuns. Deci nici ea nu era imună. Acest lucru îi 
dădu speranţă lui Lucas. 

O duse în braţe peste iarba care separa ruinele de 
clădirea principală. Eyre era, evident, foarte încrezător, şi 
nu pusese pe nimeni să supravegheze castelul. Nimic nu 
mişca împrejur. Luminile încă licăreau în spatele ferestrelor 
închise. 

— Cum ai reuşit să scapi de ofiţeri? întrebă Lucas. 
Părea că mergi pe apă. 

— Ah... Christina zâmbi. Există diverse drumuri de-a 
lungul lacului, o alee de pietre aflată exact sub suprafaţa 
apei, care nu poate fi văzută... 

— Slavă Domnului! Chiar şi aşa, aproape că te-ai 


înecat. 

— Apa era mai mare decât de obicei din cauza ploilor 
de vară. Părea epuizată. Te rog, lasă-mă jos! O să merg în 
camera mea prin uşa turnului, ca să nu afle nimeni ce s-a 
întâmplat în seara asta. 

— Nu te las singură. Lucas o aşeză încet în picioare şi 
se aplecă să caute cheia pentru uşa turnului. Stau cu tine. 

— E ridicol! 

Deşi epuizată, Lucas îi simţi răceala. Lady Christina, 
fiica unui duce, rămânea demnă. Doar că el nu intenţiona 
să o părăsească, nu mai avea să facă greşeala asta. 

— Suntem logodiţi, zise el. Am făcut schimb de 
jurăminte acum câteva ore. E dreptul meu să te protejez. 
Nu plec. 


Capitolul 16 


— Logodiţi? 

Christina era atât de scandalizată, încât uită că îi era 
frig şi că era obosită, udă şi epuizată. 

— Te-am cerut în căsătorie şi ai fost de acord. 

Lucas părea înnebunitor de rezonabil. Găsise cheia şi 
deschidea uşa. 

— Sub legea scoțiană, asta este o logodnă. 

— Dar asta s-a întâmplat înainte să aflu cine eşti. Îmi 
retrag consimţământul. 

— Atunci o să te dau în judecată pentru încălcarea 
contractului. Lucas îi ţinu uşa deschisă cu curtoazia unui 
domn care o ajuta să coboare din trăsură la bal. Suntem 
logodiţi, am dreptul să te protejez. 

— Ba nu! Christina nu-şi amintea când fusese ultima 
oară atât de furioasă. Lucas, nu e amuzant! 

Se uită la faţa lui în timp ce trecu pe lângă el şi intră 
în turn. Lucas îi aruncă un zâmbet care îi aminti toate 
lucrurile care se întâmplaseră la umbra casei de lângă 
mare, iar acest lucru o tulbură. Clar o pândea o răceală. 

— Nu glumesc, zise Lucas, în timp ce zâmbetul din 


ochi îi pieri. Vreau să mă căsătoresc cu tine, Christina. Asta 
nu s-a schimbat. 

— Doar nu te aştepţi să mă căsătoresc cu un bărbat 
care m-a minţit! Cum să mai am încredere în tine? 

— Nu am minţit, zise el. Recunosc că ţi-am ascuns 
anumite lucruri... 

— Cum ar fi identitatea ta şi motivul pentru care eşti 
la Kilmory! răbufni ea. 

— Şi îmi pare rău pentru asta, spuse Lucas calm. 

Se întoarse să închidă uşa în urma lor, iar ea îi privi 
frustrată umerii laţi. Voia să-l lovească, să îi arate cât de 
mult o rănise. 

— Dar nimic din ce am făcut nu a fost ca să te rănesc. 
Se întoarse atât de brusc, încât ea aproape fu copleşită de 
apropierea lui. Dimpotrivă, am încerc să-ţi ascund adevărul 
ca să te protejez. A fost o greşeală. 

— Mă bucur că ţi-ai dat seama. ` 

— Trebuia să-i găsesc pe ucigaşii fratelui meu. Incă 
trebuie să fac asta. Pentru mine e ceva sacru. Sper că 
înţelegi. 

Christina ameti în timp ce urcă scările în spirală şi, 
deşi nu voia, era recunoscătoare pentru puterea braţului lui 
Lucas, care o ghida. 

— Cred că înţeleg, zise ea. Adică înţeleg că ţi-ai luat 
angajamentul să-l descoperi pe acela care ţi-a ucis fratele. 

— O să mă ajuţi? întrebă Lucas direct. 

Christina se opri. Avusese timp să se gândească la 
asta şi, chiar şi după trădarea şi dezamăgirea pe care le 
simţea, vedea că pentru Lucas era o problemă de onoare să 
obţină dreptate pentru Peter. Se gândi la bucuria cu care 
Peter vorbise despre împăcarea cu fratele mai mare, pe 
care nu-l văzuse de atâta vreme. Acel frate era Lucas. El 
primise vestea groaznică a morţii fratelui său. Speranţele 
lui de a reclădi relaţia cu acesta fuseseră distruse la 
Kilmory. Acest lucru îi frângea inima Christinei. Ştia că 
Lucas suferea foarte tare. 

— Poţi să stai la Kilmory până când îl găseşti pe 
vinovat, după care vreau să pleci. 


Lucas se dădu la o parte ca să o lase să intre înaintea 
lui. Nu o contrazise, dar chipul lui era din nou întunecat şi 
rece. Christina tresări. Da, avea să-l găsească pe ucigaşul 
fratelui său. Avea să se asigure că se făcea dreptate. 

— Pe cine suspectezi? Pari convins că vinovatul e aici, 
în sat sau poate chiar în castel. Probabil ai nişte suspiciuni. 

Văzu o emoție licărind în ochii lui şi avu impresia clară 
că îi ascundea ceva. 

— Am câteva idei, dar nimic definitiv şi nu vreau să 
acuz pe cineva nevinovat. 

Christina renunţă la subiect, era prea obosită ca să 
continue şi nu voia şi mai multe dovezi că Lucas nu avea 
încredere să-i spună secretele lui. 

— Ai spus că eşti jumătate scoţian, jumătate rus. E o 
combinaţie nemiloasă. 

Pentru o clipă, amuzamentul lumină ochii negri ai lui 
Lucas. 

— Sper că am luat ce e mai bun din ambele părţi. 

— De ce-ţi spui Lucas Black? 

O parte din ea nu voia să-i vorbească, dar 
sentimentele pe care le avea erau prea vii, iar ea era 
curioasă să afle cine era el cu adevărat. 

Lucas ridică din umeri. 

— Folosesc numele Black pentru că sunt proprietarul 
domeniului Black Strath. Numele meu e prinţul Lucas Orlov, 
dar nu folosesc titlul rusesc. 

Şocul o lăsă pe Christina fără aer preţ de o clipă. Se 
întrebă cât de multe nu ştia. Probabil povestea unei întregi 
vieţi. Bărbatul îi spusese atât de puţine despre el! 

— Stăpân la Black Strath, zise ea. Asta e pe lângă 
Perth, nu? O proprietate a familiei Sutherland? 

— Tata a fost Niall Sutherland. Mi-a lăsat Black Strath, 
dar nu merg acolo. Nu sunt stăpân, sunt un om de afaceri 
care nu înţelege pământul. 

— E păcat mai ales pentru oamenii tăi. 

Ea văzu o licărire pe faţa lui de ruşine sau de 
vinovăţie. 

— Sigur sunt protejaţi, zise el. Administratorul locului 


e priceput şi nu le lipseşte nimic. Întinse o lumânare spre 
foc şi aprinse lampa. _ 

— Deci ducesa de Strathspey e mătuşa ta. Inţeleg. 

Şi mai multe bucăţi de puzzle căzură la locul lor. Alte 
înşelăciuni. O duru inima şi dintr-odată se simţi foarte 
obosită. Îşi dori să-şi fi ascultat raţiunea în locul instinctului, 
care o trădase. Îi spusese că putea avea încredere în Lucas, 
că era sigur să-l iubească. Instinctul o înşelase. Pierduse din 
nou. Fundaţiile pentru ceea ce construise se dovediseră a fi 
ca nisipul mişcător. Nu avea de gând să-i dea lui Lucas a 
doua şansă, nu când tot ce crezuse că ştia despre el se 
dovedise a fi o păcăleală. 

— Trebuie să te scăpăm de hainele alea ude. 

Lucas înteţi focul şi veni spre ea. Inima Christinei bătu 
cu putere. Îşi strânse pelerina udă în jurul gâtului, într-un 
gest inutil de modestie. 

— Pot să mă dezbrac singură, zise ea, dar degetele îi 
tremurau foarte tare din cauza frigului. 

— Lasă-mă pe mine! 

— Nu! Se îndepărtă de Lucas. Nu vreau să mă vezi 
goală. 

— Te-am văzut goală acum trei ore, spuse Lucas. 

Îi desprinse pelerina dintre degete şi i-o dădu jos, 
întinzând-o pe spătarul unui fotoliu. O privi şi se încruntă. 

— Vrei să-ţi trimit camerista? 

— Pot să mă descurc, zise Christina. 

— Atunci o să te ajut. 

— Am vorbit serios când am spus că pot să mă 
descurc dacă pleci acum. 

Lucas zâmbi. 

— Cineva trebuie să fie cu tine în caz că te 
îmbolnăveşti. E posibil să răceşti sau să se inflameze rana 
făcută de glonţ. Poţi să faci febră. 

Se întoarse, iar Christina îi simţi degetele pe nasturii 
rochiei ei. 

— Nu e de mirare că eşti atât de autoritar dacă eşti 
prinţ. Ce avansare socială rapidă, de la grădinar la nobil, 
domnule Black. Sau ar trebui să-ţi spun Alteță? 


Lucas râse. 

— Poţi să-mi spui cum vrei. 

— Nu mă tenta! 

— Cum ţi-am zis, nu folosesc titlul. 

Lucas o întoarse cu faţa spre el, mâinile lui calde 
aşezându-se pe pielea rece a braţelor ei goale. Privirea îi 
coborî pe corpul ei, iar Christina îşi dădu seama că 
materialul subţire era lipit de ea, dezvăluind tot. II văzu 
încordându-şi maxilarul. Lucas îşi ridică privirea sălbatică şi 
fierbinte, trezind o dorinţă care pulsa în ea. Apoi se întoarse 
brusc cu spatele. 

— Ai face bine să te ocupi singură de restul, zise el. 

Traversă camera şi se întoarse cu cămaşa de noapte 
pe care o întinsese Annie lângă foc. 

Degetele Christinei tremurau când trase de fundele 
încăpăţânate ale cămăşii. Lucas se dusese lângă foc şi mai 
aruncă un buştean, cu spatele întors ostentativ spre ea. 

— Cum se face că eşti prinţ dacă eşti ilegitim? întrebă 
ea în timp ce se chinuia să-şi dea jos cămăşuţa şi ciorapii. 

— Bunicul meu i-a cerut țarinei Ecaterina să mă 
legitimeze. Tonul lui era calm, dar Christina se întrebă câte 
suferinţe şi umilinţe ascundea. A făcut-o de dragul mamei 
mele. S-a gândit că o să îmbunătăţească situaţia. 

— Şi aşa a fost? 

— Nu. În vocea lui era o urmă de umor negru. Doara 
înrăutățit lucrurile. Încă eram un bastard din naştere, iar 
majoritatea oamenilor nu m-au lăsat să uit asta. Când am 
crescut destul de mare cât să mă lupt, tachinările 
oamenilor s-au oprit. 

Christina se gândi că nu avea cum să fi fost chiar atât 
de simplu. Probabil au fost sute, mii de replici acide la 
adresa lui şi a mamei sale. Insulte imposibil de ignorat. 

Lucas întoarse capul. Privirile li se intersectară şi 
Christina simţi că inima începea să-i bată cu putere. Părea 
atât de vulnerabilă sub privirea lui! Era ca şi cum o legătură 
fragilă fusese refăcută între ei, o legătură care o speria şi 
pe care nu o voia. 

— Bagă-te în pat, trebuie să te odihneşti, zise Lucas. 


Îşi dorise ca el să plece, dar nu voia să fie singură şi 
era prea obosită ca să se mai întrebe de ce. Işi înăbuşi un 
căscat în timp ce îşi băgă picioarele sub pătură şi se întinse 
pe perne. 

— Spune-mi despre Peter! Povesteşte-mi despre 
fratele tău! 

Expresia lui Lucas se îmblânzi. Bărbatul se aşeză 
lângă ea. Pleoapele ei erau aproape închise. Lucas începu 
să-i spună despre căsătoria mamei lui cu prinţul Paul 
Galitsin, despre naşterea lui Peter, copilăria lor la palatul 
Galitsin, detalii din viaţa lui de dinainte ca moartea mamei 
lui să îl arunce din casa tatălui său vitreg şi să-l trimită în 
Scoţia. Cuvintele lui erau blânde şi amestecate cu 
mângâieri ale degetelor pe obrajii sau părul ei. Capul 
Christinei se învârtea din cauza oboselii şi a unui început de 
febră. Se simţea fierbinte şi însetată. Lucas îi aduse un 
pahar de apă şi i-l ridică la buze. Apoi începu să-i spună 
poveşti de pe străzile din Edinburgh. Vocea lui se împleti cu 
sunetul mării şi al vântului, iar ea adormi. 

Se trezi mai târziu, în continuare fierbinte şi confuză. 
Visele şi realitatea se amestecau. Alerga pe lac, cu apa 
trăgându-i fusta în jos. Eyre se apropiase destul de mult cât 
să o apuce de pelerină. Era întuneric şi fu cuprinsă de 
panică. Se scufundă ca o piatră şi simţi apa ajungânau-i 
deasupra capului. Nu putea vedea, nu putea respira. 

Deschise ochii. Felinarul aproape că se stinsese şi 
totul era acoperit de umbre. Pentru o clipă, se simţi 
confuză, apoi recunoscu contururile familiare ale camerei. 
Şemineul, rafturile de lângă fereastră, scaunul cu spătar 
înalt pe care erau întinse hainele. O cuprinse uşurarea când 
îşi dădu seama că era în siguranţă. Bătăile inimii i se mai 
liniştiră şi dintr-odată deveni conştientă de alte lucruri pe 
care teama le estompase: căldura şi protecţia altui corp 
lângă al ei, puterea braţelor care o ţineau. 

„Lucas.” 

Fu atât de şocată, încât încercă să se ridice, însă 
ameţi şi se aşeză la loc, lăsând durerea să se transforme 
într-un disconfort surd. Lucas o trase mai aproape, în timp 


ce şopti ceva în somn şi o sărută pe păr. 

Christina îşi aduse aminte. 

Simti căldură în timp ce-şi aminti cum Lucas îi salvase 
viaţa, întoarse capul şi îi inspiră mirosul. Era minunat, atât 
de familiar, însă atât de incitant! Îşi trecu mâna prin părul 
lui. Era moale şi mătăsos. Lucas se foi puţin, dar nu se trezi. 
Pentru o clipă, Christina crezu că inima avea să i se frângă 
din cauza unui amestec de iubire şi durere. Visase să stea 
cu Lucas aşa. Înainte de cearta lor, îşi dorise să poată trăi o 
astfel de iubire şi intimitate. Acum însă nu ştia ce să 
creadă, ce să facă. Lucas o rănise şi o înşelase, însă 
instinctul îi spunea în continuare că era un bărbat onorabil, 
că făcuse totul pentru fratele lui, că dincolo de minciuni şi 
decepţie ştia cine era. 

Mintea însă îi spunea că toate astea erau nişte prostii 
sentimentale. Avusese încredere în Lucas, iar el îi frânsese 
inima. Ar fi fost pregătită să se căsătorească cu Lucas Ross 
şi nicio barieră a statutului, vârstei sau averii nu i-ar fi stat 
în cale. Însă pe acest bărbat, pe Lucas Black, prinţul Lucas 
Orlov, stăpânul de la Black Strath, nu îl cunoştea. 

Letargia o cuprinse şi o apăsă. Nu ştia în ce să aibă 
încredere, în minte sau în inimă. Stătu întinsă o vreme. Se 
întrebă dacă Eyre chiar îi ştia identitatea şi dacă avea să 
vină de dimineaţă ca să vadă dacă era moartă sau s-o 
aresteze pentru contrabandă. Se întrebă cine o trădase. 
Treptat, protecţia oferită de prezenţa lui Lucas lângă ea o 
ajută să se relaxeze. Îi era cald şi se simţea în siguranţă. 
Restul lucrurilor puteau aştepta până dimineaţă. 


* 


Lucas se trezi cu impresia clară că era ceva în 
neregulă. Se auziră un foşnet şi apoi vocea veselă a lui 
Annie. 

— Bună dimineața, milady. M-am gândit că vreți micul 
dejun aici şi puţină pace şi linişte la începutul zilei înainte 
să... 

Cuvintele se terminară cu un icnet înăbuşit repede. 


Lucas se întoarse în pat şi văzu că servitoarea îl privea cu o 
mână la gură şi cu cealaltă la inimă. Slavă Domnului că era 
îmbrăcat, altfel şocul ei ar fi fost mult mai mare, la fel 
ţipătul. Şi slavă Domnului că aşezase deja tava jos! 

— Doamnă... zise Annie. Domnule Ross! 

Lucas auzi foşnet de cearşafuri lângă el. Christina se 
trezi şi icnetul ei semănă cu cel al lui Annie. El întinse mâna 
şi o prinse, ştiind că avea să plece. 

— Nu pleca! zise el calm. E camera ta. 

Christina îl privea somnoroasă şi confuză. Era ciufulită 
şi i se părea adorabilă cu faţa palidă şi ochii albaştri şi mari. 

— Ce... începu ea. 

— Te rog, nu mă întreba ce caut aici, zise Lucas. Asta 
doar dacă nu ţi-ai pierdut memoria. 

Culoarea îi reveni în obraji, şi Christina se trezi de-a 
binelea. Acum arăta ca fiica ducelui, cu toate că Lucas era 
sigur că văzuse o licărire de frică sub faţada ei. Fusese 
vulnerabilă în noaptea aceea, îl lăsase să o ajute. Acum 
regreta, dar el nu avea de gând să o lase să se îndepărteze 
de intimitatea dintre ei. 

— Cum te simţi? Ţi-a dispărut febra? 

— Sunt foarte bine, mulţumesc, răspunse Christina 
scurt. 

— Doamnă, zise Annie, care evita să se uite la ei. Of, 
doamnă! 

— E în regulă, Annie, spuse Christina în timp ce se 
întinse după halatul pe care Lucas i-l dăduse cu o seară în 
urmă. Domnul Ross este... 

—  Logodnicul lui Lady Christina, termină Lucas 
propoziţia. 

— Voiam să spun că este pe cale să plece. 

— Asta nu o să rezolve nimic. Lucas o privi în ochi. 
Văzu din nou acea licărire de vulnerabilitate din spatele 
confuziei. Christina, nu o să mă ascund! Nu o să mă prefac 
că nu s-a întâmplat nimic între noi. Suntem logodiţi şi nu o 
să te las. 

Privirile li se întâlniră din nou. 

— Trebuie să pleci, zise Christina, dar Lucas auzi frica 


din vocea ei. 

— Nu mă mai da la o parte. Da, te-am minţit şi îmi 
pare rău, dar foloseşti asta ca scuză să fugi de mine. Ai 
avut încredere în mine înainte şi poţi să ai din nou, îţi jur! 

— Vă cer scuze milady, domnule Ross... 

Vocea iritată a lui Annie tăie tensiunea din cameră. 
Fata trase perdeaua, lăsând lumina soarelui să inunde 
camera din turn. Odată cu ea, se auzi zgomotul roţilor de 
trăsură care alunecau peste pietriş, uşi trântite, voci. 

— Surorile dumneavoastră sunt aici, milady. 

Anine îi aruncă Christinei o privire agitată. De data 
asta, sări din pat. Lucas văzu o bucată de piele cremoasă, 
în timp ce Christina îşi lega halatul cu mâini tremurânde. 

— Trebuiau să ajungă mai târziu în după-amiaza asta! 
Părea de-a dreptul supărată. Cum pot să... Lucas, chiar 
trebuie să pleci! Îi făcu semn cu mâna să plece. O să 
vorbim mai târziu despre tot. Dacă o să cobori pe scările 
turnului... 

— O să ajung exact în faţa surorilor tale, ieşind pe 
scările secrete care duc spre dormitorul tău. Da, ar 
funcţiona. 

Christina îşi lipi buzele strâns una de cealaltă când îi 
auzi sarcasmul. 

— Atunci ia-o pe scara principală! 

— Şi să risc să creadă Galloway că sunt un hoţ care a 
furat argintăria familiei? Nu mulţumesc. 

Lucas se ridică şi se întinse după jachetă. Ar fi 
preferat ceva mai elegant când îşi făcea debutul în faţa 
familiei Christinei, dar nu avea ce face. 

— Acceptă odată situaţia, Christina! Sunt logodnicul 
tău şi o să coborâm împreună ca să le cunosc pe surorile 
tale, nu o să mă prefac că sunt doar grădinarul. 

Christina oftă. 

— Annie, zise ea, ignorându-l, poţi să-mi aduci te rog 
muselina crem cu funde purpurii? Se întoarse spre Lucas. 
Sunt sigură că ştii eticheta în asemenea ocazii, Alteță. Se 
obişnuieşte ca domnul să plece din camera unei lady când 
aceasta se îmbracă. 


— Alteță? strigă Annie, care părea că avea să leşine. 
Dumnezeule! 

— Nu, zise Christina, un prinţ. Muselina crem? 

— Da, doamnă, imediat. 

Annie îi aruncă o privire circumspectă lui Lucas în 
timp ce se îndrepta spre cufăr. 

— Un prinţ, o auzi el bombănind. Ar vrea el! 

— O să te aştept în cealaltă cameră, zise Lucas. Şi, 
Christina, suntem logodiţi, repetă el, atingându-i mâna 
încet. 

— Ca să-mi salvez reputaţia, spuse Christina rece. Da, 
înţeleg că trebuie să ne prefacem în public cel puţin o 
perioadă. 

— La naiba cu asta! spuse Lucas. 

Se apropie şi o sărută apăsat, lăsându-şi sentimentele 
să se vadă, toată frustrarea, dorinţa şi nevoia. li simţi 
ezitarea, după care Christina îl sărută cu aceeaşi pasiune. 
Simţi furia din ea. Îl muşcă de buza de jos. Era ca şi cum 
voia să-l rănească, dar exista dorinţă în ea. 

Lucas o sărută şi mai apăsat, şi mai pasional, iar ea îi 
răspunse cu un foc care îi alungă toate gândurile din minte. 
Îşi puse mâinile pe umerii ei, urmând să o împingă înapoi în 
pat şi să-i desfacă halatul, dar Annie îl readuse la realitate 
când tuşi. Respirând greoi, îi dădu drumul Christinei şi făcu 
un pas în spate. Ochii ei erau întunecaţi şi înceţoşaţi, iar 
buzele umflate de la săruturile lui. Simţi un fior atât de 
puternic de dorinţă, încât blestemă. 

Annie închise uşa zgomotos în urma lui, iar Lucas se 
aruncă pe un fotoliu, ca să aştepte. Auzi vocile Christinei şi 
cameristei dincolo de uşă, dar nu putu distinge cuvintele. 
Se ridică oftând şi simţi tensiunea din el. Avea să 
folosească toate mijloacele posibile ca s-o recucerească pe 
Christina. Avea să lupte pentru ce voia. Nu fusese sigur că 
avea să primească a doua şansă, însă acum, când o 
primea, nu voia s-o irosească. 


Capitolul 17 


Christina cobori scările, foarte conştientă de silueta 
înaltă a lui Lucas lângă ea. Nu îi acceptase ajutorul. Dorise 
să-l împingă cât de departe posibil, pentru că îi era teamă, 
dar Lucas refuza să plece. 

Se trezise devreme în acea dimineaţă şi era în braţele 
lui, cu capul pe pieptul lui şi bătaia inimii răsunându-i 
puternic în urechi. Fusese atât de plăcut, în ciuda a tot ce 
se întâmplase! Nu era obişnuită să fie apreciată. Voia să-şi 
deschidă inima în faţa acestei senzaţii, să se lase pradă ei, 
dar şi tocmai de asta îi era teamă. Era prea periculos să-şi 
deschidă inima în faţa lui Lucas, să rişte să-l iubească, să 
aibă încredere în el. Lumea ei fusese distrusă deja de două 
ori. Era mai bine, mai sigur să nu-şi asume din nou acest 
risc. Chiar şi aşa, se simţea ca şi cum ducea o luptă pe care 
era posibil să o piardă, încă simţea sărutul lui Lucas şi 
pasiunea mâinilor lui pe corpul ei. Tremură din cauza 
dorinţei. 

Pe hol era haos. Gertrude îi dădea ordine lui Galloway, 
în timp ce Thomas, lacheul, alerga ineficient în toate 
direcţiile, încurcând bagajele tuturor. Angus nu făcea nimic, 
ca de obicei. Lucy şi Mairi, surorile Christinei, vorbeau cu 
ducele, care, evident, fusese întrerupt din studiile lui de tot 
zgomotul. Richard Bryson vorbea cu Allegra, a cărei faţă 
era palidă. 

— Tina! 

Mairi se întoarse când îşi văzu sora. O îmbrăţişă pe 
Christina, în ciuda burţii ei mari din cauza sarcinii avansate. 

— Aici erai! Aproape că renunţasem la ideea că o să 
te vedem! 

— Unde ai fost, Christina? o întrebă Gertrude. Sunt mii 
de lucruri care trebuie făcute. Doar nu te aştepţi să 
organizez asta singură. Cum te simţă, Mairi? întrebă ea, în 
timp ce-i privi dezaprobator burta. Nu-mi imaginez de ce ai 
crezut că e potrivit să călătoreşti în starea ta. S-ar fi putut 
întâmpla orice! 


— Şi eu mă bucur să te văd, Gertrude. Pari minunată, 
ca întotdeauna, răspunse Mairi. 

Privirea i se mută la Lucas, la care se holba. La fel ca 
Lucy, care venise să o salute. Christina ştia că multe femei 
se holbau când îl vedeau pe Lucas, dar văzu că interesul 
surorilor ei era de altă natură. Mairi părea surprinsă, iar 
Lucy, interesată. 

— Ah, Ross! interveni Gertrude înainte să vorbească 
altcineva. Ajută-l pe Thomas cu bagajul! Privirea i se opri 
asupra lui Richard Bryson. El ce caută aici? 

— Ei bine, zise Mairi, ştiu că ai convingeri 
democratice, prinţ Lucas, dar cred că Gertrude are 
aşteptări prea mari de la oaspeţii ei. 

— Bună dimineaţa, Lady Mairi, zise Lucas, zâmbind în 
timp ce o luă de mână. E o plăcere să te văd din nou. Se 
întoarse spre Lucy. Bună ziua, doamnă. Probabil sunteţi 
Lady Methven. Îmi cer scuze pentru lipsa de prezentare 
formală. 

— Este prinţul Lucas Orlov, zise Christina, sau domnul 
Black, cum preferă să i se spună. 

Fu din nou şocată când îşi dădu seama că Mairi şi 
Lucas se cunoşteau. Asta însemna că Jack şi Lucas erau 
probabil cunoştinţe sau poate chiar prieteni. Nu ştia ce să 
creadă despre asta. 

— Ce mai faci? întrebă Lucy, zâmbind fermecător. 
Robert ţi-a pomenit numele. El şi Jack o să ni se alăture mai 
târziu. O să fie încântați să te revadă. 

— Şi Robert! Minunat! Întreaga familie îl cunoaşte pe 
Lucas, mai puţin eu. 

— Cred că mă cunoşti destul de bine, zise Lucas cu un 
zâmbet care o făcu pe Christina să roşească. 

— Eu şi Lady Christina suntem logodiţi. Sper că o să 
ne urezi toate cele bune. 

Mairi exclamă şocată: 

— Christina, draga mea! Ochii ei sclipeau, plini de 
curiozitate. Eşti plină de surprize, nici măcar nu ştiam că îl 
cunoşti pe Lucas! 

— Nu sunt sigură că îl cunosc, rosti Christina sec. 


— A spus că sunteţi logodiţi? 

Vocea lui Gertrude tăie atmosfera ca un cuţit. Femeia 
traversă holul, având privirea plină de entuziasmul 
scandalului. 

— Am auzit bine? o întrebă pe Mairi. Christina e 
logodită cu grădinarul? 

— Te simţi bine, Gertrude? Poate că Lucas alege să 
nu-şi folosească titlul, dar în niciun caz nu e grădinar. De 
unde ţi-a venit ideea asta? 

— Probabil din faptul că Lucas s-a ocupat de grădina 
de la Kilmory în ultimele şase săptămâni, zise Christina. 

— Numele meu e Lucas Black, Lady Semple, zise 
Lucas, şi sunt... 

— Un prinţ rus, completă Mairi. Deci nu e cazul să-ţi 
faci griji că blazonul familiei o să fie afectat, Gertrude. 
Prinţul Lucas are un rang mai mare decât noi toţi. 

— Rus? întrebă Gertrude, uitându-se de sus, ca şi cum 
Lucas anunţase că era ceva groaznic. Un prinţ e un rang 
foarte bun, dar nu şi dacă e un titlu străin. Nu are valoare. 

— Nu cred că Lucas trebuie să-ţi dea explicaţii pentru 
trecutul lui, Gertrude, spuse Christina. 

Vorbise fără să gândească. Sărise în apărarea lui 
Lucas, mintea ei gândindu-se deja la toate vulgarităţile 
dureroase pe care Gertrude avea să le spună odată ce 
urma să afle că Lucas era ilegitim. Îl văzu privind-o. Căldura 
devenise mai profundă în ochii lui. Lucas o luă din nou de 
mână. 

— Mulţumesc, spuse el simplu, însă atingerea şi 
zâmbetul lui o făcură să se înfierbânte. 

— Poate să-mi explice cineva ce se întâmplă? întrebă 
ducele. Un prinţ rus? În grădina mea? 

— Vă cer scuze pentru mascaradă, Excelenţă, zise 
Lucas. Am vrut să fiu pe cont propriu o perioadă şi mi s-a 
părut cel mai uşor mod de a face asta. Sper că acest lucru 
nu o să aibă efecte de lungă durată asupra trandafirilor 
magnifici din această grădină. 

— Sunt încântat, desigur, amice, zise ducele. 

Christina se întrebă iritată dacă tatăl ei era atât de 


prins de studiile lui încât nu era atent cu adevărat. 

— Clar ai făcut minuni în grota mea. Beneficiile unei 
educaţii clasice? Unde ai fost? Eton sau Oxford? 

— Nu, Excelenţă. Pe străzile din Edinburgh. De fapt, 
acum am un imperiu substanţial de afaceri datorită tuturor 
lucrurilor pe care le-am învăţat în acea perioadă. 

Christina observă că Gertrude îşi ţuguie buzele. 

— Comerţ! pufni ea. Asta ar merge pentru Christina la 
vârsta ei, dar pentru Allegra o să accept doar un duce 
englez. 7 

Allegra făcu un pas în faţă. Era palidă, dar hotărâtă. IlI 
luă de mână pe Richard Bryson. 

— De fapt, mamă, sunt deja căsătorită. Richard e 
soţul meu, zise ea în timp ce îl trase pe bărbat în faţă. 

Se auzi o bufnitură când Gertrude leşină. 


* 


— Dragul meu amic, îi spuse ducele lui Lucas. Ce pot 
să fac pentru tine? Ai venit să-mi ceri permisiunea să te 
căsătoreşti cu fiica mea? 

— Da, Excelenţă, răspunse Lucas. 

Voia mai multe lucruri de la tatăl Christinei, dar se 
gândi să înceapă cu întrebarea mai uşoară. Se aflau în 
biblioteca ducală, iar Alice Parmenter le aduse cafea. Jack 
Rutherford şi cumnatul lui, Robert Methven, erau şi ei 
prezenţi. Ajunseseră în acea după-amiază. Iniţial, Jack vru 
să-l lovească pe Lucas după ce aflase ce se întâmplase cu 
Christina, dar, din fericire, Robert, care era mai raţional, îl 
calmă. Lucas le spusese apoi viitorilor săi cumnaţi despre 
suspiciunile pe care le avea, că ducele fusese implicat în 
moartea lui Peter, iar cei doi bărbaţi căzură de acord să-l 
sprijine într-o confruntare. Lucas nu mai voia secrete şi 
minciuni. Problema trebuia rezolvată chiar atunci. 

— Ei bine, e destul de dificil, nu-ţi dai seama de asta? 
Nu sunt sigur că pot să-ţi dau permisiunea mea. 

— Poftim? întrebă Lucas, care se gândea deja cum să 
formuleze întrebarea despre Peter. 


— E complicat. Ducele încă părea fascinat de cafea şi 
nu îl privea pe Lucas în ochi. Vezi tu, am nevoie de 
Christina aici, cu mine. Sunt atât de multe de făcut la 
Kilmory, cu proprietatea asta, casa şi tot... Aş fi pierdut fără 
ea. 

— Aveţi un administrator şi o armată de servitori, 
domnule, zise Lucas, încercând să se controleze. 

Se întrebă dacă asta se întâmplase când ducele 
rupsese relaţia Christinei cu Douglas McGill. Doar că el nu 
era McGill şi nu avea să renunţe la ea. 

— Nu e deloc la fel, spuse ducele. Intr-adevăr, nu e la 
fel. Deci, vezi tu, nu pot să-mi permit aşa ceva. 

— Excelenţă, ştiţi că domnul Black nu are nevoie de 
permisiunea voastră pentru a se căsători cu Lady Christina? 
Vă întreabă numai din politeţe. Fiica dumneavoastră poate 
să ia propriile decizii. 

— O să vedem. Nu-mi imaginez că o să vrea să mă 
părăsească. Are deja rutina ei. O să vedem. 

Lucas îl displăcea pe ducele de Forres din ce în ce mai 
mult. Era şocant de egoist. Nu voia decât să-l apuce pe 
Forres de guler şi să-l zgâlţâie. Îl privi pe Jack. Acesta părea 
că voia să intervină, însă Lucas îi făcu semn să renunţe. 
Avea să ducă această luptă mai târziu şi s-o câştige. Dar, 
pentru moment, avea alt subiect despre care voia să 
discute. 

— Mai vreau să discut ceva cu dumneavoastră, 
Excelenţă! 

Îi simţi pe Jack şi pe Robert apropiindu-se şi tensiunea 
care se intensifică. 

— Broşa pe care i-aţi dat-o fiicei dumneavoastră de 
ziua ei, una din argint şi ametist, de unde e? 

Pentru o clipă, ducele avu o expresie neutră, după 
care faţa i se limpezi. 

— Ah, cea de la Jupiter, mi-o amintesc. Un obiect 
elegant. Am găsit-o într-un magazin din Edinburgh. Tot de 
acolo am luat mica mea icoană. Se ridică în picioare şi luă 
icoana, dându-i-o lui Lucas. E splendidă, nu-i aşa? Bărbatul 
strălucea, fericit. Nu mi-a venit să cred ce noroc am avut. 


— Un magazin din Edinburgh... Ce fel de magazin? 

Ducele se fâstâci puţin. 

— O casă de amanet, recunoscu el. Atunci când pot, 
îmi place să cumpăr cadouri ieftine, dar nu am vrut să ştie 
şi Christina asta. 

Lucas puse încet icoana jos. Era o nuanţă de adevăr în 
cuvintele ducelui. Bărbatul nu ştia nimic. Chiar dacă era 
zgârcit, nu era un criminal. Insă era posibil ca asta să fie 
mai mult decât o coincidenţă. Lucas se uită la Robert, care 
se încruntă. 

— Când aţi mers în Edinburgh, domnule? întrebă 
Robert. 

Ducele se frecă absent la cap. 

— Să mă gândesc... Era noiembrie? Ba nu, decembrie. 
De Crăciun! Se uită ca şi cum se aştepta la o recompensă 
pentru reuşita lui. Am petrecut Crăciunul în Edinburgh, 
repetă el. Vă amintiţi, Methven, Rutherford. Aţi venit şi voi. 

Jack încuviinţă. 

— Da, aşa e. 

„Decembrie. La puţin timp după moartea lui Peter.” 

Lucas simţi un fior, ca şi cum o fantomă trecuse pe 
lângă el. Oare cineva de la Kilmory îl răpise şi îl ucisese pe 
Peter şi considerase călătoria în Edinburgh un mijloc de a 
scăpa de bunurile furate, fără să se gândească la 
coincidenţa teribilă ca ducele să meargă la acelaşi 
magazin? 

— Cine a mai venit cu dumneavoastră? întrebă Lucas. 

— Mi-am luat valetul. Nu am nevoie să iau alţi 
servitori. Avem angajaţi la casa din Charlotte Square. A 
venit şi Christina. Nu a mai fost altcineva. 

„Christina.” 

Lucas nu putea să creadă că ea era vinovată. Pur şi 
simplu nu era posibil. 

— Cred că a fost şi altcineva, nu-i aşa, Excelenţă? 

Ducele se înroşi. 

— Nu, zise el tăios. Nimeni. 

— Alice Parmenter, continuă Lucas. E amanta 
dumneavoastră. 


Văzu surprinderea lui Jack şi a lui Robert. 

— Bănuiesc că doamna Parmenter nu a călătorit cu 
dumneavoastră. Sigur nu ar fi stat cu dumneavoastră, dar 
cred că era şi ea în Edinburgh. Aţi instalat-o într-o casă 
undeva aproape? Undeva unde era convenabil să o vizitaţi? 

Ducele se fâstâci. 

— Şi ce dacă am făcut asta? Nicio lege nu-mi interzice 
să am o amantă. Bărbatul se uită la Jack, apoi la Robert, ca 
şi cum se gândea să spună că şi ei aveau probabil amante, 
dar se răzgândi. Asta nu înseamnă nimic. Şi ce dacă Alice 
era acolo? Nu văd de ce ţi-aş da explicaţii. 

— Nu aveţi de ce, Excelenţă, zise Lucas, ridicându-se. 
Dar doamna Parmenter trebuie s-o facă. Trebuie să-mi dea 
explicaţii despre uciderea fratelui meu! 


* 


Christina stătea în uşa sălii mari. Aceasta fusese 
decorată pentru a avea loc o cină şi apoi un bal. Arăta 
superb. Vazele erau pline de flori proaspete. Steaguri verzi 
şi aurii cu blazonul MacMorlan atârnau de tavan. Lumina 
lumânărilor strălucea pe argintărie. Femeile din Societatea 
Doamnelor Intelectuale din Highland vorbeau şi se plimbau 
ca nişte păsări exotice. 

Singura problemă era că atmosfera nu părea foarte 
festivă. Toată lumea fusese şocată de arestarea lui Alice 
Parmenter pentru crimă, furt şi vânzarea de bunuri furate. 
Alice fusese dusă la închisoarea din Fort William, în timp ce 
se plânsese că moartea lui Peter Galitsin fusese un 
accident. Il văzuse la castel şi îl considerase tânăr, bogat, 
naiv şi numai bun să fie jefuit. Îl urmărise înapoi la han în 
acea noapte şi îi trimisese un mesaj să se întâlnească pe 
drumul de deasupra stâncilor. Alice spusese că luase un 
cuţit numai ca să-l convingă să-i dea banii. Peter fusese 
înjunghiat în timpul altercaţiei pentru că încercase să o 
oprească când îi luase icoana. Mai spusese că, dacă ducele 
ar fi fost mai generos cu amanta lui, ea nu ar fi avut nevoie 
să fure, dar bărbatul era cât se poate de zgârcit şi nu era 


nici bun în pat, adăugase ea. 

Galloway arăta ca şi cum avea să leşine din cauza 
şocului când auzise vestea. Gertrude fusese scandalizată 
mai mult de faptul că ducele decăzuse atât de mult decât 
de vestea că menajera era o ucigaşă. 

— Menajera? Cum e posibil? tot spusese ea. 

— Nu contează, Gertrude, zisese Lucy. Putea să fie 
mult mai rău. Am auzit că Alice încerca să-l convingă pe 
tata să se căsătorească. Imaginează-ţi-o ca ducesă de 
Forres! 

Gertrude păruse şi mai îngrozită şi plecase poate, aşa 
cum spusese Mairi, să-l găsească pe Angus, în speranţa că 
nu era prea târziu să facă un moştenitor. 

Vestea că ducele era posibil să se recăsătorească îl 
adusese pe Lachlan înapoi acasă ca să se împace cu 
Dulcibella. 

— O să vedem cât durează, zise Lucy sec. 

Christina dorise să anuleze balul, dar membrele 
Societăţii Doamnelor Intelectuale din Highland deja soseau, 
iar Lucas o asigură că voia ca evenimentul să continue. Ba 
chiar aduse florile pe care i le promisese ca să decoreze 
sala mare: braţe întregi de trandafiri înmiresmaţi şi nalbe, 
iasomie şi anemone, ghinde şi conuri de brad care 
miroseau dulce şi proaspăt. 

— E un triumf, Christina, zise Lucy, în timp ce îşi 
mângâie sora pe braţ. Bineînţeles că Gertrude îşi asumă 
toate meritele, dar toţi ştim cine a depus de fapt toată 
munca. 

Mairi se aşeză pe un scaun şi oftă. Chiar dacă era 
însărcinată în şapte luni, Christina îi spuse că arăta ca 
scoasă din revista La Belle Assemblée. 

— Mă simt ca o balenă, se plânse Mairi. Nu o să 
dansez în seara asta. 

— Ar fi bine să n-o faci, zise Gertrude pe un ton 
dezaprobator în timp ce se uită la burta cumnatei ei cu mult 
dispreţ. Nu e cazul să fii văzută în public. Nu-mi dau seama 
unde ţi-e mintea dacă vrei să te afişezi în starea asta! 

— Mulţumesc, Gertrude. Nu cred că am de ce să mă 


ascund doar pentru că sunt însărcinată. E o stare perfect 
normală. Allegra e foarte frumoasă în seara asta, adăugă 
ea, în timp ce arătă spre nepoata ei, îmbrăcată într-o rochie 
crem care o făcea să arate ca o zână, vorbind cu soţul ei şi 
cu câteva dintre doamnele invitate. li prieşte căsătoria. 
Străluceşte. Poate că şi ea e însărcinată. 

Gertrude pufni şi se duse să agaseze fericitul cuplu. 

— Mairi, zise Christina, încercând să-şi suprime un 
zâmbet, eşti foarte rea! 

— E posibil să fie adevărat, zise ea, în timp ce se 
aşeză şi mai confortabil pe scaun. Se pare că sunt căsătoriţi 
de cel puţin o lună, iar Gertrude şi Angus habar n-aveau. 

— Asta nu mă surprinde. Nu observă nimic în afară de 
propriile persoane, zise Christina. 

— Nici tu nu ţi-ai dat seama. 

— M-am întrebat dacă sunt iubiţi, dar, în ciuda aerelor 
ei sofisticate, Allegra e foarte tânără. Am crezut că îmi 
imaginez anumite lucruri. 

— Cel puţin acum, când e preocupată de căsătoria 
Allegrei, Gertrude nu te mai bate la cap în legătură cu 
căsătoria ta, chicoti Lucy. Cred că în timp o să-i pice foarte 
bine faptul că are un prinţ rus pe post de cumnat. Am auzit- 
o deja lăudându-se în faţa lui Lady Dorney că Lucas e ruda 
ţarului. 

— Lucas o să urască asta, zise Mairi. Ştii că îşi 
respinge rudele aristocrate. Se opri când intră Lucas. 
Dumnezeule, Christina, eşti o norocoasă! 

Lucas era flancat de Jack într-o parte şi de Robert în 
cealaltă, dar nu arăta ca un bărbat care să aibă nevoie de 
sprijin. De fapt, cei trei bărbaţi arătau aşa cum erau: şocant 
de chipeşi, puţin periculoşi şi capabili să le farmece pe 
femeile din Societatea Doamnelor Intelectuale din 
Highland. Christina îşi dădu seama că nu-l văzuse niciodată 
în costum. Îl văzuse în uniformă şi în hainele de lucru, dar 
arăta magnific în costumul lui alb cu negru. Se uită prin 
cameră. O căuta. 

Nu avuseseră ocazia să vorbească din acea 
dimineaţă, iar acum inima Christinei începu să bată cu 


putere când se gândi la ce putea să se întâmple. Îi spusese 
lui Lucas că putea să stea la Kilmory până ce rezolva 
misterul morţii lui Peter. Cum Alice era arestată, misterul 
fusese rezolvat. Se întrebă dacă Lucas avea să plece. Se 
întrebă dacă îşi dorea să facă asta. Nu ştia răspunsul la 
niciuna dintre întrebări şi se simţea foarte confuză. 

Aerul îi rămase captiv în piept. Ce o marcase nu erau 
nici modul în care Lucas îşi făcea simțită prezenţa într-o 
încăpere şi nici înfăţişarea lui spectaculoasă, despre care 
doamnele încă vorbeau, ci modul în care o făcea să uite de 
rațiune. Bărbatul avea o licărire periculos de senzuală în 
ochii lui negri, care o făceau să se încordeze. Îl dorea pe 
Lucas Black, dar nu era sigură că putea avea încredere în 
ea să-l iubească din nou sau dacă putea avea încredere în 
el să n-o trădeze. 

Lucas vru să traverseze camera ca să i se alăture, dar 
fu acaparat de mai multe doamne care voiau să i se 
prezinte. 

— Lucas e şocant de chipeş, nu-i aşa? zise Lucy 
chicotind. Dacă Lady Dorney se apropie şi mai mult, practic 
o să-l curteze. Mereu a fost o femeie care a crezut că nicio 
cauză nu e pierdută până când nu se spun jurămintele de 
căsătorie. 

— lar în unele cazuri nici măcar atunci, zise Mairi sec. 

— Dacă ar fi al meu, nu l-aş pierde din ochi, rosti 
Lucy. 

— Pierdeţi din vedere ideea principală, zise Christina 
tăios. Îşi petrecuse jumătate din după-amiază explicându-le 
modul în care Lucas o înşelase şi o înfuria să vadă că ele 
păreau să fi uitat tot ce le spusese. Lucas a venit aici 
prefăcându-se că e un servitor... 

— Aş vrea să-l fi văzut în uniformă, spuse Mairi. 

Christina o ignoră. 

— Ne-a înşelat pe toţi, spuse ea. M-am culcat cu el... 

— Ambele ei surori oftară la unison, invidioase. 

— Voi v-aţi căsători cu un bărbat în care nu puteţi să 
aveţi încredere? 

— Dacă ar arăta ca Lucas, da, probabil aş face-o. Sunt 


superficială când vine vorba de asta. 

Lucy o atinse pe braţ. 

— Te înţeleg, Christina. Ştii că Robert a încercat să 
mă compromită ca să mă căsătoresc, pentru că trebuia să 
facă lucrul corect pentru clanul lui. A pus nevoile oamenilor 
lui pe primul loc pentru că asta îl obliga onoarea să facă. 

— Vrei să spui că onoarea lui Lucas l-a obligat să îl 
aducă pe criminalul fratelui său în faţa justiţiei, zise 
Christina. 

— Da, şi cred că deja tu ştii asta. Lucas e un bărbat 
onorabil. A făcut ce trebuia. 

— In plus, îl iubeşti. Nu renunţa! adăugă Mairi. 

— L-am iubit înainte, recunoscu Christina. Acum nici 
măcar nu ştiu dacă îl cunosc. 

Gândul de a-i oferi lui Lucas inima ei pentru a doua 
oară o speria cumplit. Nu era ca atunci când McGill refuzase 
să lupte pentru ea, când nu se opusese dorinţei tatălui ei. 
Acel lucru duruse tare la momentul respectiv. Il iubise pe 
McGill cu o infatuare copilărească şi nu avusese alte 
experienţe din care să fi învăţat şi care să fi făcut lovitura 
mai uşoară. Acum, când avea acea experienţă, durerea era 
mai mare, tocmai pentru că iubirea pe care i-o purtase lui 
Lucas fusese mult mai puternică decât orice altceva mai 
simţise vreodată. Ştia cu siguranţă că nu putea supravieţui 
din nou unei asemenea trădări. ` 

— E acelaşi bărbat, spuse Lucy. In adâncul inimii, ştii 
asta. 

Galloway sună clopotul pentru cină. 

— Dumnezeule, l-ai aşezat pe Lucas lângă Gertrude la 
cină! exclamă Mairi. Poate chiar nu îl iubeşti. E prima oară 
când văd o aşezare la masă care arată ca o răzbunare. 

— Lucas e invitatul cu cel mai mare rang, zise 
Christina. 

Simti o împunsătură de vinovăţie. Mairi avea dreptate. 
Se gândise la asta - nu să-l pedepsească pe Lucas, dar 
măcar să-l testeze. 

— Se cade să o însoţească pe Gertrude, zise ea ca 
scuză. Ea e invitata cu cel mai mare rang. 


— Şi eu sunt marchiză, se plânse Lucy. Puteai să mi-l 
dai mie! 

Jack sosi în acel moment ca să o însoţească la cină. În 
mod normal, Christina îl considera un companion distractiv, 
dar în acea seară atenţia îi era atrasă spre celălalt capăt al 
mesei, unde se afla Lucas. Fu mâhnită să vadă că bărbatul 
făcea faţă situaţiei. Toată atenţia îi era îndreptată spre 
Gertrude, iar până la finalul primului fel, chicotea, iar 
Christina se simţi confuză. 

— Poţi să ai încredere că Lucas o să facă faţă oricărei 
situaţii în care se află, îi şopti Jack la ureche. 

Christina o văzu pe Gertrude aplecându-se şi 
atingându-l pe Lucas cu încredere pe mână ca să sublinieze 
ce spunea, iar Lucas îi zâmbi şi încuviinţă, apoi Gertrude 
străluci toată. 

— Mă holbam? întrebă Christina. Pur şi simplu nu-mi 
vine să cred că a fermecat-o pe Gertrude. 

Tonul ei o trădă, iar Jack râse. 

— Inţeleg. Voiai să eşueze. 

Christina îşi muşcă buza. 

— Cred că sunt supărată pe el. 

— Bineînţeles, dar Lucas nu o să-ţi facă pe plac şi nu o 
să se facă de râs când e în compania oamenilor, deci ar 
trebui să-ţi domoleşti ambițiile. 

Christina se uită din nou la Lucas, iar el o privi la 
rândul lui. Ceva din privirea lui era fierbinte şi posesiv. 

— Face toate astea pentru tine, adăugă Jack. Lucas îşi 
urăşte titlurile, nu le foloseşte niciodată. Nu te-ai întrebat 
niciodată de ce n-ai auzit de el? Pentru că nu şi-a ocupat 
locul în societate până acum. Când a venit prima oară în 
Scoţia, împuterniciţii domeniului tatălui său au refuzat să i-l 
dea. L-au aruncat în stradă. A trebuit să se lupte pentru 
pământurile lui. Nu ţi-a spus? 

— Nu, zise Christina. Mi-a zis că nu îi place 
aristocrația, dar nu am crezut... 

Se opri. Se gândi că ar fi trebuit să-şi dea seama. 
Ştiuse că Lucas era ilegitim, că societatea îl respinsese. Nu 
voia să facă parte dintr-o societate care îi condamnase 


mama, iar lui îi întorsese spatele pentru că era bastard. 

Dintr-odată, Christina se simţi copleşită de emoție. 
Luă din nou cuțitul şi furculiţa, prefăcându-se că mănâncă, 
dar nici măcar nu ştia ce avea în farfurie. Se simţea prea 
confuză, prea tulburată. 

Cina fu lungă. În cealaltă parte a lui Lucas era Lady 
Bellingham. Bărbatul îşi întoarse politicos atenţia spre ea în 
timpul celui de-al doilea fel. Gertrude păru să se întristeze, 
dar se lumină la desert, când Lucas îşi îndreptă din nou 
atenţia spre ea. Când se termină cina şi începu dansul, 
Lucas veni direct la Christina. 

— În sfârşit, zise el. 

— Ar trebui să deschizi dansul împreună cu contesa 
de Cromarty. 

— O să-i cer scuze mai târziu. Vreau să dansez cu 
tine. 

Gertrude dansa cu Richard Bryson şi părea să se 
simtă bine. 

Christina fu atât de şocată, încât aproape că rată un 
pas. 

— Cred că tu eşti responsabil pentru asta. 

Se uită în sus. Şi Lucas se uita la ei cu un zâmbet vag. 

— Ce Dumnezeu ai putut să-i spui lui Gertrude ca să-i 
dea o şansă cât de mică lui Richard? 

— Doar că pare un băiat plin de resurse, care se 
pierde la serviciul pe care îl are, spuse Lucas. l-am sugerat 
că am un loc pentru el ca să se ocupe de câteva dintre 
afacerile mele. 

— Nu credeam că Gertrude voia un ginere care 
lucrează. 

Lucas zâmbi. 

— Evident, nu e ideal, dar am sugerat că Bryson are 
legătură cu familia Sutherland, a tatălui meu. Cum mătuşa 
mea e ducesa de Strathpsey, asta a schimbat situaţia. 

— Chiar e? E înrudit cu tine? 

Lucas ridică din umeri. 

— Nu aş fi surprins. Familia tatălui meu e înrudită cu 
aproape toată lumea din Scoţia, dacă e să mergem destul 


de departe. 

În vocea lui se simţi o urmă de reţinere care îi aminti 
Christinei ce spusese Jack. 

— A fost drăguţ din partea ta să te foloseşti de acea 
conexiune ca să-l ajuţi pe Richard, zise ea din impuls. 
Probabil e dureros să vorbeşti despre tatăl tău şi... Ea ezită. 
Oamenii să te tot descoasă din cauza naşterii tale, a 
reputației mamei tale şi a trecutului tău. 

Maxilarul lui Lucas era încordat. 

— În momentul ăsta, nimeni nu ar îndrăzni să 
pomenească de ilegitimitatea mea, zise el cu o nuanţă de 
umor sec. Situaţia nu e aceeaşi ca atunci când eram copil. 

Şi totuşi, Christina se gândi că acel copil încă era 
acolo. Copilul care pierduse totul şi fusese batjocorit încă 
era acolo, iar gândul acela o emoţionă. Christina se uită în 
sala de bal şi înţelese pentru prima oară. Jack avusese 
dreptate. Lucas chiar făcea asta pentru ea. Păşea într-o 
lume pe care o respinsese în urmă cu 15 ani doar ca să fie 
cu ea. O făcea pentru că o iubea, iar singura întrebare era 
dacă ea avea curajul să-l iubească din nou. 

Muzica se schimbă, începând un vals. Lucas continuă 
să danseze cu ea. 

— Dansul ăsta era cu Lady Dorney, zise Christina. 

— Cu cine? Lucas o trase şi mai aproape. Christina, 
vreau să te întreb ceva. 

Când ea îşi întoarse capul spre el, Lucas spuse: 

— Vrei să te căsătoreşti cu mine? Arăta formal, chiar 
puţin sever. Fără secrete, fără decepţii, fără o logodnă de 
convenienţă, doar ca să-ţi salvez reputaţia. Buzele lui se 
apropiară de urechea ei, trimiţându-i un fior pe şira spinării. 
Pentru totdeauna, Christina, pentru totdeauna! 

Valsul continuă, o spirală haotică de sunete care se 
reflectau în vârtejul gândurilor ei. Christina simţi lacrimile 
din gât. Se simţea mai rău, mai înfricoşată pentru că se afla 
la limita pericolului, fără să fie pregătită să facă saltul. Işi 
dădu seama că totul depindea de ea, nu de Lucas. Se 
întrebă dacă avea încredere că îl putea iubi din nou. Dacă 
era pregătită să-şi asume acel risc. 


Gura lui Lucas se afla deasupra buzelor ei. 

— Te iubesc, şopti el, iar ochii îi erau plini de tandreţe 
şi de dorinţă. Asta nu o să se schimbe niciodată. Nu pot să- 
ţi promit că nu o să mor, dar nu am de gând să te las 
singură mult timp de acum încolo. 

Christina aproape că se pierdu în acea clipă, captivă 
privirii negre care o susţinea pe a ei. Inima îi bătea cu 
putere şi uită de restul lumii când el o ţinu aproape. Apoi 
cineva se lovi de ei şi le ceru scuze, iar Christina îşi dădu 
seama că valsul continua, iar oamenii se uitau la ei. Îşi 
aşeză mâna pe pieptul lui. 

— Scandalizăm oamenii din sala de bal, şopti ea. 

— Când vine vorba de asta, nu dau doi bani pe 
părerea societăţii. 

Lucas o trase pe hol. Acolo era linişte, zgomotul din 
sala de bal fiind înfundat. Lucas o trase în spatele unor 
statui şi o sărută fără pic de delicateţe şi ezitare. Doar 
pasiune pură, explozivă, atât de intensă şi periculoasă încât 
o ameţi. În timp ce o săruta, începu să o tragă spre scări. În 
graba lor, se împiedicară, după care el o luă în braţe şi urcă 
scările câte două trepte deodată. O aşeză în faţa uşii 
camerei ei şi se sărutară din nou înfometați, disperaţi, apoi 
intrară, iar Lucas trânti uşa în spatele lor. 

— Ţi-am dat camera din aripa de est, zise Christina 
când gura lui se îndepărtă în sfârşit de a ei. 

— In clipa asta, nu-mi amintesc unde este şi nu-mi 
pasă. 

O aşeză pe pat, iar Christina se întinse după el. Tot ce 
simţise în ultimele zile, durerea, furia, confuzia şi dorinţa, 
se amestecă într-o explozie de dorinţă. O simţise în acea 
dimineaţă, când se sărutaseră. Acum îi dădu jacheta şi 
cămaşa jos, hainele formale pe care le admirase pe el cu 
numai câteva ore înainte, apoi îşi dădu seama că nici măcar 
nu-i aparţineau. 

— Tocmai am distrus hainele de seară pe care ţi le-a 
împrumutat Jack, zise ea în timp ce-şi plimbă mâinile pe 
umerii şi pieptul lui, desfătându-se cu căldura pielii lui. 

— Era doar al doilea cel mai bun costum al lui, şopti 


Lucas, în timp ce o sărută pe gât. O să-i cumpăr unul nou. 

Mâinile lui erau ocupate, încercând să-i desfacă 
rochia, chinuindu-se cu nasturi şi cu funde. 

— La naiba, de ce trebuie să porţi atâtea haine? 

Din ce în ce mai frustrat, trase de ele şi le aruncă pe 
jos, lăsând-o goală pe Christina. 

Apoi totul se schimbă şi deveni lent şi senzual. Lucas 
îşi plimbă o mână pe corpul ei, cu o plăcere leneşă, iar ea 
îşi înălţă capul pentru ca buzele ei să le găsească pe ale lui. 
Se deschise în faţa lui fără nicio reţinere şi se sărutară 
delicat. Însă momentul avu şi ceva intens, ca şi cum puteau 
să-şi piardă controlul în orice clipă. Lucas îşi înclină capul 
pe sânul ei, iar Christina se arcui, lipindu-se de el. Simţi 
respiraţia sacadată şi dorinţa din ea intensificându-se. 

Lucas îi linse sfârcul, iar ea gemu tare. 

— Ai încredere în mine, şopti el. Lasă-te în voia mea! 

Limba lui se plimbă din nou pe sfârcurile sensibile, iar 
ea se zvârcoli. Plăcerea era un val adânc, întunecat, 
copleşind-o, cerând eliberarea. Lucas îşi lipi buzele de 
pântecul ei, iar ea icni, întinzându-se după el, dar Lucas îi 
prinse mâinile repede, iar ea nu avu de ales, decât să stea 
nemişcată. 

Christina închise ochii. Lumina dansa pe pleoapele ei, 
fantezia şi plăcerea amestecându-se în timp ce se 
concentra asupra senzaţiilor pe care Lucas le trezea în 
corpul ei. Buzele şi limba lui trasau un drum de la un şold la 
celălalt. Fiori se plimbau pe pielea ei, iar şoldurile i se 
ridicară într-o dorinţă disperată. Mâna lui alunecă între 
picioarele ei, degetele căutând şi găsind, atingând cu 
abilitate, iar Christina gemu. Corpul i se încordă, dar el 
simţi reacţia şi se retrase, tachinând-o şi lăsând-o la limită. 

— Nu încă. 

Christina scoase un sunet de frustrare, iar el râse, 
aşezându-se deasupra ei şi punând un picior între picioarele 
ei. Ea îi simţi tăria coapsei şi grosimea excitaţiei şi încercă 
cu disperare să îl tragă în ea, însă Lucas se opuse. Forţa lui 
o ţinu captivă în timp ce începu să o sărute din nou - 
săruturi apăsate, care nu făceau decât să intensifice 


dorinţa. Se retrase şi îi dădu părul la o parte de pe faţă. 

— Ai încredere în mine! În ochii lui Lucas era o emoție 
atât de intensă, încât Christina ameţi. Nu o să te las să cazi. 

O sărută din nou, carnal, senzual, iar corpul ei tresări 
de plăcere şi se zvârcoli din nou, în încercarea de a-l trage 
mai aproape. El o ţinu pe loc. Christina îi văzu zâmbetul, iar 
Lucas îşi aplecă din nou capul spre sânii ei, atingerea bărbii 
lui fiind un chin desăvârşit. 

— Ştiu ce faci. Vrei... 

— Tot. Degetele lui o mângâiară din nou, iar ea 
tresări. Vreau să mi te dai mie, fără să ai rezerve. 

Mâna lui îi îndepărtă coapsele şi mai mult, apoi fu 
înăuntrul ei. Christina aproape că gemu uşurată în timp ce 
el o poseda. Îi ţinu şoldurile, se retrase puţin, apoi o 
pătrunse şi mai adânc. Corpul ei se ridică să-l întâmpine pe 
al lui la fiecare penetrare. Era sălbatic, terifiant şi glorios. 
Christina simţi că abandona ceva din ea, dar în acelaşi timp 
găsea ceva ce nu-şi imaginase niciodată. Teama care îi 
afectase paşii, refuzul de a avea încredere fură distruse 
pentru totdeauna de intensitatea emoţiilor ei. Voia să-şi dea 
inima fără limite. Voia să-şi împartă viaţa cu el. 

— Te iubesc, zise ea. Lucas... _ 

Lumea se fărâmă în bucăţi mici, strălucitoare. Il simţi 
ţinând-o strâns, îl auzi spunându-i numele şi îl simţi 
tremurând la fel de mult ca ea. Lucas o trase aproape, iar 
ea se ghemui lângă el, prea epuizată ca să mai gândească. 
Apoi adormi, cu corpul şi mintea prinse în mrejele lui. 


Capitolul 18 


Lucas se trezi cu o senzaţie de căldură şi satisfacţie. 
Christina stătea întinsă, protejată de trupul lui. Părul ei era 
întins pe pieptul lui şi îi gâdila nasul şi bărbia. Ea zâmbea în 
somn. Era ca şi cum acolo era locul ei, în braţele lui, 
odihnindu-se lângă inima lui. 

Era ca şi cum erau meniţi să fie împreună. 


Părea ciudat cum, după atâţia ani în care se rupsese 
de orice senzaţie de apartenenţă, simţea că ajunsese 
acasă, nu într-un loc, ci la o persoană, Christina, cealaltă 
jumătate a sufletului său. 

Se auziră zgomotul unei uşi deschise, un foşnet al 
perdelelor, dar de data asta niciun țipăt. 

— Tu din nou! zise Annie veselă. Aţi face bine să 
mergeţi la biserică, nu mai puteţi continua aşa. 

Christina se întinse şi căscă somnoroasă, iar Lucas 
simţi atât de multă iubire, încât îi tresări inima. 

— Ce idee bună! şopti ea, zâmbindu-i. 

— O să vorbim cu domnul MacPherson chiar în 
dimineaţa asta. 

— Tata... zise Christina tulburată. 

— Nu o să ne stea în cale. lar dacă o face, o să fugim, 
zise Lucas în timp ce o sărută. 

— |mi place ideea de a fugi cu grădinarul, zise 
Christina. Dar înainte de asta ne vedem la micul dejun. 

Cumva, Lucas reuşi să ajungă în camera lui din aripa 
de est, pe care Christina i-o pregătise cu o seară înainte. 
Valetul lui Jack îi pregătise alte haine. Lucas jură să aibă 
mai multă grijă de ele. Se spălă, se îmbrăcă şi cobori. Mai 
mulţi invitaţi se adunaseră deja pentru micul dejun, dar, 
înainte să intre, se auzi o bătaie în uşa principală. Când 
Galloway o deschise, fu dat la o parte în timp ce un şir de 
soldaţi mărşălui înăuntru, cu Eyre în frunte. 

Lucas simţi o povară rece, solidă, de groază. Cum 
Eyre nu-i deranjase cu o zi în urmă, sperase că ofiţerul 
aflase că Lady Christina era vie şi, în absenţa dovezilor, nu 
o putea atinge. Acum însă vedea cât de mult îl subestimase 
pe bărbat. Eyre doar trăsese de timp. 

— Lady Christina! strigă ofiţerul. 

Lucas se întoarse şi văzu că ea tocmai cobora scările 
şi ajungea pe hol. Eyre, care îşi dădea importanţă, se 
îndreptă spre ea. 

— Ce naiba se întâmplă? întrebă Lucas. 

Oamenii lui Eyre aşteptau stângaci, şase dintre ei 
aflându-se sub comanda unui bărbat care abia dacă arăta 


destul de mare cât să facă asta. 

Lucas o privi pe Christina. Ea stătea în capătul 
scărilor, dreaptă şi palidă. Privirea ei se întâlni scurt cu a 
lui, iar Lucas văzu o tresărire de frică şi de furie şi simţi un 
val de ură. Bărbatul acela încercase s-o omoare. O vânase 
şi încercase s-o împuşte. O văzu pe Christina strângând din 
pumni ca să nu mai tremure şi nu dori decât s-o protejeze. 

— Poate că ar trebui să vorbim în privat, domnule 
Eyre, zise Christina pe un ton calm. 

Lucas fu mândru de ea. 

— Aşa cum vezi, azi găzduiesc o petrecere, zise ea în 
timp ce se uită în jur. Nu se cade să vorbim despre afaceri 
în faţa tuturor. 

Eyre pufni. Lucas privi adunarea din perspectiva 
ofițerului: casa aristocratică, opulenţa, florile, servitorii şi 
privilegiul, toate lucrurile pe care Eyre le ura cel mai mult. 
Până şi nepotul lui fusese acceptat în această lume aurită, 
în care Eyre nu avea să fie bine-venit niciodată. Lucas ştia 
că bărbatul nu avea să dea înapoi. Dimpotrivă, acum avea 
scena pe care o voia ca s-o umilească şi s-o distrugă pe 
Christina în faţa tuturor. Văzu sclipirea de furie şi de triumf 
din ochii lui Eyre. Ofiţerul savura momentul. 

— Sunt sigur că nu ai secrete faţă de familie şi 
prieteni, milady, spuse Eyre. Sunt sigur că toţi ştiu de 
activităţile tale ilegale. Dacă nu, permite-mi să le spun eu 
despre ele. 

Lucas le văzu pe Lucy şi Mairi făcând un schimb de 
priviri sceptice. Gertrude rămase cu gura deschisă. In alte 
circumstanţe, lui Lucas i s-ar fi părut amuzant că logodnica 
lui îşi şocase familia atât de mult, dar situaţia nu era 
amuzantă. Eyre voia s-o distrugă. 

— Acum câteva nopţi, în urma unor ponturi primite de 
la un informator, am organizat căutarea distileriei de 
whisky despre care ştiam că operează pe domeniul Kilmory. 
Am descoperit o cabană la Loch Gyle şi credem că a fost 
folosită pentru prepararea de whisky. 

Robert Methven îi aruncă priviri cu subiînţeles lui 
Lucas. Ştia că îi transmitea să nu spună nimic, că avea să 


se ocupe de asta. Lucas înţelegea, deoarece era logodnicul 
Christinei şi, deloc imparţial, simţea nevoia de a o apăra. 

— Ai dovezi, domnule Eyre? întrebă Robert politicos. 
Aţi recuperat ceva care să dovedească distilarea? 

Eyre îi aruncă o privire de antipatie profundă. 

— Nu, milord, recunoscu el, dar avem cuvântul 
informatorului că distileria de whisky era acolo. 

Jack ridică din umeri. 

— Informatorii pot spune o mulţime de lucruri dacă au 
impresia că pot obţine beneficii materiale, zise el. 
Informatorul tău a fost cumva doamna Parmenter? Cred că 
nu exagerez dacă spun că ura familia asta şi era capabilă 
să spună orice ca să le facă probleme. 

— Informatorul a fost Lord Lachlan MacMorlan. Tot el 
a avut informaţia că Lady Christina era şefa 
contrabandiştilor de la Kilmory. 

Lucas o văzu pe Christina legănându-se şi se duse 
lângă ea, punându-şi un braţ în jurul taliei ei. 

— Lachlan? şopti ea. El a fost spionul? Păru cu totul 
devastată. De ce ar face aşa ceva? 

— Probabil pentru bani, rosti Robert. 

Lumea din hol era îngrozită. Gertrude deveni agitată. 
Allegra plângea. Richard o ţinea în braţe, o consola, jurând 
că nu ştiuse. Lucy şi Mairi păreau uimite. Mairi se întinse 
după un scaun şi se aşeză. Jack îi luă mâna într-a lui. 

— Lachlan, zise Mairi. Ce vierme josnic! Mereu am 
crezut că era capabil să-şi vândă propria familie pentru 
profit şi chiar asta a făcut. 

Lucas observă că Eyre zâmbea, încântat că provocase 
un asemenea haos. 

— Domnule, poate că vă interesează să aflaţi că 
bănuim că Lord Lachlan a avut un rol important şi în 
moartea fratelui tău. El şi Alice Parmenter erau iubiţi. Au 
fost implicaţi împreună în toată treaba. 

Lucas simţi degetele Christinei tremurând într-ale lui. 
Expresia ei era plină de suferinţă când privirile li se 
întâlniră. 

— Nu, zise ea. Vai, nu, Lucas... 


Lachlan, se gândi Lucas. Un beţiv, un om de nimic, 
considerat nesemnificativ de toată lumea pentru că toţi 
credeau că îl pierduseră în favoarea vinului. Se simţi ameţit 
din cauza şocului şi un prost pentru că nu văzuse asta mai 
devreme, pentru că nu-şi dăduse seama. Îşi aminti privirea 
tăioasă pe care i-o aruncase Lachlan în acea zi la grajduri. 
Işi aminti că ducele spusese că întreaga familie se 
strânsese în Edinburgh de Crăciun. Îşi aminti că Alice 
spusese că voia un iubit mai tânăr. Nu bănuise că îşi găsise 
deja unul în persoana fiului ducelui, un bărbat care era un 
criminal manipulator deghizat într-un beţiv. 

Ducele părea şocat. 

— Dar Alice era... 

— Excelenţă, spuse Robert tăios, iar ducele tăcu. 

Eyre încă vorbea, iar Lucas reveni la realitate când o 
auzi pe Christina icnind. Se gândi că acum ea era cea care 
conta. Christina era cea care trebuia să fie protejată de 
Eyre. 

— Tu eşti femeia pe care am văzut-o în apele Loch 
Gyle în noaptea când am fost să distrugem distileria. Tu ai 
fost şefa contrabandiştilor, aşa cum a zis fratele tău. O să 
plăteşti pentru acele infracţiuni! 

In cameră se lăsă o tăcere plină de ostilitate. Lucas 
simţi asta, dar şi o mândrie intensă. Niciunul dintre membrii 
MacMorlan, nici Gertrude, nici Richard Bryson, nici însuşi 
ducele de Forres nu aveau să-i uşureze situaţia lui Eyre. 

— Domnule Eyre, credem că nu ai dovezi. Nu o poţi 
aresta pe Lady Christina bazându-te numai pe cuvântul 
fratelui ei, care e posibil să fie un criminal. 

Lucas observă că Eyre se enervă din cauza provocării, 
însă bărbatul continua să fie periculos. Ştia că Eyre nu 
renunţase. Incă voia s-o prindă pe Christina. Oamenii lui 
stăteau drepţi, aşteptând comenzi. 

— Cred că Lady Christina poate fi convinsă să 
mărturisească, domnule, zise Eyre. Lord Lachlan ne-a dat 
numele tuturor contrabandiştilor. Aceştia sunt arestaţi 
împreună cu familiile lor. Dacă Lady Christina ne ajută, sunt 
pregătit să fiu generos şi să le dau drumul. Dacă nu, o să 


fie pedepsiţi pentru infracţiunea ei. 

Christina se albi la faţă. 

— Nu e corect, Eyre, zise Lucas, care nu mai putu să 
tacă. Asta e şantaj! 

— E persuasiune, domnule. Eyre îl privi dispreţuitor pe 
Lucas. Lady Christina înţelege. 

Lucas o văzu pe Christina închizând ochii şi inspirând 
adânc. Ştia ce urma să facă. Christina nu era genul de 
femeie care să permită ca alţii să suporte consecinţele 
acţiunilor ei. Avea să accepte înţelegerea lui Eyre, pentru 
că nu avea de ales, iar Lucas avea s-o iubească pătimaş 
pentru asta, deşi o iubea cu disperare. 

— Christina, te rog, nu... începu el să spună. 

Privirile li se întâlniră, iar ea îi zâmbi, cu toate că 
Lucas văzu o licărire de lacrimi în ochi. 

— Îmi pare rău, spuse ea, vorbindu-i direct, ca şi cum 
nimeni altcineva nu mai era prezent. Imi pare rău, Lucas. 
Te iubesc atât de mult! 

Se întoarse spre Eyre. 

— Ai dreptate, domnule Eyre. Vocea ei era rece şi 
calmă. Eu am fost femeia pe care ai vânat-o în apele Loch 
Gyle. Eu am fost femeia în care ai tras şi pe care ai încercat 
s-o îneci. Sunt mulţi bărbaţi care au fost martori, inclusiv 
domnul Bryson şi domnul Black. 

Arătă spre Richard, care încuviinţă sumbru şi se uită 
la unchiul lui cu o ură nedeghizată. Lucas simţi un val de 
nelinişte printre angajaţii lui Eyre. 

— Ai închis deja ilegal copii nevinovaţi şi ai ars din 
temelii proprietăţile oamenilor, continuă Christina, care se 
întoarse spre căpitanul ofiţerilor. Înţeleg că trebuie să mă 
arestaţi pentru contrabandă, dar îl acuz pe domnul Eyre de 
tentativă de crimă, aşa că ar fi bine să-l arestaţi şi pe el. 

— Doamnă... 

Căpitanul era depăşit de situaţie. 

— Sunt pregătită să vin cu dumneavoastră, zise 
Christina, dar trebuie să onoraţi înţelegerea domnului Eyre 
şi să îi eliberaţi pe acei săteni din Kilmory care acum sunt 
închişi. Îmi asum responsabilitatea pentru tot. Acum luaţi- 


mă! 

Lucas privi cum oamenii o escortară la trăsura care 
aştepta. Simţea că pierdea o parte din el. 

O pierdea înainte să fi început. 

Jack îşi puse mâna pe braţul lui şi îi vorbi, dar 
cuvintele lui nu erau decât zgomote pentru Lucas. Privi cum 
trăsura dispăru. 

Soldaţii se întoarseră spre Eyre. Bărbatul protesta, dar 
căpitanul nu se răzgândi. Intr-o clipă, îi puseră cătuşe şi îl 
luară şi pe el. 

— O să te duci după Lachlan MacMorlan? întrebă Jack. 
Aducerea criminalului lui Peter în faţa justiţiei a fost mereu 
cel mai important lucru. 

— A fost, zise Lucas încet. 

Işi dădu seama că Jack avusese dreptate. Până de 
curând, nu ar fi ezitat. 

— Da, zise el, iar în timp ce vorbi simţi că se deschide 
ceva în el şi îl eliberează. Era ca şi cum acum putea în 
sfârşit să îl jelească pe Peter în loc să fie condus de nevoia 
lui de răzbunare. 

— Dar acum am ceva mai important de făcut. 

Il văzu pe Jack zâmbind în timp ce fugi spre grajd 
strigând după un cal. 


Christina stătea în salonul casei magistratului, în Fort 
William. Stătuse cu Sir Anthony şi Lady Medway aproape 
şase săptămâni. Aceştia păstrară o aparenţă politicoasă, 
spunând că era o invitată, dar toată lumea ştia de fapt că 
era în arest la domiciliu până când autorităţile din Londra 
se hotărau ce să facă. 

Nu era o detenţie incomodă, cel puţin nu din punct de 
vedere fizic. Era închisă în casă, dar putea folosi biblioteca 
şi grădinile. Incomod era faptul că era o vizitatoare nedorită 
în casa unor străini. Lady Medway îşi trimisese fetele de 
acasă să-şi viziteze rudele câteva săptămâni, dar Christina 
era sigură că făcuse acest lucru pentru că era considerată o 


influenţă proastă. Soţia magistratului o trata cu politeţe, 
dar din când în când Christina o surprindea privind-o cu 
coada ochiului, ca şi cum Lady Medway o considera un 
animal imprevizibil, care putea oricând să facă un gest 
scandalos şi şocant. Se gândi că probabil nu era o surpriză. 
Poveştile aventurilor ei şi ale celor din banda Kilmory se 
împrăştiaseră în comunitatea din munţi. Acum era 
cunoscută. 

În zilele lungi şi fierbinţi de august, se gândise dacă ar 
fi putut face ceva diferit, dar mereu ajungea la aceleaşi 
concluzii. Nu putea să fie ignorantă şi să-i lase pe ceilalţi 
membri ai bandei să înfrunte justiţia singuri, abandonându-i 
sorții. Nu era felul ei de a fi. Nu avusese de ales decât să-şi 
asume responsabilitatea. 

Când făcuse asta, îşi sacrificase propria fericire şi îl 
rănise pe Lucas. Se gândea la el mereu. Păru cea mai crudă 
ironie că ajunsese să îl iubească pe Lucas şi să aibă 
încredere în el, dar fusese nevoită să îl lase ca să-i salveze 
pe cei care depindeau de ea. Fusese cea mai dificilă decizie 
din viaţa ei, şi chiar şi acum îi era rău când se gândea la ce 
făcuse, dar nu vedea altă cale. 

Nu auzise nimic de Lucas. Nu avea voie să primească 
scrisori şi nu ştia dacă el i-ar fi scris, dacă ar fi avut voie să 
comunice cu ea. Lachlan o trădase şi îl ucisese şi pe Peter. 
Era groaznic. Nu avusese nicio ocazie să discute cu Lucas 
despre asta, dar nu-l putea învinovăţi dacă nu mai voia să 
aibă de-a face cu familia ei. 

Îl visase pe Lucas în fiecare seară, iar dimineaţa se 
trezea dezamăgită când îşi dădea seama că bărbatul care 
se plimbase prin visele ei era o fantomă. Oamenii spuneau 
că o asemenea durere devenea mai puţin intensă odată cu 
trecerea timpului, dar ea nu simţea că asta avea să se 
întâmple. 

Într-o dimineaţă, Lady Medway veni în salonul în care 
Christina juca singură cărţi. Vremea se răcise. Era prea frig 
pentru a sta în grădină, iar Christina se simţea captivă. Însă 
starea lui Lady Medway era impregnată cu un entuziasm 
reprimat. 


— A venit un domn să te vadă, milady. 

Inima Christinei începu să bată cu putere, însă fu 
dezamăgită când văzu că bărbatul respectiv nu era Lucas. 
Acest bărbat era mai în vârstă. Îi dădu pelerina menajerei 
uimite. 

— Eu sunt Sidmouth, Lady Christina, zise bărbatul, în 
timp ce o studie cu ochii lui gri. Nu sunt deloc încântat să te 
cunosc. 

Bărbatul intră în încăpere şi se duse să-şi încălzească 
mâinile în faţa focului. Menajera lui Lady Medway intră cu o 
tavă cu ceai şi biscuiţi. Era limpede că Lady Medway voia să 
ia parte la conversaţie, însă Lord Sidmouth îi mulţumi şi îşi 
înclină capul, semn că femeia trebuia să plece. 

— Sunt onorată să te cunosc, milord, zise Christina 
când rămaseră singuri. Inima îi bătea cu putere. Nu se 
aşteptase ca însuşi secretarul de stat să ia o decizie în 
cazul ei şi cu atât mai puţin să vină în Scoţia pentru asta. 
Vrei să iei loc? 

— Cred că o să stau în picioare, spuse Sidmouth. Am 
tot stat în ultimele zile. Mi-ai provocat multe probleme. Nu 
apreciez faptul că am fost obligat să plec din Londra şi să 
vin în munţi. Scoţia nu e unul dintre locurile mele preferate. 

— Îmi pare rău pentru asta, milord. 

— Ei bine... 

Sidmouth luă o gură de ceai şi un biscuit de pe tavă. 

— Era singurul mod ca să am parte de puţină pace. 
Mai întâi, cred că ar trebui să-ţi spun că fratele tău, 
Lachlan, a fugit în străinătate. Cel puţin nu pot să fac nimic 
în privinţa asta. Păcat că nu te-ai gândit să faci la fel, 
doamnă. Dar presupun că măcar un membru al familiei 
trebuia să aibă coloană vertebrală. 

Era cel mai apropiat lucru de un compliment pe care 
avea să-l primească de la Lord Sidmouth, se gândi 
Christina. 

— Ai nişte prieteni puternici, continuă Sidmouth, care 
nu vor să renunţe, Methven şi Rutherford. Sidmouth oftă. 
Îmi tot cer să te iert. La naiba cu ei! Cât de enervanţi sunt! 

Christina simţi un licăr de căldură. 


— Drăguţ din partea lor, zise ea. 

Nu ştiuse despre asta. Fusese ciudat şi dezorientant 
să fie atât de ruptă de prieteni şi de familie, dar îşi dădu 
seama că în tot acest timp ei încercaseră s-o ajute. Simţi un 
nod în gât. 

Sidmouth nu-l pomenise încă pe Lucas. Încercă să 
pară că nu-i păsa. 

— lar în ceea ce le priveşte pe surorile tale, ar fi greu 
să găsesc două femei mai hotărâte. Ştii ce au făcut? Mi-au 
trimis o sticlă din cel mai bun whisky, doamnă. Mi-au spus 
că infracţiunea nu a fost de fapt distilarea de whisky, ci 
încercările mele de a o interzice. 

Christina îşi înăbuşi un zâmbet. Părea tipic pentru 
Lucy şi Mairi. 

— L-ai gustat, milord? 

Sidmouth o privi. 

— Poate că am făcut-o. Whisky-ul nu e preferatul 
meu, dar trebuie să recunosc că a fost foarte bun. Oftă din 
nou. Ceea ce nu contează. Mi-ai creat o mare problemă. Am 
vrut să transform banda din Kilmory într-un exemplu, dar 
nu pot s-o închid pe fiica unui duce, iar tu nu mă laşi să-i 
închid pe ceilalţi fără tine. Deci se pare că trebuie să vă 
eliberez pe toţi, ceea ce nu e deloc satisfăcător. Dar 
domnul Black a garantat pentru comportamentul tău. El 
este cel care o să plătească urmările dacă o să calci 
strâmb, şi, evident, pentru restul grupului. 

— Poftim? întrebă Christina. Mâna îi tremură în timp 
ce umplu ceştile de ceai din nou şi i-o dădu lui Sidmouth pe 
a lui. Domnul Black? 

— Lucas Black, repetă Sidmouth grăbit. A fost mai rău 
decât toţi la un loc! A venit tocmai la Londra ca să 
vorbească cu mine în numele tău. A ameninţat că o să 
expună în presă comportamentul lui Eyre dacă nu-ţi dau 
drumul. Aproape că l-am arestat pentru şantaj. 

— A fost prostesc din partea lui, zise Christina încet. 

— Ei bine, niciun prost nu se compară cu un bărbat 
îndrăgostit, zise Sidmouth, care deveni  dintr-odată 
neaşteptat de sentimental, îşi băgă mâna în jachetă şi 


scoase o scrisoare. M-a rugat să-ţi dau asta. Bărbatul îi 
zâmbi. Când eşti pregătită, ai o trăsură care aşteaptă să te 
ducă acasă. Apoi o fixă cu privirea. Doamnă, ar fi bine să 
ştiu că pe viitor o să-ţi îndrepţi talentele spre o sferă mai 
domestică. Nu vreau să te arestez din nou. 

— Orice aş face, sigur nu o să-ţi ofer ocazia asta, 
milord. Sidmouth râse şi îi sărută mâna, cavalerismul lui 
surprinzându-i pe amândoi. 

După ce bărbatul plecă, Christina se uită la scrisoarea 
care stătea pe masă. li tremură mâna când o luă. Desfăcu 
sigiliul şi deschise scrisoarea. Simţi lacrimile care i se 
adunau în gât. 


Draga mea Christina... 


Până acum, cred că Sidmouth ti-a zis deja că, dacă o 
să mai faci whisky, o să te închidă şi o să arunce cheia. Am 
garantat pentru comportamentul tău, dar există un pret 
pentru ajutorul meu. 

Aşa cum ştii, sunt om de afaceri. Cred că ar fi o risipă 
groaznică să nu-ți foloseşti pe viitor talentul pe care îl ai 
pentru distilarea de whisky. Prin urmare, îti pun la dispoziție 
o sumă de bani care o să-ți permită să-ţi înființezi propria 
distilerie de whisky, poate una mică la început, dar unde îti 
poți folosi talentul legal ca să distilezi cel mai bun whisky 
din Scoția. Când o să-ţi poti permite, o să-mi dai banii 
înapoi. Aştept ca suma să-mi fie returnată complet, cu 
dobândă bineînțeles. 


Christina icni, un sunet care era pe jumătate râset, pe 
jumătate lacrimi, dar întru totul şocant. Îşi aminti când îi 
spusese lui Lucas că visul ei era să aibă propria distilerie. 
Bărbatul îi oferea mijloace ca să-şi urmeze visul. Avea 
încredere în ea. li pusese lumea la picioare. 

Doar că această lume nouă avea să fie un loc 
singuratic dacă nu-l includea şi pe Lucas. Inima îi bătea cu 
putere când se ridică şi se grăbi spre uşă. Trebuia să-l 


găsească pe Lucas. Nu conta dacă era în Edinburgh, Londra 
sau Rusia. Dacă trebuia, se ducea şi la capătul lumii. 
Trebuia să-l găsească şi să se căsătorească cu el, iar apoi 
avea să-şi înfiinţeze distileria, care avea să fie cea mai 
bună din Scoţia. Era hotărâtă. 

Era vag conştientă de expresia şocată a lui Lady 
Medway în timp ce se îndrepta spre uşa principală. 

— Lady Christina! Bagajul tău, pelerina... 

— Te rog să-mi trimiţi lucrurile, zise Christina, deşi nu 
ştiu unde mă duc. 

Se opri, se întoarse şi o îmbrăţişă strâns pe femeie. 

— Mulţumesc, zise ea. Ai fost foarte generoasă cu o 
străină în casa ta. Nu o să uit niciodată bunătatea ta. 

— Ah! Ochii lui Lady Medway erau plini de lacrimi. 
Lady Christina, nu eşti deloc infractoarea pe care o 
credeam! 

Pe stradă erau două trăsuri care aşteptau şi o 
mulţime de oameni. Christina se opri, orbită. În prima 
trăsură era o siluetă înaltă, pe care o recunoscu. 

— Lucas! 

Christina se aruncă în braţele lui şi îl simţi strângând- 
o strâns. Toate temerile ei şi nefericirea se topiră pe loc. 
Lucas era real şi o ţinea ca şi cum nu avea să-i mai dea 
drumul vreodată. 

— Credeam că nu o să vii, zise ea cu voce 
tremurândă. Of, Lucas, mi-a fost teamă că, după ce a făcut 
Lachlan, nu o să mai vrei să mă vezi... 

Se opri când el o sărută. 

— Asta nu are legătură cu Lachlan. Asta e despre tine 
şi despre mine, Christina. Îi simţi zâmbetul. Familia ta îţi 
transmite toată dragostea lor, adăugă el când îi dădu 
drumul, dar tot o ţinea în braţe. Au vrut să fie martori la 
nunta noastră, dar Mairi tocmai a născut o fată şi chiar nu a 
crezut că e cazul să călătorească. In plus, poate că a fost 
puţin egoist din partea mea, dar te-am vrut doar pentru 
mine o perioadă. 

O sărută din nou cu iubire şi promisiune. 

— Deci Lord Sidmouth a fost de acord să te conducă 


la altar, iar Sir Anthony şi Lady Medway o să fie martorii 
noştri. Sper că eşti de acord. 

— O nepoată! strigă Christina. Se simţea ameţită, 
copleşită, inima îi exploda de fericire. Mairi e bine? 

— Se simte perfect. Îţi transmite dragostea ei. lar Jack 
e cel mai atent tată pe care ţi-l poţi imagina. Dar ce facem 
cu nunta? Apoi, când Christina încuviinţă şi îi zâmbi, îi puse 
mâna pe braţul lui şi se întoarse spre biserică. Trebuie să-ţi 
spun că tatăl tău nu mi-a dat binecuvântarea lui, dar i-am 
spus că nicio putere de pe pământ nu m-ar face să renunţ 
la tine, aşa că ar fi bine să se obişnuiască cu gândul ăsta. 

Christina simţi cum căldura îi cuprinde inima ca o 
floare care se deschide. 

— Mulţumesc, zise ea. Mă bucur că am şansa să fug 
cu tine. 

Lucas râse. 

— Cu binecuvântarea secretarului de stat, precum şi a 
bisericii. 

Lucas se opri în afara bisericii, cu mâna pe a ei, şi o 
trase puţin într-o parte, ca toţi ceilalţi să nu-i poată auzi. 

— După ce ne căsătorim, zise el, iar Christina simţi o 
ezitare subită la el, m-am gândit... Mă întrebam dacă am 
putea merge la Black Strath. O mângâie uşor pe obraz. Asta 
e datorită ţie, Christina. Credeam că nu am nevoie de 
nimeni şi de niciun loc pe care să-l numesc acasă. Am urât 
moştenirea tatălui meu şi am încercat s-o ignor, dar am 
văzut cum ai transformat tu Kilmory, cât de mult ai vrut ca 
oamenii să se simtă ca acasă şi cât de mult îţi păsa. Mi-am 
dat seama că şi eu vreau asta. 

Christina văzu, din atitudinea lui, că subiectul era în 
continuare unul dificil pentru el, că îşi înfrunta trecutul şi că 
era dureros. 

— Am încercat să-mi ignor moştenirea, zise Lucas. Am 
încercat să te îndepărtez pe tine, dar era prea târziu. Te-am 
vrut şi am vrut să avem o casă împreună. Îi cuprinse faţa în 
mâini. Încă nu ştiu foarte bine să aparţin unui loc, dar te 
iubesc şi cred că putem să transformăm Black Strath în 
casa noastră. 


— Cred că putem face asta împreună, încuviinţă 
Christina, apoi se ridică şi îl sărută. Atât timp cât acolo 
există un loc bun pentru distileria mea. 

Lucas râse. 

— Acolo se află un izvor şi o cabană... 

— Atunci o să fie perfect, zise Christina. Simţind cum 
bucuria creştea în ea, îl ţinu strâns de mână pe Lucas. 
Mergem? întrebă ea. 

Uşa bisericii se deschise larg. Lady Medway îi dădu un 
buchet de trandafiri, iar ei doi păşiră înainte, spre viitorul 
lor. 


Sfârşit 


